
Forord 


Dette bind er forfattet af kommissionsmedlem Johnny Laursen. Morten Heiberg 
har foretaget supplerende undersøgelser og forestået redaktionen af bindet. 


I henhold til PET-kommissionslovens $ 1, stk. 4, har Kommissionen ansat et an- 
tal forskere, herunder Morten Heiberg, som har haft adgang til at arbejde frit 
og med uhindret adgang til Kommissionens kildemateriale, herunder fra PET's 
arkiv. 


På denne baggrund fremlægger forfatteren resultatet af sin historiske undersø- 
gelse i nærværende bind. Kommissionen har nøje gennemgået og drøftet dette 
og de forudgående udkast til bindet, ligesom de er blevet sammenholdt med det 
underliggende kildemateriale. Efterfølgende har Kommissionen godkendt ma- 
nuskriptet og antaget det til udgivelse i Kommissionens beretning. 


Kommissionen har i henhold til PET-kommissionslovens $ 4 foretaget anony- 


miseringer i fornødent omfang. Kommissionens retlige vurderinger efter PET- 


kommissionslovens $ 3, stk. 2, er knyttet til vedkommende afsnit. 


Johnny Laursen Regin Schmidt 


Ditlev Tamm Jens Vedsted-Hansen 


Leif Aamand 
formand 

Forkortelser og akronymer 


IFA 

BZ 

SAP 
DKP/ml 


KFml 
RSF 


AFID 

DSB 

Saftevandsfronten 

Den centrale anarkistgruppe 


Antifa 


Internationale Føderation af Anarkister 

Afledt af det tyske verbum Besetze: at besætte 
Socialistisk Arbejderparti 

Danmarks Kommunistiske Parti/marxister- 
leninister 

Kommunistisk Forbund marxister-leninister 
Revolutionære Socialisters Forbund 
Internationale Verteidiger Komitée 
Internationale Untersuchungskommission zum 
Tode der Ulrike Meinhof 

Rote Armee Fraktion 

Anarkistisk Føderation i Danmark 

Danmarks Socialistiske Befrielseshær 
Århusiansk aktivistgruppe 

Kommissionens betegnelse for fire personer i det 

Antifaschistische Aktion 

Da Anders Nørgaard i 1998 trådte frem og i Fakzerens udsendelser om Den hem- 
melige Tjeneste berettede om sin fortid som kilde for PET i en række venstrefløjs- 
miljøer i Århus og København i 1980'erne, blev det begyndelsen på en langvarig 
offentlig debat om PET's metoder. Interessen samlede sig om Nørgaards virke 
som penetrant i bogcafeen Regnbuen i Århus i 1981 og hans infiltration af SAP 
(Socialistisk Arbejderparti) i København 1982-83. Anders Nørgaards kildenavn 
i PET var Zeus, og det indhentningsarbejde, som han foretog, er flere steder i 
PET's kildemateriale omtalt som ”Operation Zeus”. 

PET's samarbejde med Anders Nørgaard blev gjort til genstand for selvstæn- 
dig omtale i en redegørelse (den såkaldte Blå Rapport), som PET udsendte i 
marts 1998 som svar på den offentlige polemik om tjenesten. Heri beskrives kort 
Anders Nørgaards virke som penetrant for PET i forbindelse med efterforsknin- 
gen af brandattentaterne i Århus i 1981 og hans overflytning til København og 
senere virke i forhold til SAP 1982-83. Det oplyses endvidere, at samarbejdet med 
Anders Nørgaard ophørte i 1983. Rapporten afviser, at PET har oplysninger om, 
at Anders Nørgaard på vegne af tjenesten skulle have undersøgt forhold vedrø- 
rende HT-konflikten i 1984. PET havde på initiativ fra Anders Nørgaard mod- 
taget visse oplysninger om en blokade på hurtigruten Århus-Kalundborg i 1985, 
men ikke genoptaget samarbejdet med Nørgaard. Endelig afviser rapporten for- 
lydender om, at PET skulle have forsøgt at lægge pres på Anders Nørgaard for at 
få ham til at undlade at fortælle om sin fortid hos PET til pressen.” 

Samtidig med sin optræden i aktualitetsudsendelserne gav Anders Nørgaard 
flere interviews, hvori han fortalte om sit virke for PET i Århus og København i 
1980'erne. Efter offentliggørelsen af Den Blå Rapport fremkom Anders Nørgaard 
til flere dagblade med oplysninger, som rakte ud over det, der var oplyst i rappor- 
ten. Således hed det bl.a. i Information og Politiken, at Anders Nørgaard havde 
indsamlet oplysninger for PET i BZ-miljøer i København, i Sydafrika-komiteen, 


1. PET, Redegørelse vedrørende dele af PET's virksomhed (PET, marts 1998), s. 46-51. 

i Medborgerhuset på Nørrebro og i andre venstreorienterede miljøer.: Sammen 
med Frede Farmand blev han også en af hovedpersonerne i de to journalister 
bag Fakzer-udsendelserne, Miki Mistratis og Steen Jespersens bog Den hemme- 
lige tjeneste. Her omtaltes hans arbejde for PET i Århus, infiltrationen i SAP, 
Landskomiteen Sydafrika-Aktion og Boykott Sydafrika, HT-konflikten samt 
arbejdsmarkedskonflikten i 1985. 

Den mest dramatiske påstand fremkom den 15. maj 1998 i Ekstra Bladet i en 
artikel forfattet af journalisterne Kurt Simonsen og Niels Westberg. Med An- 
ders Nørgaard som kilde blev det hævdet, at han i tiden i Århus havde fungeret 
som agent provocateur over for den socialistiske bogcafé Regnbuen, idet han på 
opfordring af en medarbejder fra Rigspolitiets rejseafdeling skulle have tilbudt 
regnbuefolkene sprængstoffer. Det blev ligeledes hævdet, at man skulle have be- 
roliget Anders Nørgaard med, at man i givet fald kunne hænge en anden person 
ved navn Anders Nørgaard op på det, hvis sagen blev afsløret. Det blev imidler- 
tid også tilføjet, at PET's mand i efterforskningen, der tillige var Anders Nør- 
gaards kildefører, skulle have reageret kraftigt og afvist planen, da han hørte om 
den. Oplysningerne berørte i første omgang direkte en medarbejder i Rigspoli- 
tiets rejsehold, men da Anders Nørgaard blev opfattet som PET-agent, berørte de 
også de PET-medarbejdere, som havde medvirket i kildeoperationen. 

Afsløringerne af Anders Nørgaards virke som kilde for PET i Århus og Kø- 
benhavn var givet en af de vigtige årsager til nedsættelsen af PET-Kommissio- 
nen, om end den ikke er nævnt i bemærkningerne til lovforslaget. Hans navn 
optrådte hyppigt i debatten om efterretningstjenesten i 1998-99, og der blev i 
mange tilfælde henvist til hans sag i de spørgsmål, som Folketingets Retsud- 
valg stillede til justitsministeren. En række spørgsmål med direkte berøring til 
Anders Nørgaard eller til oplysninger fra denne, som ikke blev besvaret af ju- 
stitsministeren, er blevet henvist til Kommissionen. De drejer sig om Anders 
Nørgaards oplysninger til Information, overvågningen af beboermøder på Nør- 


2... Rie Holdum, ”PET overvågede BZ”, Information, 14. maj 1998; Henrik Bay, ”Nye bekendelser fra 
PET-agent, Politiken, 16. maj 1998. En del af disse oplysninger byggede på en personlig redegørelse 
fra Anders Nørgaard. Jf. Kommissionens Arkiv, Anders Nørgaards efterladte papirer: Anders Nør- 
gaard, ”Min personlige redegørelse” 1. maj 1998. 

3. Søren Steen Jespersen og Miki Mistrati, Den hemmelige tjeneste. Da PET blev afsløret (Aschehoug, 
1999), S. 94-146. Om SAP, se ibid., s. 127 ff, og om Sydafrika-komiteerne, se ibid., s. 137-139. 

4. Kurt Simonsen og Niels Westberg, ”Politiet ville ofre uskyldig i terror-komplot, Ekstra Bladet, 
15. maj 1998. 

5 Det drejer sig om spørgsmål nummer 258-266, 272-278, 411-413 samt 415. 

rebro og hans mulige indsats som agent provocateur i Århus i forbindelse med 
sprængstoffer. Hertil kom spørgsmål vedrørende Anders Nørgaards oplysninger 
om Landskomiteen Sydafrika-Aktion, godkendelsen af Anders Nørgaard ved 
ministeriet samt forskelligt om operationelle retningslinjer og instruktionen af 
Anders Nørgaard. En række mere principielle spørgsmål til ministeren udsprang 
indirekte fra Anders Nørgaards oplysninger til offentligheden. 


Anders Nørgaard. Portrætfoto, 1980-1981. 
Billedet er fra Anders Nørgaards kildemappe 
i PET (PET'S arkiv). 


Anders Nørgaard tiltrak sig yderligere opmærksomhed fra presse og offentlig- 
hed, da han på ulykkelig vis i 2000 tog sit eget liv. Også i denne forbindelse 
blev der fra forskellig side sat spørgsmålstegn ved myndighedernes behandling 
af sagen. Det blev herunder problematiseret, at efterforskningen af dødsfaldet 
havde haft forbindelse til PET, og man berørte i den offentlige debat spørgsmålet 
om, hvorvidt eventuelle oplysninger fra Anders Nørgaards dødsbo om PET var 
blevet sikret for Kommissionen. 


Operation Zeus 


11 


INDLEDNING 


Anders Nørgaards død og kommissionsundersøgelsen 


Den 15. marts 2000 afgik Anders Nørgaard som nævnt ved døden. Politiundersø- 
gelsen konkluderede, at der var tale om selvmord, og at afdøde havde været 
stærkt deprimeret. Københavns Politi formodede ved tilstedekomsten i Anders 
Nørgaards lejlighed, at den døde var identisk med Anders Nørgaard, som på det 
tidspunkt i offentligheden var kendt for sin forbindelse til PET. Man kontaktede 
derfor PET, som blev tilbudt at komme til stede i lejligheden. Dette tilbud blev 
afslået af PET, som i stedet bad om at blive holdt løbende underrettet om sagens 
udvikling. Det blev umiddelbart derefter af Københavns Politi besluttet at lade 
sagen efterforske som en drabssag.” I forbindelse med drabsafdelingens efter- 
forskning af dødsfaldet blev den dengang nyetablerede undersøgelseskommis- 
sion vedr. PET kontaktet. Kommissionens daværende formand, landsdommer 
Ulla Rubinstein, beså sammen med Anders Nørgaards advokat Bjørn Elmquist 
afdødes bopæl og modtog en opgørelse over de koster, som havde befundet sig 
i Anders Nørgaards lejlighed. Forløbet af politiets tilstedekomst og kontakten 
til Kommissionen findes belyst i de relevante rapporter og i de meget udførlige 
afhøringer og undersøgelser af omstændighederne omkring dødsfaldet. Aktma- 
terialet vidner om en omhyggelig og korrekt efterforskning. 

Da der fra flere sider fremkom formodninger om, at Anders Nørgaard kunne 
have ligget inde med belastende oplysninger om PET, blev de relevante koster 
overdraget til Kommissionens forvaring. Det gjaldt adressebøger, notater, korre- 
spondance, diverse disketter, fotos og afdødes pc. Kommissionen tilbagesendte 
efter forundersøgelse de klart ikke relevante genstande til familien. Blandt de 
tilbageværende akter og genstande findes kun ganske lidt, som kan kaste lys på 
Anders Nørgaards viden om PET og på hans forhold før døden. Det fremgår dog 
af korrespondancen, at Anders Nørgaard havde nogen fortrydelse over sin frem- 
komst i pressen og over de konsekvenser, som hans afsløringer senere fik.” Af 
central interesse er en kort optegnelse med titlen ”Min egen personlige redegø- 
relse” fra 1. maj 1998. I dette ”testamente” opridser Anders Nørgaard kort sin vej 
i PET's tjeneste (heraf mestendels kendte oplysninger om indsatsen i Regnbuen 
mv.). Han beskrev også her mere detaljeret sin overflytning til København. Han 
reflekterede også over sin vej ud af samarbejdet med PET. Han fandt, at han var 


6 PET, kildesag: PET, Rapport 15. marts 2000. Samt minutrapport fra PET. Ibid. Dette bekræftes af 
rapport fra Københavns Politi, kopi i PET, kildesag. 
7. Kommissionens Arkiv: Notits vedr. Anders Nørgaards effekter, 1. september 2000. 

blevet for genkendelig i aktivistmiljøerne, og at aktivisterne var blevet for unge 
til, at han mere kunne have nogen efterretningsmæssig værdi.' 


"Hvorfor gjorde jeg så alt det her, jo i begyndelsen var det ud fra en tanke og en idé 
om at værne om det danske demokrati, folkestyret. Jeg kan heller ikke sige mig fri 
for at der også var en vis spænding involveret: men alt i alt mente jeg at der var tale 
om en samfundsnødvendig opgave, først senere da det begyndte at gå ud over SAP 
og andre lovlige organisationer begyndte jeg at få skrupler, dette sammenholdt 
med min alder var en medvirkende årsag til at samarbejdet med PET ophørte?” 


Efter en beskrivelse af, hvordan han blev kontaktet af journalisterne, fortsatte 
han sin vurdering: 


"Var der så tale om en pludselig opstået bondeanger? Det mener jeg ikke, sna- 
rere et ønske om at delagtiggøre en større personkreds om hvad der foregår i det 
skjulte, specielt med henblik på penetrering af lovlig politisk virksomhed og med- 
lemskab af faglige organisationer, jævnfør bl.a. grundlovens $ 71 stk. 1 ligeledes $$ 
77,78 0879. 

Er det så alt hvad jeg har foretaget mig for efterretningstjenesten jeg har fortrudt? 
Nej, ja så kort kan det i virkeligheden skrives, for i virkeligheden var mange af de 
organisationer jeg bevægede mig rundt i af kriminel karakter hvis ønske det alene 
var at omstyrte det bestående samfund med voldelige midler og der mener jeg 
stadig at en registrering af den slags individer er indeholdt i gældende lovgivning 
jvf. bl.a. Grundlovens $ 34. En registrering i disse situationer har givet også med- 
ført at samfundet har været klædt på til at imødegå sådanne indefra kommende 
trusler,” 


I forbindelse med Anders Nørgaards død trådte Frede Farmand frem og med- 
delte, at han havde kendskab til vigtige oplysninger, som han havde modtaget 
fra Anders Nørgaard, og som måtte forventes at være belastende for PET." Frede 
Farmand havde i en periode i 1980'erne og 1990'erne virket som kilde for PET, 


8 … Ibid., Anders Nørgaards efterladte papirer: Anders Nørgaard, Min personlige redegørelse, 1. maj 


1998. 
9 Ibid. 
10 Ibid. 


nm … Christian Frederiksen, Jakob Albrecht & Kim Faber: PET-agents udsagn på bånd, Politiken 
18. marts 2000; Simon Andersen: Agentens hemmeligheder, Jyllands-Posten, 17. marts 2000. 

ligesom han af egen drift havde indsamlet et omfattende arkivmateriale vedrø- 
rende den danske højrefløj.z Kommissionen tog derfor umiddelbart kontakt til 
Frede Farmand og bad denne om at afgive forklaring som vidne for Kommissio- 
nen. En aftale herom kom dog ikke til virkeliggørelse, da Farmand havde betæn- 
keligheder af forskellig art. I stedet blev det som en foreløbig ordning aftalt, at to 
repræsentanter for Kommissionen af Frede Farmand ville lade sig orientere om, 
hvilke oplysninger der var tale om. Ordningen blev således, at to kommissions- 
medlemmer over fire gange fra maj 2000 besøgte Frede Farmand i dennes hjem 
og modtog de pågældende oplysninger i samtaler, som Frede Farmand selv lod 
optage og i kopi videregav til Kommissionen. Dette materiale omfatter i ordret 
udskrevet referat 250 udskrevne sider, hvoraf kun en lille del består af opklarende 
spørgsmål fra kommissionsmedlemmerne. Kommissionen modtog i denne for- 
bindelse en række kopier hhv. uddrag af båndoptagelser af telefonsamtaler, vi- 
deoptagelser mv., hvor bl.a. Anders Nørgaard optrådte. Endvidere modtog man 
diverse fotokopier. Efter Kommissionens bearbejdning af disse oplysninger blev 
Frede Farmand anmodet om at deltage i afhøringer i samme form som øvrige 
afhørte vidner.; 

Anders Nørgaards død gav som nævnt anledning til, at Frede Farmand over 
for pressen tilkendegav, at han lå inde med oplysninger — herunder båndoptagne 
samtaler — fra Anders Nørgaard, som måtte anses for belastende for PET,+ An- 
ders Nørgaard nåede ikke inden sin død at afgive forklaring i Østre Landsret 
i den injuriesag, som en medarbejder ved Rigspolitiets rejsehold havde anlagt 
mod Anders Nørgaard samt journalisterne Niels Westberg og Kurt Simonsen 
fra Ekstra Bladet for deres historie om, at den pågældende medarbejder skulle 
have søgt at anvende Anders Nørgaard som agent provocateur med henblik på 
at tilbyde miljøet sprængstoffer. Østre Landsret afgjorde ankesagen i 2003 ved at 
give medarbejderen fra Rigspolitiet medhold, idet man dog fandt det godtgjort, 
at Anders Nørgaard to gange havde tilbudt den såkaldte ”regnbuebevægelse” i 


12. En nærmere beskrivelse af Frede Farmands virke findes i Kommissionens beretning, bind 11. 

13. Referaterne fra disse afhøringer udgør for 18. juni 2002 en 47 siders retsbog og for 19. juni 2002 
en 16 siders retsbog. Den sidste afhøring 16. juni 2004 blev grundet ønske om autenticitet og sik- 
kerhed for fastholdelse af de komplekse sammenhænge fastholdt på minidisc, som er udskrevet ad 
verbatim. Retsbogen fra denne afhøring udgør en 234 siders retsbog. Grundet teknisk svigt er en 
kort sidste del af afhøringen nedfældet som referat på sædvanlig vis. 

14. Frede Farmand driver Kulturhistorisk Fondsarkiv og har i en periode fungeret som kilde for PET 
især i forhold til den yderste højrefløj. Kilderelationen til PET er beskrevet indgående i Kommis- 
sionens beretning, bind 11. 

Århus sprængstoffer. De øvrige påstande blev fundet ubeføjede, og man stadfæ- 
stede i øvrigt byrettens dom.”% 


Undersøgelsens opbygning 


Anders Nørgaards samarbejde med PET vil med dette som baggrund blive un- 
derkastet en nærmere undersøgelse, som falder i tre dele: Kapitel 1 forklarer den 
historiske baggrund for Operation Zeus, dvs. det yderste venstrefløjsmiljøs op- 
ståen og udvikling i Århus i 1970'erne samt PET's efterretningsindsats på områ- 
det. Der forklares også om de brandattentater, der hærgede den jyske hovedby, 
og som var en vægtig grund til indsættelsen af Anders Nørgaard i anarkistmiljø- 
et i Århus. Beskrivelsen rummer også oplysninger om mulige forbindelser mel- 
lem anarkistmiljøet, brandattentaterne i Århus og Appel-gruppen i København, 
der senere blev kendt som Blekingegadebanden. Kapitel 2 beskriver perioden 
fra februar til november 1981, hvor Anders Nørgaard virkede for PET i Århus i 
forbindelse med opklaringen af en række brandattentater. Denne fase omfatter 
den første kontakt til PET, hvervning, instruktion og kildeføring ved bl.a. PET's 
regionsafdeling i Århus samt Anders Nørgaards indhentning af oplysninger om 
de århusianske venstregrupper i almindelighed og oplysninger til brug for ef- 
terforskningen af de forskellige ildspåsættelser og hærværksaktioner i Århus i 
særdeleshed. Kapitel 3 omhandler primært årene 1982-83, hvor Anders Nørgaard 
var under instruktion af PET's Centralafdeling i København. Da der foreligger 
oplysninger om videre forbindelser til PET frem til 1985, vil også årene 1982-85 
blive inddraget, således at enhver mulig samarbejdsrelation er omfattet af frem- 
stillingen. Kapitlet omfatter overførelsen af Anders Nørgaard til København, 
spørgsmålet om forlængelsen af tilladelsen til indsættelsen af Anders Nørgaard, 
kildeføring og instruktion, beslutningen om infiltration af SAP, længden af An- 
ders Nørgaards engagement, hans eventuelle funktion i forhold til bl.a. Sydafri- 
ka-komiteen, diverse grupper på Nørrebro, BZ-miljøet og HT-konflikten. 


15. Udskrift fra Østre Landsrets dombog. Dom afsagt den 24. juni 2003 af Østre Landsrets 16. afdeling, 
nr. B-34-02, S. 4 f. 

1. BAGGRUNDEN FOR OPERATION ZEUS: 
DEN YDERSTE VENSTREFLØJ I ÅRHUS OG 
PET'S OVERVÅGNINGSINDSATS I 1970'ERNE 


Det politiske landskab i Århus var præget af den store vækst i uddannelsesinsti- 
tutionerne i byen — ikke mindst universitetet — som kom til at øve indflydelse på 
byens udvikling, kulturliv og sociale liv. Flere studentermiljøer var kendetegnet 
ved et internationalt udblik til de intellektuelle strømninger i Frankrig, Tysk- 
land og Italien. Den uddannelsessøgende ungdom tilegnede sig meget hurtigt 
de teoretiske og politiske strømninger . Den politiserede ungdom i Århus var i 
høj grad præget af tilstedeværelsen af den teoretisk orienterede universitets- og 
studenterungdom og af en subkultur, som også tiltrak mange unge uden egentlig 
fast tilknytning til byens uddannelsesinstitutioner. Hertil kom en tendens til, at 
de mindre venstrefløjsgrupperinger i byen ikke alene stod ret stærkt, men også 
til, at de havde ret stærke teoretiske — og ikke sjældent radikale — doktriner. VS 
havde et vist fodfæste i byen, og de århusianske VSere hørte i reglen til de mest 
yderliggående i partiet.” 

Det var derfor kun naturligt, at PET interesserede sig for den politiske ud- 
vikling i den jyske hovedby, der i 1969 blev sæde for PET's regionsafdeling II. 
Da PET's regioner blev oprettet i 1969, var det således nærliggende, at region 
II måtte blive en nøgleregion med hensyn til overvågningen af det politiske 
område — det som i PET-jargon gik under betegnelsen ”subversion”. Region II 
havde i begyndelsen af 1970'erne seks-syv medarbejdere samt et par kontor- 
medhjælpere. Afdelingen blev ledet af en afdelingsleder og en souschef. De 
øvrige politifolk i afdelingen var på dette tidspunkt primært rekrutteret fra det 
lokale politi og arbejdede i overensstemmelse med sædvanen som et hold uden 
specifikt afgrænsede ansvarsområder. I PET's terminologi omtaltes sådanne 


16 Denne tendens blev også bemærket af en af PET-medarbejderne fra region II i 1970'erne. Jf. RB: 


PET-medarbejder, 13. januar 2004. 

politimæssige efterforskere med ansvar for et eller flere sagområder som ”sags- 
behandlere”. Regionsafdelingen var formelt placeret under den lokale politi- 
mester, men var reelt under instruks fra Centralafdelingen i København.” Alt 
blev indberettet fra Århus til København, og afdelingen tog ingen væsentlige 
selvstændige efterforskningsskridt, uden at dette var konfereret med Central- 
afdelingen. Kontakten foregik i reglen over telex, men regionsmedarbejdernes 
besøg hos Centralafdelingen og tidvise efterforskningsmøder blev også under- 
tiden benyttet til rapportering og clearing med Centralafdelingen. Telefonen 
blev også benyttet — om end med forsigtighed med hensyn til præcise navne 
mv. Der fandtes ikke et nedskrevet regelsæt for kontakten mellem regionerne 
og Centralafdelingen, og der kan derfor nu i eftertiden herske en vis usikker- 
hed med hensyn til, hvilke chargerede medarbejdere i Centralafdelingen der 
autoriserede de forskellige efterforskningsskridt. Briefing, koordination og in- 
struktion foregik i vidt omfang i mundtlig form, og det er således vanskeligt at 
udfinde nedskrevet kildemateriale, der kan tjene til en historisk rekonstruktion 
af beslutningsprocessen og af kommandovejene i relationen mellem region og 
Centralafdelingen. Sager af betydning eller væsentlige efterforskningsskridt 
blev clearet med en af juristerne i PET, normalt vicepolitimesteren, mens kun 
større sager blev forelagt for politimesteren eller drøftet på parolemødet i Cen- 
tralafdelingen. Alle kilder med tilknytning til regionsafdelingerne blev god- 
kendt i Centralafdelingen, og kildeføreren i regionen førte en kildemappe på 
den pågældende. Det synes klart, at man i region II fra de tidlige 1970'ere ikke 
i større grad interesserede sig for efterretningstjenestens traditionelle arbejds- 
område inden for den politiske overvågning såsom DKP, SF og VS, men deri- 
mod rettede søgelyset og ressourcerne mod små grupperinger og partier på 
især den yderste venstrefløj. Det gjaldt ikke mindst — især i de tidlige 1970'ere 
— trotskisterne, men også DKP/ml, KFML og anarkisterne havde PET's interes- 
se.” Det skulle da også blive tilstedeværelsen af et internationalt orienteret, teo- 
retisk funderet og militant ekstremistmiljø på den yderste venstrefløj i Århus, 
som gav anledning til en af PET's mest omfattende efterforsknings- og kilde- 
operationer på det politiske område. En af kildeførerne i regionen fortæller, at: 


17. Om forholdet mellem Centralafdelingen og regionerne se Kommissionens beretning, bind 3. 

18 RB: PET-medarbejder, 13. januar 2004. Om partierne se RB: PET-medarbejder, 20. maj 2003. Sidst- 
nævnte nævner især SAP, KAP, DKP/ML samt trotskisterne. I 1980'erne skiftede billedet dog lidt, da 
man her synes at have rettet opmærksomheden stærkere mod arbejdsmarkedsforhold og arbejds- 
konflikter. 

"Adspurgt, om det lykkedes at penetrere anarkisterne, forklarede vidnet, at alle 
grupperingerne blev penetreret, også anarkisterne. Det drejede sig om bl.a. DKP/ 
ML, KFML, RSF (trotskisterne) og IUK. Traditionelle partier som DKP og VS var 
ikke PET-områder på dette tidspunkt”? 


Årsberetninger fra region II for perioden 1977-83 (årsberetninger fra regions- 
afdelingerne findes ikke for tiden før 1977) giver et indtryk af, hvordan man i 
regionen har opfattet truslen fra de politiske yderfløje. Tonen i årsberetningerne, 
hvad angår de venstreorienterede fløjgrupper, er frem til 1980 præget af tre gen- 
nemgående træk. 

For det første synes de korte generelle opsummeringer og flere steder vur- 
deringerne af de enkelte grupper præget af, at efterforskeren har søgt at holde 
trusselopfattelsen proportioneret og nuanceret. Vurderingerne af antallet af de- 
monstrationer og forskellige aktioner (f. eks. beboeraktioner, som de forskellige 
grupperinger engagerede sig i) er præget af, at efterforskeren ikke synes at have 
opfattet denne aktivitet som et egentligt faremoment, som krævede synderlig 
interesse fra regionsafdelingens side. 

For det andet er det et gennemgående træk, at man i regionsafdelingen har 
arbejdet systematisk på at etablere kontakter eller egentlige kilder inden for nogle 
af de mindre grupperinger, som man opfattede som værende af interesse. Det er 
tydeligt, at dette arbejde rummede mange vanskeligheder, da flere grupperinger 
var ret små, sekteriske og håndhævede streng intern disciplin. Flere af dem var 
kendetegnet ved betydelig sikkerhedsbevidsthed. Flere grupper tog det nærmest 
for givet, at de blev overvåget og aflyttet af politiet. Det ses i flere tilfælde, at 
sådanne forestillinger var rodfæstede i især de mindre politiske grupperinger 
allerede på det tidspunkt, hvor PET's regionsafdeling i Århus første gang iværk- 
satte en overvågning. Hvor efterforskningsoperationer blev sat i gang i sådanne 
miljøer, får man også indtryk af, at disse gruppers mistanker om PET's overvåg- 
ning oftest var overdrevne i forhold til realiteterne og langt oversteg den lokale 
overvågningskapacitet. Men sådanne mistanker vanskeliggjorde PET's arbejds- 
vilkår. Også andre regioner såvel som Centralafdelingen kunne bevidne, at der i 
de politiske smågrupperinger på den yderste venstrefløj var en udbredt antagelse 
om en nærgående politisk overvågning. 


19. RB: PET-medarbejder, 13. januar 2004. 

Den umiddelbare årsag til mistankerne om politiovervågning var at finde i 
sådanne gruppers referencer til politisk-ideologiske teoretikere og forbilleder, 
som historisk havde været genstand for forfølgelse fra det politiske politis side. 
Det gælder ikke mindst russiske revolutionære som f. eks. Lenin og Trotskij. 
Men forventningen blev også bestyrket af, at man ofte var inspireret af sådanne 
militante revolutionæres forestillinger om statsmagtens særlige klassekarakter 
og dens — som det hed — repressive og kontrarevolutionære funktion. Sådanne 
teoretiske præmisser, som blandt andet var vokset i østeuropæisk, kinesisk eller 
sydamerikansk muld, omplantedes til dansk jord, med den tilføjelse, at stats- 
magten endnu ikke havde vist sit sande ansigt. For mange spillede erfaringerne 
med USAs internationale engagement og især CIA's aktioner også en vigtig rolle 
til at anspore den idé, at Danmark som USAs allierede måtte have et tilsvarende 
agentur. Kombinationen af total sekretesse omkring PET og stedvise udbrud af 
pressepolemik omkring tjenesten kan også have ansporet sådanne forestillinger. 
Forventningen om at være genstand for intensiv interesse fra statsmagtens side 
fremmede det konspirative islæt, og tanken om en ydre fjende tjente også til at 
disciplinere og sammenbinde et mindre ideologisk miljø. 

For region II's politiske overvågning af den yderste venstrefløj havde dette fle- 
re konsekvenser. Den lukkede karakter af grupperingerne og deres konspirative 
mødeformer bidrog til at nære PET's vagtsomhed. Det gjaldt også aflyttede tele- 
fonsamtalers indforståede, hemmelighedsfulde form, som ofte gjorde det svært 
for regionens folk at vurdere alvoren i de forhold, som kom frem i en aflytning. 
Resultatet var, at tjenesten, hvor man ønskede et vist indblik i, hvad der foregik i 
sådanne små politiske miljøer, rettede blikket mod brugen af kilder i miljøet. 

Det er for det tredje tydeligt, at man i slutningen af 1970'erne blev engage- 
ret i flere operationssager, som krævede mange ressourcer, og at arbejdet med 
at holde rede på udviklingen i de øvrige grupperinger derfor blev nedpriorite- 
ret. 1980 markerer en markant optrapning af efterforskningsarbejdet, idet man 
i dette år så en række voldsomme brandattentater og anden form for hærværk 
i Århus. Frygten var, som det blev nævnt i flere indberetninger til Centralafde- 
lingen, at brandattentaterne indvarslede en ny epoke i Danmark med politisk 
vold og terrorisme. PET havde nemlig bemærket, at den terrorisme, som især 
hærgede Vesttyskland og Italien, var begyndt på samme måde. Stort set hele det 
politiske stofområde var i øvrigt koncentreret i regionsbyen, mens der er meget 
lidt operativ aktivitet fra PET's side i de øvrige dele af regionen. 

Frem til 1980 var det tydeligvis Revolutionære Socialisters Forbund (RSF: aflø- 
seren for SUF)”, som tiltrak sig hovedinteressen i regionen. Der er ingen tvivl 
om, at trotylsagen stadig var i levende erindring hos de lokale PET-folk.” Hertil 
kommer, at man i særlig grad opfattede trotskisterne som en slagkraftig gruppe 
på grund af deres tilhørsforhold til et velorganiseret, internationalt net. En an- 
den gennemgående gruppering, som fremdeles optog regionens interesse, var 
Kommunistisk Forbund af Marxister-Leninister (KFML), fra 1975 KAP. KAP 
skilte sig i særlig grad ud ved en betydelig sekretesse og ved en meget nøje sko- 
ling og disciplinering af medlemmerne, således at det var meget vanskeligt for 
PET at skaffe sig oplysninger om, hvad der foregik i organisationen. Regionen 
havde således ikke mulighed for at belyse KAP's aktiviteter ved åbne kilder. Den 
lukkede, kontrollerede karakter af partiorganisationen synes at have ansporet 
PET's interesse. Det kan nævnes, at partiet i 1977 afholdt 1. Maj-møde i et afspær- 
ret område i Vennelystparken i Århus, hvorfra personer med fotografiapparater 
blev afvist. Arrangørerne meddelte i øvrigt også, at man for at vanskeliggøre ef- 
terretningstjenesternes arbejde ikke ville oplyse navnene på de enkelte talere ved 
demonstrationen. Partiet blev opfattet som meget eksklusivt, idet det ikke havde 
nogen nævneværdige kontakter til andre grupper eller partier på venstrefløjen. 
Partiets sommerlejr blev afholdt på Tvindskolerne, hvilket ligeledes udelukkede 
overvågning. Århus-afdelingen var landets største lokalafdeling. ” 
Kommunistisk Forbund (KF) var en tredje gruppering, som spillede en rol- 
le i årsberetningerne. Fraktionen havde sin kerne omkring en gruppe tidligere 
medlemmer af den gamle Studenterfront fra slutningen af 1960'erne. KF var en 
udbrydergruppe, som i 1973 var brudt ud fra VS. KF havde ifølge PET ikke noget 


20. Om SUF se Kommissionens beretning, bind 3. 

21  Trotylsagen er beskrevet i afsnittet om trotskisterne i Kommissionens beretning, bind 9. 

22 PET forklarede i sin årsberetning nærmere om sikkerhedsforanstaltninger i KAP: "KAP's såkaldte 
"revolutionære årvågenhed” udføres som andet og mere end blot revolutionær romantik. Således er 
det erfaret, at man kontrollerer de nye medlemmers politiske holdning og baggrund ved forespørg- 
sel til arbejdsplads/læreanstalt samt ved forespørgsel til personer i nærheden af den pågældendes 
private bopæl. Endvidere er hver ny sympatisør tilknyttet en sympatisørleder, der sørger for, at 
pågældende deltager i møderne, avissalg og plakatopklæbning, samt at sympatisøren gennemlæser 
det udleverede studiemateriale. Se PET, administrativ sag: Årsberetning 1978, region II, samt PET, 
administrativ sag: Årsberetning 1979, region II. 

KAP's revolutionære opbygning og strategi er ikke noget nyt inden for de kommunistiske bevægel- 
ser, men i dag er KAP den eneste venstreekstremistiske organisation, der formår at gennemføre et 
system, der er så tillukket?”, PET, administrativ sag: Årsberetning 1977, region II, s. 6. 

egentligt klart politisk-programmatisk grundlag, men søgte først og fremmest at 
rette fokus mod det arbejdende folk ved at danne sympatisør-grupper og anti- 
kapitalistiske grupper på arbejdspladserne. På fraktionens 4. kongres i 1977 skif- 
tede man imidlertid kurs og rettede en større aktivitet mod fraktionsarbejdet i 
forhold til RSF, VS og SF, ligesom gruppen gik ind i bestræbelserne på at danne 
SAP. Der var da også et vist slægtskab til RSF's trotskistiske linje (om end ikke 
nok til at fraktionen i sidste instans tilsluttede sig SAP). Fraktionen havde 50-75 
medlemmer. Ligesom for RSF/SAP's vedkommende gled gruppen i baggrunden 
for PET-regionens interesse i slutningen af 1970'erne. Der forelå da heller ikke i 
omtalen af fraktionen nogen egentlige trusselvurderinger eller overvejelser om 
områder, hvor regionens overvågning i særlig grad burde sættes ind. 

Århus blev i begyndelsen af 1980'erne centrum for en serie større efterforsk- 
ninger. Region II's engagement i efterforskningen mod nazismen og i løbende 
kildeoperationer mod DNSB var allerede etableret i 1970'erne, og fortsatte gen- 
nem 198orne; også efter at hovedmanden bag den danske nazisme, Povl Heinrich 
Riis-Knudsen, flyttede til region I (Aalborg). På samme vis havde regionen fra 
1970'erne fortsat en række efterforskninger mod anarkistmiljøet i Århus og en 
overvågning af de kontakter, som fandtes mellem militante danske og vesttyske 
venstreorienterede. Denne efterforskning samledes i 1980-81 i en operationssag, 
hvori regionsafdelingen efterforskede mod DSB's og mod Statsfjendernes brand- 
attentater, og hvori man hvervede Anders Nørgaard som penetrant. Endelig tog 
sagen mod Tvindskolerne også sin begyndelse med et omfattende engagement 
fra regionsafdeling II.» 

En af de gennemgående tendenser var, at man i Centralafdelingen og i regio- 
nerne var begyndt at interessere sig mere systematisk for brug af kilder og mere 
indgående var begyndt at drøfte Centralafdelingens efterforskningsprioritering 
og i nogle tilfælde mangel på samme. Tyngden i efterforskningen skiftede i pe- 
rioden fra det ekstremistiske område hen mod terrorområdet.” 


23  Ibid., PET, administrativ sag: Årsberetning 1978, region II, s. 6. 
24. Se Kommissionens beretning, bind 11. 

25. Se Kommissionens beretning, bind 9. 

26 RB: Regionsafdelingslederen, 5. maj 2004. 

Regionens ledelse og virkemidler 


Regionsafdeling II benyttede efter alt at dømme på grund af de mange operati- 
onssager i ret udstrakt grad både kilder og kontakter, men også andre indhent- 
ningsmetoder såsom telefonaflytning i arbejdet. 


"Adspurgt vedrørende kilder forklarede vidnet, at han, i den tid han arbejdede 
med ekstremisme, havde i alt 15-16 kilder. I begyndelsen fik han omkring 3 kilder. 
Han har selv fundet sine kilder bl.a. gennem de referencer, der blev anført, når 
personer skulle sikkerhedsgodkendes. Disse referencer kunne være en nøgle i sig 
selv, og de gav en god grund for vidnet til at henvende sig og tale om, hvad PET er. 
Da vidnet var ny mand i Århus, gjorde han meget brug af afhøring af referencer. 
Vidnet havde meget held med en bred vifte af kontakter og kilder i Århus. Kilderne 
var mest i studentermiljøet, men kunne også være unge mennesker, der ikke læste, 
men som var egnet til arbejdet.”” 


"Adspurgt om kildernes baggrund for at fungere som kilder, forklarede vidnet, 
at det var personer, der havde forståelsen for det politiske arbejde og en form for 
idealisme. Det var en klar forudsætning, at de pågældende ikke var medlem af 
noget politisk parti. Det ville også være et meget dårligt grundlag, hvis de pågæl- 
dende blot ville gøre det for pengenes skyld. Det sværeste i hele PET's arbejde er at 
skabe kilder, men vidnet har haft forbavsende nemt ved det. I 1970'erne var vidnet 
den eneste i Århus, der havde operative kilder. Det er et tidskrævende arbejde, og 
det indebærer, at man knytter kilden så tæt til sig, at man begge ved, hvor man 
har hinanden. Noget meget væsentligt i kildearbejde er, at det er kildeofficeren, 
der sætter dagsordenen og styrer løbet. Alle opgaver bliver stillet meget præcist. 


”»28 


Vidnet har ikke fået en uddannelse som føringsofficer: 


Kildearbejdet var i midten af 1980'erne mere systematiseret end tidligere. God- 
kendelse af kilder skete nu ved, at der blev udarbejdet en analyse af den poten- 
tielle kilde — herunder omhandlende dennes styrker, svagheder, risici. Når denne 
analyse var godkendt i afdelingen, videresendtes anmodningen til Centralafde- 
lingen til behandling ved en jurist og til endelig godkendelse ved politimesteren. 
Således var arbejdsmetoden frem til 1989, mens det altså var op til den enkelte 
efterforsker at bedømme og belyse kilden så godt som muligt.» 


27 RB: PET-medarbejder, 13. januar 2004. 
28 Ibid. 
29 RB: PET-medarbejder, 20. april 2004. 

Der blev typisk oprettet en kildemappe på den pågældende kilde, og her samle- 
des oplysningerne om kontakten til kilden og om de oplysninger, som man hav- 
de bedt kilden indsamle. Der lå også oplysninger om vedkommendes økonomi, 
mødereferater og det materiale, som kilden afleverede. Kildemappen førtes af 
kildeføreren, men var også tilgængelig for regionsafdelingslederen. Den rum- 
mede også alle afregninger mellem kildefører og kilde med hensyn til udgifter 
mv. Kildernes anonymitet sikredes ved, at kildens identitet opbevaredes i en luk- 
ket kuvert i en boks, hvortil kun regionsafdelingslederen havde nøglen.” 

Antallet af kilder i regionsafdelingen svingede noget over tid. I begyndel- 
sen af perioden var der efterforskere, som havde en del kilder. Fra midten af 
1980'erne var der kun ret få kilder samlet på tre-fire medarbejdere. En regions- 
afdelingsleder mente således, at der i slutningen af 1980'erne var to-tre kilder 
tilknyttet bestemte føringsofficerer. Til gengæld var der en del kontakter. En af 
efterforskerne havde i perioden tre-fire kilder. En af disse var Anders Nørgaard. 
En anden kilde var Frede Farmand. En tredje kilde var på Danmarks Journalist- 
højskole, og en fjerde var ”i støbeskeen” til Tvindskolerne.> En medarbejder, som 
arbejdede med ekstremismeområdet, havde en del flere kilder: 


"Vedrørende revolutionære bevægelser forklarede vidnet, at de alle har blade og 
kommunikationsmidler, men hvad der reelt foregår, får man kun at vide, hvis man 
får nogen ind i kredsen. PET ville forsøge at penetrere eller hverve en i en bevæ- 
gelse med ulovligt politisk formål” 


Her var der i en del tilfælde tale om kilder, som gik ind i en operativ efterforsk- 
ning, mens andre havde en mere rutinemæssig informativ funktion. Blandt de 
første var kilder i anarkistmiljøet omkring de kredse, som arbejdede med de 
såkaldte politiske fanger i Vesttyskland. I flere tilfælde var der tale om kilder i 
miljøerne, som ikke kendte hinanden, men som PET kunne bruge til indbyr- 
des at kontrollere de modtagne oplysninger. Det skete også, at kildeoperationer 
kunne holdes op mod andre typer indhentninger som f. eks. aflytninger mv. En 


30 RB: PET-medarbejder, 21. oktober 2003; RB: PET-medarbejder, 20. april 2004; RB: PET-medarbej- 
der, 27. april 2004. 

31. RB: Regionsafdelingslederen, 5. maj 2004. 

32. RB: PET-medarbejder, 21. oktober 2003. 

33. RB: PET-medarbejder, 27. april 2004. 

anden kilde fungerede i RSF (det senere SAP), mens endnu en person benyttedes 
alment i trotskistmiljøet> 


De overvågede miljøer i 1970'erne 


Regionsmedarbejderne søgte i denne periode systematisk at holde sig orienteret 
om, hvad der foregik i studentermiljøerne, ligesom man målrettet søgte at holde 
sig orienteret om udviklingen i en række politiske smågrupper på venstreflø- 
jen. Det var især Aarhus Universitet og Danmarks Journalisthøjskole, der var i 
centrum for regionsafdelingens interesse. Dette skal ikke forstås på den måde, 
at PET havde interesse i at følge de pågældende institutioner. PET havde kun 
interesse i at overvåge visse personer eller grupperinger, der frekventerede disse 
uddannelsesinstitutioner, og som ofte kunne forbindes med det, som PET de- 
finerede som ”uro-virksomhed”. Det var således oplagt for PET gennem kilder 
placeret ved universitetet at indsamle oplysninger om den politiske udvikling i 
visse venstrefløjsgrupperinger. En efterforsker i regionsafdeling II har for Kom- 
missionen forklaret: 


"Adspurgt vedrørende overvågning af miljøet om Aarhus Universitet forklarede 
vidnet, at det kunne foregå på den måde, at man på immatrikuleringslister fandt 
studenter, som var politiet bekendt, og spurgte dem, hvad der egentlig foregik på 
det pågældende uddannelsessted. Hvis de studerendes adfærd udadtil opfordrede 
til ballade med politiet, besættelse af huse, visse dele af universitetet mv., havde det 
naturligvis PET's interesse, men hvis man blot læste avisen eller flyveblade eller 
lignende, kunne problemet måske synes urigtigt stort. Selve afsøgningen af områ- 
det var vigtig. På det tidspunkt var der formodninger om forbindelser til militante 
og voldelige grupper i Tyskland som Rote Armee Fraktion” 


Det følger endvidere af forklaringen, at: 


PET gjorde en særlig indsats i miljøet omkring universiteterne. Det var et for- 
søg på at få fat i unge studerende eller teknisk administrativt personale, der kunne 
give oplysninger om, hvad der rørte sig, og om det var noget af betydning for en 

efterretningstjeneste. Af organisationer, der var aktuelle dengang, kan bl.a. nævnes 
SAP, KAP, DKP/ml og Trotskister”% 


Man søgte således at hverve kontakter blandt det administrative personale el- 
ler blandt studenterne, bl.a. ved hjælp af immatrikulationslisterne. Det lader til 
gengæld ikke til, at man på universitetet har haft eller søgt at skaffe sig kon- 
takter, meddelere eller kilder blandt det videnskabeligt ansatte personale. Dette 
kan naturligvis skyldes, at man har veget tilbage for at benytte de studerendes 
lærere og vejledere som meddelere. En nærliggende forklaring kan også være, 
at man har næret en vis skepsis over, om man overhovedet ville være i stand til 
at hverve meddelere eller kontakter i denne gruppe.” Blandt lærerne finder man 
kun få eksempler på, at sådanne i 1970'erne er blevet registreret, og da er det på 
grundlag af konkrete politiske forbindelser og aktiviteter, og ikke på grundlag af 
tendenser i undervisning eller forskning. Undervisernes holdninger i forhold til 
opgaverne på universitetet ses ikke at have haft tjenestens interesse; heller ikke i 
de få tilfælde, hvor en universitetslærer er registreret for andre konkrete forhold. 
Derimod findes der eksempler på, at man har overvåget visse studentergruppe- 
ringers aktiviteter. 

PET var opmærksom på den studenterpolitiske udvikling på universitetet, 
som igen i 1977 var genstand for en temmelig massiv studenteruro. I april aktio- 
nerede de studerende således i protest mod lukningen af den samfundsviden- 
skabelige basisuddannelse på RUC og mod indførelsen af adgangsbegrænsning 
på de højere læreanstalter. Der iværksattes undervisningsboykot og institutbe- 
sættelser, som varede hen ved tre uger. Aktionen var styret af Studenterrådet, 
som først og fremmest var domineret af studenterfraktionen Fagkritisk Front. 
Denne front bekendte sig, ifølge regionsafdelingen, til en venstreorienteret linje 
og arbejdede under indflydelse af Marxistisk Studentergruppe, som udgav bladet 
Fagkritik. Et vigtigt moment i studenteraktivismen var, at en gruppe i 1977 købte 
ejendommen Mejlgade 53 i det centrale Århus og der etablerede det såkaldte 
”Fronthus” som udgangspunkt for en lang række aktiviteter.» Dette blev bemær- 
ket i regionen, idet man konstaterede: 


36 Ibid. 

37 Ibid. 

38 Se skildringen heraf i Kommissionens beretning, bind 10. 
39 PET, administrativ sag: Årsberetning 1977, region II, s. 8-9. 

"Det har vist sig, at FRONTHUSET er kommet til at rumme stort set alle katego- 
rier af aktiviteter på venstrefløjen. Der har således været forevist et væld af film om 
oprørsbevægelser verden over, og danske arbejdskampe og konflikter som optakt 
til møder og diskussionsaftener. 

Der har ligeledes været afholdt et stort antal solidaritetsfester til støtte for såvel 
uden- som indenlandske bevægelser, arbejdsmarkedskonflikter og aktioner bl.a. 
på boligområdet”? 


I de tidlige 1980'ere interesserede regionsafdelingen sig også for Danmarks Jour- 
nalisthøjskole i Århus. I første omgang rettedes interessen mod Journalisthøjsko- 
len, fordi en gruppe studerende havde interviewet medlemmer af aktionsgrup- 
pen Statsfjenderne, som på dette tidspunkt stod bag en række brandstiftelser i 
Århusområdet. Man hvervede således en centralt placeret kilde, der indsamlede 
personoplysninger om en gruppe studerende med tilknytning til miljøet om- 
kring Statsfjenderne og Danmarks Socialistiske Befrielseshær (DSB). En af de 
personer, der blev indsamlet oplysninger om, optrådte som en central figur i den 
senere efterforskning mod Blekingegadebanden. Han blev anset for at være et 
centralt medlem af gruppen, men der blev ikke rejst tiltale som følge af bevisets 
stilling.” 


Rudi Dutschke 


Opfattelsen i PET synes med andre ord at have været, at man skulle holde sig 
orienteret ud fra den betragtning, at studentermiljøet var berøringsflade for 
de politiske smågrupperinger, fraktioner og partier på den yderste venstrefløj i 
Århusområdet. En enkelt undtagelse herfra var den berlinske studenteraktivist 
Rudi Dutschke, som i 1968 havde været en nøglefigur bag studenteroprøret i 
Vestberlin og det socialistiske studenterforbunds (SDS) strateg. Rudi Dutsch- 
ke blev i 1968 udsat for et skudattentat og ramt i hovedet med to kugler. Ef- 
ter hospitalsbehandling i bl.a. England kom han i 1971 til Århus, hvor han i en 
årrække arbejdede på Idéhistorisk Institut som lærer, mens han færdiggjorde 
sin doktorafhandling. I 1974 forsvarede han sin disputats i Berlin. I 1976 vend- 
te han tilbage til en stilling ved Aarhus Universitet, hvor han arbejdede indtil 

sin død i julen 1979 som følge af eftervirkninger fra skudattentatet.” Rudi Dut- 
schkes ophold i Danmark indebar en ret jævnlig kontakt mellem de danske og 
udenlandske myndigheder og en begyndende opmærksomhed over for danske 
forbindelser til personer med tilknytning til de militante venstrerevolutionære 
grupper i Vesttyskland og Berlin. Sagen vedrørende Rudi Dutschke er temmelig 
omfattende, da man fra såvel dansk som samarbejdende tjenesters side var me- 
get interesseret i at følge kontakterne mellem Dutschke og henholdsvis danske 
og vesttyske statsborgere. Allerede før Dutschkes ankomst til Danmark fulgte 
PET's Centralafdeling de tråde, som gik fra Rudi Dutschke til Danmark, ligesom 
man i flere tilfælde videregav oplysninger om danske statsborgere til udenland- 
ske myndigheder. I et tilfælde i 1969 videregav man således kortfattede oplys- 
ninger om, at en dansk statsborger var studenteraktivist, et dansk ægtepar, som 
var ungkommunister, samt en dansk statsborger, der var en ”velkendt maoist”,+ 
Dutschke stod på dette tidspunkt foran udrejse fra England, da hans britiske op- 
holdstilladelse ikke var blevet forlænget. I november 1970 konstaterede PET, at 
Institut for Idéhistorie ved Aarhus Universitet skulle have taget kontakt til Rudi 
Dutschke, og at initiativtagerne skulle være studenterrådsformanden, hvis aflø- 
ser han skulle være på Idéhistorie, og professor Johannes Sløk. Oplysningen kom 
fra en kilde på universitetet.+ Der herskede imidlertid i PET en vis usikkerhed 
med hensyn til, om Dutschke tog sigte på politisk virksomhed i Danmark. Det 
indtryk, som man modtog, var, at Dutschke havde nære forbindelser til Det Nye 
Venstre i Vesttyskland, men at han primært var eksponent for denne bevægelses 
antiautoritære fase, hvor mange i tiden efter attentatet mod Dutschke havde be- 
væget sig i retning af neo-leninistiske og maoistiske anskuelser, som Dutschke 
ikke delte. Nogen egentlig risikovurdering eller instruks til region II ses ikke i 
aktmaterialet. I december 1970 overvejede PET stillingen. Man var bekendt med 
Dutschkes ”.aggressive, revolutionære aktivitet...” før attentatet, men var i en del 
tvivl om stillingen efter. Han ansås dog stadig for politisk aktiv med kontakter 
til ledende trotskistiske og maoistiske kredse. En afvisning af dansk opholdstilla- 
delse ville af disse kredse blive benyttet til at anstifte uro, mens der på den anden 
side ikke mentes at være tvivl om, at Rudi Dutschke, hvis han tildeltes dansk 


42. PET, personsag: Thomas Bredsdorff: ”Tilbage til Århus efter Berufsverbot”, Politiken, 22. marts 
1976. 

43. PET, personsag: ”Vedr. Rudi Dutschkes kontakter”, 13. oktober 1969, bilag 10. 

44. Ibid.,”Vedr. Den vesttyske studenteraktivist Rudi Dutschke” 10. november 1970. 

45. Ibid., ”Vedr.: Rudi Dutschke” 23. november 1970, bilag 18. 

opholdstilladelse, ville blive samlingsmærke for vesteuropæiske revolutionære 
og deres aktioner.” 

Rudi Dutschke blev i januar 1971 af Justitsministeriet tildelt opholds- og ar- 
bejdstilladelse på normale vilkår. Justitsminister Knud Thestrup betonede over 
for pressen, at tilladelsen var givet på normale vilkår uden særlige betingelser. 
Han forklarede, at man havde indhentet oplysninger fra briterne, men at der 
ikke forelå noget materiale, der talte imod at lade Dutschke komme til landet.” 
Beslutningen gav anledning til mange overskrifter og megen forskrækkelse over, 
at ”røde Rudi” ville komme til Danmark og anstifte revolution. Professor Jo- 
hannes Sløks søgte i en beretning i Aarhus Stiftstidende at gendrive de i pres- 
sen fremsatte påstande. Sløk pointerede, at der på Institut for Idéhistorie var en 
mangel på undervisere, som havde kendskab til nymarxistisk filosofi, og at et 
studium af dette emnefelt i sig selv måtte anses for legitimt inden for instituttets 
og universitetets virkefelt. 

Sløk redegjorde for omstændighederne omkring ansættelsen af Rudi Dutsch- 
ke som undervisningsassistent ved instituttet og gik i rette med partiet De Uaf- 
hængige, som havde protesteret voldsomt mod farerne ved, at Dutschke kom til 
landet.” Filosofiprofessoren kæmpede en hård kamp for at bortvejre, hvad han 
opfattede som sensationalisme og forkerte forestillinger om Dutschkes militans. 
I et interview dagen efter til Jyllands-Posten forklarede han, at han havde stude- 
ret Dutschkes politiske stillingtagen og måtte konstatere, at denne som pacifist 
og voldsmodstander faktisk var i modstrid med de mere militante grupper.” 

Sagen blev imidlertid udlagt forskelligt. Mens professor Sløk og en kreds af 
de studerende omkring ham anså sagen for et spørgsmål om at skaffe kvalificeret 
videnskabelig bistand og om at give en mand et tilflugtssted, hvor han kunne 
færdiggøre sin afhandling, skabte sagen bekymring hos PET for, at Rudi Dut- 
schke skulle have forbindelser, som rakte ud over det aktivistiske Nye Venstre til 
bl.a. RAF. PET holdt sig nøje underrettet om forløbet af Rudi Dutschkes appel 
om forlængelse af opholdstilladelsen i Storbritannien.” 


46. Ibid., ”Vedr. Alfred Willi Rudolph Dutschke” 11. december 1970. 

47. Ibid., avisudklip: ”Dutschke i Århus”, Jyllands-Posten, 23. januar 1971, og ”Thestrup: ingen krav til 
Rudi Dutschke”, Jyllands-Posten, 23. januar 1971. 

I marts 1971 tilgik der PET's Centralafdeling oplysninger om, at Rudi Dutschke 
fortsat skulle have forbindelser til Baader-Meinhof-gruppen. Det forlød således, 
at Dutschke skulle have brevvekslet med Mahler og Baader under disse perso- 
ners ophold hos de palæstinensiske partisaner i Jordan. PET greb hermed til en 
nøjere opmærksomhed om, hvem der måtte indrejse i Danmark. Hans ankomst 
til Danmark og indkvartering i et kollektiv på Mols blev fulgt med observation. 
Man søgte også samarbejdende tjenesters hjælp til identificering af de udlæn- 
dinge, som måtte have kontakt til Dutschke. 

Flere af beboerne i kollektivet var nært knyttet til Studenterfronten. Tilsy- 
neladende aflyttede man ikke kollektivet, da det var en opfattelse i PET, at det 
var for risikabelt. Derimod overvågede man via rigstelefonenen samtalerne fra 
kollektivet til udlandet. Heraf fremgik bl.a. at Rudi Dutschke skulle have haft 
telegramforbindelse med filosoffen Marcuse.> 

PET's havde som nævnt kontakt til udenlandske tjenester i forbindelse med 
overvågningen af Dutschke. Der forespurgtes på et tidspunkt i august 1971 til 
Dutschkes forbindelse til de ”yderliggående venstreorienterede” og andre bebo- 
ere i kollektivet. Trafikken omkring kollektivet blev også fulgt nøje med særligt 
hensyn til de udenlandske gæster. Da man ikke opretholdt en telefonaflytning, 
støttede man sig til kildeoplysninger.> I slutningen af 1971 gjorde PET status 
over Rudi Dutschkes stilling. Man konstaterede, at der ikke var eller havde været 
foretaget nogen telefonaflytning af Dutschke, som tilsyneladende førte en tilba- 
getrukket tilværelse. Han havde dog udstrakt forbindelse med venner i Tysk- 
land og England, men synes altså ikke at beskæftige sig med danske politiske 
forhold. I slutningen af året blev sagen bragt op i Justitsministeriet, idet den 
blev forelagt departementschef Niels Madsen. Departementschefen resolverede, 
at overvågningen skulle fortsættes som hidtil, bl.a. under anvendelse af kilder. 
Han understregede, at der i Dutschke-sagen ikke måtte korresponderes med ud- 


52. PET, personsag: ”Vedr. RUDI DUTSCHKE - BAADER-MAHLER-MEINHOF-grupper”, 6. marts 

landet uden PET-chefens udtrykkelige godkendelse. PET-chefen lagde samtidig 
vægt på, at sagen var ajour.” 

I januar 1972 opstod der ny debat om årsagen til afslaget på Rudi Dutschkes 
opholdstilladelse i Storbritannien. Den britiske Labour-politiker og medlem af 
parlamentet Michael Foot ønskede at rejse spørgsmålet i parlamentet, da der 
fremkom rygter om, at det var CIA, som havde henstillet udvisning.” Avisen 
Daily Telegraph mente at vide, at CIA havde leveret briterne oplysninger om, at 
Rudi Dutschke korresponderede med de vesttyske bypartisaner. Dette afvistes 
dog af Dutschke.” PET's regionsafdeling II havde imidlertid ikke indtryk af, at 
Rudi Dutschke engagerede sig meget i studenteraktiviteter. På instituttet havde 
han søgt at introducere marxistiske begreber, men det skulle være blevet stand- 
set af professor Sløk.” 


RD ikke er den støtte for studenterfronten, som man der havde håbet. Han er 
tilsyneladende nærmest passiv, hvilket måske kan være den egentlige årsag til at 
studenterfronten ikke har haft nogen særlig slagkraft blandt studenterne i den se- 
neste tid”% 


11972 stod Dutschkes undervisning anført i læseplanen som Kritisch-Materialisti- 
sche Reflexionen des Begriffs der ”Diktatur des Proletariats” am Lehrstiick der Kul- 
turrevolution.” Posten til og fra Rudi Dutschke blev overvåget, især med henblik 
på adresser og navne. Dutschke flyttede senere til Vestervang i Århus C, hvor 
også andre af kollektivisterne fra Mols boede. 

Ny opmærksomhed knyttedes til sagen, da Centralafdelingen i juni 1972 alar- 
meredes over flere enslydende meddelelser om, at den eftersøgte Ulrike Meinhof 


57 Ibid., ”Vedr.: Overvågning af Rudi Dutschke” 16. december 1971. Det blev besluttet at sagen skulle 
drøftes med regionslederen for region II på regionsledermødet i januar 1972. Niels Madsen har 

kontrol med ham. Enkeltheder kan vidnet ikke huske. Vidnet kan ikke huske specielle drøftelser 
med Skat-Rørdam eller andre og husker heller ikke, om sagen var oppe i Wambergudvalget. Det 
forekommer rimeligt, at der skete løbende overvågning”. RB: Niels Madsen, 24. oktober 2001. 

skulle være søgt til Danmark. Der skulle være tale om meget sikre oplysnin- 
ger, som gik på, at Ulrike Meinhof illegalt skulle søge at krydse den dansk-tyske 
grænse og måske allerede befandt sig i landet.” Region II tog dermed skridt til 
at sikre sig, at den pågældende ikke befandt sig i regionen. Man overvågede bl.a. 
Dutschkes lejlighed i Århus mv., men fandt dog ingen spor.” 

I juni 1972 overvejede man igen sagen i PET. Politiassessor Jørn Bro anmo- 
dede således om en oversigt over de emner og personer, der kunne være anled- 
ning til at informere om og drøfte med udenlandske myndigheder med henblik 
på en fastlæggelse af Dutschkes nærmere tyske kontakter og aktivitet i det hele 
taget. I sommeren 1972 vendte Dutschke tilbage til Berlin for at færdiggøre sin 
afhandling, og han ventedes først tilbage til Danmark i 1973.” Ved Dutschkes 
tilbagekomst fra Vesttyskland i februar 1973 genetablerede regionen overvågnin- 
gen. Begrundelsen herfor blev ikke givet, men det kan formodes, at det stadig var 
forbindelserne ud af landet til venstreorienterede intellektuelle og revolutionære 
i Frankrig og Vesttyskland, der var afgørende for PET.” Udenlandske tjenester 
syntes stadig at nære en vis interesse for sagen, men PET fastholdt en distanceret 
holdning til sagen. Således blev en anmodning om opdatering af sagens oplys- 
ninger straks sendt videre til chefen for PET, som foreslog, at sagen blev drøftet 
mundtligt. Det blev da også metoden, idet Jørn Bro forelagde sagen for den inte- 
resserede part. De oplysninger, som region II udarbejdede som underlag for mø- 
det, rummede basale oplysninger om bopæl, stilling og arbejde, men afspejlede 
ingen opfattelse af, at der foregik nogen ulovlig virksomhed med forbindelse til 
Rudi Dutschke.? Således fortsatte sagen fremefter. Tidvise henstillinger fra Cen- 
tralafdelingens Afdeling C vidnede om, at man fra centralt hold ønskede ”ud- 
viklingen i denne sag fulgt”. Regionsafdeling II havde da også midlerne dertil, 
men man fornemmer klart, at det var opfattelsen i regionsafdelingen, at der ikke 
indtraf handlinger af PET's interesse omkring Dutschkes person og arbejde.” De 
sidste sammenfatninger af, hvad der skete omkring Rudi Dutschke er fra april 

og august 1974 og rummer samme rutinemæssige indstilling til sagen. Man søgte 
at holde sig orienteret om rejser, forbindelser og almindelige forhold.” Sidste 
indberetning er fra 6. februar 1975 og efterlader indtryk af en stilstand i over- 
vågningen.” 

Rudi Dutschke døde i Århus den 24. december 1979. For tiden mellem 1974 
og 1979 findes der meget få akter, som er lagt ved sagen, men ikke egentlige efter- 
forskningsskridt eller instrukser. Regionsafdeling II's interesse for Rudi Dutsch- 
ke er formentlig et særtilfælde, idet aktiviteten skete på opfordring af Centralaf- 
delingen og med justitsministeriel bevågenhed. Selv om PET i udgangspunktet 
var meget opmærksom på Dutschkes internationale og især tyske forbindelser, 
så resulterede overvågningen efter kort tid i den opfattelse, at Dutschke nær- 
mest virkede modererende på sine danske og internationale dialogpartnere, og 
at han ikke udfoldede nogen systematisk politisk aktivitet i Danmark. Det ses 
ikke, at PET's eller regionsafdelingens efterforskningsaktiviteter skete som følge 
af eller på nogen måde blev intensiveret som følge af en udenlandsk tjenestes 
interesse for Rudi Dutschkes færden og aktiviteter. Rudi Dutschke personifice- 
rede en intellektuel, personel og ideologisk forbindelse mellem den århusianske 
venstreorienterede studenterungdom og de mere erfarne vesttyske venstrerevo- 
lutionære. Det indebar på den anden side også et modererende moment. Hans 
disputats fra 1974 var således en målbevidst kritik af Lenin og Marx. Heri kan 
man bl.a. læse, at Lenins bidrag til kommunisternes centralistiske bureaukra- 
tiske diktatur var medvirkende til at hindre folkemassernes demokratiske del- 
tagelse.” Det bør ligeledes bemærkes, at da der i slutningen af 1970'erne blev 
etableret en forbindelse mellem venstreekstreme grupperinger i Århus og RAF- 
sympatisører i Tyskland, var der intet personsammenfald eller nogen personelle 
forbindelser i forhold til den gruppe, som i sin tid havde rod i Molskollektivet og 


70 Ibid., ”Vedr. RUDI DUTSCHKE, f.d. 07 03 40 i Tyskland”, 19. april 1974; Ibid., ”Vedr. Alfred Willi 
Rudi Dutschke” 30. august 1974. 

71. Ibid., Vedr. Alfred Willi Rudi Dutschke, 6. februar 1975. 

72. PET, personsag: Avisudklip: J.B. Homgaard: ”Forsøg på at få Lenin på benene”, Politiken 27. oktober 
1974; R. Dutschke: Versuch Lenin auf die Fiisse zu stellen — Uber den halbasiatischen und den West- 
europåischen Weg zum Sozialismus. Lenin, Lukacs und die Dritte Internationale (Berlin, 1974). 

forbindelse med Dutschke i de tidlige 1970'ere.”: Den varige effekt af Dutschkes 
ophold i Århus var formentlig mest af ideologisk og teoretisk art. Desuden kan 
det formodes, at Centralafdelingen og regionsafdelingens efterforskere på dette 
stofområde tidligt erhvervede sig en vis viden om forhold vedrørende den røde 
terrorisme i Vesttyskland og dermed et vist beredskab i forhold til denne pro- 
blematik. 


Anarkisterne og Regnbuen 


Den vesttyske statsmagts reaktion på studenteruroen og RAF's aktiviteter blev 
af mange anset som en bekræftelse på de teoretiske læresætninger om — som 
det hed — den kapitalistiske klassestats iboende repressive, imperialistiske og — i 
sin konsekvens — fascistiske karakter. Man skulle således udfordre statsmagten 
for at tvinge systemet til at lade den parlamentarisk-demokratiske maske falde. 
Endelig kan man i det århusianske ungdomsmiljø følge udviklingen af en sub- 
kultur i opposition, som fra slutningen af 1970'erne i stadig mere militant form 
udfordrede ”systemet” 

En central del af dette miljø var anarkisterne, der med deres antistatslige be- 
toning og alternative organisationsformer adskilte sig fra de traditionelle grup- 
peringer på venstrefløjen, og som med deres meget internationale udblik var 
særligt disponerede for at indhente inspiration fra begivenhederne i Vesttysk- 
land, Frankrig og Italien. I 1978 dukkede anarkisterne op som et væsentligt ar- 
bejdsområde for regionsafdeling II. Den egentlige anledning var igangsættelsen 
af en større efterforskningsoperation med forbindelser til udlandet (se neden- 
for). Der var tale om en lille sluttet kreds af revolutionære på omkring 25 men- 
nesker, som var organiseret omkring Anarkistisk Føderation i Danmark (AFID), 
og som havde tætte forbindelser til den Internationale Føderation af Anarkister 
(IFA). To personer fra Århus havde da også deltaget i IFÆs kongres i Carrera i 
Italien i marts 1978. Anarkisterne var diffust organiseret i personlige netværk, 


73. En ledende anarkist fra en af de grupper, som i 1980 stod bag en del brandaktioner i Århus, har 
forklaret for Kommissionen: "Der var ingen reference til Rudi Dutschke (...) jo mere man viste kon- 
takt med sådanne, blev muligheden for afsløring større. Desuden havde disse begge taget afstand 
fra RAF og væbnet kamp. Tages der afstand, så befandt man sig på den fanden side, derfor var der 
heller ikke noget politisk grundlag for kontakt”, Kommissionens arkiv, Interview nr. 1, s. 30. 

74. PET, administrativ sag: Årsberetning 1978, region II. 

hvoraf en del havde forskellige — hyppigt skiftende — bofællesskaber og kollek- 
tiver som knudepunkter. Der var en vis berøringsflade til universitetets studen- 
termiljø — især igennem Fronthuset i Mejlgade — og til den anarkistiske bogcafé 
Regnbuen ligeledes i Mejlgade. Deres arbejde var centreret om sager og aktioner, 
og selv om mange af anarkisterne havde intense ideologiske diskussioner med 
internationale referencer, så havde bevægelsen tilsyneladende ingen formaliseret 
programmatik. 

Anarkisterne var, om end ret fåtallige, den politiske gruppering, som i slutnin- 
gen af 1970'erne og i de tidlige 1980'ere kom til at optage flest ressourcer og mest 
opmærksomhed hos PET's regionsmedarbejdere. Dette skyldtes dels, at anarki- 
sterne dukkede op i centrum af en af regionens større efterforskningssager, og at 
personkredsen med en vis berøring til bogcaféen Regnbuen var nøglepersoner i 
en række aktioner og venstrefløjsaktiviteter i denne periode. Først og fremmest 
tiltrak denne gruppe sig ikke alene regionsafdelingens, men også Centralafde- 
lingens opmærksomhed, da man blev bekendt med, at der fandtes forbindelser 
mellem personer i anarkistmiljøet i Århus og kredse i Vesttyskland, som enten 
arbejdede med forskellige grader af sympati for de fængslede RAF-terrorister 
eller havde kontakt til fængslede RAF-medlemmer. Endelig kom anarkisterne i 
1980-81 i centrum som mistænkte i efterforskningen af de brandattentater, der 
hærgede Århus, og som var anledningen til, at man forsøgte at infiltrere Regn- 
buemiljøet ved hjælp af Anders Nørgaard. Fra 1980 var en lille kreds af aktivister 
fra anarkistmiljøet deltagere i en række aktioner og politiske grupperinger. Det 
gjaldt det politisk tværfaglige Nordirlands-initiativ, El Salvador-støtteaktioner- 
ne, solidaritets-kampagnerne for Libyen mv.” 

Kommissionen har i sin kortlægning af dette miljøs politiske aktiviteter støt- 
tet sig til en række personsager, enkelte emnesager og det efterforskningsma- 
teriale, som knytter sig til efterforskningen af forskellige sager i århusområdet. 
Blandt disse er især indsættelsen af Anders Nørgaard og det materiale om det 
anarkistiske og venstreradikale miljø, som operation Zeus kastede af sig. En- 
delig har Kommissionen været i stand til at drage nytte af forklaringer afgivet 
af personer i det anarkistiske miljø.” Disse oplysninger har bidraget med bag- 


75. Registreringerne af anarkisterne blev godkendt af Wamberg-udvalget. WU, referat af møde, 
13. oktober 1978, ”Nyregistreringer i tiden 1/8 - 1/10 78”. 

76. Kommissionens arkiv, interview 1. Samtalen skete i Kommissionens lokaler i nærvær af to kommis- 
sionsmedlemmer og en sekretær og blev sammenfattet i et referat, som siden hen blev godkendt af 
den pågældende. Enkelte skriftlige supplerende bemærkninger er vedføjet referatet. 

grundsviden om det politiske miljøs karakter, modus operandi, ideologi og 
motiver. Disse forklaringer tilbyder naturligvis tillige et vigtigt supplement og 
potentielt korrektiv til de oplysninger om indsættelsen af Anders Nørgaard, som 
Kommissionen har fra bl.a. PET, Anders Nørgaard og fra Frede Farmand. Der 
er således gennem dette materiale mulighed for at følge, hvordan denne lille, tæt 
sammenvævede og ideologisk motiverede gruppe samledes og iværksatte nogle 
af de aktioner, som optog en betydelig del af regionsafdeling II's ressourcer i de 
sene 1970're og tidlige 1980'ere. 

Flere af aktivisterne i det anarkistiske og venstreradikale miljø havde tilknyt- 
ning til universitetet og til studenterbevægelsen, ligesom Fronthuset, som blev 
etableret som mødested for studenterbevægelsen i 1977, blev et fast omdrejnings- 
punkt i talrige aktiviteter. Mange af de politiske aktiviteter havde udspring i anti- 
imperialistiske kampagner, mens en del andre havde berøring til kampagnen 
mod Berufsverbot i Vesttyskland og sympatibevægelser til fordel for de fængsle- 
de RAF-aktivister. Andre grupper i studenterbevægelsen rettede kræfterne mod 
at etablere en alliance mellem akademikere og arbejdere. En del af dem, som 
stod i udkanten af aktiviteterne i studenterbevægelsen, mødtes inden for ram- 
merne af bogcaféen Regnbuen. Regnbuen åbnede kort tid efter Fronthuset og 
var mødested for en diffus og til tider lidt skiftende personkreds af anarkister og 
antiautoritære socialister. Det netværk, som bevægede sig i Regnbuen, gruppe- 
rede sig efter det oplyste i to hovedstrømninger. En traditionel anarkistisk strøm- 
ning og en tyskinspireret gruppe, der sympatiserede med RAF og orienterede 
sig i retning af byguerilla og væbnet modstand, og som var af stærkt marxistisk 
overbevisning.” 

I årene 1976-79 engagerede sidstnævnte gruppe sig stærkt i arbejdet for sym- 
pati med de vesttyske terrorister, som var fængslet i Stammheimfængslet. Flere 
af de centrale deltagere i personkredsen var i 1978 til en anarkistkongres i Carrer- 
ra i Italien, og en deltager har i den sammenhæng fortalt Kommissionen, hvor- 
dan han i en privat samtale med en anden deltager samt et centralt medlem af 
anarkistkredsen fra Århus kom ind på de væbnede, voldelige metoder, som RAF 
havde anvendt. Mens de to tilsluttede sig disse metoder, tog den tredje person 
stærkt afstand fra RAF's og De Røde Brigaders voldelige metoder. Førstnævnte 
har beskrevet, hvordan han selv og et andet medlem på et tidspunkt i efteråret 
1978 i København og Odense opsatte plakater, som søgte at retfærdiggøre De 


77 Interview 1. 

Røde Brigaders mord på den forhenværende italienske ministerpræsident Aldo 
Moro.” 

Gruppens engagement for de vesttyske fængslede terrorister førte dem sam- 
men med vesttyske forbindelser, bl.a. gennem den såkaldte komité til forsvar 
for de politiske fanger i Vesttyskland (IVK) og siden hen efter selvmordene i 
Stammheimfængslet Undersøgelseskommissionen vedrørende Ulrike Meinhofs 
død (Internationale Untersuchungskommission zum Tode der Ulrike Meinhof, for- 
kortet IUK). I 1979 blev kredsen kontaktet af Ulrike Meinhofs søster og af visse 
vesttyskere med forbindelse til RAF-fangerne.”> En kontakt fra miljøet til en i 
Århus bosiddende journalist opfordrede til, at denne varetog sekretariatsfunk- 
tionen for IUK. Den pågældende tog kontakt til nogle studerende — heriblandt 
visse fra anarkistmiljøet — og bad dem hjælpe med ulønnet støttearbejde for se- 
kretariatet, som i den følgende tid var en vigtig koordinationscentral for un- 
dersøgelsesarbejdet.:? Danskerne spillede således en central rolle i IUK, og ved 
præsentationen af undersøgelsens resultater på et pressemøde i Paris i april 1979 
oplæste én af kredsens medlemmer RAF-tekster for forsamlingen. Teksterne 
blev udleveret umiddelbart før, de skulle læses op.” 

Efter denne episode kom gruppen i Århus i forbindelse med nogle RAF-kon- 
takter, som opsøgte kredsen og opfordrede til at lave en aktion til fordel for de 
sultestrejkende fanger i Vesttyskland. Ifølge et af Århusgruppens medlemmers 
forklaring for Kommissionen overvejede man en aktion, hvor man skulle be- 
sætte det tyske presseagentur DPA i København og via agenturets telexmaskine 
udsende et støttebudskab. Aktionen løb ud i sandet pga. vanskeligheder med at 
lære at betjene telexmaskinen, angiveligt også pga. problemet med, at man skulle 
overmande en ældre tysk journalist, som betjente maskinen; men antagelig også 
på grund af, at kredsen blev kraftigt overvåget af politiet.> 

I 1979-80 var visse enkeltpersoner fra kredsen aktive med hensyn til støt- 
tefunktioner for RAF. Ved en lejlighed rekognoscerede en person forholdene 
omkring en svensk forlægger, som havde trykt tekster for RAF og siden hen 
var gået konkurs, således at teksterne var bundet på det svenske lager. Tyskerne 
var blevet uvenner med forlæggeren og ville gerne sikre sig de mange bøger. 


78. Ibid. 
79 Ibid. 
80 Interview 2. 
81 Interview 1. 
82 Ibid. 

Tanken var at skaffe de tyske tekster — ca. to paller bøger — ud fra konkursboet 
og transportere dem til Vesttyskland. Vedkommende opfattede det som en slags 
prøve eller et forsøg på at skaffe sig moralsk støtte. I løbet af nogle uger lykkedes 
det vedkommende at lokalisere teksterne til et pakhus i Lund, men efter nogen 
anstrengelser vendte denne tilbage til Vesttyskland og meldte, at opgaven var for 
vanskelig bl.a. på grund af, at det ville være svært at transportere to paller bøger 
fra Sverige, gennem Danmark til Vesttyskland.” PET fulgte rejsen og aktivite- 
terne, idet man formodede at den pågældende sammen med en svensk bekendt 
planlagde et indbrud i det konkursramte forlag for at bortskaffe nogle papirer 
med relation til RAF. 

Ved en anden lejlighed rekognoscerede en person fra kredsen forholdene 
omkring den ”grønne grænse” mellem Danmark og Vesttyskland med henblik 
på at undersøge, om det var muligt at smugle mennesker over grænsen. Ved- 
kommende var i Kruså tre gange i denne forbindelse. Kontakten til tyskerne gik 
bl.a. gennem Hamburg. En af personerne var i Hamburg flere gange mellem 
oktober 1979 og marts 1980 for at mødes med ”..mennesker, der havde brug for 
støtte”. Der bestod bl.a. en forbindelse med Wolfgang Beer, som man mødtes 
med i Hamburg på et tidspunkt, hvor Beer var gået under jorden. Da denne seks 
måneder efter døde i en bilulykke, var to fra kredsen med til hans begravelse i 
juli 1980. 

Ifølge et medlem af anarkistgruppen skal en ledende anarkist fra Århus i 1980 
have været i Vesttyskland for at gå under jorden og etablere en RAF-kontakt. 
Han skal imidlertid have tabt modet under ventetiden i det sikre hus og have 
forladt stedet, uden at kontakten nåede at blive etableret.” 

I 1979 synes forholdene i Århus i øvrigt at være blevet skærpet. I juli 1979 
havde man i det bredere aktivistmiljø dannet en aktionsgruppe på 30-40 perso- 
ner, som under navnet Boligkaravanen — og i øvrigt uden forbindelse til RAF- 
problematikken og Vesttyskland — besatte en række ejendomme, som stod tom- 
me i Århus. Initiativet kom fra tre kollektiver, der var blevet hjemløse, og som 


83. Ibid. 

84 PET, personsag: ”Vedr. Forbindelse mellem danske sympatisører af den tyske terrororganisation 
RAF, samt den svenske statsborger NN”, 7. december 1979; Ibid., notat, 11. februar 1980. Jf. interview 
nr. 1. 

85. Interview 1. Wolfgang Beer havde i 1973 tilsluttet sig RAF. Han blev arresteret i 1974. Efter sin løsla- 
delse gik han på ny i begyndelsen af 1980 under jorden. Samme år blev han dræbt ved et trafikuheld 
under forberedelse af en aktion. 

86. Ibid. 

derfor satte sig for at kollektivisere bolignøden. Når politiet ankom, forlod grup- 
pen igen stedet. I september 1979 besatte gruppen Østbanegården og blev ved en 
større politiaktion sat ud af den besatte ejendom. Under aktionen blev næsten 
et dusin anholdt og flere bidt af politihunde. En af personerne fra den snævrere 
kreds klagede sammen med flere andre over politiet, og det kom til en offentlig 
undersøgelse. Boligkaravanen stoppede i 1979 — gik i ”vinterhi” — bl.a. som følge 
af, at flere fra karavanen flyttede sammen i bofællesskaber og kollektiver. Ud af 
denne kreds af aktivister udkrystalliseredes den centrale anarkistgruppe på fire 
personer, som skulle blive til Statsfjenderne.” Udtrykket den centrale anarkist- 
gruppe er Kommissionens og vil blive anvendt nedenfor. 


sa dn NE 
se UINGDOM GRINER 


Østbanegården, 1982. I september 1979 besatte Boligkaravanen Østbanegården og blev ved en større 
politiaktion sat ud af den besatte ejendom. Aktionen fik en særlig status i anarkistkredse og inspi- 
rerede den senere BZ-bevægelse, som den 11. oktober 1982 besatte bygningen på ny (Allan Holck, 
Arbejdermuseet og ABA). 


Antagelig voksede aktionerne frem i sammenhæng med forbitrelsen over, at po- 
litifolkene undgik kritik for deres optræden under aktionen ved Østbanegården. 
I april-maj 1980 var der flere i kredsen, som ønskede at hævne sig ved at ned- 
brænde politiets garageanlæg. Aktionen var nøje planlagt. Man havde indkøbt 


87 Ibid. 

petroleum og forinden placeret en bombeattrap i den kinesiske restaurant i Re- 
ginabygningen, hvor kriminalpolitiet havde kontorer. Man planlagde at indtele- 
fonere en bombealarm og derpå iværksætte afbrændingen, når betjentene havde 
forladt garageanlægget og kørt til alarmstedet. En ledende skikkelse i anarkist- 
miljøet har forklaret, at man således ønskede at undgå personskade. Aktionen 
blev imidlertid aflyst, da det ved et tilfælde gik op for to af gruppens andre med- 
lemmer, at politiet overvågede dem.” 

Statsfjenderne var en lille sammennittet gruppe, som mellem juli og novem- 
ber 1980 gennemførte en række brandattentater på IBM, Terma og det britiske 
konsulat. Gruppens navn var formentlig hentet fra kriminalinspektør Iversens 
udtalelse om, at IBM-aktionen udgjorde et anslag mod statens sikkerhed. Men 
gruppen blev også kendt under en betegnelse inspireret fra en af dens udsendte 
erklæringer, Saftevandsfronten. Gruppens aktioner var vel planlagte, ideologisk 
motiverede og blev i reglen fulgt op af ideologisk gennemarbejdede erklæringer. 
Allerede i september 1980 gled et af medlemmerne af gruppen imidlertid ud af 
kredsen og trak sig snart derefter helt ud. Efter aktionen i november 1980 gik 
gruppen i opløsning som aktionsgruppe, om end i hvert fald to af de centrale 
aktører forblev aktive i miljøet omkring Regnbuen og fortsatte med at deltage 
i det politiske arbejde og i forskellige protestaktioner.» Da Anders Nørgaard i 
begyndelsen af 1981 begyndte at infiltrere det anarkistiske miljø i Århus, fik han 
i en periode mellem februar og oktober 1981 kontakt til flere af personerne fra 
Statsfjenderne. 

Årsagen til opløsningen af Statsfjenderne som aktionsgruppe kan muligvis 
findes i PET's overvågning af de centrale aktører i kredsen. En tidligere ledende 
skikkelse i Statsfjenderne har forklaret, at: 


"Efter aktionen på konsulatet vidste de, at niveauet havde toppet og at der ikke 
kunne gennemføres flere aktioner af den type, uden at de måtte gå under jorden. 
Vilkårene for at leve illegalt i Danmark er ekstremt svære. Det kan lade sig gøre i 
en kortere periode, men ikke i en længere. Det var et dilemma som de 3, der var 
tilbage, stod i, og de valgte at stoppe helt i november 1980. De deltes lidt tilfældigt. 
En tog til København og gik ind i BZ-miljøet og… [en anden] sjaskede lidt rundt 
og begyndte at komme lidt i Regnbuen igen. (...)”. 


88 Ibid. 
89. Ibid. 

Det tidligere medlem har ydermere forklaret, at han ”forsøgte stadig — først ale- 
ne, derefter sammen med to piger — at fortsætte med at fastholde kontakten til 
Tyskland”. Hans indstilling var, ”at der skulle 'ske noget” 

Der var således flere kredse, netværk og grupperinger, som på den ene el- 
ler anden måde samlede PET's opmærksomhed i denne periode. Flere aktører 
i miljøet var allerede kendt af PET som følge af deres engagement i Vesttysk- 
landsarbejdet til fordel for RAF-fangerne og mod Berufsverbot samt for forbin- 
delserne til de forskellige grupperinger i Vesttyskland. I perioden 1979-81 var 
Boligkaravanen en social og politisk enhed, hvorfra der rekrutteredes aktivister 
til forskellige aktioner, bl.a. besættelser, men også protester af forskellig art som 
f. eks. besættelsen af tårnet i Århus Domkirke i marts 1981 i protest mod mor- 
det på ærkebiskop Romero i El Salvador. Disse grupperinger havde sociale og 
politisk-ideologiske forbindelseslinjer på tværs af de forskellige bofællesskaber 
og kollektiver, men også i forhold til bogcaféen Regnbuen i samme periode. En- 
delig bestod der sandsynligvis en kort overgang i nogle måneder i 1980 kontakter 
eller fælles berøringsflader mellem Danmarks Socialistiske Befrielseshær (DSB) 
og Statsfjenderne. Efter november 1980 holdt begge grupperinger pludselig inde 
med deres aktiviteter. 

En tidligere ledende anarkist har i sin forklaring for Kommissionen lagt be- 
tydelig vægt på, at Anders Nørgaard i sin beskrivelse af aktiviteterne omkring 
bogcaféen talte om ”Regnbuebevægelser”, og på, at dette var en misforstået op- 
fattelse, da der aldrig eksisterede en regnbuebevægelse. Der var i stedet tale om 
en blandet samling af unge venstreorienterede med ret forskellige og sjældent 
harmoniserede ideer.” 


Spørgsmålet om RAF-forbindelser, 1977-80 


Det kan på baggrund af ovenstående hævdes, at PET havde et grundlag for at 
interessere sig for det århusianske venstrefløjsmiljøs forbindelser til Vesttyskland 
i denne periode. Først og fremmest samlede interessen sig om den lille kreds af 


90 Ibid. 

91. Ibid. Her henvises til Tom Vilmer Paamands beskrivelse af Regnbuen som en ”vældig god beskri- 
velse af de aktiviteter, der var i Regnbuen”, Det tidligere anarkistmedlems beskrivelse ligger da også 
ord til andet tæt på beskrivelsen hos Paamand. Se www.fred.dk/artikler/petting/regnbuen.htm. 
25. april 2006. 

militante venstrefløjsaktivister, som havde forbindelse til det anarkistiske miljø. 
Den væsentligste årsag til regionens interesse for anarkisterne var, at man mis- 
tænkte dem for at have tætte forbindelser til kredse i Vesttyskland med nær rela- 
tion til de fængslede RAF-medlemmer. ” 


"det [er] konstateret, at disse anarkistiske kræfter har kontakt til fængslede 
RAF-medlemmer samt udøver en betydelig kontakt til RAF's basisorganisationer 
SCHWARTZE HILFE og REVOLUTIONÅRE ZELLE”% 


I 1977-78 pegede flere spor i retning af en personkreds blandt anarkisterne i 
Århus. I første omgang pegede den såkaldte ”pas-sag” i retning af, at danskere 
sendte deres identitetspapirer videre til forbindelser i Vesttyskland for derpå at 
melde bl.a. deres pas stjålne eller bortkomne. Den 14. oktober 1977 fandt DSB- 
personale i toget Nordpilen fra Frederikshavn til Hamburg indvendig i låget på 
en papirhåndklædebeholder på toilettet tre danske pas fastklæbet sammen med 
to førerbeviser og to International Student Identity Cards. Passene tilhørte dan- 
ske statsborgere med bopæl i København, men med tætte relationer til Århus.» 
Sporet kunne forbindes med en person, der var medlem af den internationale 
undersøgelseskommission, som undersøgte Ulrike Meinhofs død, IUK. Det 
lykkedes PET's regionsafdeling at få en kendelse på en telefonaflytning af ved- 
kommende, men ifølge efterforskeren holdt det hårdt. Dommeren påpegede, at 
dansk straffelov kun gjaldt i Danmark, og at transport af passene til udlandet 
med ulovligt formål ikke kunne understøtte en kendelse. Retsplejelovens regler 
var imidlertid opfyldt, da man antog, at passene var smuglet til udlandet med 
henblik på ulovlig indtrængen i Danmark.” 

Et andet forhold, som henledte myndighedernes opmærksomhed på grup- 
pen, var, at en vesttysk statsborger i 1977 blev arresteret i Holland under mis- 
tanke for tilknytning til en vesttysk terrorgruppe. På ham fandt man notater med 
adresser, navne og telefonnumre på omkring 40 danskere, herunder tre århu- 
sianske venstrefløjsaktivister, som alle havde meldt deres pas stjålne. Også fra 
anden side rettedes PET's opmærksomhed mod de pågældende, da der på en 


92 PET, administrativ sag: Årsberetning 1978, region II. 

93 Ibid. 

94. PET, personsag: Rapport af 23. juni 1978. Jf. interview nr. 1: ”Der blev leveret ting og sager til Tysk- 
land, herunder også våben, for de er lette at få fat ii Danmark” 

95. RB: PET-medarbejder, 17. april 2004. 

person, som blev arresteret i udlandet under mistanke for medlemskab af RAF, 
blev fundet et notat, som førte videre til de pågældende danske statsborgere. I 
denne forbindelse rettedes en efterforskning mod flere af de pågældende. Det 
drejede sig blandt andre om en kreds af personer, hvoraf flere havde studeret på 
Aarhus Universitet og deltaget i forskellige former for studenterpolitik. Det var 
ikke mindst en person i den centrale anarkistgruppe, som også var aktiv i Århus- 
komitéen mod Berufsverbot og kontaktperson for Solidaritetskomitéen for Po- 
litiske Fanger. Som følge af efterforskning i region II kom det frem, at personen 
i den centrale anarkistgruppe havde forbindelse til den pågældende vesttysker. 
Sidstnævnte arbejdede på det advokatkontor i Stuttgart, som betragtedes som 
RAF's informationskontor, og medvirkede i denne egenskab til indsmugling af 
våben og sprængstoffer til de fængslede RAF-terrorister i Stammheimfængslet. 
Det kom videre frem, at den danske anarkist havde forbindelse til Ulrike Me- 
inhofs søster i Vesttyskland. I Centralafdelingen reagerede en efterforsker med 
interesse, idet man fandt, at disse oplysninger indikerede en relation til vesttyske 
venstreradikale grupper eller til terroristorganisationer.? 

En anden aktivitet med forbindelse til Vesttyskland fandt sted tidligt i 1978 
ved et arrangement i Århus, den såkaldte Vesttysklandsuge, i tiden fra den 19. til 
den 26. februar 1978. En af arrangørerne af Vesttysklandsugen var med i den cen- 
trale anarkistgruppe, som under arrangementet havde to af talerne, to vesttyske 
forsvarsadvokater, boende hos sig. Omtrent samtidig søgte to personer fra den 
centrale anarkistgruppe om tilladelse til at besøge fængslede RAF-medlemmer i 
Hamburg.” 

Region II fulgte i en række efterforskningsskridt relationen mellem den 
centrale anarkistgruppe og de vesttyske kredse, som havde forbindelse til RAF- 
sympatisører eller til støttegrupper for de politiske fanger. Det fremgik heraf, at 
Ulrike Meinhofs søster tog kontakt til en person i den centrale anarkistgruppe og 
i marts 1978 bad denne og en anden person komme til Vesttyskland. Resultatet 
af denne kontakt var åbenbart, at de pågældende rejste til Vesttyskland, efter at 
man i Danmark i den lille kreds havde overvejet strategien for IUK.»? Der var tale 


96 PET, personsag: ”Vedr. Pas-sagens mulige paralleller til personer i København og Århus og til vest- 
tyske statsborgere, der mistænkes for tilknytning til terroristiske organisationer”, 24. juli 1978, samt 
notat af 1. juli 1978. 

97  Ibid.,”Vedr. To Rote Armee Fraktion-sympatisører i Danmark”, 9. oktober 1978. Jf. PET, personsag: 
”Vedr. Solidaritet med den tyske venstrefløj”, 22. februar 1978. 

98 PET, personsag: ”Vedr. Passagen”, udateret. 

om en kommission, som var meget kritisk over for de vesttyske myndigheder, 
og som skyldte sin eksistens de verserende mistanker om, at der ikke var tale om 
et selvmord. Kommissionen havde også forbindelse til den såkaldte Internatio- 
nale Verteidiger Komitée (IVK), som støttede de ”politiske fanger” i de vesttyske 
fængsler. Der er en del begrebsmæssig usikkerhed omkring de to organisationer, 
der til dels havde personsammenfald, og som til dels omtaltes synonymt i PET's 
akter.” 

Den efterforskning, som havde taget sin begyndelse med pas-sagen førte — 
sammen med forskellige oplysninger, som tilgik fra anden side — til, at man i 
PET blev opmærksomme på, at IVK/IUK havde et sekretariat i Danmark. I be- 
gyndelsen formodede man, at sekretariatet blev styret af en dansk anarkist, som 
var bosiddende i København, men man sporede efterhånden sekretariatets pla- 
cering til Århus. Her lokaliserede PET det til et kollektiv i Århus med tilknytning 
til Anarkisternes Føderation i Danmark (AFID).”" Region II fandt oplysningen 
interessant: 


"Det forhold, at IVK's sekretariat ”drives' af en anarkistisk fraktion, må betragtes 
som værende så interessant efterretningsmæssigt, at en særlig efterforskning er 
nødvendig” 


I løbet af de sidste måneder af 1978 viste efterforskningen, at styringen af IVK/ 
IUK var gledet fra en person i den centrale anarkistgruppe til en anden, og at 
gruppen havde et stort antal kontakter til Vesttyskland i forbindelse med støt- 
tearbejdet for de politiske fanger. En del af telefonsamtalerne blev tydeligvist ført 
i meget sikkerhedsbevidst form.” 

Da regionsafdeling II's efterforsker i september 1978 bad om forlænget af- 
lytningskendelse på gruppen, henviste han til, at IVK, som ”.….var opstået i 
kredsen omkring BAADER-MEINHOF-GRUPPEN, og som ledes af Ulrike 
Meinhofs søster..”, støttede en stor del af sine aktiviteter på et sekretariat i År- 
hus.» 


99 Her følges som i PET's akter den praksis, at de to organisationer omtales samlet som IVK/IUK. 
100 PET, personsag: "Vedr. Internationale Verteidiger Komitée (IVK)$, 14. september 1978. 

101 Ibid. 

102 PET, personsag: ”Vedr. Internationale Verteidiger Komitée$, 13. december 1978. 

103 PET, emnesag: Rapport vedr. begæring om aflytning, 22. september 1978. 


Operation Zeus 


43 


BAGGRUNDEN FOR OPERATION ZEUS 


"Det har vist sig, at den personkreds, der har stået for IVK i Århus alle er tilknyt- 
tet ANARKISTISK FØDERATION I DANMARK (AFID), der er en revolutionær 
bevægelse, som støtter sin ideologi på BAKUNINS og KROPOTKIN's tanker om 
revolutionens gennemførelse. Anarkisme er den sociale revolutions politik, der 
sigter mod afskaffelsen af staten og mod den økonomiske, helt igennem frie orga- 
nisering af folket, en organisering fra neden og opefter. For at gennemføre denne 
politik vil man, hvis det er nødvendigt, anvende voldelige midler, hvilket historien 
har vist ved flere lejligheder””e4 


Anmodningen blev opsummeret med den formulering, at der var grund til at 
antage, at de pågældende tilhørte en dansk gruppe: 


"der bl.a. har til opgave at yde internationale terrorister hjælp her i landet og i 
udlandet, og derved gøre sig skyldig i overtrædelser af straffelovens kapitel 12 og 
18,785 


Begrundelsen konkretiserede ikke alene i et vist mål forbindelsen til de egentlige 
vesttyske terrorister, men rummede også en vurdering af den anarkistiske ideo- 
logi og af de midler, som anarkisterne kunne tænkes at gribe til. 

Aflytningen af folkene med forbindelse til IUK gav imidlertid efterforskerne 
i region II en del problemer, idet man var overbeviste om, at man havde fat i to 
af de centrale figurer, som var gengangere i alle kontakterne til Vesttyskland. På 
den anden side havde man problemer med efter den forløbne aflytning at un- 
derbygge sine mistanker. Sandsynligvis på grund af, at telefonsamtaler og kor- 
respondance førtes under iagttagelse af betydelige sikkerhedsforanstaltninger og 
med ret vage referencer til de personer og sager, som man talte om. Et andet 
problem var, at sekretariatet formelt var placeret hos én person, men at det var 
to andre nøglefigurer i den centrale anarkistgruppe, som havde den reelle ind- 
flydelse i forhold til de vesttyske forbindelser. Derfor ønskede man i regionen at 
nedtage aflytningerne og samle kræfterne om de to nøglefigurer.”” Man havde 
sikkert lokaliseret to af de helt centrale personer med forbindelserne til Vest- 
tyskland, men man fandt egentlig ikke, at man havde stof nok til at fastholde en 
telefonaflytning på den tredje person: 


104 Ibid. 
105 Ibid. 
106 PET, personsag: Telex region II til Centralafdelingen, 20. december 1978. 

"vi vil derfor gerne koncentrere vor efterforskning omkring disse, idet det hidtil 
har vist sig, at uanset hvad der foregår omkring ivk/iuk samt øvrige forbindelser til 
Vesttyskland, så er disse to personer involveret. 

selv om vi har "lang snor” i retten, så vil det på baggrund af det materiale, som er 
indkommet på aflytningen, være vanskeligt for os at begrunde en forlængelse, vi 
vil derfor gerne, hvis Centralafdelingen fastholder en forlængelse, modtage en te- 
lex indeholdende en holdbar begrundelse for forlængelse af telefonkendelse...” 


Vicepolitimester i PET Niels Schmidt resolverede, at aflytningerne skulle fast- 
holdes på begge linjer.” På grundlag af denne rapport mødte vicepolitimester 
Niels Schmidt få dage efter for Århus by- og herredsret, og argumenterede for, 
at det var nærliggende at antage, at en aflytning af den pågældende linje kunne 
fremskaffe oplysninger af betydning for igangværende efterforskning vedrøren- 
de internationale terroristgrupper. Kendelsen blev da også givet på det grundlag, 
at beboerne havde en sådan tilknytning til internationale terroristkredse, at de 
”…med føje kan sigtes for overtrædelse af bestemmelserne i straffelovens kapitel 
12 eller 13.2”? Begge aflytninger blev fastholdt for en periode på tre måneder 
med den begrundelse, at de pågældende havde forbindelser til Baader-Meinhof- 
gruppen, havde ført telefonsamtaler med belastede personer i Berlin og havde 
besøgt det fængslede RAF-medlem Werner Hoppe i fængslet i Hamburg.”? 
Efterforskningen førte til det klare resultat, at man havde fat i IVK's sekre- 
tariat, hvorfra der flere gange om ugen førtes samtaler med Ulrike Meinhofs 
søster og flere deltagere i støttearbejdet. Aktiviteten var nu samlet omkring et 
andet kollektiv, hvor de to hovedaktører boede, men hvor også to andre impli- 
cerede holdt til. De centrale personer foretog i denne periode også flere rejser 
til bl.a. Vesttyskland. På et tidspunkt modtog man fra en anden tjeneste i ud- 
landet oplysning om, at der i Danmark fandtes to RAF-sympatisører, som stod 


107 Ibid. 

108 PET, emnesag: Telex region II til Centralafdelingen, 20. december 1978, samt telex af 20. december 
1978 med påtegnelsen ”20 dec 78 aftalt med reg II at de forlænger begge kendelser.” 

109 Ibid., udskrift af retsbogen for Århus by- og herredsret, 7. afd., 22. september 1978. 

no Ibid., telex vedr. anmodning om rettens kendelse, 19. december 1978, samt telex fra region II til 
Centralafdelingen, 20. december 1978. Aflytningen blev igen forlænget frem til 22. juni 1979, derpå 
til 24. september 1979. Da kollektivet blev nedlagt, tog region II straks initiativ til at nedtage aflyt- 
ningen. Jf. Ibid., ”Internationale Verteidiger Komite” 6. juli 1979. 

11 Ibid., ”Internationale Verteidiger Komite” 25. januar 1979. Arbejdet foregik tydeligvis under nøje 
orientering af vicepolitimesteren. 

foran en rejse til det pågældende land, en mand og en kvinde. Man udbad sig 
i den forbindelse de fornødne personoplysninger, før rejsen skulle finde sted. I 
PET's Centralafdeling formodede man, at der var tale om to personer i den cen- 
trale anarkistgruppe." Forespørgsel fra en udenlandsk tjeneste på de to personer 
i forbindelse med en udlandsrejse var allerede på dette tidspunkt besvaret ved, 
at Niels Schmidt personligt refererede sagen under besøg hos den pågældende 
fremmede tjeneste.” 

Efterforskningen blev afsluttet i 1979. I årsrapporten for region II samme år 
gjorde man status over sagen. Man mente ikke længere, at grundlaget for efter- 
forskningen var til stede. Man havde i den forløbne sag haft ni retsmøder, aflyttet 
seks telefoner og haft en brevkendelse. Endvidere havde man ekstensivt benyttet 
observation og skjult fotografering. Det kom frem, at sekretariatet for IUK først 
og fremmest var blevet forlagt til Danmark, fordi man i Vesttyskland frygtede, 
at myndighederne skulle lukke sekretariatet. IUK's arbejde med hensyn til op- 
klaring af omstændighederne omkring Ulrike Meinhofs død var imidlertid også 
afsluttet efter kommissionens afsluttende møde i Paris i januar 1979 og færdiggø- 
relsen af en beretning fra kommissionen. Overvågningsoperationens afslutning 
betød imidlertid ikke, at man havde tabt interessen for de århusianske anarkister, 
hvis virke stadig blev fulgt nøje.” 


Danmarks Socialistiske Befrielseshær 


I 1980 blev Århus udsat for en række alvorlige brandattentater, som ramte for- 
skellige bygninger og installationer med relation til andre stater, internationale 
firmaer eller danske myndigheder. Gerningsmændene skulle efter alt at dømme 
søges i visse af byens militante venstrefløjsmiljøer. Hermed var der tale om en ny 
vending i det politiske billede, som måtte give anledning til at revidere trusselbil- 
ledet. Spørgsmålet var, hvorvidt de mere ekstreme udslag af de byguerillaer, som 
sås i Frankrig, Vesttyskland og Italien, var ved at komme til Danmark. 


112 PET, personsag: ”Vedr.: Rote Armee Fraktion (RAF) sympatisører i Danmark, 5. oktober 1978, 
samt ”Vedr.: To Rote Armee Fraktion-sympatisører i Danmark; 9. oktober 1978. Det fremgår ikke, 
om denne forespørgsel blev besvaret med de anmodede oplysninger. 

113 Ibid., ”To Rote Armee Fraktion-sympatisører i Danmark”, 9. oktober 1978. 

114 PET, administrativ sag: Årsberetning 1979, region II. 

Det første — formodede — anslag ramte den 27. januar 1980 Føtex på Frederiks 
Allé, da der tidligt på morgenen udbrød brand i varehuset. Politiet konstaterede, 
at vidner havde set to mistænkelige personer ved brandstedet umiddelbart før 
branden, og mistænkte, at der var kastet en molotovcocktail ind i et lagerrum. 
Brandårsagen blev ikke klarlagt, men den tekniske undersøgelse konkludere- 
de, at der meget vel kunne være blevet kastet noget brændende ind gennem en 
sprække eller et vindue. 

Den 25. februar fulgte en brandstiftelse mod en Mercedes taxa parkeret hos 
en autoopretning på Axel Kiersvej i Højbjerg. Branden var tydeligt påsat, og vog- 
nen udbrændte.” Den 27. marts 1980 fulgte derpå endnu et tilfælde af mistænkt 
ildspåsættelse hos Citykonto i Scharndorffstræde i Århus midtby. Her rettede 
mistanken sig mod, at der skulle være blevet hældt brændbare kemikalier ind 
gennem en brevsprække, og at de derpå var blevet antændt af gerningsmænde- 
ne.” Der var tilsyneladende her tale om hændelser, som kriminalpolitiet endnu 
anså for urelaterede. Fredag aften den 4. april 1980 fulgte så endnu et tilfælde 
af brandstiftelse, denne gang rettet mod politimester Erik Christensens lejlig- 
hed i Assensgade i en etageejendom på femte sal. Metoden var denne gang den 
samme. Branden var dog mere voldsom. Inden for døren var der brændt hul i 
gulvet og i et tæppe, lakken på dørene til andre rum var blæret op af varmen, og 
i en lejlighed blev lofterne sværtet af røg. Det tog brandvæsnet ca. 30 minutter 
at slukke ilden. Det politiske motiv syntes oplagt, idet beboerne i ejendommen 
den 8. april modtog et brev fra en gruppe, som kaldte sig Danmarks Socialistiske 
Befrielseshær, og hvori man undskyldte for forstyrrelsen og vedlagde 10 kroner 
som kompensation. Det blev forklaret, at hensigten var at sende en advarsel til 
politimesteren ”…og hans slags”. "t 


"Det forholder sig nemlig sådan, at politiet i sidste uge skred ind mod ytringsfri- 
heden i Danmark og forbød DSB at komme til orde i pressen ved at beslaglægge 
en længere artikel, som DSB har udarbejdet og sendt til en række dagblade og 
nyhedsbureauer”? 


115. PET, operationssag: Bilag 1: politirapport, 27. januar 1980. 

116 Ibid., bilag 2, politirapport 25.2. 1980. 

117 Ibid., bilag 3, politirapport 27. marts 1980. 

18 Ibid., bilag 5, telex til PET's Centralafdeling, 9. april 1980. 

19 Ibid., bilag 4, brev DSB til beboerne Assensgade 13, Århus, 5. april 1980. 

PET's regionsafdeling II holdt Centralafdelingens Afdeling C løbende underret- 
tet om udviklingen i sagen. Politimesteren og kriminalpolitiet besluttede indtil 
videre at holde brevet og efterforskningen tilbage i pressen, og at PET skulle søge 
at identificere den pågældende fraktion. Der var imidlertid tale om en hidtil 
ukendt gruppering. Man henviste til en kilde, der havde nær føling med frakti- 
onsdannelser i Århusområdet, og som mente, at der var tale om en selvmodsi- 
gende betegnelse, da ingen socialistiske grupper ville benytte betegnelsen befri- 
elseshær. Betegnelsen DSB blev i telexen markeret som en nyregistrering og blev 
noteret med det relevante registreringsnummer. Afdelings C's leder satte straks 
de øvrige regioner i gang med at undersøge, om man var bekendt med DSB.” 

Forklaring fulgte den 12. april 1980, hvor DSB udsendte sit politiske program, 
et tresiders manifest, som var forsynet med en forsideillustration, som viste et 
Danmarkskort med en femtakket stjerne over og bogstaverne DSB i centrum.” 
Heri hed det, at: 


"DANMARKS SOCIALISTISKE BEFRIELSESHÆR ER GÅET I KAMP FOR ET 
SOCIALISTISK DANMARK 


Det er med beklagelse, at den væbnede kamp er startet så sent i Danmark, den 
burde have været i gang lige så længe, udbytningens og undertrykkelsens åg har 
hvilet over danskerne, men da denne beklagelse nu er udtrykt, kan vi vende blikket 
fremad og konstatere, at der forestår en lang og blodig kamp. Lang fordi danskerne 
ikke er forberedt på kamp, og blodig fordi magthaverne ikke afgiver deres magt 
frivilligt. Hæren vil ikke ofre tilfældige menneskeliv til fordel for revolutionen, 
men kun kæmpe mod udbytterne og undertrykkerne.”” 


Der blev her opfordret til, at man skulle slutte sig til DSB og danne kampgrupper. 
Til slut påtog DSB sig ansvaret for brandstiftelsen i Føtex og den udbrændte taxa, 
idet disse tilfælde blev beskrevet som en øvelse i brandstiftelse.” Fra Centralaf- 
delingen rundsendte en efterforsker i Afdeling C straks til regionerne oplysnin- 
gerne om DSB og udbad sig samtidig, at man snarest fremsendte de oplysninger, 
man måtte have derom.”" 


120 Ibid., bilag 5, telex til PET's centralafdeling, 9. april 1980 samt ibid., bilag 5, 11. april 1980. 
121 Ibid., bilag 7, Danmarks Socialistiske Befrielseshær. Program. Udateret. 

122 Ibid. 

123 Ibid. 

124 Ibid., bilag 9, skrivelse til regionerne, 14. april 1980. 

I region II må man have haft sine formodninger om, hvem der kunne være in- 
volveret i denne sag. Allerede den 14. april 1980 iværksatte man en operation ved 
en begæring til retten i Århus om aflytning af to kollektiver samt af en anden 
adresse i Århus. Den 17. april 1980 fulgte anmodning om oprettelse af telefonaf- 
lytning af et andet kollektiv uden for Århus. Tilladelserne fulgte for en periode 
indtil den 15. juli 1980.” Over for byretten forklarede den udsendte kriminalas- 
sistent, at der var tale om personer fra den centrale anarkistgruppe: 


< efterforskningsarbejdet i forbindelse med opklaringen af 4 ildspåsættelser i År- 
hus, der har fundet sted indenfor de seneste måneder, har vist, at der er begrun- 
det mistanke om, at der kan rejses sigtelse imod… [de to], der er medlemmer af 
samme organisation som sigtede, for at have iværksat ildspåsættelserne, ligesom 
der er begrundet mistanke om, at de pågældende forbereder andre aktioner af til- 


126 


svarende karakter, og tillige aktioner, der er omfattet af straffelovens $ 114. 


Omtrent en uge efter gik Rigspolitiets Rejsehold ind i efterforskningen af 
ildspåsættelserne.” Efterforskningen tog den form, at to kriminalassistenter fra 
Århus Politi sammen med rejseholdets folk foretog efterforskningen. Sidstnævn- 
te skulle koncentrere sig om det skriftlige materiale fra PET, opbygge et arbejds- 
kartotek og tilrettelægge den videre efterforskning. PET skulle på sin side søge at 
dyrke forbindelser til dagspressen for at grave videre skriftligt materiale om DSB 
frem. PET skulle også forsøge at indsamle skriftprøver fra skrivemaskiner og 
kopimaskiner i Fronthuset og andre steder, hvorfra det kunne tænkes, at DSB's 
aktiviteter udgik. Endelig besluttedes det, at PET: 


"via aflytninger skal forsøge at indsamle materiale, der kan vise, [med blyant ind- 
sat: 'om?”] at politiske kredse i århus står bag dsb” 


Man tog hurtigt kontakt til pressen, og det fremgik snart, at en redaktør på et 
dagblad kunne huske at have modtaget en skrivelse fra DSB. Brevet blev modta- 
get den 1. april, og da man gik ud fra, at der var tale om en aprilspøg, blev brevet 
smidt i affaldskurven. Det var altså dette, politimester Erik Christensen havde 


125 Ibid., bilag 10, ”Vedr. operation...” 17. april 1980, samt udskrift af retsbogen for Århus by- og her- 
redsret 7. afd., 14. april 1980 og 21. april 1980. 

126 Ibid., udskrift retsbogen for Århus by- og herredsret 7. afd., 14. april 1980. 

127 PET, operationssag: Bilag 11, ”Vedr. Danmarks Socialistiske Befrielseshær”, 22. april 1980. 

måttet undgælde for. Man tog straks skridt til at undersøge det pågældende dag- 
blads affaldspapir. I løbet af kort tid fik man — efter opfordring — fra en kilde, 
hvis identitet og kildenavn ikke er omtalt, to skriftprøver fra skrivemaskiner på 
Fronthuset i Århus.” 

Den 25. april 1980 fik efterforskningen tildelt et kodenavn, og i en telex fra 
samme taltes der om ”krisestaben”. Heri påpegedes det, at brevet fra DSB op- 
lyste, at i et af brevene til pressen lå en nøgle til en døgnboks på Københavns 
Hovedbanegård. Dette spor ønskede region II nu undersøgt.” I denne telex 
optrådte i øvrigt en ny medarbejder i regionsafdeling II, som var overført fra 
Centralafdelingens terrorafdeling. Opsporingen af denne nøgle gav anledning 
til en del dramatik. Det viste sig, at garderobepasseren på Københavns Hoved- 
banegård havde tømt boksen, da der var forløbet mere end 48 timer. I boksen 
fandtes en brun mappe og to stykker A-4 papir, som blev overgivet til en efter- 
forsker fra Centralafdelingen. Det ene stykke papir bar en tekst, som oplyste, 
at en sprængladning anbragt i kloakken ved Nationalbankens afdeling i Århus 
ville blive bragt til detonation inden den 6. april kl. 12.00. Det andet stykke papir 
viste et oversigtskort over domkirkepladsen i Århus med angivelse af, hvor den 
omtalte bombe skulle være placeret. Garderobepasseren havde, da han den 7. 
april tømte boksen, konstateret, at der ikke var sprængt nogen bombe i Århus, 
og derfor blot stillet tasken hen til de uafhentede sager. Politiet undersøgte nu 
kloaknettet det pågældende sted i Århus for bomber. Ingen blev fundet, men 
DSB havde nu alvorligt gjort opmærksom på sin eksistens. Det gjaldt så meget 
desto mere, som at flere bemalingsaktioner og en ny ildspåsættelse af en bil blev 
konstateret. Bl.a. ud for kriminalpolitiets bygning i Søndergade blev der påmalet 
en femtakket stjerne med bogstaverne DSB, og også flere biler og lokaliteter blev 
med spraymaling påført DSB's nu velkendte symbol.” 

Interessen hos region II samlede sig klart om visse personer med tilknytning 
til ”slaget om Østbanegårder”. I 1979 var der som tidligere anført foretaget en 
større slumstormeraktion mod Østbanegården i Århus, og efter en tid havde 
politiet grebet ind og ryddet lokaliteterne. Aktionen gav anledning til megen 
tumult og bidrog i ikke ringe grad til at sætte ondt blod mellem aktivisterne og 


128 Ibid., bilag 12, region II telex til afd. C i PET's centralafdeling, 23. april 1980. 

129 Ibid., bilag 15, telex region II til PET's centralafdeling, afd. C, 25. april 1980. 

130 Ibid., bilag 16, notat af 25. april 1980 samt andet notat af 25. april 1980. Vedlagt skrivelse fra DSB 
samt oversigtskort. 

131 Ibid., bilag 19, telex region II til Centralafdelingen, Afd. C, 30. april 1980. 

politiet. En af de ledende figurer i aktionen, og i Boligkaravanen, som forestod 
besættelsen, var medlem af den centrale anarkistgruppe. 

Boligkaravanen var i særlig grad i søgelyset, idet man ved gennemgang af 
fotomateriale fra en udsættelse af Boligkaravanen tydeligt så en skrivemaskine af 
den særlige art, som politiets teknikere mente var blevet benyttet til skrivelsen fra 
DSB. Også forskellige aflytningsaktioner mod flere kollektiver gav anledning til 
bestyrket mistanke mod denne gruppering og i særlig grad mod dens uformelle 
leder, der også var at finde i den centrale anarkistgruppe. Mellem den 30. april 
og den 1. maj fik man via telefonaflytning opsnappet oplysning om, at der var 
optræk til bemalinger med spraydåser. To grupper bevægede sig rundt i byen. 
Den ene — herunder et medlem af den centrale anarkistgruppe — blev observeret 
i færd med at male slogans som: ”directe action”, ”bekæmp staten” og ”Danmark 
ud af NATO”. Den anden gruppe, som den uformelle leder af Boligkaravanen 
fra den centrale anarkistgruppe tilhørte, blev ikke fulgt, men mentes at have på- 
malet hittegodskontoret med en rød femtakket stjerne samt DSB. Problemet 
var, at dette gav anledning til en vis tvivl om identiteten af de folk, som støttede 
DSB, og til det spørgsmål, om der var flere grupper, som var aktive. Imens fort- 
satte bemalingerne. Frem mod den 5. maj 1980 fandtes bemalinger med den røde 
stjerne og DSB på flere biler. Den 2. maj var en person gået ind i Risskov Kirke 
og havde bemalet forhæng, alterdug og bibel med den røde stjerne og DSB. Den 
4. maj blev Brabrand Kirke bemalet udvendigt med stjernen og ordene: ”væbnet 
kamp nu danmarks socialistiske befrielseshær”. Også Åbyhøj Kirke blev bemalet 
med stjerne og med bogstaverne DSB. Endelig var der på en gravsten på Nordre 
kirkegård over trafikminister, statsråd H.P. Ingerslev påmalet en rød stjerne med 
bogstaverne DSB. I efterforskningsgruppen besluttedes det nu, at man skulle 
skride til at etablere rumaflytninger på de to mest centrale adresser. 

Sagen blev på dette tidspunkt opfattet som så alvorlig, at man rettede hen- 
vendelse til det vesttyske kriminalpoliti, idet man sendte en oversat kopi af DSB's 
program og forespurgte, om der forelå ideologisk overensstemmelse med RAF 
eller andre tyske terrorgrupper. Svaret var negativt. Det blev videre besluttet i 
efterforskningsgruppen, at kriminalinspektør Iversen skulle tage kontakt til den 


132. Ibid. Se også ibid., bilag 20, telex region II til Centralafdelingen, afd. C, 1. maj 1980. 

133 Ibid., bilag 21, telex region II til Centralafdelingen, 5. maj 1980. Citat efter telex. Ibid., bilag 24, telex 
region II til Centralafdelingen, Afd. C, 9. maj 1980. 

134 Ibid., bilag 22, telex PET til Bundeskriminalamt, Wiesbaden, 7. maj 1980. Ibid., bilag 26, telex BKA, 
Wiesbaden til PET, 16. maj 1980. 

lokale presse og orientere denne om de ildspåsættelser og hærværksaktioner, 
som var sket, og om at DSB havde påtaget sig ansvaret. 

Efterforskningsgruppens aflytning af en samtale mellem to personer i den 
centrale anarkistgruppe og flere andre tydede på, at denne gruppe ikke var blandt 
de aktive i DSB eller var klar over, hvem bagmændene var. Der var således en del 
diskussion frem og tilbage om, at det kunne være højreorienterede grupperinger, 
da sprogbrugen ikke blev anset for egentlig i overensstemmelse med socialistisk 
tankegang. Andre mente, at der var tale om en gruppe unge.” 

I slutningen af maj skiftede fokus i efterforskningen til en anden gruppe, som 
ikke havde forbindelse til de berørte kollektiver. En anonym anmelder havde 
peget på tre personer som bagmænd for DSB. De tre pågældende var, som det 
hed i telexen, ”..kendte her (ikke reg)... Men også denne personkreds syntes at 
være en blindgyde for efterforskningen. Lidt inde i juni, dvs. næsten en måned 
før aflytningskendelsen udløb, besluttedes det på et møde mellem efterforsk- 
ningsgruppen og politimesteren at nedtage aflytningerne på de fire numre, som 
aflytningsoperationen foreløbigt havde rettet sig imod. 

Den 4. juli 1980, på USAs uafhængighedsdag, skete der imidlertid igen no- 
get. I IBM's lokaler i Banegårdsgade i Århus blev der kastet en sten gennem et 
vindue efterfulgt af to molotovcocktails. Ildspåsættelser af personbiler fortsatte 
i øvrigt. Den 30. juli havde Jyllands-Posten en overskrift, som lød: ”Århusiansk 
terrorgruppe jages af fem kriminalfolk”, Kriminalinspektør Jørgen Iversen for- 
klarede til avisen, at DSB kunne være af enhver politisk observans, idet man 
heller ikke kunne afvise, at der var tale om en højregruppe, som ville lægge ven- 
strefløjen for had. I august fulgte en ny aktion. Denne gang var der tale om en 


135. Ibid., bilag 24, telex region II til Centralafdelingen, Afd. C, 9. maj 1980. 

136 Ibid., bilag 25, telex region II til Centralafdelingen, Afd. C med afskrift af passage af rumaflytning, 
13. maj 1980. Et tidligere medlem af Statsfjenderne bekræftede senere, at de ikke vidste, hvem der 
stod bag DSB: Interview 1: Han ”..har intet kendskab til DSB, men det var vist noget med en brand- 
mand, der var død i Tilst”, og senere om politimesterens opgang hed det: ”..der var en del rabiate 
i forlængelse af boligkaravanen” Ibid. Han mente dog ikke, at brandmanden Jens Holger Jensen 
havde forbindelse til DSB. 

137 PET, operationssag: Bilag 28, telex fra Region II til Centralafdelingen, Afd. C, 23. maj 1980, samt 
bilag 29, telex fra Region II til Centralafdelingen, Afd. C, 30. maj 1980. 

138 Ibid., bilag 30, ”Vedr. Telefonaflytning i en formodet terrorsag i Rgn. IP; 17. juni 1980; Ibid., bilag 31, 
telex fra region II til Centralafdelingen, Afd. C, 17. juni 1980. 

139 Ibid., bilag 32, rapport fra Teknisk Afd, Rigspolitichefen vedr. brandstiftelse mod IBM, Århus, 4. juli 
1980. 

140 ”Århusiansk terrorgruppe jages af fem kriminalfolk” Jyllands-Posten, 30. juli 1980, i: Ibid., bilag 33. 


Operation Zeus 


BAGGRUNDEN FOR OPERATION ZEUS 


bemaling af Mindegården i Mindeparken ved Marselisborg, en skulptur i Rø- 
merhaven og en mindesten ved Marselisborg Gymnasium. Mindetavlen over de 
faldne danskere i den 1. verdenskrig var påmalet ordene: 


"kaere partisaner. tillykke med aktionen ved ibm. kampen er nu for et socialistisk 
danmark. dette monument er spot. arbejderne er klogere. de ved de kaempede 
som brikker i magthavernes spil. aere vaere de faldnes minde. vaebnet kamp her 
og nu” 


Igen var der også påmalet de karakteristiske røde stjerner som tidligere. 
Regionsafdeling II's efterforsker identificerede klart aktionen som de ægte DSB- 
folks værk. I øvrigt kom justitsminister Henning Rasmussen i anden anledning 
på besøg ved Århus Politi og fik af politimesteren og regionsafdelingslederen en 
redegørelse for sagen.” 

I sommeren 1980 syntes efterforskningen at kredse omkring flere forskellige 
muligheder. Således hældede lederen af region II efterhånden nærmest til, at der 
måtte være tale om, at DSB-aktionerne havde rod i nynazistiske kredse. Af poli- 
timesteren i Århus fik han frie hænder til at trække på ordens- og kriminalpoliti- 
ets personel med henblik på observationsopgaverne rettet mod en gruppering 
nynazister, som man havde mistænkt for DSB-aktionerne.… I september sam- 
lede interessen sig igen om en anden lille personkreds, som havde tilknytning 
til Boligkaravanen.'… Region II lod de pågældende personer observere og instru- 
erede også observationen om at gennemføre en ransagning af en adresse efter 
en anholdelse af én af de pågældende. Man var i særlig grad opmærksom på, at 
flere af de relevante personer i 1976-77 havde haft forbindelse til Komiteen imod 
Berufsverbot i Vesttyskland, til en vesttysk statsborger, som senere var advokat 
for RAF-folk, og til en efterforskning af RAF-aktiviteter i Vesttyskland i 1977. 

Den 17. september 1980 opstod en storbrand i møbelforretningen Zebra på 
Agerøvej i Tilst. Ved branden, som mistænktes påsat, opstod der skader for et 
millionbeløb. På bygningens gavl stod påmalet DSB og sloganet: ”Attentat mod 


141 PET, operationssag: Bilag 35, telex region II til Centralafdelingen, 4. august 1980. 

142 Ibid., bilag 37, Vedr. DSB, 15. august 1980. 

143 Ibid., bilag 39, telex fra region II til Centralafdelingen, 5. september 1980. Den mest centrale af de 
fire personer blev i øvrigt gjort til genstand for en telefonaflytning. Resultatet af aflytningen var 
imidlertid negativt. Jf. ibid., bilag 39, telex fra region II til Centralafdelingen, 17. oktober 1980. 

144 Ibid., bilag 45, telex fra region II til Centralafdelingen, 18. september 1980. 

kapitalen”. På en plantekumme stod ligeledes påmalet en rød, femtakket stjerne 
og bogstaverne DSB. Det ramte firma var dog allerede trådt i betalingsstands- 
ning. Ritzaus Bureau udsendte en meddelelse, hvori det hed, at den interna- 
tionale terrorisme havde nået Danmark. Kriminalinspektør Jens Iversen sagde 
til pressebureauet, at: ”Vi betragter forbrydelserne som et anslag mod statens 
sikkerhed.(...). Der er ikke tale om almindeligt hærværk, men om politisk orien- 
terede aktioner.” 


DSB's ideologiske univers 


Et af de mere interessante momenter i den korte episode med tysk-inspirerede, 
celle-baserede voldshandlinger i Århus i 1980 er de ideologiske ytringer, som 
fremkom fra gerningsmændene. Modsat de tekniske spor og de øvrige indhent- 
ninger byder de forskellige pressekommunikéer og manifester sig til som mere 
sammenhængende udsagn, der gav PET en mulighed for at få indblik i tænknin- 
gen i de sekteriske aktivistmiljøer. 

I forbindelse med aktionerne udsendte DSB en løbeseddel, som forklarede, 
at den traditionelle venstrefløj var ufarlig for magthaverne, fordi den ikke truede 
deres magt. 


"De kapitalistiske magthavere udøver gennem deres håndlangere stadig kraftigere 
modforanstaltninger mod den aktive kamp for socialismen, og dette er den tyde- 
ligste dokumentation af fascismens stadig svagere kontrol med tingenes udvik- 
ling. 

For magthaverne er den "legale” danske socialisme relativ ufarlig. Så længe ven- 
strefløjen retter sig efter systemets præmisser griber magthaverne ikke ind med 
fascistiske terrormetoder. Det omvendte såes under kampen om byggeren. Når 
socialister handler på en måde så profitten trues, skrides der nemlig ind. 
Miljøministeriets omstødelse af den kommunistiske miljøborgmester Ivan Han- 
sens forbud mod klorproduktionen på sojakagefabrikken er et tydeligt eksempel 
på venstrefløjens manglende muligheder og på magthavernes kontrol med det 
parlamentariske system. 


145 Ibid., bilag 40, telex fra region II til Centralafdelingen, afd. C, 17. september 1980. 
146 Ibid., bilag 4, Ritzau-meddelelse. 

Skal der føres socialistisk politik, må det derfor være udenom magthavernes be- 
stemmelser altså ved illegal kamp?” 


DSB's aktiviteter syntes i den følgende tid at rette sig mod visse dele af dansk 
våbenindustri. I slutningen af september 1980 fandt postvæsnet i København 
således en åben skrivelse, hvorpå der stod, at den skulle afleveres til ”samfundets 
lakajer”. Postvæsnet afleverede den sparsomt adresserede forsendelse til politiet. 
Politiet lod straks oplysning tilgå PET. Skrivelsen angav tre mulige mål for an- 
slag, nemlig DISA, NEA og Chr. Rovsing. Med den femtakkede stjerne og "DSB, 
stod anført, at ”Vi har svoret at ødelægge så meget af krigsindustrien som over- 
hovedet muligt”. Samme dag fulgte en telefonbombe mod DISA. Selvom fokus 
nu syntes rettet mod Købehavn, er det mest sandsynligt, at gerningsmændene 
stadig havde en form for base i Århus. Netop på denne tid foregik der i Århus 
inden for den del af venstrefløjen, som arbejdede på lovlig grund, en kampagne, 
som søgte at rette søgelyset mod den danske våbenproduktion. 

Dette foranledigede da også DSB til at sende en hilsen ved løbesedler til dem, 
som havde udført aktioner mod Terma og IBM (se nedenfor). De hilste det vel- 
kommen, at danske socialister både legalt (hermed henviste de givetvis til den 
offentlige kampagne mod våbenindustrien) og illegalt bekæmpede ”..magtha- 
vernes og udbytternes oprustning”. Den legale og den illegale kamp måtte derfor 
samordnes og intensiveres. 


"dsbs partisankrig er udelukkende rettet mod magthaverne og udbytterne. den 
terror og tilfaeldige vold, som mange i dag frygter, oensker vi at staa som oppo- 
nemter imod. ved ingen af vores aktioner , heller ikke aktionen i tilst, har vi derfor 
bragt uskyldige menneskers liv i fare. 

at pet nu antyder, at det kraenker menneskerettighederne gennem telefonaflyt- 
ninger, infiltreringer, registreringer og andre spionageaktioner mod danmarks so- 
cialister, er ikke et tegn paa nogen optrapning af den politimaessige indsats, men 
bare yderligere dokumentation af en gammelkendt sandhed, som herved bliver 
aabenbar for endnu flere; 


147 Ibid., bilag 41, løbeseddel fra DSB. Denne gang havde den femkantede stjerne et dansk flag i cen- 
trum og en ring som baggrund. 

148 Ibid., bilag 49, politirapport, 25. september 1980; ibid., bilag 50, ”Vedr. Telefonbombe mod DISA” 
26. september 1980. 

149 Ibid., bilag 51, telex fra region II til Centralafdelingen, 30. september 1980. 

Som et kuriosum tilføjedes det, at ca. halvdelen af ”..os dsb-partisaner..” fandt 
det meget mærkeligt i pressens dækning at blive betegnet gerningsmænd. Det 
kunne vel kun opfattes sådan, at halvdelen af aktivisterne var kvinder, og at de 
var kønspolitisk bevidste. I det hele taget kaster løbesedlen et nyt lys over disse 
aktivisters selvforståelse. Alt tyder på, at der var tale om en gruppe med en stærk 
ideologisk motivation, og på, at denne ideologisk begrundede tolkning af det 
danske samfund tjente som en legitimering af aktionerne. Det var opfattelsen, 
at de reelle magthavere i samfundet var de kapitalistiske udbyttere, som via de- 
res — som det hed — håndlangere fastholdt deres reelle magt. Blandt sådanne 
håndlangere var angiveligt politiet og PET, hvis undertrykkelse foregik i det 
skjulte, så længe venstrefløjen og socialisterne opererede inden for lovens og det 
parlamentariske systems rammer, som jo var kontrolleret af udbytterne. Først 
når man overskred disse rammer og udfordrede magthavernes kontrol og profit, 
viste systemet sit sande ansigt, således som henvisningen til PET's overvågning 
af de danske socialister påstod. DSB anså det derfor åbenbart for sin opgave at 
udfordre systemet til at vise sig, som det var, og dermed bevidstgøre ”folket” 
om de virkelige magtforhold. Man opfattede sig altså som forbundet med folket. 
Forståelsen af forholdet til folket og synet på brugen af vold og terror rummede 
imidlertid visse gråzoner. Det blev således besværget, at man ikke ville ramme 
uskyldige mennesker, mens man forbeholdt sig retten til angreb på magthaverne 
og udbytterne. 

Skrivelsen opfordrede i øvrigt ikke blot alle undertrykte og udbyttede, men 
også ansatte i politi, forsvar og brandvæsen til at slutte sig til DSB's kamp mod 
magthaverne. Henvisningen til brandvæsnet kunne være tilfældig, men kunne 
også antyde en forbindelse til brandmanden Jens Holger Jensen, der tilhørte 


Appel-gruppen. 


150 Ibid. 

LOØOBE'SEDDEL 


Lav venligst kopier af sedlen og spred 
dem, tak. 


DANMARKS 
[IS SOCIALISTISKE 
BEFRIELSESHÆR 


socialisti OS PÅ us sg sersn ] er ikke, som borgerlige politikere 
påstår, et forbigående fænomen faktor der Så tiden 


større større, Denne 20 uviKTTAg se tydeli i for 
Sksespel og Mellemamerika, Det sydlige nm en og 
talien. 

De kapitalistiske magthavere udøver gennem Serene stadig kraftigere modforanstaltninger 
mod den sktive for socialismen, og dette er den dokumentation af facismens stadig 
svagere kontrol 5, udvikling. 

For magthaverne er den "legale" Sass socialisme relativ ufarl: Br pong Åbn venstrefløjen retter 
sig efter made præmisser griber magthaverne ikke ind med fac. ræetoder. Det omvendte 
es me om byggeren. Hm socislister handler på en måde så profitten trues, skrides åer 
nemlig ind. 

Miljøministeriets omstødelse, af den kommunistiske miljø ster Ivar Hansens forbud mod klor- 


produktionen på polen sr er et tydeligt eksempel venstrefløjens manglende muligheder 
og på nagthavernes kontrol med det parlamentariske system. 

ge ger føres socislistisk politik, må det derfor være udenom magthavernes bestemmelser altså 
vi llegal 

Den væbnede kamps mål er en socialistisk magtovertagelse, hvor den samlede danske befolkning 
overtager den danske jord og produktionsmid"erne. Derfor opfordrer vi til væbnet kamp her og m 
mod det kapitalistiske system, 


Danmarks Socielistiske Befrielseshær, 


DSB. Løbeseddel fra Danmarks Socialistiske Befrielseshær (DSB) med den karakteristiske femtak- 
kede stjerne. Løbesedlen opfordrer til væbnet kamp for en socialistisk magtovertagelse. PET havde 
en mistanke om, at DSB havde forbindelse til Appel-gruppen, og at Århus havde været en slags øvel- 
sesterræn for dens væbnede aktiviteter. Det lykkedes imidlertid aldrig for PET at verificere denne 
arbejdshypotese (PET; arkiv). 


Gruppens syn på voldshandlinger og terror kom videre frem i en korrespondan- 
ce, som blev fremprovokeret af et læserbrev fra en århusiansk venstrefløjspoliti- 
ker, hvori denne tog afstand fra DSB's aktioner. DSB svarede med et brev stilet 
til politikeren, hvori de forsvarede deres syn på terror og illegale aktioner. Brevet 
var stilistisk anderledes end de offentlige skrivelser, idet det var personligt og 
mere snakkende end de meget programmatiske offentlige udladninger. Der var 
tydelige referencer i argumentationen til de italienske og tyske erfaringer med 
terror og byguerillavirksomhed. Det afviste, at de var desperate eller uligevæg- 
tige, og understregede, at de blot var overbeviste socialister, som kæmpede mod 
udbytterne og magthaverne.” 


151 Ibid., bilag 54A, brev fra DSB til århusiansk politiker, 10. oktober 1980. Brevet blev overdraget poli- 
tiet af den århusianske politiker. Ibid., bilag 54A, ”Vedr. Operation .., 7. november 1980. 

"Du nævner selv besættelsestiden og den kamp danske socialister dengang nød- 
vendigvis selv måtte kæmpe. Dette eksempel vil vi gerne bygge lidt videre på ved 
hjælp af Scherfig's "Frydenholm”. I "Frydenholm” kan du netop finde det meget 
præcist beskrevet, hvordan man dengang såvel som i dag, opfattede den første 
spæde modstand som terror. 

Udbyttede og udnyttede bør med rette bruge ordet terror om enhver spæd og be- 
gyndende illegal modstand, da som du rigtig siger, kamphandlingerne kan være 
fascistisk skabte argumenter mod de demokratiske frihedsrettigheder og for ind- 
førelse af diktaturstater. Derfor er det vore opgave gennem vore aktioner at vise, at 
vi ikke er terrorister eller fascister, men en socialistisk hær som de udnyttede og 
udbyttede kan være trygge ved og drage nytte af.” 


Aktivisterne drog således en parallel mellem sig selv og de danske modstands- 
folk, som i samarbejdspolitikkens første år under besættelsen til tider blev beteg- 
net som terrorister. Aktionerne søgtes således legitimeret ved, at man så sig som 
udtryk for en socialistisk modstand, som dermed også måtte være i overens- 
stemmelse med folket. Der blev altså foretaget en teoretisk distinktion, hvorved 
man definerede magthavernes og systemets handlinger som illegitime og mere 
eller mindre forbundet med fascistiske diktaturtendenser, mens en egentlig so- 
cialistisk hær, som handlede i overensstemmelse med de udbyttede, ikke kunne 
anses for terrorister. Nogen begrænsninger for, hvilken form for aktioner der 
kunne anses for acceptable inden for denne logik, blev ikke nævnt. Dette træ- 
der så meget desto mere i relief på baggrund af den heroiserende og militante 
sprogbrug. 


"Det vi tænker på er, at vi kan blive mulige krigsfanger for den kapitalistiske 
besættelsesmagt som regerer landet, og derfor bliver frygten ikke frygten for 1 eller 
2 års fængsel mere eller mindre, men frygten for at komme i fascistisk "krigsfan- 
genskab” eller omkomme under kamp, for selvfølgelig er vi bange, når vi går i 
aktion, det ville være dumt ikke at indrømme dette?” 


Der lå således latent i den logik, som fremgik af DSB's skrivelser, at man opfat- 
tede systemet og dets håndlangere for undertrykkere, hvis virkelige repressive og 
voldelige tendenser endnu ikke var trådt frem for offentligheden, men ikke desto 
mindre som kræfter, der bevidst eller på grund af systemets logik var parate til at 
bruge alle midler for at fastholde grebet om magten — også potentielt til at gribe 


152 Ibid. 

til fascistiske metoder. Konsekvensen måtte være, at så måtte også den socialisti- 
ske hær være parat til at kæmpe denne ”kamp” til ende. 

Der findes ikke i efterforskningsmaterialet fra efterforskningen af brandat- 
tentaterne nogen samlede ideologianalyser af teksterne fra DSB. Men flere steder 
henvises der i efterforskningsgruppens og region II's overvejelser til sproglige 
udtryk, abstraktionsniveau og ideologisk indhold som indicier for identiteten 
af forskellige gerningsmænd og ophavsmænd til forskellige løbesedler, aktioner 
mv. Som det ses ovenfor, søgte man også hjælp hos de vesttyske myndigheder 
med hensyn til den konceptuelle udformning af DSB's proklamationer mv. Be- 
malinger og lignende blev nøje affotograferet og analyseret for overensstemmel- 
se med symboler (den femtakkende, røde stjerne), signaturer og slagord, som 
man kendte fra DSB's tidligere aktioner. Det kan som et supplement til PET's 
efterforskning, der rigtigt bemærkede en væsensforskel mellem DSB og anarki- 
sternes slogans, bemærkes, at DSB agiterede stærkt for nationaliseringer, hvilket 
er fremmed for anarkismens på mange måder antistatslige ideologi. 


Hærværk forøvet af DSB mod alteret i Risskov Kirke den 2. maj 1980. Billedet er taget af Rigspoliti- 
chefen, Teknisk Afdeling (PET'S arkiv). 

Saftevandsfronten 


I anden halvdel af 1980 dukkede endnu en århusiansk aktivistgruppe op, hvilket 
fik PET til igen at interessere sig for det førnævnte kollektiv. Der var da også i 
vidt omfang tale om de gammelkendte personer fra Boligkaravanen, som bl.a. 
kredsede om anarkistmiljøet i Regnbuen, og som var under betydelig inspiration 
af RAF i Vesttyskland. Gruppen ”Saftevandsfronten” bestod af fire personer, der 
tilsammen udgjorde den centrale anarkistgruppe og arbejdede som en tæt sam- 
mensluttet, hemmelig og velorganiseret enhed, som ydermere var uhyre sikker- 
hedsorienteret både i forhold til aflytning af telefoner mv. og i forhold til deres 
aktioner. 

Den 4. juli 1980 — på USAs uafhængighedsdag — blev der som tidligere be- 
skrevet om natten kastet en sten gennem ruden på IBM's receptionslokale i Ba- 
negårdsgade i Århus. Gennem hullet i ruden blev der efterfølgende kastet en el- 
ler to molotovocktails ind i rummet. Der udbrød brand i lokalet, men denne blev 
ret hurtigt slukket, da et vidne bemærkede branden og ringede til brandvæsnet. 
Vidnet så ikke nogen personer omkring brandstedet, men politiet sikrede sig 
efterfølgende resterne af to flasker — bl.a. flaskehals med en klud indstoppet som 
væge — og stenen, hvorpå der var malet en rød prik.5 Samme dag modtog B.T. 
og Jyllands-Posten proklamationer fra — må man formode — gerningsmændene, 
hvori de beskrev deres aktion. De understregede, at de absolut ingen forbindelse 
havde til ”det såkaldte DSB”. Kuverten var mærket ”til fandens fødselsdag” og 
rummede følgende proklamation: 


"Man kan ikke blive ved med at tillade, at den amerikanske imperialisme fører 
åben krig mod befolkningen i den 3. verden og støtter de mest grusomme militær- 
diktaturer (Brasilien, El Salvador, Chile, Tyrkiet, Sydafrika, osv.). 

Og man kan ikke blive ved med at tillade, at USA optrapper sine militære styrker i 
Vesteuropa. INGEN STATIONERING AF AMERIKANSKE SOLDATER OG VÅ- 
BEN I DANMARK. USA og NATO vil krig. 

Derfor denne protest mod det amerikanske multinationale selskab, IBM, som er 
med til at programmere undertrykkelsen. 


KAMPEN MOD US-IMPERIALISMEN ER INTERNATIONAL” 


153: PET, operationssag: Rapport rigspolitichefens tekniske afdeling, 5. juli 1980. 

I PET gik man straks i gang med at spore identiteten af gerningsmændene og 
deres eventuelle relation til DSB. En PET-efterforsker mente umiddelbart, at 
brevene i det ydre ikke havde megen lighed med DSB-skrivelserne. Man resol- 
verede også, at man ikke som tidligere ville holde sagen tilbage fra pressen, da 
dette tidligere havde ført til brandstiftelsen mod politimester Erik Christensens 
lejlighed. Sagen blev da også udførligt omtalt i B.T. den 5. juli under overskrif- 
ten: ”Politisk terror hærger Århus”. Avisen omtalte sagen i forbindelse med de 
tidligere aktioner udført af DSB. Politiet ønskede imidlertid ikke at kommentere 
sagen. Efterforskningen blev foretaget af kriminalpolitiet som normalt, men 
med rapportkopier til PET og jævnlige kontaktmøder. Sagen forblev dog samlet 
under det samme emnenummer med henvisning til DSB. PET tog dog selv et 
efterforskningsskridt, idet man undersøgte, om der fandtes en tysk inspiration. 
Man var særlig interesseret i den sten, som var kastet gennem vinduet, og som 
var påmalet en rød prik. Var der tale om en form for politisk symbolik?” 

Natten til den 8. september 1980 fulgte et nyt brandattentat mod virksomhe- 
den Terma Elektronik i Lystrup. Der blev kastet tre molotovcocktails mod fa- 
brikken. Kun de to af flaskerne gik itu og antændtes, men da vinduerne ikke 
knustes, forblev skaderne begrænsede til sodsværtning af to vinduer og en del 
af muren. I hegnet omkring fabrikken var der klippet et hul, så attentatfolkene 
kunne komme igennem.” Terma var en af de danske virksomheder, som med- 
virkede i produktionen af dele til F-16 jagerfly som et led i det danske køb af 
F-16-jagere til det danske luftvåben. 

Dette blev da også forklaret i et brev, som gerningsfolkene anonymt sendte til 
Ritzaus Bureau umiddelbart efter aktionen, og hvori de ligeledes betonede, at de 
ikke havde nogen forbindelse til DSB: 


"Vores handling ødelægger ikke produktionen af dele til f-16 krigsflyene. Vi har 
brugt de midler, som vi har nu, for at vise at der findes en modstand i Danmark, der 
vil være parat til at handle på egne betingelser. Vi er statsfjender og vil ikke længere 
finde os i de elendige livsvilkår. Vi ved, at magthaverne vil kalde vor handling for 
terror” og lignende fordrejninger. Men i sammenligning med deres altudslettende 
atomarsenal og krigsudstyr er de midler, vi har anvendt, det rene saftevand. 


154 Ibid., telex reg. II til Centralafdelingen, 4. juli 1980 samt ibid., proklamation tilsendt B.T. 
155. ”Politisk terror hærger Århus” B.T., 5. juli 1980, kopi i PET, operationssag. 

156 PET, operationssag: ”Vedr.: Ildspåsættelse i IBMs lokaler i Århus”, 7. juli. 1980. 

157 Ibid., ”Vedr. Brandstiftelse i receptionslokale i firmaet IBM”, 30. august 1980. 

158 Ibid.,”Vedr. Statsfjendernes aktiviteter i Århus” 10. marts 1981. 

Vi vil vende vores vrede mod de skyldige i Danmark. De skyldige er de magtha- 
vere, der deltager i og underordner sig NATOs krigsforberedelser under ledelse 
af Vesttyskland og USA. De er skyld i, at flere og flere er tvunget til at leve på et 
eksistensminimum på socialhjælp eller på en elendig "folkepension, de er skyld i, 
at samfundet presser flere og flere mennesker ud i psykiske lidelser eller til at begå 
mord eller selvmord; 


Først nogen tid efter dette brandanslag, den 23. oktober 1980, modtog politiet 
via en journalist på en større avis endnu et brev, som var sendt til avisen fra 
”Saftevandsfronten”. Forfatterne til dette manifest erklærede, at de ikke havde 
noget navn, men at de nu var i gang, og at de stod bag angrebene på IBM og Ter- 
ma. Der var tale om et større manifest, som i første omgang motiverede angrebet 
på Terma med modstand mod den danske våbenproduktion og mod NATO. Et 
af motiverne var at skille sig ud fra DSB. 


"Vi skriver dette brev, fordi pressen og politiet har sat vore aktioner i bås med det 
såkaldte DSB, og de har dermed bevidst skjult de intentioner, der ligger bag vores 
aktioner. 

Vi ønsker med brevet at skabe betingelser for en diskussion om, hvad det er vigtigt 
at kæmpe imod og hvordan - og ikke om, hvem/hvilke personer, der står bag. Vi 
ønsker at afklare situationen, som den ser ud nu, hvor vi bliver inddraget i en stem- 


161 


ning af hetz og bagtalelse på grund af fascisternes/DSB's offensiv: 


Der blev udførligt refereret til forhold, som især havde berøring til skærpelsen 
af den kolde krig i Centraleuropa med bl.a. opstillingen af atomraketter i Vest- 
tyskland. På det mere generelle plan begrundede man aktionerne med, at de var 
eksemplariske: de skulle vise, at man med direkte aktioner kunne vise sin vilje 
til modstand og konfrontere systemet. Der blev tegnet et dystert billede af den 
herskende politiske og sociale situation, hvor man fandt, at samfundet var gen- 
nemsyret af en voldelig undertrykkelse med bl.a. betonslum, politivold, oprust- 
ning og et skindemokrati, hvor magthaverne førte befolkningen bag lyset. Der 
var tale om en dystopi, ifølge hvilken magten lå i hænderne på den amerikanske 
regering, Vesttyskland og en lille gruppe magthavere i Danmark, som forbered- 
te en krig, mens man skjulte sandheden for befolkningen. Der var i manifestet 


159 PET, operationssag: ”Ang. Terma Elektronik A/S (tidl. B&W Electronic)” udateret. 
160 PET, operationssag: ”Nyt fra ”Saftevands'-fronten”. 
161 Ibid., Nyt fra "Saftevands”-fronten, s. 1. 

visse indirekte marxistiske referencer. Der taltes således om, at rustningspro- 
duktionen blev benyttet som vej ud af krisen, og en lille gruppe af uspecificerede 
magthavere, som blot tillod det parlamentarisk-demokratiske system, men som 
i virkeligheden benyttede fascismen og politiet som magtens redskaber.” 


"Vi vil vise en modstand, der uddyber spaltningen i selve den grundlæggende 
modsætning mellem de undertrykte og dem, de undertrykker. For hver eneste 
radikale og direkte aktion mod magtapparatet, bliver staten undermineret. Den 
får sværere ved at dække over den stadige udbytning af sit undertrykkelsesapparat, 
der er genstand for aktionerne. Og de modforanstaltninger, som magthaverne stil- 
ler op overfor de radikale aktioner, vil yderligere svække dem. 

Den modstand, vi tænker på, er den direkte aktion, hvor vi handler på vores egne 
betingelser. Dvs. aktioner, hvor vi selv bestemmer tid og sted og bruger de midler, 
vi selv har. Vi får ikke andre til at handle på vores vegne. På grund af magtha- 
vernes reaktioner kan vi se, at det er en modstand, der er i direkte konfrontation 
med systemet. Mens det for os er en overskridelse af den angst, vi oplever, fordi vi 
er blevet bragt i en situation, hvor vi for en gangs skyld selv helt bestemmer over 
vores eget liv;”% 


Gruppen opfattede ikke DSB som revolutionære, der kunne henregnes til 
venstrefløjen. Dertil var DSB-aktionerne for forvirrede og uden perspektiv. 
Denne forvirring — dvs. den manglende analytiske skarphed — og den natio- 
nale betoning i navnet antydede, mente forfatterne til denne skrivelse, at det var 
højrefløjen eller fascisterne, der stod bag i den hensigt at skabe et hetz-klima. 
Skriftet blev afsluttet med en afvisning af den traditionelle venstrefløjs lovlige og 
fredelige kampmidler og med et citat af Ulrike Meinhof: ”Protest er, når jeg siger, 
at det og det ikke passer mig. Modstand er, når jeg sørger for, at det der ikke pas- 
ser mig, ikke længere sker”"e+ 


162 Ibid., Nyt fra "Saftevands”-fronten, s. 1-3. 
163 Ibid., Nyt fra "Saftevands”-fronten, s. 3. 
164 Ibid., Nyt fra "Saftevands”-fronten, s. 3-4. 

NYT FRA "SAFTEVANDS”- FRONTEN 


Vi vil ikke præsentere os med noget navn. Vi har nemlig ikke nogen fastlagt 
strategi og praksis. Vi er igang. 

Vi står bag aktionerne mod IBM og Terma. 

Vi opfatter os selv som en del af venstrefløjen. Vi er antifascister. 

Vi skriver dette brev, fordi pressen og politiet har sat vores aktioner i b 
bås med det såkaldte DSB, og de har dermed bevidst skjult de intentioner, der 
ligger bag vores aktioner. EM 
Vi ønsker med brevet at skabe betingelser for en diskussion om, hvad det er. 
vigtigt at kæmpe imod og hvordan - og ikke om, hvem/hvilke personer, der 
står bag. Vi ønsker at afklare situationen, som den ser ud nu, hvor vi bli- 
ver inddraget i en stemning af hetz og bagtalelse på grund af fascisternes/ 
DSB's offensiv. 


IBM OG TERMA 


Vi lavede vores aktioner for at vise en protest mod NATO's og USA's aktive 
krigsforberedelser. Og for at vise modstand mod, at Danmark er aktivt ind- 
draget i disse: ved sin våbenproduktion, ved sin accept af militær-budgetter- 
nes opskrdning, ved at der oprettes. NATO-depoter i Danmark, ved enheds komman- 
doen med Vesttyskland, ved sin accept af atomraketter i Vesteuropa, ved ind- 
dragelse af civile havne og lufthavne i den militære oprustning, ved sin 
accept af at Vesteuropa bliver gjort til krigsskuepladsen i konfrontationen 
mellem øst og vest. 5 

Vi ønskede at afsløre ét af de steder, hvor Danmark er aktivt inddraget i 
NATO's oprustning til krig. 


MERE. KONKRET 


Den ydre effekt af de to aktioner kan synes lille. Men vi har erfaret, at 
osse disse handlinger kræver meget af dem, der føler nødvendigheden af dette 
skridt. At selv en nok så begrænset overskridelse af magtens afsatte spille- 
rum kræver minutiøse sikkerhedsforanstaltninger, - hvis man vil vende til- 
bage til dagligdagen bagefter. Og at det er en konstant kamp mod politiets 
og pressens psykologiske krigsførelse og forsøg på isolering: f.eks. kort 
efter aktionen mod Terma sagde strømerne til pressen, at de havde fået hen- 
vendelser fra--befolkningen om forskellige personer, der var blevet observe- 
ret i nærheden. -Ingen af de personer, der var beskrevet, havde noget med os 
at gøre. Strømerne ville give indtryk af to ting: dels at de havde konkrete 
spor, men også at alle, der måtte have observeret noget "mistænkeligt", na- 
turligvis var parat til angiveri. Dette sidste for at vise, at der da ikke 


Saftevandsfronten. Løbeseddel fra Saftevandsfronten, hvor gruppen tager ansvaret for aktionerne 
mod Terma og IBM. Aktionerne var ifølge løbesedlen udført i protest mod USA og NATO's ”aktive 
krigsforberedelser”. Saftevandsfronten gjorde samtidig opmærksom på, at den ikke ville forbindes 


med aktioner, som Danmarks Socialistiske Befrielseshær havde stået bag (PET'S arkiv). 

Der var altså tale om et programskrift, som støttede sig til en vis marxistisk in- 
spireret samfundsforståelse, men som var militant og kompromisløst i sin af- 
visning af det eksisterende samfund og først og fremmest staten. De egentlige 
magthavere skjulte sig bag den demokratiske facade, og politi og myndigheder 
var i virkeligheden magthavernes forlængede arm. Derfor skulle magten udfor- 
dres ved direkte aktioner, således at den viste sit sande ansigt og trådte frem i 
åben repression. Det diskuterende og i sin selvforståelse videnskabelige toneleje, 
skriftet var holdt i, havde også referencer til udenlandsk inspiration. Det gjaldt 
ikke mindst Ulrike Meinhof-citatet. Der var også referencer til Action Directe og 
anden fransk socialrevolutionær tænkning, og til klassiske marxistiske tolknin- 
ger af fascismen som et produkt af kapitalismen. 

Det må på den baggrund anses for forståeligt — og givetvis også korrekt — hvis 
PET på grundlag af disse politisk-teoretiske udladninger antog, at der kunne ek- 
sistere en forbindelse til ikke mindst de vesttyske militante venstrefløjsgrupperin- 
ger. PET's efterforsker sluttede da også umiddelbart, at brevets indhold tydede på 
en relation til vesttysk terrorisme.'% 

Det var tydeligvis våbenproduktion, som i særlig grad var i aktionernes fo- 
kus. Den 27. september 1980 fik direktøren for firmaet Radartronics sin bil ud- 
brændt ved, hvad man mente var en påsat brand. Firmaet producerede dele til 
F-16 fly. Denne aktion udløste en pressemeddelelse, hvori DSB gratulerede ger- 
ningsmændene, som de betegnede partisangruppen Statsfjenderne.'& 

Endelig fulgte den 18. november 1980 ca. en time over midnat endnu et 
brandattentat. Denne gang var målet for aktionen firmaet N.C. Nielsen Boligtek- 
stil, hvis direktør var engelsk konsul med konsulatskontor indrettet i sit kontor. 
Der blev kastet tre brosten gennem en indgangsdør, hvorefter gerningsmændene 
trængte ind i kontoret, hvor de enten hældte brændbar væske ud eller kastede en 
molotovcocktail. Hele kontorafdelingen udbrændte. Til venstre for døren, hvor 
gerningsmændene trængte ind, havde man skrevet ”morder” med sort maling.” 
Også denne gang blev der sendt en meddelelse til pressen, hvori gerningsmæn- 
dene forklarede, at de havde foretaget aktionen i solidaritet med de politiske fan- 


165 Ibid., følgebrev til Nyt fra "Saftevands”-fronten, 23. oktober 1980. 

166 PET, operationssag: Bilag 51, telex fra region II til Centralafdelingen, 30.september 1980. 

167 Ibid., bilag 60/2: ”Vedr.: Orientering...” 21. november 1980. De direkte skader blev anslået til 1 mill. 
kr., mens de indirekte skader ved røgskader på tekstilvarerne i virksomheden blev anslået til ca. 6 
mill. kr. Jf. Ibid., bilag 112: ”Vedr. Statsfjendernes aktiviteter i Århus” 10. marts 1981. 


Operation Zeus 


65 


BAGGRUNDEN FOR OPERATION ZEUS 


gers sultestrejke i Nordirland og mod ”det engelske terror-styre i Nordirland”, 
Der fremgik ikke af skrivelsen, hvem der havde afsendt den, men PET formo- 
dede, at afsenderne — og gerningsmændene — var Statsfjenderne, og at folkene 
bag denne gruppe skulle findes i det anarkistiske miljø i Århus.» 

I november 1980 var gruppen omkring det tidligere omtalte kollektiv — der 
tilhørte den centrale anarkistgruppe — således tilbage i region IIs søgelys. Nye 
kendelser til telefon- og rumaflytning blev indhentet, idet det blev argumenteret, 
at kollektivet var tilholdssted for flere af de mistænkte for brandene på IBM, Ter- 
ma og det britiske generalkonsulat i Århus. En væsentlig del af interessen hid- 
rørte fra, at man havde oplysning om, at de ville modtage besøg af tre IRA-folk 
(om det var fra den væbnede arm af IRA eller den politiske præciseres ikke).” 
Man kan ikke sige, at den begrundelse, som PET gav over for dommeren, var 
synderlig detaljeret. Man nøjedes med at sige, at efterforskningen af branden på 
IBM, Terma og generalkonsulatet viste, at 


"der var gode grunde til at mistænke [en person fra den centrale anarkistgruppe] 
og medlemmer af en organisation, hvori hun deltager og formodes at være en le- 
dende person, for at have planlagt og udført disse lovovertrædelser, og der forelig- 
ger endvidere grundlag for at mistænke de pågældende for forbrydelser, der er 
omfattet af bestemmelserne i straffelovens kap. 12 og 137”" 


Der fulgte dog også en rapport til retten om kollektivet, hvori mere detaljerede 
oplysninger fandtes. Foruden straffelovens kapitel 12 og 13 henvistes der også 
til, at de pågældende med føje kunne sigtes for overtrædelser efter $$ 181 og 183 
(dvs. henholdsvis brandstiftelse og særlig farevoldelse, herunder anvendelse af 
sprængstoffer til fare for andre). De pågældende personer blev betragtet som 
tilhørende en anarkistisk organisation i Århus, og for de tre personer blev det 
konstateret, at de havde kontakter til en udenlandsk terrororganisation, og at 
man havde fundet falske legitimationspapirer hos dem.” 


168 Ibid., bilag 183, ”Ang. protestaktionen mod det britiske konsulat”, udateret. 

169 Ibid., bilag 112: ”Vedr. Statsfjendernes aktiviteter i Århus” 10. marts 1981. 

170 Ibid., bilag 58: telex fra Region II til Centralafdelingen, Afd. C, 20. november 1980. 
171 Ibid., bilag 58: uddrag af retsbogen, Århus, 7 Afdeling, 20. november 1980. 

172. Ibid., bilag 58: politirapport til retten, 20. november 1980. 

Et egentligt fokus i efterforskningen af anarkisterne i kredsen omkring kollekti- 
vet og Boligkaravanen er svært at konstatere. Problemet var tilsyneladende også, 
at der var tale om amorfe grupperinger, som samledes og spredtes på en måde, 
som ikke kendtes fra det traditionelle politiske foreningsliv. Navnene på nogle 
af grupperingerne kunne tilsyneladende skifte fra dag til anden, mens medlem- 
skabet af grupperne også kunne variere efter, hvilken sag eller aktion der var 
tale om. Et nogenlunde fikspunkt — hvis man skal støtte sig til indtrykket fra 
efterforskningsgruppen — var, at tre personer, der tilhørte den centrale anarkist- 
gruppe, gik igen, som de ledende — også mere teoretisk kapable — aktører i det 
anarkistiske miljø (den fjerde person var muligvis på dette tidspunkt rykket til 
København). I slutningen af 1980 dukkede der således en ny betegnelse op for 
nogle af de kredse, som mistænktes for forbindelse til Statsfjenderne, nemlig: 
Saftevandsfronten.”; I virkeligheden kom navnet fra politiets omtale af aktionen 
mod IBM som et anslag mod statens sikkerhed. Navnet Saftevandsfronten kom 
fra gruppens kommuniké, hvori de omtalte anslaget som saftevand sammenlig- 
net med USAs fremfærd i den 3. verden.” 

Et andet fikspunkt var, at flere af de ledende skikkelser vedvarende havde 
forbindelser til stærkt venstreorienterede miljøer i Vesttyskland. Som det hed i 
en rapport fra januar 1981: 


"Statsfjenderne 

efter vigtige samtaler fra kollektivet [...] og det ny kollektiv [..] er vores mistanke 
mod [et medlem af den centrale anarkistgruppe] og gruppen omkring hende her- 
under [navn på et andet medlem af den centrale anarkistgruppe] blevet bestyr- 
ket. [Personen fra den centrale anarkistgruppe] har fortsat forbindelser til kredse 
i vesttyskland, der formentlig er r a f sympatisører den 13. d.m. rejste hun sammen 
med [det andet medlem af den centrale anarkistgruppe] til hamborg, hvor de for- 
mentlig har besøgt petra hedwig luckassen””; 


Tidligt i januar 1981 blev politiet i Helsingør i øvrigt kontaktet af en Anders Nør- 
gaard, som under sine studier på AUC havde haft kontakt med en person med 
tilknytning til kredsen af anarkister. Han fortalte, at man i 1977 og 1978 havde 


173 Ibid., bilag 66, telex fra region II til Centralafdelingen, 19. december 1980. Oplysningerne blev nu 
modtaget og sendt op i systemet til ikke alene Afd. C, men også Afd. A, og der var påtegninger fra 
PET-chefen og en jurist i PET. 

174 Interview 1. 

175 Ibid., bilag 71, telex fra region II til Centralafdelingen, Afd. C, 15. januar 1981. 

interesseret sig meget for RAF og de italienske Brigate Rosse. Han havde fået 
kontakt med personen under den såkaldte Vesttysklandsuge i 1978 og her erfaret, 
at den pågældende havde megen sympati for RAF. Denne søgte at hverve ham til 
en gruppe kaldet Danske Kammerater, som var anarkistisk og skulle virke som 
sympatigruppe for de vesttyske terrorister.” Pågældende søgte at få ham med i 
et net, hvis hensigt skulle være: 


"at lave "eksemplariske aktioner” med det formål at gøre staten eller politimagten 
så ond, at borgerne ville lave oprør. Afhørte siger, at sådan udtrykte [pågældende] 
sig. 

[pågældende] lagde i øvrigt ikke skjul på, at [denne] havde kontakt med Rote 
Arme Fraktion, og det er afhørtes indtryk, at [denne] med sikkerhed også havde 
kontakt til Brigate Rosse i Italien. [Pågældende] lagde heller ikke skjul på, at det 
"net, som [pågældende] ville stifte, skulle yde aktiv hjælp til terroristerne. Afhørte 
siger, at det ikke direkte blev nævnt, men at han af samtalen kunne udlede, at [på- 
gældende] søgte steder, hvor man kunne skjule undvegne fanger eller eftersøgte 
terrorister””7 


I samtalen fremgik det tilsyneladende, at de to århusianere støttede Antifa og 
den såkaldte gruppe ”Rote Zorn”. 7: 

Det er utvivlsomt, at der bestod en kontinuitet og et personsammenfald mel- 
lem sympatiarbejdet til fordel for RAF-fangerne i Vesttyskland og Saftevands- 
frontens aktioner. En person fra Saftevandsfronten har for Kommissionen for- 
klaret baggrunden for aktionerne i Århus i 1980 og i sin forklaring lagt stærk 
vægt på, at Saftevandsfronten adskilte sig fra DSB ved en stærkere programma- 
tisk bevidsthed og mere stringent organisation i overensstemmelse med RAF's 
rolle som tydeligt forbillede: 


"Mellem aktionerne mod Terma og det britiske konsulat blev der lavet en tekst 
indeholdende den ideologiske baggrund for attentaterne, og denne udkom i Århus 
Folkeblad. Teksten i artiklen var en parallel til RAF's tekster. Teksten blev også 
omtalt i Aktuelt og blev sendt ud til pressen rundt omkring… [Det pågældende 


176 Ibid., bilag 69, ”politirapport vedr. afhøring af Anders Nørgard, 10.1. 1980”. Der må her være tale om 
en af de ved årsskiftet så hyppige fejldateringer. Rapporten må være fra 10. januar 1981. 

177 Ibid.,:s:3: 

178 Søren Steen Jespersen og Miki Mistrati, Den hemmelige tjeneste, s. 99. Disse ret specifikke oplysnin- 
ger fremgik ikke af politirapporten, og må altså støtte sig på Anders Nørgaards hukommelse om 
hændelser, der var sket 20 år tidligere. 


68 Operation Zeus 


BAGGRUNDEN FOR OPERATION ZEUS 


medlem af Saftevandsfronten] formoder, at PET også har den. Det var deres ideo- 
logiske grundlag og den politiske tekst, der var trykt i artiklen. Teksten blev skre- 
vet efter mange drøftelser de 4 imellem” ”» 


Personen fra Saftevandsfronten har beskrevet, hvordan hele miljøet i alminde- 
lighed, men kredsen om Saftevandsfronten i særdeleshed, var grebet af paranoia 
og så politiovervågning alle vegne. Saftevandsfrontens modus operandi og selv- 
forståelse var præget af denne tænkning og af inspirationen fra RAF. De fire i 
cellen, som stod bag Saftevandsfrontens aktioner, vidste, at PET kendte til dem, 
og arbejdede derfor strengt konspirativt. Man frygtede telefonaflytning, skiftede 
hele tiden lokaliteter og anvendte koder osv. Skrev man sedler til hinanden, blev 
de brændt. Sko, tøj og andet, der blev brugt til aktionerne, blev bagefter smidt 
ud. ”Når pressemeddelelsen var smidt i postkassen skulle alt være væk”. Til pres- 
semeddelelsen tog de et hoved til en skrivemaskine og gik ned på ”Huset” og 
lånte en skrivemaskine. Derpå tog de en kopi af det skrevne, som igen blev ko- 
pieret. IBM-hovedet, som var blevet brugt, smed de væk, og de var omhyggelige 
med ikke at efterlade fingeraftryk på pressemeddelelsen. Man havde endvidere 
lejet et klubværelse som tilflugtssted, og det var her, man opbevarede en skrive- 
maskine.? 


"Det er hele den teoretiske del der gør, at når man befinder sig det sted, har man 
ikke tillid til nogen som helst, og man holder sin kæft - ellers overlever man ikke. 
Alt vedrørende aktionerne var tilrettelagt i mindste detalje, både udførelsen og 
pressemeddelelsen og det var nøje sikret, at alle spor blev fjernet. Det altafgørende 
var, at de 4 stolede på hinanden og vidste helt præcis, hvem der gjorde hvad. Ingen 
skulle opdage noget, der måtte ikke snakkes til kærester eller til de andre i kollek- 
tivet. De 4 var 1 kvinde og 3 mænd” 


Gruppen formindskedes imidlertid efter nogle få, kortvarige aktioner i 1980 til 
tre medlemmer, idet et medlem i september 1980 syntes at være på vej ud. PET's 
overvågning var opmærksom på, at den ene person efterhånden skilte sig ud og 
snart anlagde en anden livsstil. Man var noget i tvivl om, hvorvidt dette var led 


179 Interview 1. 

180 Ibid. Der er ikke helt konsistens i forklaringen, idet der tales om et løst kuglehoved, som bruges 
med en lånt skrivemaskine fra Huset, og en skrivemaskine opbevaret i klubværelset og smidt væk 
efter IBM-branden. 

181 Ibid. 

i særlig konspirativ adfærd, eller om personen virkelig var på vej ud af grup- 
pen. Også i Saftevandsfronten herskede der en del tvivl om den pågældendes 
rette revolutionære engagement, og man overvejede endda, om den pågældende 
var blevet politiagent.% Dette blev indledningen til opløsningen af gruppen. En 
tidligere ledende anarkist forklarer opløsningen af aktionsgruppen med, at man 
stod over for valget om, at hvis man ville fortsætte, så måtte man gå under jor- 
den. Man valgte ifølge denne efter aktionen mod det britiske konsulat i novem- 
ber 1980 at stoppe helt. En gled ud, en anden rejste til København, og en tredje 
gled tilbage i Regnbuemiljøet.:: Hermed opløstes formentlig arbejdsdelingen i 
gruppen, idet et medlem mest var teoretikeren, som interesserede sig for ”ind- 
holdet, mens et andet medlem (ifølge egen karakteristik) mere var til, at der 
skulle ”ske noget 

Denne beskrivelse er præcis nok, for så vidt angår selve aktionsgruppen Saf- 
tevandsfrontens aktiviteter. Derimod er den næppe udtømmende, for så vidt an- 
går gruppens enkelte medlemmer. Et medlem forsvandt i løbet af 1981 ud af PET's 
fokus, men især to andre medlemmers aktiviteter i Århus blev fulgt, dels som led 
i den fortsatte overvågning, dels som led i efterforskningen af brandattentaterne 
bl.a. ved hjælp af oplysningerne fra Anders Nørgaard. Formentlig spillede PET's 
overvågning og i hvert fald gruppens opfattelse af at være under overvågning 
en vigtig rolle for opløsningen af Saftevandsfronten. De resterende fortsatte dog 
med at udfolde en politisk aktivitet. Et medlem fortsatte sine kontakter til Vest- 
tyskland, og i 1981 knyttede han visse kontakter til den libyske ambassade.” Et 
andet medlem fortsatte sine aktiviteter i omegnen af Regnbuen, og intensiverede 
i1980'erne sine kontakter til bl.a. BZ-miljøet i København, ligesom han fortsatte 
med at spille en central rolle i Vesttysklandskomitéen og som forbindelsesled 
til stærkt systemkritiske kræfter i Vesttyskland.” Et tredje medlem gled ind i 
BZ-miljøet i København. En af efterforskerne fra regionsafdeling II formodede 
ligefrem, at de politiske aktiviteter i BZ-miljøet i København fik et vist momen- 
tum ved, at et par af aktivisterne fra Boligkaravanen senere flyttede København: 


182 Interview 1; RB: PET-medarbejder, 9. december 2003. 

183 Interview 1. 

184 Ibid. 

185 Ibid. 

186 PET, personsag: Notits af 1. juni 1988. Jf. PET, emnesag: ”Vedr. Vesttysklandskomitéen m.v”. 

<På et tidspunkt klingede aktiviteterne i Århus af, fordi flere fra Boligkaravanen i 
Århus flyttede til København, og her startede det autonome miljø. BZ'ere og det 
autonome miljø i København er en forlængelse af Boligkaravanen i Århus?” 


Det er korrekt, at der bestod en tæt udveksling mellem miljøet i Århus og i Kø- 
benhavn, og også at det århusianske miljø tilførte BZ-miljøet i København en 
vis politisk dynamik. Under alle omstændigheder viser materialet tydeligt, at 
tyngden i efterforskningen af militante yngre aktivistmiljøer senest i midten af 
1980'erne flyttede fra Århus til København, og at profilen af PET's efterforskning 
i Århus efterhånden skiftede i midten af 1980'erne. Men det kan ikke her afgøres, 
hvad årsagssammenhængen mellem disse udviklinger er. København havde på 
dette tidspunkt selv udviklet et aktivt BZ-miljø, og en række politiske aktiviteter 
var allerede i midten af 1980'erne begyndt at udkrystallisere sig og samle PET's 
opmærksomhed. Således kan det næppe godtgøres, at RAF-inspirationer med 
hensyn til aktionsformer og organisering blev båret fra Århus til København. 
Derimod kan det ikke udelukkes, at der er sket en vis form for overførsel fra 
Århus til København i form af ideologi, militant adfærd eller opfattelser af stats- 
magten, og ej heller at den oftest primært karrierebetingede emigration mod ho- 
vedstaden har bidraget med erfarne politiske veteraner til det radikale politiske 
miljø i København. 


DSB's mulige forbindelse til Blekingegadebanden 


I anden halvdel af1980 kompliceredes billedet yderligere for efterforskningsgrup- 
pen, da nye aktører syntes at dukke op på den århusianske venstrefløjsscene. Den 
15. september 1980 var der sket en trafikulykke på Viborgvej i Århus kun ca. 200 
meter fra det møbelvarehus, som halvandet døgn senere blev nedbrændt som 
følge af en ildspåsættelse, som DSB påtog sig ansvaret for. En lastvogn kom ud 
af kontrol og ramte et folkevognsrugbrød, som stod parkeret i vejsiden ud for 
varehuset Bilka. Føreren i folkevognen, Jens Holger Jensen, blev dræbt på stedet. 
Jens Holger Jensen var imidlertid kendt i PET som medlem af Appel-gruppen og 
som en person med nær tilknytning til PFLP. 

Som følge af trafikdrabet kom det frem, at Jens Holger Jensen og Niels Jør- 
gensen fra Appel-gruppen havde dækadresser i Århus. Jens Holger Jensen havde 


187 RB: PET-medarbejder, 17. april 2004. 

også et dæknavn, hvorunder han havde købt en Dodge varebil. Under ransag- 
ninger hos de to mænd fandt politiet effekter, som bestyrkede mistanken om, at 
de havde deltaget i et bankkup med gidseltagning i Forstædernes Bank i Glo- 
strup den 7. juli 1980. I det grønne folkevognsrugbrød, hvor Jens Holger Jensen 
blev trafikdræbt, fandt politiet en radio, som kunne indstilles på den frekvens, 
som benyttedes af offentlige biltelefoner. Man fandt også i Jens Holger Jensens 
lejlighed et bykort, hvor der var indtegnet ruter omkring Forstædernes Bank i 
Glostrup. 


Observationsfoto af Niels Jørgensen, medlem af Appel-gruppen. I september 1980 henvendte en per- 
son, som kaldte sig Flemming Hansen, til den autoforhandler, der havde solgt den Dodge varevogn, 


som et andet medlem af gruppen, Jens Holger Jensen, var forulykket i. Det lykkedes efterforskerne at 
identificere den pågældende som Niels Jørgensen. Politiet forsøgte med anholdelsen af Niels Jørgen- 
sen og Peter Døllner fra Appel-gruppen at komme videre i opklaringsarbejdet, men uden større held 
(PET'S arkiv). 


Ulykken på Viborgvej og den påfaldende nærhed til brandstedet i Tilst gav an- 
ledning til nye overvejelser i Region II. Det gjaldt så meget desto mere, som at 


188 PET, operationssag: bilag 60/1: ”Vedr. orientering...” 14. november. 1980. 
189 Ibid. 

en række forhold omkring den afdøde Jens Holger Jensen tydede på en kon- 
spirativ adfærd. Den 23. september indsendte regionen til Centralafdelingen en 
anmodning om at blive underrettet om de oplysninger, som PET måtte have om 
Jens Holger Jensen og seks andre navne, hvoraf flere siden hen viste sig at være 
tilknyttet Blekingegadebanden (de fem var registrerede i Centralafdelingen). Re- 
gion II udbad sig et skema, der sted- og tidsmæssigt kunne fastholde de pågæl- 
dende personer. Denne gang rettedes henvendelsen ikke til Afdeling C, men til 
terrorafdelingen, Afdeling T.”» 

I det hele taget øgedes beredskabet, da Jens Holger Jensen og Appel-gruppen 
kom ind i region II's synsfelt. Der blev iværksat en række efterforskningsskridt 
for at identificere den person, som betalte husleje til dæklejligheden, og man 
foreslog indkaldt til et stabsmøde den 3. november i Centralafdelingen med del- 
tagelse af region II, rejseafdelingen, Afdeling C og T samt en repræsentant for 
PET's ledelse. Her har man givetvis kunnet trække på efterforskeren i region II, 
der havde en baggrund i Centralafdelingens terrorafdeling.” Som det bl.a. hed: 


"det er vigtigt for den forestaaende efterforskning mod Niels Jørgensen og andre, 
at der er enighed om, hvorvidt hans tilknytning til pflp - hvilket vil være saerdeles 
brugbart i efterforskningen — maa eller kan bruges,” 


I september 1980 henvendte en person, som kaldte sig Flemming Hansen, til 
den autoforhandler, som havde solgt Dodge varevognen til Jens Holger Jensens 
alias, og forklarede, at den pågældende var rejst til udlandet, og at han i mellem- 
tiden varetog dennes interesser i forbindelse med bilsalget. Ved en kombination 
af aflytning, skygning og andre efterforskningsmetoder lykkedes det til sidst at 
identificere den pågældende som Niels Jørgensen. På Jens Holger Jensens dæk- 
adresse i København havde der også flere gange indfundet sig en person, som 
hævdede at varetage den pågældendes interesser, mens han var i udlandet. Også 
denne opgav falsk navn, og også her lykkedes det at identificere den pågældende 
som Peter Døllner.» 

I slutningen af december og tidligt i januar 1981 fortsatte undersøgelserne. 
Man konstaterede, at Jens Holger Jensen havde haft et stort overforbrug af penge 


190 Ibid., bilag 47: telex region II til Centralafdelingen, Afd T, 23. september 1980. 
191 Ibid., bilag 54D, telex fra region II til Centralafdelingen, 23. oktober 1980. 

192 Ibid. 

193 PET, operationssag: bilag 60/1: ”Vedr. orientering...” 14. november 1980. 

i forhold til oplysningerne fra selvangivelsen.” Man forsøgte med anholdelse 
af Niels Jørgensen og Peter Døllner fra Appel-gruppen at komme videre med 
afhøringer, men uden større held.”% Sporene førte ikke til noget gennembrud i 
efterforskningen. At der var en intensiv efterforskning af Jens Holger Jensens og 
Niels Jørgensens aktiviteter i Århus fremgår klart, og man må konstatere, at der 
ikke blot var tale om en egentlig overvågningsopgave kombineret med rejsehol- 
dets folk, således som det var tilfældet i efterforskningen af brandattentaterne i 
Århus. Kriminalpolitiets efterforskning og PET's bestræbelser på at kaste lys på 
denne gren af Appel-gruppen rækker i ressourceindsats og i hurtigheden af ind- 
satsen ud over brandstiftelsessagerne i Århus. Sagsakter vedrørende Jens Hol- 
ger Jensen ligger samlet sammen med sager vedrørende DSB og Statsfjenderne 
i operationssagen om brandattentaterne i Århus.» Desuden findes der en større 
personsag på Jens Holger Jensen, ligesom der findes en emnesag på Appel-grup- 
pen — dvs. den senere Blekingegadebande — og på andre medlemmer af denne 
gruppe. Sidstnævnte sag indeholder også den komplette DSB-sag, som i 1997 
ophørte som selvstændig emnesag. 

De trusselsvurderinger, som PET har haft, fremgår ikke tydeligt af sagen. 
Herskede der i terrorafdelingen opmærksomhed over for det perspektiv, at 
brandstiftelserne i Århus kunne være et første varsel om et mere voldeligt po- 
litisk klima i Danmark? Der ligger antydningsvis i materialet fra region II en 
bekymring for, at der kan være tale om en spirende århusiansk terrorgruppe 
med inspiration fra og med ideologisk slægtskab med Rote Armee Fraktion 
fra Vesttyskland. Det gælder især indberetningerne fra regionsafdeling II's ef- 
terforsker, som jo havde en fortid i Centralafdelingens terrorafdeling. Det er 
imidlertid en reel vanskelighed for vurderingen af PET's virke i forhold til disse 
sikkerhedstrusler, at der ikke findes en samlet, samtidig analyse af de forelig- 
gende oplysninger. PET's chef, Ole Stig Andersen, udtalte sig dog om sagen i 
Embedsmændenes Sikkerhedsudvalg: 


"Det var vanskeligt at bedømme, hvorvidt der var tale om en organiseret gruppe, 
men Ole Stig Andersen gjorde opmærksom på, at RAF i Vesttyskland også star- 
tede med brandstiftelser”»7 


194 Ibid., bilag 71, telex fra region II til Centralafdelingen, Afd. C, 15. januar 1981. 

195 Ibid., bilag 100: telex region II til Centralafdelingen 15. april 1981. 

196 Det drejer sig om operationssagen. Der kan være tale om kopier af region II's sagsakter i Centralaf- 
delingen, mens operationssagen om brandattentaterne lå samlet i region II. 

197 ESU: 15. april 1980. 

Der findes i øvrigt ingen dokumenter, som kan kaste lys på chefens instruk- 
ser og synspunkter. Som nævnt findes der antydningsvise henvisninger til in- 
strukser fra vicepolitimesteren og fra juristerne. Problemet er, at man ikke kan 
afdække, hvordan den politimæssige efterforskning i Århus forholdt sig til det 
overvågnings- og registreringsarbejde, som fandt sted i subversionsafdelingen 
og i terrorafdelingen i København. Århuskomplekset havde klare forbindelser 
til betydelige sager, som i forvejen optog subversions- og terrorafdelingen. For 
sidstnævntes tilfælde må man gå ud fra, at danske venstrefløjsgruppers forbin- 
delser til RAF, PFLP, IRA og til Libyen kunne have en vis interesse. Man må også 
gå ud fra, at den politimæssige efterforskning af brandattentaterne og af de for- 
hold, som kom frem i forbindelse med trafikdrabet af Jens Holger Jensen, kunne 
have konsekvenser for f. eks. terrorafdelingens overvågningsarbejde og måske 
endda for løbende operationer. 

Forsøgene på at etablere en forbindelse mellem kredsen om Appel-gruppen 
og det ekstremistiske venstrefløjsmiljø i Århus førte ikke til brugbare spor. Re- 
gions II's efterforsker blev dog, da Blekingegadesagen kom frem, trukket ind i 
efterforskningsarbejdet i København, idet man fandt, at forbindelsen til Århus 
kunne have en betydning. Som forklaret af daværende kriminalinspektør Per 
Larsen: 


"Afdelingen brugte mange ressourcer på bl.a. afdækning af uro-elementer som 
”DSB”, der havde afgivet en besynderlig erklæring, som talte om, at kampen skulle 
foregå i forsvaret og i brandvæsnet. PET måtte derfor på et tidspunkt undersøge, 
om der kunne være en forbindelse til Jens Holger Jensen, der var brandmand i 
Gentofte. PET fandt dog ingen beviser for, at der var en sammenhæng mellem 
”DSB” og den såkaldte Blekingegadebande. [Den pågældende sagsbehandler]. var 
meget involveret i arbejdet med at afdække uro, og det var begrundelsen for, at han 
blev hentet til København for at arbejde med sagen om Blekingegadebanden”»" 


Da Region II's efterforsker blev trukket ind i efterforskningen af Blekingegade- 
banden, udviklede han den hypotese, at DSB-aktionerne var udført af folk fra 
Appel-gruppen som en art feltøvelse med henblik på at afprøve myndighedernes 
reaktioner. 


198 RB: Per Larsen, 18. september 2002. 

Hærværk forøvet af DSB ved påmaling af Jaguar parkeret på Åboulevarden den 1. maj 1980. (PET'S 
arkiv) 


PET-medarbejderen byggede blandt andet hypotesen på en af bemærkningerne 
i et af de anonyme breve, som DSB-gruppen offentliggjorde, hvori der henvistes 
til, at arbejdere i forsvar, politi og brandvæsen skulle støtte revolutionen. Jens 
Holger Jensen var som nævnt netop brandmand, og PET fandt, at dette var en 
typisk humoristisk ”signatur” af den art, som Appel-folkene yndede så meget. 
Efterforskeren støttede sig også til, at Gotfred Appel i en afhøring efter Blekinge- 
gadebandens afsløring havde været overbevist om, at det var Niels Jørgensen og 
Jens Holger Jensen, som havde stået bag DSB-aktionerne.”» 


"Vidnet forklarede hertil, at der var en formodning om at DSB bestod af 
Blekingegadebandemedlemmer, som afprøvede deres teknik og politiets indsats 
i Århus. Det var formodentlig derfor, at Jens Holger Jensen var i Århus. Dette var 
også Gotfred Appels opfattelse. Vidnet tror, at Appelgruppen ved operationerne 
i Danmarks Socialistiske Befrielseshærs regi ”har leget med PET; fulgt med i myn- 


199 RB: PET-medarbejder, 9. december 2003. Se også: RB: Per Larsen, 18. september 2002. 

dighedernes reaktioner og lavet en analyse heraf. Vidnet tror helt klart, at de har 
afprøvet myndighedernes reaktioner efter deres træningsophold i udlandet.” 


Tesen om Århus som øvelsesområde for Blekingegadebanden kan ikke bekræf- 
tes. 

Det er ikke muligt at udrede baggrunden for, at nogle af Appel-gruppens med- 
lemmer befandt sig i det århusianske, ligesom det heller ikke kan lade sig gøre 
entydigt at identificere personerne bag DSB. Både politiets efterforskningsgrup- 
pe og Saftevandsfronten formodede, at gerningsmændene bl.a. kunne findes i 
den brede kreds af personer, som havde baggrund i Boligkaravanen. En enty- 
dig forbindelse mellem personerne fra Blekingegadegruppen og DSB ses ikke. 
Mellem Saftevandsfronten og Appel-gruppen ses alene en fjern forbindelse.” 
Et tidligere medlem af den centrale anarkistgruppe har over for Kommissionen 
udtrykt den opfattelse, at der var en personel forbindelse mellem en person fra 
Boligkaravanen og Jens Holger Jensen.”= Omvendt kan det konstateres, at der 
ingen forbindelse var mellem Saftevandsfrontens og DSB's aktioner på det tids- 
punkt, hvor brandattentaterne og hærværksaktionerne fandt sted. De to grupper 
synes ikke at have kendt hinandens identitet, men synes at være udsprunget af 
den samme personkreds, som havde baggrund i Boligkaravanen, bevægede sig i 
omegnen af Regnbuen, Fronthuset og den lille kreds af kollektiver med berøring 
til det anarkistiske miljø. I 1980-81 synes de to aktionsgrupper endvidere at have 
sluppet forbindelsen til den anarkistiske bevægelse omkring AFID og de inter- 
nationale anarkistiske cirkler. 

Et fælles referencepunkt mellem Blekingegadebanden, DSB og anarkistmil- 
jøet i Århus kan have været Journalisthøjskolen. En af de personer, der i 1980 
blev indsamlet oplysninger om fra Journalisthøjskolen, optrådte som en central 
figur i den senere efterforskning mod Blekingegadebanden. Han fik i 1980 PET's 
opmærksomhed, idet han i den interne ”tv-avis”, som produceredes på lærean- 
stalten, havde været med til at producere et indslag om Statsfjendernes aktioner. 
Indslaget blev som en følge af rektors indgriben ikke vist. Den pågældende stu- 
dent blev senere anset af politiet for at tilhøre Blekingegadebanden, men der blev 
ikke rejst tiltale som følge af bevisets stilling.” 


200 RB: PET-medarbejder, 9. december 2003. 

201 Ibid. Jf. Interview 1, s. 31. 

202 Interview 1, s. 28-29. 

203 PET, kildesag: ”Vedr. kildeemne på Danmarks Journ.Højskole i Århus”, 2. december 1980. 

En gennemgang af DSB-sagen i PET's arkiv indeholder som nævnt ingen beviser 
for en sammenhæng mellem Blekingegadebanden og DSB's attentater i Århus. 
PET's mistanke var dog stadig rettet mod gruppen, og i 1989 blev forbindelsen 
til DSB gjort til genstand for fornyet efterforskning, dog fortsat uden resultat. Af 
et sagsresumé fra 1997 fremgår, at der stadig pågik efterforskning af Århuskom- 
plekset i forbindelse med Købmagergaderøveriet og drabet på kriminalassistent 
Jesper Egtved Hansen i 1988. PET har med andre ord hele tiden været sig den 
mulige forbindelse mellem DSB og Blekingegadebanden bevidst, men har ikke 
ligget inde med materiale, der klart underbyggede denne antagelse. 

Et videre perspektiv er, at man ikke kom til bunds i opklaringen som følge af, 
at PET og rejseholdet var nødsaget til at trække Anders Nørgaard ud af miljøet, 
netop som han var kommet tæt på en personkreds, der havde med sprængstoffer 
at gøre. 


”» 
… 


204 PET, emnesag: ”Vedr. Opretholdelse af registrering af Danmarks Socialistiske Befrielseshær (DSB) 
9. juli 1997. 

2. OPERATION ZEUS: ÅRHUS 


Den første kontakt 


Den 9. januar 1981 henvendte en yngre mand ved navn Anders Nørgaard sig til 
Helsingør Politi med en del publikationer, plakater og andet trykt materiale om 
Rote Armee Fraktion (RAF). Han oplyste, at han var villig til at videregive op- 
lysninger, som syntes at have berøring med en række brande i Århus politikreds 
i 1980. Dagen efter blev han kontaktet af en kriminalassistent fra Rigspolitiets 
rejseafdeling, som afhørte ham om ikke alene de nævnte forhold, men også om 
hans kontakter på universitetet, forbindelserne til vesttyske venstreorienterede 
m.m.7 

Anders Nørgaard fortalte kriminalassistenten fra rejseholdet om sit ophold på 
Aalborg Universitetscenter (AUC). Mens han læste på AUC i 1978, havde Nørga- 
ard deltaget i en Vesttysklandsuge, der var blevet afholdt på Aarhus Universitet. 
Under arrangementet var de studerende fra Aalborg indlogeret på Fronthuset i 
Mejlgade. Til arrangementet ankom også 15 personer fra Hamburg, hvoraf nogle 
skulle være i familie med fængslede eller eftersøgte vesttyske terrorister. Under 
opholdet i Århus knyttede han forbindelse til en person fra den centrale anar- 
kistgruppe, der studerede idéhistorie, og som ifølge Anders Nørgaard sympati- 
serede med brugen af terror som politisk våben og med RAF. Et stykke tid efter 
Vesttysklandsugen blev Anders Nørgaard i Aalborg kontaktet af samme anarkist 
samt af en anden person fra den centrale anarkistgruppe. Den førstnævnte anar- 
kist forsøgte nu gennem en lang nattesamtale at rekruttere Anders Nørgaard til 
et anarkistisk netværk. Der kom ikke noget ud af samtalen, men i tiden efter 


205 PET, kildesag: Bilag 7, ”Rapport vedrørende brandstiftelser og hærværk i Århus politikreds” 
10. januar 1981. En anderledes version af den første kontakt findes i Søren Steen Jespersen og Miki 
Mistrati, Den hemmelige tjeneste, s. 101. 

modtog Anders Nørgaard en del trykt materiale, plakater mv. vedrørende RAF. 
Det var dette materiale, som Anders Nørgaard, nu ansporet af avisomtalen af 
brandstiftelserne i Århus, ville overlade politiet. Til kriminalassistenten fra rej- 
seholdet gav Anders Nørgaard i øvrigt en række oplysninger om kontakter, som 
den pågældende anarkist skulle have, og om mulige venstreorienterede sympati- 
sører med RAF på AUC.” 

Anders Nørgaards forklaring til kriminalassistenten stemmer ikke overens 
med skildringen i bogen Den hemmelige tjeneste, idet Anders Nørgaards be- 
kendtskab med anarkisten ikke fremgår af sidstnævnte fremstilling. Derimod 
hedder det i bogen: ”Anders Nørgaard kender ikke århusianerne”. Sammesteds 
identificeres en yngre mand, som Anders Nørgaard ellers ifølge politirappor- 
ten ikke var i stand til at identificere.” Heller ikke denne diskrepans synes at 
være af betydning. Anders Nørgaards forklaring til de to journalister Jespersen 
og Mistrati er afgivet næsten tyve år efter begivenhederne. Men der ses alligevel 
en afvigelse i tidsfæstelse, som kan have betydning. Ifølge Anders Nørgaards re- 
degørelse til kriminalassistenten fra rejseholdet traf han anarkisten i foråret 1978 
under Vesttysklandsugen i Århus. Forsøget på at knytte ham til anarkisternes 
net skete ifølge ham selv efter nogle uger samme år. Alligevel henvendte han sig 
først på politigården i Helsingør i januar 1981, dvs. 2%» år efter. Henvendelsen 
til politiet fandt i øvrigt ikke sted i efteråret 1980, som angivet i Den hemmelige 
tjeneste, men derimod i januar 1981, jf. dateringen af den første politirapport om 
Anders Nørgaards henvendelse.” Der er flere mulige forklaringer. Anders Nør- 
gaard kan gennem pressen have fået kendskab til DSB's (Danmarks Socialistiske 
Befrielseshær) aktioner i Århus og kan på den måde være kommet i tanke om 
sine oplevelser. Det må anses for naturligt, at han kan have haft brug for at lade 
sine tanker bundfælde sig, før han tog kontakt til myndighederne. Det er også 
muligt, at hans beslutning om at træde frem først er fremkommet i forbindelse 
med Nørgaards afklaring af sit politiske ståsted som borgerligt. 


206 PET, kildesag: Bilag 7, ”Rapport vedrørende brandstiftelser og hærværk i Århus politikreds” 
10. januar 1981. Kontakten til Anders Nørgaard var led i en kampagne om forholdene i Vesttyskland 
på flere af landets universiteter, og man ønskede, at Nørgaard, som var kendt fra studenterpolitik i 
Aalborg, skulle stå for arrangementet af oplysningsmødet i Aalborg. Ibid. 

207 Søren Steen Jespersen og Miki Mistrati, Den hemmelige tjeneste, s. 99. 

Konsekvenserne af Anders Nørgaards oplysninger blev hurtigt overvejet i efter- 
forskningsholdet i Århus, hvor man snart fik den tanke, at Anders Nørgaard ville 
egne sig som penetrant i forhold til anarkistmiljøet i Århus. 


Hvervning 


Anders Nørgaard havde allerede som ret ung fået vakt en politisk interesse og 
bevægede sig i sit uddannelsesforløb gennem uddannelsesmiljøer, hvor han blev 
bekendt med venstreorienteret tænkning. Han tilbragte også en tid ved Tvind- 
skolerne. Da han i 1977 påbegyndte et studium på AUC i Aalborg, knyttede han 
kontakt til det venstreorienterede studentermiljø, samtidig med at han læste 
store mængder venstreorienteret, politisk litteratur om forholdene i f.eks. Vest- 
tyskland. Politisk var han dog vægelsindet. Han meldte sig på et ikke nærmere 
fastlagt tidspunkt ind i den konservative studenterorganisation Moderate Stu- 
denter, men uden at hans omgangskreds fik noget at vide om hans virkelige syns- 
punkter. Da han senere meldte sig ind i Det Konservative Folkeparti, blev også 
dette holdt skjult for vennerne. Hans omgangskreds var derfor af den opfattelse, 
at han delte deres venstreorienterede og samfundskritiske synspunkter. Det var 
også det indtryk, som blev givet, da han via sine bekendte mødte de to besø- 
gende anarkister fra Aarhus Universitet. De to studenteraktivister var ledende 
kræfter i det anarkistiske miljø i Århus, og var meget engagerede i forholdene i 
Vesttyskland og i spørgsmål vedrørende RAF.” Anders Nørgaard havde således 
i 1979-1980 et navn i de venstreorienterede studentermiljøer i Aalborg og Århus 
som sympatisør. Der er tillige tilgået Kommissionen oplysninger om, at Anders 
Nørgaard i 1979-80 deltog i et marxistisk grundkursus på Tidens Daghøjskole.>" 
På dette tidspunkt har Anders Nørgaard formentlig været medlem af Det Kon- 
servative Folkeparti. 

Anders Nørgaards oplysninger til politiet forbandt personer og temaer, som 
man havde brugt mange kræfter på at følge på afstand ved forskellige virkemid- 
ler. Oplysningerne i afhøringsrapporten gav efterforskerne i Århus vigtige op- 
lysninger, som nøje passede i det billede, som man gennem år med møje havde 
opbygget. Dels placerede oplysningerne de rigtige — i PET-jargonen ”de interes- 
sante personer” — midt i billedet. Dels forbandt de disse personer med de vest- 


209 Anders Nørgaards baggrund er skildret i ibid., s. 94-101. 
210 Kommissionens arkiv: Notits vedr. telefonsamtale, 24. oktober 2008. 

tyske venstrefløjsmiljøer på en måde, som svarede til det billede, man arbejdede 
på at tegne. Endvidere var de ideologiske og politiske oplysninger svarende til 
det billede, der tegnede sig i forbindelse med de forskellige aktioner, som havde 
fundet sted i Århus gennem 1980. Den opfattelse af statsmagten, som blev for- 
midlet i Anders Nørgaards viderefortælling, var i overensstemmelse med visse af 
de opfattelser, der blev viderebragt fra DSB og Saftevandsfronten i de forskellige 
manifester, som fremkom i forbindelse med aktionerne. 

Endelig rummede Nørgaards oplysninger en mulig nøgle til at kunne fulden- 
de det billede, som man i regionsafdelingen og efterforskningsgruppen forsøgte 
at tegne. Kilden til disse oplysninger var nemlig et menneske, som rummede et 
betydeligt potentiale som penetrant i miljøet. Anders Nørgaard havde den rette 
alder, den rette tilknytning til de relevante — dengang stærkt politiserede — hu- 
manistiske studier og et kendskab til det politisk-teoretiske stof; han havde end- 
og læst sig ind på litteraturen om marxisme, terrorisme osv. Oven i købet havde 
han holdt sine borgerlige sympatier skjulte for sine omgivelser i studentermiljøet 
i Aalborg. Men først og fremmest behøvede han knapt nok nogen dækhistorie, 
idet de pågældende århusianske aktivister selv havde taget kontakt til Anders 
Nørgaard i et forsøg på at rekruttere denne. Der behøvedes kun en anledning for 
Anders Nørgaard til på ny at tage kontakt til miljøet og til at opholde sig fast i 
Århus. Det er på den baggrund, at PET-folkene i Århusafdelingen fik den tanke, 
at de havde fundet en velegnet penetrant til den århusianske anarkistgruppe. 

Et spørgsmål, eller måske rettere dilemma, som hurtigt rejste sig i forbin- 
delse med anvendelsen af Anders Nørgaard, var, hvorvidt han primært skulle 
bidrage til opklaringen af brandattentaterne i Århus eller til over en længere pe- 
riode at fuldende det billede, som PET's region II havde søgt at danne sig af det 
anarkistiske venstrefløjsmiljø i Århus og af dettes kontakter til ekstremistiske 
venstrefløjsmiljøer i Vesttyskland. Var det brandattentaterne i Århus anno 1980, 
eller var det den århusianske venstrefløj og dennes internationale kontakter, som 
skulle efterforskes ved indsættelsen af en penetrant? 

Disse spørgsmål blev ikke afklaret på forhånd, da man begyndte at overveje 
en hvervning af Anders Nørgaard. Der var da heller ikke nogen grund til, at 
en indsættelse af Anders Nørgaard som penetrant i anarkistmiljøet behøvede 
at udelukke en besvarelse af begge spørgsmål. Det kunne jo tænkes, at en sådan 
agent kunne bringe efterforskningsholdet på sporet af fældende beviser mod 
gerningsmændene bag brandattentaterne, uden at man behøvede at afsløre den- 
nes dække. Det kunne imidlertid også tænkes, at en sådan penetrant ville være et 
afgørende vidne, hvis man ønskede at rejse sigtelse, eller at hele operationen ville 
miste sin værdi i forhold til de internationale forbindelser, hvis nøglepersonerne 

i gruppen blev retsforfulgt. Man må nøjes med at konstatere, at der i hvert fald i 
PET's regionsafdeling i Århus samlede sig en betydelig interesse om Nørgaards 
forbindelse til en person i den centrale anarkistgruppe og om kontakterne til de 
vesttyske terrorister, da man begyndte overvejelserne om at penetrere miljøet.” 
En af efterforskerne fra rejseholdet, som deltog i efterforskningen i Århus, erin- 
drer baggrunden for hvervningen således: 


"Adspurgt vedrørende Anders Nørgaard forklarede vidnet, at de i Rejseafdelingen 
fik en opringning fra en kollega fra Helsingør Politi, der havde en mand, som kun- 
ne give oplysninger om brandene og om DSB. Vidnet tog i første omgang til Hel- 
singør for at tale med ham og få lidt at vide om hans baggrund. Anders Nørgaard 
havde studeret på Ålborg Universitet og kendte mange af de venstreorienterede 
anarkisttyper, og han kunne nævne nogle navne. Han havde også været med i in- 
derkredsen af Tvind. Vidnet fandt det meget interessant og sagde til [rejseholdets 
leder], at Anders Nørgaard kunne være en guldgrube, hvis de kunne få ham kørt 
ind i kredsen. De talte om muligheden herfor med [to andre kolleger]”>” 


Den første kontakt fandt således sted ved Helsingør Politi, og først derefter ved 
en afhøring ved rejseholdets kriminalassistent. Da en medarbejder i PET's regi- 
onsafdeling II fik kendskab til materialet, fandt han ligesom kriminalassistenten 
fra rejseholdet, at Anders Nørgaard havde potentiale som penetrant. Denne stil- 
lingtagen fandt sted på baggrund af ganske udfoldede overvejelser om troværdig- 
hed, karakter, forudsætninger og risici. I PET-medarbejderens ord: 


"Da vidnet læste Anders Nørgaards materiale mente han, at ham skulle PET tale 
med. Man var først lidt forsigtige med at gennemføre en sådan ”cold pitch”, da er- 
faringerne fra Kasper Neergaard-sagen skræmte lidt. Rejseafdelingen foretog den 
første afhøring af Anders Nørgaard, og ved 2. afhøring deltog vidnet, for at se, om 
Anders Nørgaard egnede sig som kilde. Vidnet ville gerne have Anders Nørga- 
ard ind som kilde, fordi denne havde været i Århus 3 år forinden og var kendt i 
miljøet”> 


Tanken i regionsafdeling II og i efterforskningsgruppen vedrørende brandatten- 
taterne var at foreslå Anders Nørgaard at genoptage sine afbrudte studier, denne 
gang ved Aarhus Universitet. I Århus skulle Nørgaard så tage kontakt til før- 


21 PET, kildesag: Bilag 5, ”Telex, vedr. penetreringsforsøg i anarkistgruppe” 23. januar 1981. 
212 RB: Tidl. kriminalassistent ved rejseafdelingen, 2. juni 2004. 
213 RB: PET-medarbejder, 9. december 2003. 

nævnte anarkist. Politiet skulle forestå en aflønning. Beløbet 5.000 kr. pr. måned 
havde været nævnt. Men, som det forsigtigt hed i den lokale PET-medarbejders 
indberetning til Centralafdelingen: ”Allerførst skal han vurderes og de næste 
skridt vil da blive foretaget i samraad med centralafdelingen”-«+ 

Ideen til hvervningen af Anders Nørgaard til indsættelse i Århus er efter alt 
at dømme kommet fra de to centrale figurer i regionsafdeling II's og rejseholdets 
deltagelse i efterforskningen af brandattentaterne. Samtidig er den blevet clearet 
med lederen af regionsafdeling II samt lederen af rejseholdets folk i Århus. Den 
27. januar 1981 kontaktede de to kriminalassistenter fra rejseholdet og PET på ny 
Anders Nørgaard, som nu i PET kendtes under dæknavnet Zeus.” De to politi- 
folk anmodede ham om gå ind i et samarbejde med politiet, idet de forklarede, at 
han ville blive bedt om at rejse til Århus for der at kontakte førnævnte anarkist og 
infiltrere anarkistgruppen. Anders Nørgaard udbad sig betænkningstid. Krimi- 
nalassistenten fra PET anførte i sin rapport, at ”..zeus virkede meget imødekom- 
mende og havde — så vidt vi kunne skønne — en sund og positiv holdning til såvel 
politiet og til vort demokratiske samfundssystem” Det blev også noteret, at han 
var velorienteret inden for emner som terrorisme og anarkisme, og at han — om 
end han ikke blottede sin politiske holdning — ikke udviste nogen yderliggående 
tendenser.” Kriminalassistentens vurdering af emnet var herefter klart positiv. 
Han anså Anders Nørgaard for velegnet, motiveret og pålidelig. Dertil kom den 
naturlige dækhistorie, som han kunne henvise til under sin færden i Århus.”t To 
dage efter mødet med kriminalassistenterne kontaktede Anders Nørgaard PET 
og meddelte, at han var parat til at påtage sig opgaven.” 


Godkendelse 
Operation Zeus tog sigte på en egentlig penetration af et politisk miljø. Miljøet 


blev således udsat for indtrængning udefra af en person, hvis identitet og færden 
i en eller anden form måtte udstyres med et overbevisende dække. At dømme 


214 PET, kildesag: Bilag 5, 'Telex vedr. penetreringsforsøg i anarkistgruppe, 23. januar 1981. 

215. Jf. spørgsmål herom fra retsudvalget til justitsministeren nr. 263. 

216 For en stund benyttede kriminalassistenten fra rejseholdet kodenavnet ”Andersen” for Anders Nør- 
gaard. 

217 PET, kildesag: Bilag 6, ”telex, vedr. Operation...”, 29. januar 1981. 

218 RB: PET-medarbejder, 9. december 2003. 

219 Ibid., bilag, 7: ”Notat: Vedr. Operation..., 29. januar 1981. 

efter den grundighed, hvormed man forberedte operationen, synes PET's regi- 
onsafdeling i Århus og efterforskningsgruppen, som arbejdede med brandstiftel- 
serne, at have været opmærksom på vanskelighederne ved en sådan operation. 
Der var heller ikke præcise juridiske retningslinjer på området. Det var først 
med retningslinjerne fra 1983, at der forelå nedskrevne regler for PET's anvendel- 
se af penetranter. Der var imidlertid ingen tvivl om, at regionsafdelingen skulle 
indhente en tilladelse til aktionen fra PET's Centralafdeling, og ej heller om, at 
en sådan godkendelse skulle komme fra PET's chef.-" 

PET's chef holdt løbende Justitsministeriet orienteret, og større sager blev 
forelagt ministeren, som havde mulighed for at intervenere. Det synes, at PET's 
daværende chef Ole Stig Andersen har opretholdt en omfattende orientering af 
ministeriet: 


"Vidnet forklarede hertil, at han mener, at PET fulgte samme praksis med hensyn 
til hvervning af meddelere og penetranter. Det er forståeligt, at penetreringer skul- 
le forelægges Justitsministeriet, men det er lige så betænkeligt at hverve en person, 
der allerede er placeret i en organisation. Vidnet ser ikke nogen væsentlig forskel 
på de to situationer. Den blotte brug af kilder er derimod en ganske anden sag. 
PET orienterede de skiftende ministre efter de samme principper. Kun Ninn-Han- 
sen var ikke specielt interesseret, men PET fastholdt, at han skulle orienteres” 


Der var siden 1970F'rne blevet arbejdet med retningslinjer til regionerne om ef- 
terforskningen på det politiske område. Arbejdet var endnu ikke afsluttet, da 
Anders Nørgaards hvervning påbegyndtes, men et udkast til retningslinjer lå 
på den nyudnævnte justitsminister Ole Espersens bord i de samme dage, som 
hvervningen fandt sted. En af de ting, hvormed Ole Espersen bidrog til arbejdet 
med retningslinjerne, var tilføjelsen af en bestemmelse om, at PET's indsætning 
af penetranter forudsatte en forelæggelse for og godkendelse ved justitsministe- 
ren.” Reelt bestod der imidlertid allerede en omfattende praksis, hvorefter poli- 


220 PET's operative leder indtil 1975 Jørn Bro forklarede praksis således: "Vidnet kunne iværksætte el- 
ler godkende hvervning, hvad han i en vis udstrækning gjorde og derefter orienterede chefen. Mere 
sensitive hvervninger (penetreringer) blev altid forelagt for chefen”. RB: Jørn Bro, 13. november 
2000. 

221 RB: Ole Stig Andersen, 9. september 2003. 

222 Jf. Kommissionens beretning, bind 3. 

timesteren orienterede departementet og ministeren. Det kan således hævdes, at 
Ole Espersens bidrag blot rummede en kodifikation af den herskende praksis.” 

Samme dag som Anders Nørgaard meldte tilbage til kriminalassistenten fra 
PET, at han var parat til at påtage sig opgaven, den 29. januar 1981, forespurgte re- 
gionsafdelingslederen i Århus hos PET's Centralafdeling, om man kunne skaffe 
økonomisk dækning for en aflønning af Anders Nørgaard med 5.000 kr. om 
måneden.-+ Dagen efter, den 30. januar, blev afdelingslederen informeret om, at 
justitsministeren havde givet grønt lys til operationen. Dette var endda sket, 
førend man i efterforskningsgruppen i Århus politi og Region II endegyldigt 
havde besluttet sig for at sende Zeus ind i anarkistmiljøet. 

Ole Stig Andersen har for Kommissionen forklaret, at han ikke mente at erin- 
dre noget om Anders Nørgaard. Han mente det dog muligt, at han havde mod- 
taget en ”generel orientering om, at PET havde en kilde i Århus, som den lokale 
politimester var glad for”=$ Om indsættelsen af Anders Nørgaard i Århus har 
Ole Stig Andersen forklaret, at han ikke erindrer sagen.” Dette blev gentaget i 
en åben afhøring den 11. november 2003. 

Eftersom det er ubetvivleligt, at Justitsministeriet er blevet orienteret om sa- 
gen, og eftersom det regnskabsmæssige ansvar lå på PET-chefens skuldre, kan 
der dog ikke være nogen tvivl om, at denne har givet tilsagn til operation Zeus. 
Det kunne i princippet tænkes, at tilsagnet nærmest har haft karakter af en bevil- 
ling af de fornødne udgifter til Zeus. Det er ligeledes muligt, at politimesteren 
har delegeret de praktiske, operationelle forhold vedrørende kildegodkendelse 
til den operative chef, men det er ikke tænkeligt, at PET's chef ikke er blevet 
holdt orienteret.;” 


223 RB: Ole Stig Andersen, 30. september 2003: "Når der, som tilfældet var, blev penetreret, var det et 
spørgsmål for Justitsministeriet, som kunne vurdere, hvad der var politisk relevant, men derimod 
ikke, hvordan sagen politimæssigt skulle håndteres” 

224 PET, kildesag: ”Tidsskema for kilde Zeus”, s. 1, vedr. 29. januar 1981. 

225 PET, kildesag: ”Vedr. operation Zeus”, 10. februar 1981. 

226 RB: Ole Stig Andersen, 30. september 2003. 

227 Ibid. Tilføjelsen om politimesteren antyder, jf. følgende om godkendelsen i Århus, at PET-chefen 
ikke synes at have været vel inde i den århusianske politimesters syn på sagen. 

228 RB: (åben afhøring), Ole Stig Andersen, 11. november 2003. 

229 RB: Ole Stig Andersen, 9. september 2003: "Vidnet har ikke dengang fået forelagt de nu foreholdte 
bilag, men det er sandsynligt, at Niels Schmidt en gang imellem har orienteret vidnet, selv om 
vidnet ikke kendte navnet på vedkommende kilde. Vidnet er løbende af vicepolitimesteren blevet 
orienteret om spørgsmål, som vicepolitimesteren fandt interessante, og det, som vidnet fandt me- 
get interessant, meddelte han videre til Niels Madsen” 

Den 29. januar 1981 hedder det som tidligere omtalt i aktmappen for kilde 
Zeus, at afdelingslederen i PET's region II havde underrettet Centralafdelin- 
gen om sagen og forespurgt, om der kunne sikres den fornødne økonomiske 
baggrund. Det hedder her videre, at ”… [kodebetegnelse for politimesteren] får 
grønt lys i JM for det økonomiske og vil næste dag orientere JM selv; Det 
må forstås således, at PET's ledelse havde forespurgt i departementet, om man 
kunne tiltræde anvendelsen af den hemmelige kasse til et sådant formål, og at 
man har fået grønt lys til sagen. Der kan derfor næppe herske tvivl om, at det har 
været Ole Stig Andersen, som — telefonisk eller ved personligt møde i ministe- 
riet — har redegjort for sagen over for departementschef Niels Madsen. Ole Stig 
Andersen har således forklaret, at han: ”… har utvivlsomt været i Justitsministeri- 
et med sagen og har utvivlsomt sagt god for brugen af pengene” 

Politimester Ole Stig Andersen har som nævnt ikke konkret kunnet genkalde 
sig omstændighederne omkring denne godkendelse af Anders Nørgaard. Ole 
Stig Andersen har over for Kommissionen understreget, at: 


”Adspurgt, om der var kontrol fra ledelsens side med hensyn til antagelse af kilder, 
forklarede vidnet, at det ikke var hans arbejde at vurdere kilder. Vidnet kom kun 
ind i billedet, hvis de skulle godkendes i Justitsministeriet”>> 


Der findes ikke nogen samtidige akter, som kan kaste lys på Ole Stig Andersens 
forelæggelse af sagen i departementet. Daværende departementschef Niels Mad- 


230 PET, kildesag: ”Tidsskema for kilde Zeus”, s. 1. 

231 Ole Stig Andersen har forklaret, at departementschef Niels Madsen af denne stedse blev holdt nøje 
orienteret om de løbende sager og om alle spørgsmål af principiel eller politisk betydning. Det var 
kun undtagelsesvist, at andre end politimesteren varetog kontakten til departementet, eller at det 
var en kontorchef, som lod sig orientere. Det skete ifølge begges udsagn kun uhyre sjældent, hvis og 
når departementschefen var bortrejst. Ole Stig Andersen har forklaret, at: ”…. Han fastholdt under 
arbejdet en tæt kontakt med Niels Madsen, og de sås 2-3 gange om ugen. Han sluttede typisk dagen 
med at tage ind til Justitsministeriet”, RB: Ole Stig Andersen, 24. oktober 2000. Niels Madsen synes 
dog ikke at erindre så intensiv rapportering: ”Det er muligt, at de mødtes som forklaret af Ole Stig 
Andersen, men vidnet erindrer dog ikke, at de skulle have mødtes så hyppigt. Der var vel normalt 
møder et par gange om måneden”, RB: Niels Madsen, 24. oktober 2001. Der er her tale om en ret 
markant divergens: Blev departementschefen orienteret to gange om måneden eller 10-12 gange om 
måneden? 

232 RB: Ole Stig Andersen, 30. september 2003. 

233 RB: Ole Stig Andersen, 10. juni 2003. 

sen mente heller ikke over Kommissionen at kunne genkalde sig sagen, men ville 
på sin side ikke afvise at have været orienteret: 


"Adspurgt om den såkaldte ”Anders Nørgaard-sag” forklarede vidnet, at han ikke 
har nogen præcis erindring om drøftelser eller sagsbehandling i ministeriet vedrø- 
rende Anders Nørgaard, men han har sandsynligvis kendt til ham”>+ 


Der kan på baggrund af den herskende forvaltningspraksis ikke bestå tvivl om, 
at departementschefen var orienteret om sagen. Dagen efter, den 30. januar 1981, 
fik PET hos justitsminister Ole Espersen som tidligere anført grønt lys til at ind- 
sætte Anders Nørgaard som penetrant for en periode af ni måneder. Der er heller 
ikke tvivl om, at det var ministeren selv, som gav grønt lys, idet det i tidsskemaet 
hedder, at ”… [kodebetegnelse for politimesteren] får grønt lys fra JM personligt. 
Justitsminister Ole Espersen har da også over for Kommissionen bekræftet, at 
han gav tilladelse til indsættelsen af Anders Nørgaard i Århus på baggrund af de 
alvorlige brandstiftelsessager i byen: 


"Det fremgår ikke af vidnets notater, hvornår han første gang blev præsenteret for 
Anders Nørgaard-sagen. Han blev ret tidligt orienteret af Niels Madsen og Ole Stig 
Andersen om en række meget farlige brandstiftelsessager fra Århus. De fortalte 
vidnet, at man ikke havde fået gerningsmændene til brandstiftelsen, og omtalte en 
organisation benævnt DSB. Niels Madsen og Ole Stig Andersen bad om tilladelse 
til at indsætte en person, der skulle rapportere til PET. Det var en ubehagelig op- 
gave for den pågældende person og en alvorlig beslutning, men vidnet var ikke i 
tvivl om, at han skulle give tilladelse til penetreringen. Han har kun givet denne 
tilladelse” 


Om Anders Nørgaard-sagen har Ole Espersen forklaret for Kommissionen, at 
han ikke fik identiteten på den pågældende agent oplyst, og at han ikke god- 
kendte agenten som sådan, hvilket han heller ikke mente var hans opgave. Agen- 
tens adfærd for at opnå godkendelse i miljøet blev ikke nærmere drøftet.” Mi- 


234 RB: Niels Madsen, 4. december 2001. Niels Madsen forklarede i øvrigt, at der ikke i Justitsministe- 
riet fandtes regler for, hvem der tog stilling til hvervning af agenter eller indsættelse af penetranter. 
Spørgsmål herom ville blive nævnt for Niels Madsen selv, som så ville tage stilling til, om ministe- 
ren skulle orienteres. 

235 PET, kildesag: ”Tidsskema for kilde Zeus”, s. 1. 

236 RB: Ole Espersen, 5. december 2000. 

237 Ibid. 

nisteren har altså godkendt en penetreringsoperation med henblik på opklaring 
af brandattentaterne i Århus og derpå overladt til sine embedsmænd og PET 
at gennemføre operationen på betryggende vis. Idet ministeren var underrettet, 
kan det imidlertid også fastslås, at departementschefen må have haft et grun- 
digt kendskab til sagen (hvilket fremgår af ovenstående citat). Det er vanske- 
ligt at forestille sig, at departementschefen skulle resolvere, at den pågældende 
sag skulle forelægges ministeren uden at have haft så nøje kendskab til sagen, at 
han kunne vurdere dens principielle eller politiske betydning.” Hermed var der 
tydeligvis taget stilling rent principielt fra PET-chefen, departementschefen og 
justitsministeren til det principielle spørgsmål om påbegyndelsen af Operation 
Zeus i Århus. Ud over den principielle godkendelse er det vanskeligt at komme 
nærmere en rekonstruktion af det ledelsesmæssige ansvar for operationens for- 
udsætninger og gennemførelse — specielt vedrørende kilde- og risikovurderin- 
gen. PET's daværende chef Ole Stig Andersen har i sine forklaringer tilstræbt en 
skelnen mellem den principielle, politiske stillingtagen og den egentlige politi- 
mæssige vurdering af kilden: 


”Det var den operative leder, der på en eller anden måde måtte vurdere kilden, og 
det var ikke kun et spørgsmål om tjenestens sikkerhed, men også de menneskelige 
konsekvenser. Vidnet var heller ikke involveret i eventuelle almindelige kriterier 
for antagelse af kilder” 


238 Niels Madsen har forklaret, at hvis ministeren var underrettet om sagen, så ville også departe- 
mentschefen være orienteret om sagen. Jf. RB: Niels Madsen, 4. december 2001. Ejgil M. Dalsgaard, 
som tiltrådte som kriminalkommissær i PET i 1981, har for Kommissionen forklaret, at ”.at Ole 
Stig Andersen ikke foretog sig noget som helst, uden at Niels Madsen var orienteret”, og at ”Ole Stig 
Andersen underrettede Niels Madsen ned til den mindste detalje”. RB: Ejgil M. Dalsgaard, 9. april 
2002. 


239 RB: Ole Stig Andersen, 10. juni 2003. 

"Vidnet forklarede supplerende, at det rettelig var vicepolitimesteren, afde- 
lingslederen og juristen for afdelingen, der skulle foretage vurderingen. Hvis 
der var tale om kilder til penetrering, skulle spørgsmålet forelægges vidnet og 
Justitsministeriet.”" 


Kontrollen med de nærmere vilkår for Zeus' indsættelse var ifølge denne tolk- 
ning i hænderne på PET's operative chef, Niels Schmidt, og region II." En af 
medarbejderne i Centralafdelingen beskrev hvervningsprocessen i 1980'erne så- 
ledes: 


"Ved hvervning af en ny kilde, udarbejdede den pågældende sagbehandler en me- 
get omhyggelig og præcis beskrivelse af hvem pågældende var, dennes baggrund, 
samt hvor kilden tænktes anvendt. Dette materiale blev afleveret til afdelingslede- 
ren, som gik til ledelsen. Derefter kom materialet retur til sagsbehandleren med 
påtegning om hvorvidt man kunne gå videre. 

Vidnet har ikke kendskab til, om Justitsministeriet eller ministeren skulle godken- 
de kilder. Vidnet ved, at det var PET's øverste ledelse, der fik spørgsmålet om kil- 
dehvervninger forelagt. Om ledelsen kan være gået videre, ved han intet om” 


Niels Schmidt erindrer imidlertid ikke at have været involveret i Anders Nør- 
gaard-sagen: 


"Vedrørende Anders Nørgaard forklarer vidnet, at han intet vidste om ham. Vid- 
net hørte fra bl.a. kriminalinspektøren, at der var en kilde, men ikke om, hvad han 
udrettede. Vidnet havde intet med Århus at gøre. Vidnets fornemmelse var, at det 
var et samarbejde med Århus politi. Vidnet kørte kontraefterretning og havde med 
KGB-aktiviteterne at gøre på dette tidspunkt. Det var Mose Hansen, der havde 
ansvaret for terrorafdelingen””+ 


Over for Kommissionen mente daværende politifuldmægtig sig dog heller ikkei 
stand til at genkalde sig noget ansvar for håndteringen af kilde Zeus i Århus: 


240 RB: Ole Stig Andersen, 30. september 2003. 

241 Ibid. Se også RB: Ole Stig Andersen, 10. juni 2003. 
242 RB: PET-medarbejder, 22. maj 2002. 

243 RB: Niels Schmidt, 20. juni 2001. 

"Adspurgt vedrørende Anders Nørgaard-sagen forklarede vidnet, at han ikke har 
haft noget med denne at gøre. Vidnet erindrer… at have hørt om kilde ”Zeus”, og 
vidnet har en fornemmelse af, at denne kilde var Anders Nørgaard. Vidnet var 
bekendt med sagen i Århus, som kørte omkring Bogcaféen, og at der var en med- 
deler i miljøet.” 


Som tidligere nævnt er der i aktmaterialet fra region II henvisninger til, at vicepo- 
litimester Niels Schmidt havde en berøring til beslutningsprocessen i forbindelse 
med hvervningen af Zeus, og at ligeledes Poul Mose Hansen havde haft berøring 
til sagen. Afhøringen af de to vidner fandt sted tyve år efter begivenheden. 
Derimod må det fastslås, at de nøje førte bilag?” for udgifterne i forbindelse 
med kildeføringen og aflønningen af Anders Nørgaards aktiviteter i Århus må 
være blevet gennemgået og revideret på ledelsesniveau i såvel PET som depar- 
tementet. Som chef for PET havde politimester Ole Stig Andersen ansvaret for 
regnskabet for den hemmelige kasse, som i denne tid blev revideret i samarbejde 
mellem Ole Stig Andersen selv og en kontorchef fra Justitsministeriet. Hermed 
må i hvert fald de økonomiske aspekter af operation Zeus være blevet godkendt 
post facto af politimesteren og en kontorchef fra Justitsministeriet.-” 
Retsudvalget stillede i forbindelse med lovforarbejdet vedrørende Kommis- 
sionen en række spørgsmål med relation til undersøgelsen. Nogle af disse blev 
af ministeren efterladt ubesvarede og i stedet henvist til Kommissionen. Spørgs- 
mål nr. 304 påkalder sig i forbindelse med godkendelsen af Anders Nørgaard 
særlig interesse. Det drejer sig om, hvorvidt ministeren fandt PET's måde at re- 
kruttere kilder på, således som det fremgik af Fakzeren den 17. maj 1998 ”sær- 
lig professionel og betryggende”. Kommissionen kan ikke svare på ministerens 
vegne, men kan konstatere, at det forberende arbejde, som regionsafdeling II 
og i efterforskningsgruppen i Århus udførte, var omfattende og grundigt. Som 


244 RB: Poul Mose Hansen, 19. juni 2001. 

245 Bilagene findes i kildemappen. 

246 RB: Ole Stig Andersen, 9. september 2003. Foreholdt bilag vedr. Zeus svarede Ole Stig Andersen, 
at: ”Vidnet husker ikke, om han var indblandet i spørgsmål om betaling af sådanne beløb til kilder, 
men det er sandsynligt, også fordi han havde ansvaret for brug af 'den hemmelige kasse" Justits- 
ministeriets revisor, der var en kontorchef i Justitsministeriet, ville ikke tage anstød af en sådan 
betaling, da denne jo ville være godkendt af Niels Madsen. Det var i øvrigt kun meget store beløb, 
som vidnet tog op med Niels Madsen. Denne gik ikke op i vidnets ”husholdningsbudget” Ibid. Se 
også vedr. kasseinspektion og revision af den ”hemmelige kasse”: RB: Poul Lundbæk Andersen, 
16. januar 2001 samt vedr. modus for revision: RB: Kontorchef i Justitsministeriet, 23.oktober 2001. 

det vil fremgå af det efterfølgende, blev den principielle stillingtagen efterfulgt 
af en længere og tilbundsgående undersøgelse af kandidaten, hvorunder man 
tog hans økonomi, adfærd, dækhistorie og private forhold i betragtning. Hertil 
kom en intensiv instruktion, konstruktion af dækhistorier, belæring om sikker- 
hedsforhold osv. samt en periode, hvor Nørgaard blev afprøvet under observa- 
tion. Forklaringerne afgivet af de to involverede kriminalassistenter fra PET og 
rejseholdet rummede begge udførlige henvisninger til overvejelser med hensyn 
til kandidatens troværdighed, sikkerhed og menneskelige hensyn — hensyn der 
i den udførlige samtidige dokumentation for kildeføringen gentagne gange blev 
henvist til. Den endelige vurdering må bero på en overvejelse af Anders Nørga- 
ards karakter og psykiske habitus. Anders Nørgaards fremtræden for offentlig- 
heden i 1998 og hans selvmord i 2000 kan indgå i en sådan vurdering, men det 
bør også her erindres, at disse begivenheder lå 17-19 år efter Anders Nørgaards 
virke som penetrant for PET i Århus. 


Kildeføring og efterforskningsprioriteter 


Den ministerielle godkendelse af operation Zeus var tidsbegrænset til ni må- 
neder. Det er ganske vist nærliggende at antage, at denne begrænsning til dels 
var motiveret af omfanget af de midler, som var bevilget. Men det kunne dog 
ikke være helt uden betydning, hvor længe operationen pågik (af Ole Espersens 
forklaring fremgår, at man var helt opmærksom på det pres, som den pågæl- 
dende kilde udsatte sig for), ligeså lidt som det kunne være PET ligegyldigt, at 
man i regionen afsatte mandskabsressourcer til kildeføring osv. Operationen var 
altså tidsmæssigt begrænset til ultimo oktober, og bevillingen fra den hemmelige 
kasse omfattede et beløb på 45.000 kroner (dvs. 5.000 kroner om måneden i ni 
måneder). 

Ej heller målsætning og rækkevidde for operationen var uden begrænsnin- 
ger. Ministerens godkendelse skete, fremgår det af Ole Espersens forklaring og 
til dels — indirekte — af kildemappen, på baggrund af de alvorlige brandstiftelses- 
sager i Århus. Det var også det indtryk, som medarbejderne i region II havde. En 
kriminalassistent i regionsafdelingen har over for Kommissionen forklaret, at til- 
ladelsen til indsættelsen af Zeus i høj grad måtte ses på baggrund af de alvorlige 
brandattentater i Århus.»” Som forklaret af kriminalassistenten: 


247 RB: PET-medarbejder, 9. december 2003. 

"Adspurgt vedrørende kilden Zeus' godkendelse forklarede vidnet, at han var sik- 
ker på, at tilladelsen er givet i lyset af de skete brandattentater, men en egentlig 
målsætning for indsættelsen af Zeus — dvs. hvorvidt der skulle sigtes mod også 
efterretningsindhentning ved siden af opklaringen af brandattentaterne — mod- 
tog man ikke i forbindelse med godkendelsen. Vidnet har ikke set tilladelsen på 
skrift” 


Og videre: 


"På ny adspurgt vedrørende godkendelsen af Anders Nørgaard som kilde forkla- 
rede vidnet, at det var en samlet vurdering, og der var et stort pres på systemet for 
at opklare brandattentaterne” 


Disse svar var foranlediget af spørgsmål fra Kommissionen om, hvorvidt der var 
vilkår knyttet til godkendelsen af Anders Nørgaard som kilde, eller om der var 
fastsat en entydig operationel målsætning for indsatsen. Det var der tilsynela- 
dende ikke, bortset fra justitsministerens forklaring om, at godkendelsen skete 
på baggrund af efterforskningen af brandattentaterne. Sådanne er ikke frem- 
kommet i forbindelse med undersøgelsen. Interessen knytter sig i pågældende 
sag ikke mindst til, om man gav tilladelse til indsatsen med henblik på en egent- 
lig opklaring af den løbende kriminalefterforskning, eller hvorvidt man først og 
fremmest sigtede på at sikre sig løbende informationer om danske venstrefløjs- 
miljøers forbindelser til RAF-nære politiske miljøer i Vesttyskland. 

På den anden side synes der også i begrundelsen af behovet for operation 
Zeus at være flere henvisninger til en mulig terrordimension med en vis inspira- 
tion fra bl.a. Vesttyskland. Den Blå Rapport fra 1998 omtaler i sin redegørelse for 
hvervningen af Anders Nørgaard, at: 


"Samtidig var politiet i besiddelse af oplysninger om, at visse grupper i byen havde 
kontakter til Rote Armée Fraktion kredse i Tyskland”? 


Dette er korrekt. I hvert fald for så vidt angik RAF-sympatisører og støttegrup- 
per. Det bør dog præciseres, at den formodede RAF-forbindelse ikke noget steds 


248 Ibid. 
249 Ibid. 
250 Politiets efterretningstjeneste, Redegørelse, s. 47. 

optræder som en primær motivation for igangsættelsen af operation Zeus, hver- 
ken i kildematerialet vedrørende Centralafdelingens godkendelse af operationen 
eller i ministeriets stillingtagen.” 

Eftersom der ikke var tale om en ren PET-operation, men en operation, som 
indgik i en efterforskning, hvori PET's regionsafdeling kun var den ene af tre 
parter, kompliceres billedet af ansvaret for operation Zeus yderligere. Samspil- 
let mellem PET's regionsafdeling i Århus og rejseholdet var et tema allerede i 
forbindelse med etableringen af kildeføringen. Indsættelsen ville finde sted un- 
der særlige forhold, da efterforskningen havde karakter af et særligt samarbejde 
mellem kriminalpolitiet i Århus, PET's Århusafdeling samt rejseholdet: "Sagen 
har p.g.a. en ”mærkelig” efterforskningsform fået en behandlingsform, som vi 
vel ikke tidligere har set i arbejdet”, hedder det i et notat fra region II.” Sagen 
blev efterforskningsmæssigt set ledet af politimester Erik Christensen i Århus 
og kriminalinspektør Iversen fra kriminalpolitiet i Århus, mens rejseholdet og 
den lokale PET-afdeling bidrog med assistance. I region II i Århus, mente man — 
dvs. sandsynligvis kriminalassistenten og regionsafdelingslederen — imidlertid, 
at det ville være mest hensigtsmæssigt, hvis Anders Nørgaard blev sat ind under 
den lokale PET-afdelings kontrol: 


"Ved forsøget af en "plantning? af ZEUS, mente jeg, at det ville være en fordel, hvis 
vi (PET.s regionsafdeling) alene havde ansvaret for og dermed føringen af ZEUS, 
hvorfor jeg fra starten forsøgte at få min ledelses forståelse herfor, hvorved vi alene 
kunne bestemme, om og hvordan ZEUS i givet fald skulle benyttes” 


Det var ikke lykkedes at få denne procedure igennem. Med godkendelsen af ind- 
sættelsen af Zeus fulgte den tilføjelse, at PET kun havde ansvaret for betalingen 
af kilden, mens ansvaret for og føringen af ZEUS skulle ligge hos Århus Politi. 
Denne besked gav regionsafdelingslederen den 31. januar videre til kriminalin- 
spektør Iversen, og den 2. februar til politimester Erik Christensen. I et notat 
anførte regionsafdelingslederen, at: "PET.s regionsafdelings deltagelse er derefter 


251 Når der tales om 'Rote Arme Fraktion kredse, så bør det erindres, at man må skelne mellem RAF 
som sådan, hvis aktiviteter var ubetvivleligt kriminelle, og de støttegrupper, som siden blev etable- 
ret for at forbedre de dømte RAF-medlemmers retsstilling og vilkår i Stammheimfængslet i Stutt- 
gart. Efterforskningsmæssigt var sagen dog mere kompliceret, idet en del RAF-sympatisører og 
hjælpere også var aktive i støttegrupperne for de ”politiske fanger i Vesttyskland”. 

252 PET, kildesag: ”Vedr. operation Zeus”, 10. februar 1981. 

253 Ibid. 

alene af rådgivende karakter,.”. Det kom nu ikke helt til at holde stik, idet vpm. 
Niels Schmidt intervenerede og insisterede på, at den ene af kildeførerne skulle 
være regionsafdeling II's efterforsker, dvs. den ovennævnte kriminalassistent. 
Når regionsafdelingslederen fandt det opportunt, at ansvaret lå hos Århus Politi, 
så skyldtes det netop den ”mærkelige” efterforskningsform og de dermed for- 
bundne principielle spørgsmål. Regionsafdelingslederen forklarede, at: 


… han tog initiativet ud fra det synspunkt, at det var en mærkelig efterforsknings- 
form. Der kunne måske rejses en egentlig straffesag og det var meget sjældent, at 
PET var blandet ind i at køre en straffesag som sådan og derfor var det nødvendigt, 
at politimesteren fik mulighed for at bestemme, hvordan sagen skulle køres. Vid- 
net havde ingen erfaring med Rejseholdets måde at føre kilder på og vidnet ville 
gerne af hensyn til den pågældende kilde sikre, at denne kunne føle sig sikker. Det 
var også af hensyn til, hvis der skulle køre en regulær kriminalsag, så skulle det 
nødigt ud til pressen, at PET var involveret”? 


I den daglige efterforskning og kildeførelse blev det ikke en politimand fra Århus 
Politi, men derimod kriminalassistenten fra rejseholdet, som blev den anden kil- 
defører. Dette var naturligt, da politimesteren i Århus først ville blive inddraget i 
tilfælde af en sigtelse eller en straffesag. At han delegerede den daglig gennemfø- 
relse af operationen til efterforskningsholdet vedrørende brandattentaterne var 
også naturligt. 

Kildeføringen kom således til at ligge hos en kriminalassistent fra rejseholdet 
og en ditto fra PET's region II i fællesskab. Som kildeføreren fra PET forklarede 
for Kommissionen: 


"Adspurgt hvorfor rejseafdelingen var inde i sagen, forklarede vidnet, at de kørte 
parløb vedrørende Anders Nørgaard. [Kriminalassistenten fra rejseafdelingen] 
skulle have med det rent efterforskningsmæssige at gøre, og vidnet skulle have 
med det sikkerhedsmæssige vedrørende Anders Nørgaards person og hans øko- 
nomiske forhold, samt efterretningsoplysninger at gøre. Når der var to kildeførere 
var det også for at sikre, at der ikke hos rejseholdets folk var tvivl om, at de fik 
alle aktuelle oplysninger fra efterretningstjenesten. Vidnet rapporterede til PET, 


254 Ibid. Kriminalassistenten anførte over for Kommissionen, at det ikke var på tale, at Århus Politi 
skulle forestå kildeføringen. Derimod nævntes rejseafdelingen. RB: kriminalassistent, 9. december 
2003. 

255 PET, kildesag: ” Vedr. operation Zeus”, 10. februar 1981. 

256 RB: regionsafdelingslederen, 28. januar 2004. 

og [kriminalassistenten fra rejseafdelingen] rapporterede til afdeling A (dvs. rej- 
seholdet). Vidnet og [kriminalassistenten fra rejseafdelingen] forsøgte at briefe 
hinanden før og efter instruktionsmøderne”»7 


Eftersom der var tre politiinstanser involveret, kunne der allerede i udgangs- 
punktet være tale om en vis rivalisering i efterforskningen. Men da efterforsk- 
ningen var samlet under én ledelse med et samarbejde i efterforskningsgruppen, 
har det ikke nødvendigvis været tilfældet. Der er i hvert fald ikke tegn på dette. 
Derimod kan der som nævnt have været forskellige prioriteringer hos PET's 
region II og rejseholdet med hensyn til, om penetranten alene skulle målret- 
tes mod en opklaring af brandattentaterne (med den mulighed, at han skulle 
vidne i en retssag), eller om han skulle benyttes til en mere bredtfavnende og 
længerevarende indsats mod det radikaliserede venstrefløjsmiljø i Århus. 


Beslutning om indsættelse af kilde Zeus 


Da Anders Nørgaards tilsagn om at virke som penetrant endelig forelå, begyndte 
en længere procedure for kildegodkendelse og clearing af baggrund. Den 30. 
januar 1981 afholdtes et møde mellem PET's kildefører, lederen af region II og 
en anden efterforsker fra regionsafdeling II om en "råplan” for Zeus. Først og 
fremmest gjaldt det om at sikre, at han havde dækket sig ind med en historie på 
sin gamle arbejdsplads, DSB, hos forældre osv.» Videre skulle han — af hensyn 
til sin egen sikkerhed — indskærpes tavshed med hensyn til sit arbejde for poli- 
tiet. Dette var punkter, som PET's operative chef, vicepolitimester Niels Schmidt, 


257 RB: kriminalassistent, 9. december 2003. Afdelingslederen var 2. kildefører på de tidspunkter, hvor 
kriminalassistenten ikke kunne være til stede. Ibid. 

258 Jf. Spørgsmål nr. 410: Kan ministeren bekræfte, at PET kan udvirke, at offentlige arbejdsgivere 
(f.eks. DSB) afskediger en ansat (f.eks. med det formål at den pågældende skal arbejde som fuld- 
tids- agent for PET)?. Det fremgår af akterne, at Anders Nørgaard personligt indgik en aftale med 
sin chef: ”Han har talt med sin chef. Zeus kan til enhver tid komme tilbage og blive genansat i sit 
gamle job. Dog ønskede chefen besked, hvis det strakte sig over 6 mdr., da chefen så kunne blive 
nødsaget til at ansætte en anden. Zeus" orlov var passende, da der på denne tid var knap så meget 
at beskæftige de ansatte med. Chefen var underrettet om, at han under sin orlov vil bistå politiet i 
en bestemt opgave. Intet yderligere. Hvis der bliver spurgt efter Zeus, bliver der sagt, at han har sagt 
op, da han formentlig skal læse videre” PET, kildesag: Bilag 10, ”Vedr. Operation Zeus”, 30. januar 
1981. 

havde spurgt om. Videre skulle afdelingen gennemføre baggrundsundersøgelse 
med hensyn til Nørgaards fortid, bekendtskabskreds og færden. Endelig skulle 
der til det forestående møde med Anders Nørgaard drøftes hans motiver for 
engagementet, hans forhold til stoffer og spiritus, fremtidsplaner og økonomi. 

Det var dog ikke uden betænkeligheder og forbehold, at Zeus blev sat i funk- 
tion. Betænkelighederne strakte sig i Århus en tid efter, at indsættelsen af Anders 
Nørgaard i princippet var blevet godkendt i PET's ledelse og i Justitsministeriet. 
Da efterforskerne — herunder de to kildeførere — den 2. februar 1981 hos krimi- 
nalinspektør Iversen drøftede indsættelsen af Anders Nørgaard, var efterforsk- 
ningslederen skeptisk på grund af Anders Nørgaards personlige forhold og psy- 
kiske konstitution.” 

I den mellemliggende tid skred baggrundsundersøgelsen frem. To referencer 
afhørtes.”” Det kan nævnes, at region I gennemførte en baggrundsforespørgsel 
med hensyn til de adresser, hvor Anders Nørgaard havde boet. Navnene på de 
personer, som Anders Nørgaard havde boet sammen med i Aalborg, blev tyde- 
ligvis også søgt, med resultat for alle fire. Der var tale om ret detaljerede — til 
dels politiske — oplysninger med cpr.-numre og til dels adresser. Om en person 
oplystes således, at vedkommende havde deltaget i kvindernes besættelse af det 
gamle tinghus i Nørresundby, om en anden, at vedkommende havde deltaget i en 
busaktion, hvor studerende stod på bussen uden at løse billet. En person havde 
været ”..meget aktiv på venstrefløjen under sin skolegang på [...] Gymnasium”, og 
i øvrigt aktiv i Studenterrådet på AUC. Vedrørende en anden person kunne op- 
lysningerne dog stamme fra kriminalregistret, idet vedkommende havde været 
anholdt for en BZ-aktion. De øvrige bofæller til Anders Nørgaard var ukendte 
i region I. Videre havde region I en del at oplyse om flere personer, som Anders 
Nørgaard havde omtalt i sin afhøring. Af syv personer var der civiloplysninger 
på de fem, og en del baggrundsoplysninger om flere, om end de betegnedes som 
”ukendt her”, Om en person oplystes, at vedkommende havde været på protest- 
teltlejr ved AUC på grund af værelsesmangel. Om en sidste oplystes, at vedkom- 


259 Ibid., bilag 9: ”Vedr. Operation Zeus” 30. januar 1981. Dækhistorien blev clearet og godkendt i 
Centralafdelingen. RB: Kriminalassistent, 9. december 2003. 

260 PET, kildesag: ”Tidsskema for kilde Zeus”. 

261 PET, kildesag: Bilag 13, ”Vedr. Anders Nørgaard”, 4. februar 1981; samt: Ibid.: bilag 14: ”Vedr. afhø- 
ring af NN”, 4. februar 1981). 

mendes adresse var identisk med det sted, hvor Arbejdsløshedsmarch 79 havde 
slået teltlejr for en nat.” 

Anders Nørgaard blev frigjort af sin chef i De danske Statsbaner, idet det af- 
taltes, at den formelle grund skulle være, at han havde sagt op for at begynde at 
læse på ny. Da chefen uden at kende detaljerne var orienteret om, at der var en 
forbindelse til politiet, blev også denne søgt i Centralafdelingen, i region II samt 
i kriminalregistret.;% 

Den 3. februar afviklede man så samtalen med Anders Nørgaard. Karakteren 
af betænkelighederne antydes af de betingelser, som nøje blev ham indskærpet. 
"Han afhøres igen og bliver gjort bekendt med, at han IKKE må løbe nogen per- 
sonlig risiko og må ikke foretage sig noget kriminelt” Samtalen blev optaget på 
bånd. Hverken bånd eller udskrift findes imidlertid ved akterne.-% Dagen efter 
drøftedes hvervningen af Anders Nørgaard på ny på et møde mellem efterfor- 
skerne i brandattentatsagen. Udfaldet af mødet fremgår ikke.» 

Endvidere tog en PET-medarbejder initiativ til at fremskaffe oplysninger om 
Anders Nørgaards psykiske konstitution. Det fremgik, at Anders Nørgaards psy- 
kiske konstitution ikke kunne betegnes som stærk, hvad dog ifølge en kriminal- 
assistents forklaring for Kommissionen ikke ændrede ved vicepolitimester Niels 
Schmidts opfattelse af, at det var forsvarligt at gennemføre operation Zeus.” Det 
hedder i mødereferatet, at det indsamlede materiale blev forelagt politimester 
Erik Christensen og kriminalinspektør Iversen. Det kan læses på den måde, at 
det var disse to århusianske politifolk, som først og fremmest måtte overbevises 
om Anders Nørgaards anvendelighed. Det hedder videre, at de i samråd med re- 
gionsafdelingslederen resolverede, at Anders Nørgaard skulle komme til Århus 
for at tiltræde stillingen som penetrant i uge 7.7” 

På et møde den 5. februar 1981 samledes på ny kriminalinspektør Iversen med 
efterforskningsgruppen for at drøfte hvervningen af Anders Nørgaard.” Der var 
tydeligvis stadig skepsis blandt efterforskningsledelsen i Århus Politi. Man fandt 
det endnu ikke forsvarligt at plante Zeus. Problemet bundede stadig i en vurde- 


262 Ibid.: bilag 8: ”Vedr. Anders Nørgaard”, 2. januar 1981 (må være 2. februar, da der henvises til refe- 
rence af 10. januar 1981. 

263 Ibid.: bilag 11: ”Zeus' chef”, 2. februar 1981. 

264 PET, kildesag: ”Tidsskema for kilde Zeus”, vedr. 2. februar 1981. 

265 Ibid., vedr. 4. februar 1981. 

266 RB: PET-medarbejder, 9. december 2003. 

267 PET, kildesag: Bilag 15, ”vedr. operation... 5. februar 1981. 

268 PET, kildesag: ”Tidsskema for kilde Zeus”, vedr. 5. februar 1981. 

ring af Anders Nørgaards personlige status. Derimod var man i PET's region II 
tilsyneladende indstillet på at vove forsøget: 


"Grunden til, at vi fortsat forsøger arbejdet med den pgl., er alene at han i realite- 
ten har den nødvendige baggrund for en godkendelse i det pgl. miljø. Vi prøver en 
vanskelig indsats i en sag, der har taget en terrorvending med alvorlige handlinger. 
En vending, der meget vel kan blive udvidet og farlig for dele af samfundet, som 
det er set i andre lande”>” 


Citatet antyder, at man i regionsafdeling II i ligeså høj grad havde fokus ret- 
tet mod den almene farlighed af udviklingen i det overvågede miljø som mod 
opklaringen af den konkrete sag. Til sidst nåede man frem til noget, som må 
tolkes som et kompromis. Iversen og regionsafdelingslederen ville henstille til 
politimesteren, at Anders Nørgaard skulle komme til Århus for der at blive ind- 
sat på "prøve, mens han blev skolet, kontrolleret og vurderet.” Til grund for 
beslutningen lå som nævnt en række ret grundige forundersøgelser af Anders 
Nørgaard. Alligevel forudsattes det, at der ville være tale om en vurderings- og 
prøvetid. I en PET-medarbejders telex-korrespondance til Centralafdelingen 
formuleredes det sådan, at: 


i den første tid skal han udelukkende "falde til” i byen og kun tilstilles opgaver, 
hvor vi vil være i stand til en skoling, vurdering og kontrol af hans færden. kun hvis 
denne tid bliver tilfredsstillende, skal han i forbindelse med anarkistgruppen””" 


Dette blev således til sidst accepteret af politimester Erik Christensen og kri- 
minalinspektør Iversen på mødet den 5. februar med regionsafdelingslederen.”” 

Endelig den 6. februar 1981 mødtes kildeføreren fra rejseholdet med Anders 
Nørgaard på dennes bopæl for at drøfte de sidste detaljer før afrejsen til Århus. 
Kildeføreren spurgte til Nørgaards psykiske konstitution, hvortil Anders Nør- 
gaard forklarede, at han havde haft visse problemer, men han oplyste også, at 
han havde lagt disse ting bag sig. Det aftaltes i øvrigt, at Nørgaard af politiet 


269 PET, kildesag: "Vedr. operation Zeus%, 10. februar 1981. 

270 PET, kildesag: ”Tidsskema for kilde Zeus”, vedr. 5. februar 1981. 
271 PET, kildesag: Bilag 15, ”vedr. operation..), 5. februar 1981. 

272 PET, kildesag: ”Tidsskema for kilde Zeus”, vedr. 5. februar. 1981. 

skulle modtage 5.000 kr. om måneden for at blive holdt skadesløs for sit virke 
for PET.” 

Zeus, som Anders Nørgaard blev benævnt i samtlige kildeindberetninger, 
blev fulgt meget tæt under sine første uger i Århus. Den 12. februar meldte PET's 
kildefører tilbage, at debriefingen af Zeus efter dennes ankomst til Århus havde 
været tilfredsstillende. Man havde holdt ham under observation, og her kon- 
stateret, at han nøje fulgte de anvisninger, som han var blevet givet, samt at han 
meldte samvittighedsfuldt tilbage om sin færden.”: Mens Anders Nørgaards ad- 
færd syntes at bortvejre en del usikkerhed, så forblev man opmærksomme på 
hans økonomi og på forskellige forhold vedrørende bl.a. arbejdsløshedsunder- 
støttelse.7%> 

Centralafdelingen fulgte også proceduren omkring Zeus' indsættelse og inte- 
resserede sig nøje for Anders Nørgaards baggrund og økonomi. Man overvejede 
sammen med regionsafdelingslederen muligheden for en mere intensiv aktivitet 
også i weekenderne. Men det synes som om, der stadig var nogen usikkerhed. 
Niels Schmidt bemærkede endnu den 9. marts, at region IIs holdning til Zeus 
virkede lidt valen.”' 

Selv om man var lidt tøvende — sikkert i forbindelse med økonomien og Zeus' 
fravær fra Århus i weekenderne — så har det været udslagsgivende for region II's 
interesse, at man i indsættelsen af Zeus så et håb om et gennembrud i forhold 
til de mange brandattentater. Regionsafdelingen opererede med den tese, at ak- 
tivisterne havde ”lukket ned” efter de mange aktioner, og at de under inspira- 
tion af de vesttyske forbindelser var særligt sikkerhedsbevidste. Det gjorde en 
indhentning fra gruppen meget vanskelig, og her bød Zeus med sine tidligere 
forbindelser til en af gruppens medlemmer på en chance. Som chefen for region 
II forklarede: 


"Denne gruppe anarkisters ledere… er uden tvivl så godt skolede af de vesttyske 
anarkister/terrorister, så alle normale efterforskningsmetoder "preller” af. Dette 
betyder, at operation ”ZEUS' er mere vigtig end nogensinde. Vi har mulighed for, 


273 PET, kildesag: Bilag 16,”Vedr. Anders Nørgaard”, 6. februar 1981. 

274 PET, kildesag: Telex til Centralafdelingen, ”Vedr. operation… ang. zeus”, 12. februar 1981. Jf. RB: 
kriminalassistent, 9. december 2003. 

275 Ibid.: Telex til Centralafdelingen, ”Vedr. operation... ang. zeus”, 19. februar 1981. 

276 PET, kildesag: ”Vedr. Zeus”, 9. marts 1981. Det blev bemærket, at politimester Erik Christensen 
havde ansvaret for operationen, og at han var blevet orienteret to gange. Notitsen var stilet til Mose 
Hansen og Ole Stig Andersen i Centralafdelingen. 

at ZEUS ved en dygtig og målbevidst indsats (føring) kan komme ind i inderkred- 
sen, når den igen "lukker op for aktiviteter”»7 


Det er endvidere påfaldende, da der er tale om en aktion, som går i gang på et 
tidspunkt, hvor der er indtrådt en stilstand i ildspåsættelserne og bombespræng- 
ningerne i Århus. Aktionen byggede på den hypotese, at der var tale om et net- 
værk inspireret af udenlandske — mere voldelige — politiske bevægelser, og at 
der var tale om en slags dvaletilstand, som senere ville blive afløst af nye mere 
eller mindre militante aktioner. Det forekommer, at man i region II har haft en 
fornemmelse af, at der var tale om en sikkerhedsbevidst, eksklusiv politisk grup- 
pering, om hvilken man i PET ikke har haft et klart billede. Præcis til denne op- 
gave med at penetrere en sådan gruppe måtte Anders Nørgaard — trods betæn- 
kelighederne ved hans psykiske konstitution — synes at have haft særligt gode 
forudsætninger, idet de århusianske anarkister i forvejen af egen kraft havde søgt 
at hverve ham for deres sag. 


Zeus”? indsats i Regnbuen og PET's virkemidler 


Penetreringen af miljøet i Århus foregik under stor opmærksomhed fra de to 
kildeførere, som mødtes med Anders Nørgaard næsten hver dag i de første par 
uger. Økonomi, arbejde og bolig var genstand for betydelig interesse. Der var 
tale om en intensiv opmærksomhed om, hvordan den nyrekrutterede kilde fun- 
gerede. Men efterhånden begyndte man også i begyndelsen af marts at overveje, 
hvordan Zeus mere aktivt skulle nærme sig anarkistmiljøet i Regnbuen.” 

I midten af februar 1981 var Zeus begyndt at komme i Fronthuset i Mejlgade 
i Århus, og i Latinerbodegaen, og han var så småt begyndt at knytte personlige 
kontakter.” Den 12. marts 1981 kom han i forbindelse med nogle af aktivisterne 
i Regnbuen og begyndte langsomt at knytte forbindelse med dem. Dagen efter 
var han i Regnbuen og havde her kontakt med en anarkist, som han formentlig 
havde truffet i sin tid i Aalborg (der er dog ikke noget, der tyder på, at de to 


277 PET, kildesag: ”Vedr. operation..”, 21. februar 1981. Må være en fejldatering, da denne dato er før 
den dato, 23. februar, der findes på den rapport fra kriminalassistenten, som skrivelsen er en tilfø- 
jelse til. 

278 PET, kildesag: Tidsskema. 

279 Ibid.: telex til Centralafdelingen, ”Vedr. operation… ang. zeus”, 19. februar 1981. 

mænd til at begynde med genkendte hinanden).? Herefter gik det slag i slag. 
Zeus begyndte efterhånden at videregive informationer fra miljøet i form af sig- 
nalementer, karakteristikker og redegørelser for de synspunkter, som han havde 
hørt folk fremføre. Han diskuterede anarki, RAF og lignende politiske temaer 
med sine nye bekendte på værtshuse omkring i byen og i Fronthuset. Faktisk gik 
det hele så hurtigt, at Anders Nørgaard den 19. marts 1981 af en af de kvindelige 
aktivister fik at vide, at han havde været ”oppe” på et møde i Regnbuen: 


.… hvor man bl.a. havde talt om, hvorvidt Zeus var civilbetjent fra politiet. De 
havde talt om, at Zeus på en hurtig måde var kommet ”;” med dem, og hvordan 
han havde haft ”næse for det materiale i regnbuen, som de betragtede som ømtå- 
leligt. Dette møde havde resulteret i, at [en navngiven kvindelig anarkist] skulle 
undersøge det. Bl.a. ved at rette henvendelse til… [den person i den centrale anar- 
kistgruppe], som Zeus engang havde spurgt efter. Dette skulle være en slags 'god- 

kendelse af Zeus, for hans videre færden i Regnbuen. 


Efter denne episode gennemgik Zeus sammen med sin kildefører endnu en gang 
sin dækhistorie og sikkerheden. PET anså det for en naturlig ting, at Regnbue- 
folkene ville checke ham, før de lukkede ham ind i fællesskabet. Det svarede til 
det billede af en sikkerhedsbevidst (og farlig) gruppering, som havde dannet sigi 
efterforskningsgruppen. PET's kildefører opfordrede ham til at benytte sin fortid 
ved AUC og "vind som alibier, hvis der skulle blive brug derfor. Men kildeføre- 
ren indskærpede ham også, at han ikke måtte foretage sig noget kriminelt såsom 
bombekastning, men i stedet afstå med henvisning til sine dårlige nerver.” 

Episoden markerede imidlertid også et gennembrud for accepten af Zeus i 
Regnbuegruppen, uden at han dog fik adgang til alle gruppens hemmeligheder. 
Han mente stadig, at der var visse forhold, som aktivisterne omgærdede med 
tavshed og indforståede hentydninger. Den 23. marts 1981 passede han imid- 
lertid på egen hånd Regnbuen og benyttede sig af lejligheden til at se en del 
materiale, som lå fremme.”% Frem mod slutningen af marts 1981 rykkede Zeus 
langsomt tættere ind i gruppen og blev efterhånden også mere anerkendt af en 
person i den centrale anarkistgruppe. Zeus' kildefører fra PET vurderede frem- 
skridtene som gode: 


280 Ibid.: B/”Vedr. Andersen” 12. marts 1981; Ibid.: ”Vedr. Andersen ”, 13. marts 1981. 
281 PET, kildesag: Tidsskema. 

282 Ibid., s. 7. 

283 Ibid., s. 7. 

"Vidnet fandt på daværende tidspunkt, at Anders Nørgaard var god i miljøet. På 
de ugentlige møder blev ugens forløb drøftet, og Anders Nørgaards evne til at 
komme ind var rimelig god. Anders Nørgaard fik af Regnbuen overdraget nøgler, 
kasse og fik ansvar for administrationen, hvorfor vidnet ikke tror, at miljøet har 
haft mistanke om, at Anders Nørgaard var PET-agent”>+ 


Anders Nørgaard fortsatte med at formidle oplysninger om samtaler, personer 
og dokumenter, som han fik adgang til. Miljøet kom også med små hentydninger 
til, at det var DSB, der havde stået bag aktionen mod Terma. Den 26. marts 1981 
kunne han videregive rygter om en tysker, som opholdt sig i Øgade-kvarteret og 
vistnok havde vrøvl med politiet, og den 31. marts 1981 kunne han aflevere en 
skriftprøve fra Regnbuens skrivemaskine til kildeføreren fra PET, som sendte 
den videre til rejseafdelingen. Hermed ville man undersøge, om det var den på- 
gældende skrivemaskine, hvormed gerningsmændene havde skrevet det kom- 
muniké, som var offentliggjort i forbindelse med aktionerne. Han afleverede 
også en liste over personer i Regnbuen og en liste over de tidsskrifter, som lå 
fremme. 

Den 2. april 1981 var der i Regnbuen et møde, hvor man diskuterede Zeus' 
placering i gruppen. Han fandt her god støtte fra flere, bl.a. fra en person i den 
centrale anarkistgruppe, som mente, at der var brug for Nørgaard i det inter- 
nationale solidaritetsarbejde. Man enedes også om, at Nørgaard skulle optræde 
som fast vikar i Regnbuen. Det var på mange måder et vigtigt gennembrud ind i 
kredsens midte. Zeus kunne da også meddele sine kildeførere oplysninger, som 
han fik i samtaler med anarkistgruppens medlemmer.> Kildeførerne kontrolle- 
rede i øvrigt Zeus' oplysninger med aflytningsrapporterne og kunne konstatere, 
at hans oplysninger stemte udmærket overens med det, som man vidste fra disse 
operationer.” 

Målet for Zeus' virksomhed var i virkeligheden et meget diffust miljø. Insti- 
tutionelt var centrum i hans virke bogcaféen Regnbuen og den dertil knyttede 
anarkistiske personkreds. Bogcaféen blev drevet kollektivt af en række meget 


284 RB: Kriminalassistent, 9. december 2003. 

285 Ibid. Herom også i Politiets Efterretningstjeneste, Redegørelse, s. 47: ”Frem til november måned 
1981 videregav Anders Nørgaard løbende informationer om aktiviteter, møder m.v., som han erfa- 
rede via de grupper, han færdedes i, herunder også via sit engagement i bogcafeen Regnbuen”. 

286 PET, kildesag: Tidsskema. 

287 Ibid. Se også PET, kildesag: 'Telex Region II til Centralafdelingen, ”vedr. operation”, 3. april 1981; 
Ibid.: ”Finansiel støtte fra Christiania til anarkister i Århus”, 7. april 1981. 

forskellige miljøer, som havde det til fælles, at de var mindre organisatorisk 
bundne end de aktiviteter, som udfoldede sig i Fronthuset omkring især Fag- 
kritisk Front. En blandt flere af grupperingerne bag Regnbuen var en kreds af 
anarkister og antiautoritære socialister.” Der var således ikke tale om et orga- 
niseret politisk miljø i foreningsmæssig eller institutionel forstand. Bogcaféen 
og dennes lokaler synes at have været centrum i aktiviteterne. Men også andre 
lokaliteter har spillet en vigtig rolle som mødested for anarkisterne. Det gælder 
dels Fronthuset i Mejlgade dels værtshuse såsom Latinerbodegaen, Casablanca 
mv. Men også bofællesskaber og kollektiver, hvor flere af personerne holdt til, 
indgik i større eller mindre grad i miljøet. Gruppens arbejde synes at have været 
meget løst organiseret omkring bogcaféens drift, de politiske møder i bogcaféen, 
flere små arbejdsgrupper, som tog sig af forskellige opgaver (trykning, plakat- 
opklæbning, internationale kontakter osv.), og de mange forskellige forbindel- 
ser, som gruppen havde både til andre lokale grupper (f. eks. Boligkaravanen) 
og internationale grupper. Det virker som om, arbejdet i øvrigt har været rettet 
mod at iværksætte støttegrupper og lignende som f. eks. Nordirlandskomitéen 
og støttegruppen for de politiske fanger i Vesttyskland. Der var altså tale om en 
kreds, som på en gang var meget løst organiseret med en ret stor personkreds 
i periferien, men som samtidig havde en uformel veldefineret kerne. Fra denne 
cirkel gik en lang række forbindelser til andre politiske og aktivistiske miljøer 
i Århus, København og i udlandet.-” Flere af de formodede gerningsmænd til 
brandattentaterne kom tidvist i Regnbuen, men det er vigtigt at fastholde, at 
Regnbuen trods personsammenfald ikke udgjorde den organisatoriske ramme 
for aktionerne. Hvad angår DSB er der grund til at formode, at flere af delta- 
gerne bag denne gruppes aktioner ligeledes havde berøringsflade til Regnbuen 
eller færdedes i de samme miljøer, som kredsene bag Regnbuen. PET's interesse 
for bogcaféen var begrundet i, at visse mistænkte havde deres gang i dette miljø, 
men ikke i en forestilling om, at bogcaféen som sådan var en drivende kraft bag 
aktionerne. 

Zeus var nu så etableret i Regnbuen, at han gennem april flere gange kunne 
sende detaljerede oplysninger om diskussionerne i gruppen om forskellige akti- 
oner som f.eks. planer om at besætte kasernen i Vester Allé, demonstrationer mv. 
Oplysninger kom også frem om anarkisternes organisation i Danmark og om 


288 Interview nr. 2. 
289 Se beskrivelsen af Regnbuen i interview nr. 3 samt i 'Tom Vilmer Paamands beskrivelse: www.fred. 
dk/artikler/petting/regnbuen.htm. Set 25. april 2006. 

en international anarkistkonference, som var planlagt i Paris. Der blev talt om 
bomber og ”direkte aktioner”. Samtidig deltog han i arbejdet med plakatopklæb- 
ninger mv. og omgikkes også TABU (Tilbud til Arbejdsløse Bevidste Udskud) 
og folk fra Boligkaravanen.”” Zeus kunne også fortælle, at en ny mand — var på 
vej ind (der var dog rettere tale om, at en allerede kendt aktivist nu var tilbage) 
i Regnbuen, og at denne åbenbart havde en del internationale kontakter. Den 
pågældende havde deltaget i den sidste konference i IFA (International Federa- 
tion of Anarchists) og i en arbejdsgruppe om væbnet kamp, bl.a. international 
terrorisme.” 

Efter påske vendte Zeus tilbage til arbejdet og begyndte nu også at deltage 
i trykkerigruppen. Det fremgik af Zeus” rapporter, at Regnbuegruppen syntes 
at overveje en aktion af en art, og i region II fandt man, at det var muligt, at en 
sådan ville blive rettet mod det vesttyske konsulat.” 


"Zeus, der paa flere maader nu har vist, at han er ved at komme ind i det rette 
miljoe, kan endnu ikke sige noget sikkert om tidspunktet for en evt. aktion, men 
han mener, at de er ved at forberede et eller andet. zeus foeler selv, at… [en person i 
den centrale anarkistgruppe] endnu ikke har fuld tillid til ham, og dette begrunder 
han selv med, at [den pågældende] f. eks. lukker i, hvis de kommer ind paa noget 
aktuelt vedroerende de tyske terrorister.” 


Efterforskningsgruppen fik Zeus til at udskifte nogle af kuglehovederne i Regn- 
buens skrivemaskiner med mærkede kuglehoveder, og man tog sine forholds- 
regler til at kunne gribe ind ved en aktion. Man var i ledelsen indstillet på, at 
Zeus skulle fortsætte sit arbejde om end med stor forsigtighed, idet kredsen syn- 
tes meget sikkerhedsbevidst.” 

Efterforskningen blev tilsyneladende også besværliggjort af, at aktionsgrup- 
pen havde sat aktionerne på lavt blus efter de mange handlinger, som var fore- 
gået i 1980. Det var i hvert fald arbejdshypotesen hos efterforskningsgruppen. En 
i Regnbuegruppen mente, 


290 PET, kildesag: Tidsskema. 

291 Ibid.,”Vedrørende Zeus”, 22. april 1981. 
292 Ibid., ”Telex: vedr. operation”, 23. april 1981. 
293 Ibid. 

294 Ibid. 

at der ikke var muligheder for flere aktioner i Århus, da alle aktivisterne flytter 
på landet og vil være miljøflippere”»5 


Zeus forsøgte at udnytte mulighederne for at spørge til Terma-aktionen og aktio- 
nen mod det britiske konsulat og fik hver gang det indtryk, at man havde droslet 
ned. Det var især forsøget på at kontakte ovennævnte person i den centrale anar- 
kistgruppe, som udløste denne opfattelse. Zeus sagde på et tidspunkt til en af de 
andre i gruppen, at 'Terma-aktionen sikkert var lavet af en person i den centrale 
anarkistgruppe og fik svaret: ”Hvorfor tror du, at [vedkommende] er gået under 
jorden?”»' 

Ved siden af dette strengt efterforskningsmæssige aspekt med hensyn til op- 
klaringen af, hvem der stod bag brandattentaterne, bestod Zeus' arbejde i vidt 
omfang i indsendelse af signalementer af og navne på den personkreds, som 
havde forbindelse med kredsen. Kildemappen rummer en lille samling af bio- 
grafier og karakterskitser over syv af de mest fremtrædende medlemmer af anar- 
kistmiljøet. Disse er udfærdiget af Anders Nørgaard på Hotel Royals brevpapir. 
Der er tale om psykologiserende portrætter, som redegør for opvækst, perso- 
nalia, levnedsløb, politiske holdninger og aktiviteter.” Tidsskema og rapporter 
rummer mange personsignalementer og forsøg på identificering af de pågæl- 
dende personer — i reglen via folke- og kriminalregister — lokalisering af adres- 
ser, bopæle, bilnummerplader og -beskrivelser. Kildemappen rummer en hel 
samling små sedler og notitser af Anders Nørgaard med navne, adresser, tele- 
fonnumre, nummerplader fra folk, som er kommet i anarkistmiljøet, og til tider 
med stikord til de pågældendes forskellige former for politisk engagement mv.” 

I forbindelse med den 1. maj 1981 aftaltes det med kildeførerne, at Zeus skulle 
begynde at fotografere anarkisterne til majdemonstrationen. Det kunne han gøre 


295 PET, kildesag: Tidsskema. 

296 Ibid.: ”Vedr. Zeus”, 19. maj 1981. I april meddelte en person ifølge Zeus om aktionerne i 1980, at : 
”Det gode ved det hele er, at man har kunnet tie stille hele tiden”. Vedkommende mente, at Terma- 
aktionen var lavet af DSB. Jf. ibid.: Tidsskema. Tidligt i april bemærkede Zeus efter at have spurgt 
efter en person i den centrale anarkistgruppe, at han havde indtryk af, at denne var ”en varm kartof- 
fel'. 

297 Ibid.: Diverse notitser vedr. Anders Nørgaard uden datoangivelse. 

298 Ibid. Den 15. august fortalte Zeus, at han i kælderen i Regnbuen havde fundet en komplet adres- 
seliste på en 30-40 medlemmer, og at han ville skrive denne af til brug for kildeførerne. Jf. PET, 
kildesag: Tidsskema. Anders Nørgaard afleverede listen, som var en distributionsliste for AFID- 
medlemmer, fra dengang Regnbuen stod for udsendelse af materialer, i form af et kassettebånd. 

med henvisning til, at han tidligere havde fortalt, at han havde været fotograf.” 
Zeus leverede en del billeder til PET af gruppen. En del af dem tjente primært 
til identificering, mens andre blev brugt i efterforskningen. Det lykkedes således 
Anders Nørgaard at fotografere et par sko, som senere blev identificeret som 
værende af samme type som dem, der havde afsat spor efter en af aktionerne. 
Skoene sad imidlertid ikke på den rigtige person, da man i det pågældende kol- 
lektiv forholdt sig pragmatisk til brugsretten til beklædningsgenstande.; 

Anders Nørgaard begyndte — så snart han fik adgang til Regnbuen — at sam- 
le materialer til sine kildeførere fra lokaliteterne. I flere tilfælde videregav han 
ekstra eksemplarer af dokumenter til PET, andre gange tog han fotokopier eller 
lignende. Han udfærdigede også lister over, hvilke tidsskrifter der lå fremme, 
og afskrev adresselister på anarkisternes internationale kontakter i udlandet. Alt 
sammen blev givet kildeførerne.;” Dette arbejde blev lettere, efterhånden som 
han blev anerkendt som en del af aktivisterne i Regnbuen. I april 1981 besluttede 
man, at han mere fast skulle hjælpe med at passe bogcaféen. Hermed fik han ud- 
videt adgang til at kopiere dokumenter, afskrive adresselister mv.;” Blandt mate- 
rialet fandt han bl.a. oplysninger i form af en ”kogebog” om, hvordan man skulle 
stjæle biler, lave rørbomber, brandbomber, tændsatser og molotovcocktails.” 

En anden betydelig del af Zeus' indrapportering bestod i videregivelse af op- 
lysninger om samtaler og politiske diskussioner, hvor de pågældende gav udtryk 
for deres holdninger med hensyn til det bestående politiske system, anarkisme, 
terror og voldsanvendelse i al almindelighed. En stor del af disse samtaler rum- 
mede henvisninger til direkte aktion, vold og provokationer af forskellig slags. 
Hvad der var almindelig bragesnak — i reglen på det ene eller andet værtshus i 
Mejlgade-kvarteret — og hvad der rummede realiteter, er svært at udskille. An- 
ders Nørgaard var selv opmærksom på problemet: 


299 PET, kildesag: Tidsskema. Indførsel den 1. maj 1981. Herom i Politiets efterretningstjeneste, Redegø- 
relse, S. 47. 

300 Interview nr. 3. Det er uklart, hvorfra aktivisten vidste, at Anders Nørgaard havde fotograferet sko- 
ene. Men aktivisten er i stand til at forbinde dem med de spor, som politiet havde lokaliseret efter 
brandattentatet mod det britiske konsulat, da gruppen sprang ud af en stjålen bil under aktionen. 
Ibid. Jf. RB: Kriminalassistent, 9. december 2003. 

301 PET, kildesag: Diverse dokumenter, afskrifter ved Anders Nørgaard og lignende. 

302 Ibid.: Tidsskema. 

303 PET, kildesag: Diverse ”kogebøger”. 

"TEn anarkist] havde fortalt, at en faxe-fad var bedst egnet til molotov-cocktail, 
fordi den lå godt i hånden. Han havde talt mere om benzinbomber og havde un- 
derstreget, at det var vigtigt med en god væge. Denne snak var kun om benzin- 
bomber og han havde ikke talt om benzinbomber i nogen konkret forbindelse. 
Zeus sagde, at de tit snakker om bomber og brand, uden at de lægger noget i det. 
Det er som om en rigtig anarkist helst skal snakke om den slags ting for at være 
”med”%4 


Zeus blev efterhånden en anerkendt del af Regnbuegruppen. Det kom bl.a. til 
udtryk på det omtalte møde i april 1981, hvor man enedes om at trække ham 
yderligere ind i arbejdet.% Men i maj 1981 oplevede han modsat, at han måtte 
gennemleve en regulær inkvisition om sit politiske ståsted. En person i den den 
centrale anarkistgruppe berettede over for ham på Café Casablanca, at en anden 
person i den centrale anarkistgruppe havde hævdet, at Nørgaard var politimand. 
Nørgaard blev nu udspurgt om sit syn på aktionerne mod Terma og mod det 
britiske konsulat. Han svarede, at det var eksemplariske aktioner, og at de havde 
hans fulde støtte, så længe de ikke kostede menneskeliv. Han blev derpå spurgt, 
om han ville være med til at lave lignende aktioner. Hertil svarede Zeus, at det 
kunne han ikke tage stilling til uden at kende deres form, mål osv. Under samta- 
len havde Anders Nørgaard været bange og på nippet til at løbe, men havde dog 
holdt hovedet koldt. I løbet af samtalen blev han udspurgt om de plakater, som 
en person i den centrale anarkistgruppe i sin tid havde sendt ham i 1978 fra Vest- 
tyskland. Da han detaljeret var i stand til at beskrive dem, syntes den udspør- 
gende person fra den centrale anarkistgruppe at være blevet tilfreds og have set 
det som et grønt lys for Nørgaard.” Episoden taler for, at Anders Nørgaards bag- 
grund på mange måder var meget velegnet som dække for en penetrant i det me- 
get mistænksomme og sikkerhedsbevidste anarkistmiljø. Den sætter imidlertid 


304 Ibid.: Tidsskema, s. 17. Indførsel den 1. maj 1981. Rapporterne byggede i mange tilfælde på detalje- 
rede notater i Anders Nørgaards lommebog fra den pågældende dag. Disse er bevaret i kildemap- 
pen. Jf. PET, kildesag: Diverse løse sider fra lommebog m. Anders Nørgaards notater. Notaterne 
dækkerne den 19.-21. marts, den 25. marts, den 30. marts, den 1.-2. april og den 21. august 1981. Jf. 
særlig rapporten 2. april 1981 og den tilsvarende indføring i tidsskemaet. Det virker som om, at An- 
ders Nørgaard efter ret intensive notater i begyndelsen er blevet mere sikker i sin rolle og gradvist 
har undladt at nedfælde notater efter de møder og samtaler, som han refererede for sine kildeførere. 
Rapporteringen i tidsskemaet bliver imidlertid ikke mindre detaljeret med tiden. 

305 PET, kildesag: Tidsskema. 

306 Ibid. 


108 Operation Zeus 


OPERATION ZEUS: ÅRHUS 


også spørgsmålstegn ved, om det efter maj 1981 var sikkert at lade ham fortsætte 
som penetrant. På den anden side synes Nørgaard at have svaret godt for sig og 
udvist en god evne til at fastholde sit dække selv under pres. Ved denne lejlighed 
som ved andre synes Anders Nørgaard i øvrigt også at have fulgt sine instrukser 
om ikke at få berøring med ulovligheder. En enkelt episode kaster imidlertid lys 
på vanskelighederne ved på en gang at infiltrere en sådan aktivistisk gruppe og 
samtidig holde sig inden for lov og politivedtægt. På et tidspunkt rapporterede 
PET-kildeføreren, at Anders Nørgaard sammen med sin anarkistiske gruppe 
havde medvirket til at spraymale slagord på biler og ophænge plakater (det før- 
ste var hærværk og det sidste var i strid med politivedtægten). I den anledning 
modtog man fra en jurist i PET's Centralafdeling en indskærpelse af, at den af 
PET førte kilde under ingen omstændigheder måtte deltage i ulovligheder. An- 
ders Nørgaard indvendte, at i så fald ville det se dumt ud, at han stod tilbage, når 
de andre anarkister gik i aktion, og PET-kildeføreren svarede Centralafdelingen, 
at idet mindste plakatophængningen måtte falde under det, som man måtte se 
gennem fingre med for at sikre Anders Nørgaard et troværdigt dække som hel- 
hjertet anarkist.” 

Den 30. maj 1981 fik Anders Nørgaard af en af de andre aktivister at vide, at 
denne sammen med to personer i den centrale anarkistgruppe igen havde drøftet 
spørgsmålet om, hvorvidt Anders Nørgaard kunne være politiagent. Her havde 
den ene erkendt, at hans mistanke kun byggede på en svag anelse. Den anden 
havde derimod taget Anders Nørgaard i forsvar, talt varmt for ham og henvist 
til, at en tredje person i den centrale anarkistgruppe havde sagt god for ham.” 
Det synes som om, at man i miljøet har foretaget en ”omvendt baggrundsunder- 
søgelse” af Anders Nørgaard. Ved en lejlighed mente han selv, at hans værelse 
var blevet undersøgt. Han havde dog ikke noget på værelset, som kunne afsløre 
forbindelsen til politiet. Senere havde han til en af aktivisterne klaget over ryg- 
terne om, at han var politimand. Denne blev ked af det, og sagde, at hun var 
blevet pålagt opgaven, dvs. at checke Nørgaard på vegne af den skeptiske person 
i den centrale anarkistgruppe. En person i den centrale anarkistgruppe forfulgte 
også stadig sagen med de plakater, som Anders Nørgaard havde modtaget fra 
en anden person i den centrale anarkistgruppe. Zeus måtte til sidst bede politiet, 


307 RB: Kriminalassistent, 9. december 2003. 
308 PET: kildesag: Tidsskema. 

som havde modtaget materialerne, om at tilbagelåne dem til ham, så han kunne 
tilfredsstille denne interesse.” 

Anders Nørgaard blev benyttet som kilde til politiske personoplysninger i 
det anarkistiske miljø i Århus i særdeleshed og i de tilstødende person- og par- 
tigrupperinger i almindelighed, og til at fremfinde beviser mod de formodede 
gerningsmænd bag brandattentaterne. Hans indsats i forbindelse med Regn- 
buen, dvs. bogcaféen, gav ham således et vidt forgrenet kontaktnet til ikke alene 
de meget løse politiske netværk i Århus, men også til enkeltpersoner og sociale 
netværk, som samlede sig om nogle af de kollektiver og bofællesskaber, hvor 
enkeltpersoner fra miljøerne i kortere eller længere tid boede. Eftersom ven- 
strefløjsmiljøerne i Århus kun i mindre grad støttede sig på formelle struktu- 
rer, egentlige foreningsdannelser og institutionaliserede beslutningsprocedurer, 
men i stedet rummede en mængde tværgående politiske og personelle forbin- 
delser, så var det meget vanskeligt at afgrænse, hvem man interesserede sig for. 
Hermed kom Zeus også hurtigt i kontakt med f.eks. Boligkaravanen, VS, Front- 
huset osv. En anden vigtig grund til, at det var svært at afgrænse Zeus" aktivitet, 
var, at Regnbue-miljøets centrale personer var igangsættere af en række politiske 
initiativer, som også havde forbindelser til udenlandske grupperinger og til lige- 
sindede bestræbelser i København. 

I begyndelsen af juni 1981 gjorde kildeføreren fra PET status over Zeus" hid- 
tidige indsats og rettede blikket mod de fremtidige muligheder. Her træder kil- 
deføreren et kort øjeblik ud af tidsskemaets rapporteringsstil og glider i højere 
grad over i en vurdering af Anders Nørgaard og en analyse af udviklingstenden- 
serne i anarkistmiljøet i Århus. Disse overvejelser synes fremprovokeret af, at 
rejseholdet og dettes kildefører havde trukket sig ud af efterforskningen. PET's 
kildefører kom i disse ca. 1% side lange bemærkninger ind på Anders Nørgaards 
fremtidsmuligheder og chancer for på en god måde at frigøre penetranten fra 
PET's tjeneste. Zeus var efter kildeførerens opfattelse en god kilde. Det skyldtes 
ikke kun, at han var autoritetstro og loyal over for myndighederne, men også at 
han var intelligent og tænkte klart. Arbejdet som kilde gav ham efter kildeføre- 
rens opfattelse en god tilfredsstillelse, da han hermed fik opfyldt sine behov for 
spænding og anerkendelse. Nørgaard fik en følelse af at gøre et arbejde, der var 
vigtigt for samfundet." 


309 Ibid. 
310 Ibid., dateret den 3. juni 1981. "Zeus er altså en kilde, der kan bruges i fremtiden til de rette opgaver” 

<Som situationen er i Århus i øjeblikket, vil det være ønskeligt for PET/ÅRHUS, 
at han arbejder her indtil jul. Anarkistgruppen er stadig præget af splittelse, men 
personer som… [navn på en person i den centrale anarkistgruppe] og… [navn på en 
anden aktivist] er stadig lige rabiate og taler om aktioner. Vi formoder stadig, at 
gerningsmændene til brandene på IBM, Terma og Det Britiske Konsulat skal fin- 
des hos anarkisterne. Zeus er overbevist om, at… [de to ovennævnte] kunne have 
gjort det. Han mener også, at… [anden person i den centrale anarkistgruppe] har 
haft en andel i planlægningen, men at… [denne] af taktiske grunde er "gået under 
jorden” i tiden efter, hvor… [denne] må have forventet en overvågning. Zeus peger 
i den forbindelse på, at de ledende anarkister…er meget intelligente og taler meget 
om politiets taktik. Derfor må det prioriteres højt, at overvåge denne gruppe. Vo- 
res erfaring på det efterforskningsmæssige er, at telefonaflytninger kun giver små 
bidder af oplysninger, som er meget svære at vurdere, hvorimod en penetrering af 
gruppen virkelig giver os de oplysninger, som kan bruges” 


Det var klar tale. Hertil kom PET-medarbejderens overvejelse om, at det øko- 
nomisk også betydelig bedre kunne svare sig at benytte en penetrant i stedet 
for telefonaflytninger og andre virkemidler. Han konstaterede, at de bevilgede 
45.000 kroner til Zeus ville strække sig indtil midten af september, og at der for 
at holde ham i arbejdet frem til jul ville være brug for en yderligere bevilling for 
3% måned svarende til 17.500 kroner. Der blev vedlagt kopi af regnskab for det 
forløbne.” 

Baggrunden for dokumentet var overvejelser om Anders Nørgaards mulige 
overflyttelse til Centralafdelingen med henblik på hans indsættelse som pene- 
trant i København. Det er mest sandsynligt udsprunget af en drøftelse mellem 
kildeføreren og Centralafdelingen om Zeus' fremtid. Kildeføreren fandt siden 
hen, at det vel sagtens var rekvireret fra afdelingslederen af ekstremismeafdelin- 
gen til netop dette brug. 

Der findes ikke i kildematerialet nogen form for respons på denne klare an- 
modning om en forlængelse af mandatet for operation Zeus (og for så vidt også 
en udvidelse heraf, da kildeføreren ikke kun taler om efterforskning af brandat- 
tentaterne). Det må anses for usandsynligt, at rapporten er afgået til Centralaf- 
delingen, uden at den er blevet aftalt med regionsafdelingslederen. Men hverken 
fra PET's Centralafdeling eller fra ministeriet findes der vidnesbyrd, som kan 


31 Ibid. 
312 Ibid. 

kaste lys på forlængelsen af operation Zeus på et tidspunkt, hvor rejseholdet (jf. 
nedenstående analyse) havde opgivet den egentlige efterforskning i forbindelse 
med de brandattentater, som udgjorde baggrunden for den oprindelige tilladelse 
fra justitsminister Ole Espersen til at iværksætte operationen." 

Anders Nørgaards indsats koncentrerede sig faktisk ikke kun om de rent ef- 
terforskningsmæssige aspekter af PET's arbejde. Da en gruppe aktivister — her- 
under en flok fra Regnbuemiljøet — i slutningen af november 1981 besatte Høegh 
Guldberggades Kaserne i Århus, kunne Anders Nørgaard via sin kildefører også 
forsyne Århus Politi med detaljerede oplysninger om besætterne og forholdene 
i og omkring de besatte bygninger. Han oplyste således, at en person fra den 
centrale anarkistgruppe havde arrangeret det således, at besætterne kunne aflytte 
politiradioen og give detaljerede redegørelser for, hvordan man havde forskanset 
sig med plastic, kyllingetråd og brædder. Der var dog en åbning, som man havde 
glemt, nemlig en kælderhals i bygningens nordside. Anders Nørgaard medbragte 
få dage efter fotos af indretning og barrikadering taget inde fra kasernen, og han 
kunne således berette om alarmeringssystemer, vagthold osv. Endelig udfærdi- 
gede han en skitse over bygningen. Disse oplysninger indgik som et centralt mo- 
ment i ordenspolitiets planlægning af rydningen af bygningen. Endelig kunne 
han også sende en stemningsrapport om, hvordan aktivisterne havde reageret på 
politiets rydning af bygningen. 

Zeus indsats i Århus i især første halvdel af 1981 er i eftertiden blevet kri- 
tiseret for at have været amatøragtig og forfejlet. En af anarkisterne har såle- 
des over for Kommissionen lagt vægt på, at Anders Nørgaard skal have talt om 
Regnbuebevægelsen, og beskriver dette som helt forfejlet, da der ikke var nogen 
Regnbuebevægelse. En del af denne argumentation sigter på at tegne et billede 
af PET's indsats under efterforskningen af ildspåsættelserne i 1980 som forfej- 
let. Dette billede holder ikke for en nærmere efterprøvning på grundlag af de 
efterretningsrapporter, som bygger på oplysningerne fra Anders Nørgaard. I 
Zeus' indberetninger skildres Regnbuen og gruppen derom i udmærket overens- 
stemmelse med tidens løse organisation og samværsformer. Den fremherskende 
betegnelse er ”Regnbuegruppen” eller ”gruppen, som kom i bogcaféen” og lig- 
nende. Fokus i indhentningen var ikke på Regnbuen som sådan, men på kredsen 


314 Denne status midt i sommeren 1981 optræder ikke i forklaringerne fra hverken Ole Stig Andersen, 
Niels Schmidt, Niels Madsen eller Ole Espersen. 

315. PET, kildesag: Tidsskema, s. 70-73. 

af personer, som kom og gik i Regnbuen og i de netværk, som havde berøring 
dermed. Billedet af afsløringen af Anders Nørgaard i 1998 og af hans sidste tid 
kan her have spillet en rolle for den måde, hvorpå han er blevet skildret af dem, 
som kendte ham i Århus. Det kan næppe heller udelukkes, at de berørte aktører 
— bevidst eller ubevidst — kan have været tilbøjelige til at stille Anders Nørgaard 
og PET i et lidt ubehjælpsomt lys for derved at påvirke offentlighedens billede af 
det anarkistiske venstrefløjsmiljø. 


Zeus og de udenlandske forbindelser 


Det fremgår af Zeus' tilbagerapportering og af dokumentsamlingerne i kilde- 
mappen, at han i særlig grad er blevet lagt på sinde at holde sig orienteret om 
den internationale dimension i anarkistmiljøets politiske arbejde. Det fik han i 
øvrigt særlige forudsætninger for, da det på et møde i Regnbuen i april 1981 blev 
besluttet, at han dels skulle deltage i den internationale gruppes arbejde sammen 
med især en person fra den centrale anarkistgruppe, dels skulle ”passe bikser”, 
dvs. Bogcaféen.:” Det var ikke mindst Nordirlandskomitéen, som arbejdede til 
støtte for IRA-fangerne i de nordirske fængsler, og støttearbejdet til fordel for de 
vesttyske RAF-fanger, som var genstand for Zeus' særlige opmærksomhed. Kil- 
demappen rummer således også en del dokumenter, kommunikéer, opråb m.v. 
fra disse miljøer samt mødeplaner for støttearbejdet i denne sammenhæng. Ved 
den begyndende kontakt i Regnbuen erfarede Zeus, at ovennævnte person i den 
centrale anarkistgruppe skulle være kommet med en tysk tekst, Revolutionårer 
Zorn, og da det blev nævnt, tyssedes der på vedkommende, som havde sagt det. 
Senere kunne han berette, at: [personen i den centrale anarkistgruppe] havde en 
del tyske kammerater, og A[nders Nørgaard] kunne forstå, at… [han] ofte var i 
Tyskland?» 

I september 1981 kunne Zeus efter en Berlinrejse komme med flere oplys- 
ninger om den tyske forbindelse. Han meddelte, at ovennævnte person fra den 
centrale anarkistgruppe havde forbindelse til en tysk kvinde, som havde forbin- 
delse til RAF, og at hun medbragte skrivelser underskrevet af RAF om angrebet 
på den amerikanske base i Ramstein i Vesttyskland. Zeus kunne også fortælle, at 


317 PET, kildesag: Tidsskema, s. 11-12. 
318 Ibid.,;”Vedr. Anderser”, 12. marts 1981. I den første tid gik Anders Nørgaard som nævnt også under 
dæknavnet Andersen; Ibid., ”Vedr. Andersen”, 13. marts 1981. 

den danske anarkist under en stor del af Berlinturen havde frabedt sig de andres 
selskab og var gået alene. Zeus havde med skiftende held forsøgt at skygge ham.” 
Besøget i Vestberlin er behandlet meget kritisk i bogen Den hemmelige Tjeneste. 
Problemet var, at Anders Nørgaard var nødt til at bede politiet om hjælp til ud- 
stedelse af pas, og at han ved ankomsten til zonegrænsen blev trukket til side, 
fordi hans pas var udstedt på en søndag.” 

Den tyske forbindelse gennem efteråret 1981 optager en del plads i kilderap- 
porterne fra Zeus. Zeus kunne også meddele, at ovennævnte anarkist var tydeligt 
inspireret af besøget i Vestberlin, og at denne havde planer om, at anarkisterne 
i løbet af efteråret skulle støtte RAF og lave antivesttysk arbejde. Spørgsmålet 
var imidlertid, hvilken værdi Zeus efterhånden havde, idet det er hævdet, at man 
i miljøet på dette tidspunkt havde erkendt, at han var politimeddeler. Det var 
kildeføreren fra PET i sin forklaring for Kommissionen ikke enig i: 


"Vidnet forklarede hertil, at han ikke tror, at der kom noget frem om Zeus' mulige 
politiagentvirksomhed, når han rejste til Paris og Berlin med ledelsen. Hvis grup- 
pen havde gjort, hvad de var mistænkt for, vil vidnet antage, at de ville have været 
meget påpasselige, og derfor måtte Zeus være accepteret, når han kunne deltage i 
aktiviteterne som beskrevet”? 


Kilder fra anarkistmiljøet har omvendt hævdet, at Anders Nørgaards identitet 
var kendt fra første færd, og at man aldrig betroede ham noget af betydning: 


"IPersonen fra den centrale anarkistgruppe]….…har kun vekslet få ord med Anders 
Nørgaard til en fest, men fik løbende referater fra… [den anden person fra den cen- 
trale anarkistgruppe] om, hvad Anders Nørgaard foretog sig. Alle vidste, at han var 
provokatør eller politiagent fra 1. dag, da han fotograferede alt, anvendte receptio- 
nen og boede på Hotel Royal og han havde ingen troværdig baggrund. [Den tredje 
person fra den centrale anarkistgruppe]…”havde mødt Anders Nørgaard i Ålborg, 


319 PET, kildesag: Tidsskema. 

320 Søren Steen Jespersen og Miki Mistrati, Den hemmelige tjeneste, s. 122-125. Også fra andre kilder i 
miljøet er Zeus' deltagelse i besøget i Berlin karakteriseret som amatøragtigt ud fra den betragtning, 
at ingen ægte RAF'ere ville vise sig i nærheden af Berlin under de store demonstrationer, hvor der 
ville være meget politi. Interview 3: ”De vidste alle sammen at han var agent og var ligeglade med 
ham. Hvis man håbede på at eftersøgte RAF-folk ville møde op i Berlin på det tidspunkt, så var man 
helt ude i skoven” 

321 PET, kildesag: Tidsskema, s. 49. 

men ville ikke forholde sig til ham og sagde aldrig god for ham. [De to førstnævnte 
anarkister]…havde kun meget lidt kontakt til [den tredje] på dette tidspunkt… 
[Den anden person]. stolede ikke på Anders Nørgaard over en dørtærskel, men 
var kun glad for, at han passede butikken. At PET gad bruge kræfter på en agent i 
Regnbuen virker fuldstændig latterligt, for der skete intet i Regnbuen bortset fra 
rygning af tjald i baglokalet. En infiltration i Boligkaravanen ville have været nær- 
mest umuligt, da man boede sammen og havde meget tætte relationer” 


Anders Nørgaard var — tydeligvis på opfordring fra kildeførerne — opmærksom 
på forbindelser til vesttyske aktivister, især sådanne med forbindelse til Interna- 
tionaler Verteidiger Komitee (IVK), som arbejdede for solidaritet med de fængs- 
lede RAF-folk. Særlig opmærksomhed blev viet til den centrale anarkistgruppes 
forbindelser i Vesttyskland i almindelighed og i Stuttgart i særdeleshed samt 
til to tyske kvinder, som ved flere lejligheder besøgte anarkisterne i Århus som 
forbindelsesled til de tyske støttegrupper. I begyndelsen af oktober kunne Zeus 
oplyse, at man efter inspiration af de to tyske piger havde til hensigt at oprette 
en århusiansk støttekomité for de ”politiske fanger i Vesttyskland”. En person 
i den centrale anarkistgruppe havde opfordret Anders Nørgaard til at deltage i 
arbejdet, hvilket denne havde takket ja til. Planerne gik dog i første omgang i 
vasken, da de to kvinder blev anholdt af politiet. I slutningen af oktober ville de 
dog vende tilbage for at genoptage de afbrudte diskussioner med anarkisterne i 
Århus om dannelsen af en ”Knastsolidaritetsgruppe” til støtte for RAF-fangerne 
i Stuttgart-fængslet. Det var bl.a. hensigten at drøfte, under hvilke former støtten 
skulle finde sted. Anholdelsen af de to kvinder fandt ifølge Den Blå Rapport 
sted på baggrund af oplysninger fra Anders Nørgaard. 


"Formålet var at klarlægge deres identitet og herunder afdække, hvorvidt de på- 
gældende var efterlyste RAF-medlemmer. Dette viste sig ikke at være tilfældet, 


323 Interview nr. 3. 

324 Anders Nørgaard skaffede også en kopi af gruppens papir om fangesolidaritet, og han oplyste, at 

hvorimod de arbejdede som støttepersoner for fængslede RAF-medlemmer i 
"Tyskland og ønskede dette støttearbejde udbygget i Danmark” 


Efter forskrækkelsen med anholdelsen af de to tyskere foregik kontakten denne 
gang under store sikkerhedsforanstaltninger. Anders Nørgaard rapporterede, at 
man i gruppen så spøgelser overalt og var meget opmærksomme på overvåg- 
ning. Han kunne også oplyse, at man havde brugt weekenden på at diskutere 
RAF-fangernes forhold, hvordan man bedst kunne oprette solidaritetsgrupper i 
Danmark, som skulle være klare, når RAF-fangerne satte ind med sultestrejke. 
Det fremgik klart af hans oplysninger, at de to kvinder havde kontakt til de fængs- 
lede RAF-aktivister. Den ene havde forbindelse til den fængslede RAF-aktivist 
Sigfried Haag, og den anden var ifølge Anders Nørgaard kurer for RAF. Anarki- 
sterne planlagde i øvrigt at tage kontakt til en række andre venstrefløjsgrupper 
(SAP, VS, SF, DSF og ASO) for at aktivere solidaritetsarbejdet. Hensigten var at 
udbrede propaganda til fordel for RAF, indlede en anti-Vesttysklandskampagne 
og i øvrigt agitere imod NATO i alle tilgængelige medier. Han meddelte videre, 
at to personer i den centrale anarkistgruppe sammen havde udarbejdet en liste 
over alle NATO-installationer i Danmark og givet denne videre til en kontakt i 
Vesttyskland, som havde givet den videre til RAF.» 

Gruppens interesse for RAF synes også at have øget spændingerne og sikker- 
hedsbevidstheden i anarkistmiljøet yderligere. Da Anders Nørgaard i slutningen 
af oktober kom til mødet mellem de århusianske anarkister og de to vesttyske 
udsendinge fra støttegrupperne for RAF-fangerne, havde alle været meget op- 
tagne af en artikel i Ekstra Bladet. Heri forlød det, at RAF havde forbindelse med 
en gruppe danske sympatisører. To personer i den centrale anarkistgruppe var 
meget ophidsede over artiklen og mente, at de omtalte sympatisører måtte være 
dem selv, og at politiet måtte være meget tæt på gruppen. De to vesttyskere men- 
te, at de under anholdelsen måske havde haft nogle papirer på sig, som kunne 


325 Politiets Efterretningstjeneste, Redegørelse, s. 48. Det fremgår ikke klart af tidsskemaet for Zeus, at 
det var på baggrund af hans oplysninger, at arrestationen fandt sted. Man kan sige, at redegørelsens 
beskrivelse er korrekt, om end ikke helt uddybet med hensyn til rækkevidden af de to kvinders mu- 
lige relationer til RAF-miljøet. Det er korrekt, at de to kvinder ikke var eftersøgte RAF-medlemmer, 
og at de var aktive i støttearbejdet, men det fremgår af kildemappen for Zeus, at man kendte til 
en række forhold, som tydede på, at der bestod et nært forhold mellem de to arresterede og flere 
fængslede RAF-medlemmer. Den mistænkte forbindelse syntes således efter PET's opfattelse at 
række ud over rent solidaritetsarbejde. 

have givet anledning til visse af påstandene i artiklen om, at man forberedte en 
kidnapning af prinserne.” Det forklarer imidlertid på ingen måde, hvordan op- 
lysninger, som må have været i politiets varetægt, kunne være at læse i et større 
dagblad, og da slet ikke hvordan eksistensen af en politikilde kunne komme til 
offentlighedens kendskab. 

En tidligere ledende skikkelse i det anarkistiske miljø har for Kommissionen 
forklaret, at der ikke ved de to kvinders besøg var noget hemmeligt eller fordækt, 
og at vedkommende fandt, at det var en fejlbedømmelse af politiet at anholde 
dem. Det fremgår imidlertid også af forklaringen, at kontakten var opstået som 
resultat af en rejse, som den ledende danske anarkist havde foretaget til Stuttgart 
i forbindelse med RAF-fangernes sultestrejke, og at han der havde fået besked 
på, at de to kvinder ville komme til Århus. I kvindernes besiddelse fandt politiet 
et notat, som beskrev Stockholmsgade i København. Ifølge medlemmet var de 
to kvinder i færd med at planlægge en aktion til fordel for de pårørende til de 
fængslede RAF-folk, idet de angiveligt ville binde sig fast ved den vesttyske am- 
bassade i Stockholmsgade: "Man kan sige, at aktionen nærmest var en ren ”hu- 
manitær' aktion, idet mange af forældrene til de tyske indsatte var gamle men- 
nesker?” Den tidligere ledende anarkist har videre forklaret, at RAF-sympatisører 
vidste, at Århus var en by, som det var usikkert at færdes i, og at der på grund af 
mediernes spekulation i, at der opholdt sig RAF-folk i Århus, aldrig har været 
sådanne vesttyskere i byen.” 

I slutningen af oktober fulgte Anders Nørgaard gruppen til København, hvor 
man tog forbindelse til en række aktivister med henblik på at vinde støtte for 
RAF-fangernes sag. Det drejede sig dels om anarkister i København, men også 
politiske grupper som SF, DKP, Amnesty International og VS blev kontaktet for 
at udbrede kendskabet til sagen. Man medbragte en resolution, som mange folk 
underskrev. Disse aktiviteter var for så vidt ganske lovlige, men undervejs samle- 
de Zeus flere oplysninger op. Den ene vesttysker havde således tætte kontakter til 
blandt andre Siegfried Haag. Den anden var ifølge Zeus” oplysninger formentlig 
kurer mellem efterlyste grupper i Vesttyskland og sympatisører og andre støt- 


327 Ibid., s. 60-61. Jens Røgind, ”Her frygter politiet attentat mod prinserne”, Ekstra Bladet, 24. oktober 
1981, samt Jens Røgind, ”Dansk terrorgruppe hjælper Rote Armee”, Ekstra Bladet, 26. oktober 1981. 

328 Interview nr. 3: "Pigerne havde optegnelser m.v. af indgangen til ambassaden i Stockholmsgade. 
Under diskussionen om eftermiddagen havde… [en navngiven anarkist] set deres plan over am- 
bassadens indgangsområde, og de vidste, at det ville være umuligt at trænge ind. Derfor skulle 
aktionen foregå foran ambassaden” Ibid. 

tegrupper. Zeus havde i øvrigt held til at skaffe sig viden om en af de hemmelige 
kontaktadresser i sandsynligvis Frankfurt am Main.» 

Det var muligvis avisartiklerne eller de spirende forbindelser til støttearbej- 
det — og hvad dertil hørte — til fordel for RAF-fangerne i Vesttyskland, som var 
anledning til, at Anders Nørgaard tidligt i november blev udsat for et politisk- 
ideologisk tredjegradsforhør. Anledningen var tilsyneladende, at man ikke men- 
te, at hans engagement for Nordirlandsarbejdet stemte ideologisk overens med 
arbejdet til fordel for RAF-fangerne.: 


"Under omstændigheder, der mindede om et forhør eller en skolingsproces, blev 
han nu udspurgt om, hvorvidt han støttede RAF og dennes voldsaktioner. Hertil 
svarede Z., at han til dels støttede dem, men at han af humanitære årsager ikke 
støttede dem alle. Men i teorien støttede han dem helt og holdent. For nu at køre 
sagen videre blev han udspurgt om, hvorvidt han var parat til aktivt selv at foretage 
"direkte aktioner” med voldelige midler i kampen for de vesttyske politiske fanger. 
Dette ønskede de en helt klar holdning til nu, inden han blev inddraget for meget 
i støttearbejdet for de vesttyske fanger. Et arbejde, som han i fjorten dage eller 
mere har arbejdet energisk med. Han svarede dem, at han i teorien ville gå ind 
for den voldelige kamp, men at han ikke havde nerver til selv at smide bomber. 
Dette optog de som om, han ikke ville give sig selv helt i deres anarkistiske kamp 
mod imperialismen og sagde, at de indtil nu havde opfattet ham som en renlivet 
anarkist, der var parat til at pådrage sig den personlige risiko i den politiske kamp. 
D.v.s., hvis han ikke med sit liv og sit hjerte vil gå ind for den politiske anarkistiske 
kamp, herunder den voldelige, kan han ikke på lige fod med dem, blive betragtet 
som en renlivet anarkist. Dette vil sige, at de så heller ikke i fremtiden tør være så 
åbne overfor ham, som de hidtil har turdet. Der vil i fremtiden blive mange ting, 
som han vil blive holdt ude fra. 

Det lå ligesom i luften, at der i fremtiden i arbejdet for de vesttyske politiske fan- 
ger vil blive voldelige aktioner, og Z. betragter denne episode som den endelige 
prøvelse, inden han med en position i "smørhullet” ville blive delagtiggjort i pla- 
ner om voldelige aktioner udført af anarkisterne med denne "Hårde kerne” som 
igangsætter,” 


329 PET, kildesag: Tidsskema, s. 49, 63-65. Den ene vesttysker opdagede en seddel med adressen i sin 
lomme og udbrød bestyrtet, at den måtte hun jo slet ikke have på sig, da hun i så fald kunne blive 
kompromitteret. Sedlen blev brændt. Ibid., s. 64-65. 

330 Ibid., s. 66. 

Den 17. november kom den næste aktion, som dog var af fredelig art. Der var tale 
om overbringelsen af en resolution til fordel for de politiske fanger til den vest- 
tyske ambassade, og et efterfølgende møde, hvori også deltog repræsentanter for 
andre miljøer i København: 


"Mødet blev en fiasko, da man ikke kunne blive enige om hvordan støttearbejdet 
skulle udformes. Man var simpelthen ikke politisk enige. Der kom derfor ingen 
konklusion fra mødet, men… [fo personer fra den den centrale anarkistgruppe] ud- 
talte klart, at støttearbejdet alene skulle køres fra gruppen i Århus. Hvor [en akti- 
vist fra Kbh.] mest snakkede politik, skar. [de to personer fra den centrale anar- 
kistgruppe] igennem og sagde, at det eneste, der kunne støtte de vesttyske fanger 
var den væbnede kamp. [Den ene vesttysker] var tydeligt utilfreds med mødets 


Zeus indhentede også andre oplysninger. Da han deltog i landsmødet for Nord- 
irlandsaktionen, fik han kontakt til en person, som på et tidspunkt trak tele- 
fonstikket ud og begyndte at fortælle, at hun havde været på en tur til Libyen 
inviteret af oberst Gadaffi, og at hun sammen med flere andre danskere havde 
deltaget i festlighederne omkring årsdagen for revolutionen den 1. september. 
Denne vage libyske forbindelse dukkede snart op igen. Det skete da en person 
i den centrale anarkistgruppe ifølge Zeus startede en ny gruppe, der skulle ud- 
sende propaganda til fordel for Libyen og vendt imod USA. Gruppen bestod 
indtil videre af ovennævnte anarkist og to andre aktivister fra kredsen omkring 
Regnbuen. Kildeførerne mente i øvrigt — i en kommentar tilføjet rapporten — at 
også en anden person i den centrale anarkistgruppe måtte tilhøre denne gruppe, 
da han to gange inden for den nærmeste tid havde besøgt det libyske folkekontor 
i København. Det hed sig også, at man mistænkte, at der blev givet økonomisk 
støtte fra Libyen til gruppen. 

En person i den centrale anarkistgruppe har for Kommissionen forklaret, at 
interessen for Libyen bl.a. skyldtes, at nogle personer i RAF-miljøet — en celle 
ved Berlin — ønskede kontakt til Libyen, og beskrevet, hvordan han i begyndel- 
sen af 1982 ”fik besked på” at melde sig ind i venskabsforeningen. Han tog også 
kontakt til den libyske ambassade, hvor han med dem drøftede antiimperialistisk 
støtte: 


332 Ibid., s. 69. 
333 Ibid., s. 57. 
334 Ibid., s. 72-73. 

"I løbet af sommeren 1981 tog [han] kontakt til den libyske ambassade, og han 
holdt flere møder med dem for at få dem til at støtte det antiimperialistiske arbejde 
med kontakt til Tyskland og fangerne” 


Han fik sine udgifter dækket, og modtog i alt ca. 10.000,- kr. i støtte til et tids- 
skrift om Mahgreb-landene. 

Den irske forbindelse havde en særlig efterforskningsinteresse på grund af 
branden på det britiske konsulat den 18. november 1980. Her mente Zeus i maj 
1981 at have set originaleksemplaret af den løbeseddel, som blev udsendt i forbin- 
delse med branden på konsulatet. Zeus kunne også berette om planlægningen af 
demonstrationer i forbindelse med Bobby Sands død som følge af sultestrejken. 
Her mistænktes det, at gruppen ville anvende trotyl, og demonstrationen skulle i 
øvrigt have karakter af et fakkeltog til konsulatet. Efter en halv times stilhed skul- 
le man begynde at kaste brosten mod vinduerne. Brostenene skulle transporteres 
i cykelvogne og barnevogne, og når politiet ankom, ville man ”..kæmpe mod po- 
litiet på voldelig vis”' Den 11. maj 1981 rapporteres det dog, at man i Regnbuen 
dagen forinden har talt om, at man — så vidt muligt — ville køre demonstrationen 
fredeligt. I juni kunne kildeføreren fra PET på grundlag af Zeus' oplysninger 
udforme en ret detaljeret oversigt over nordirlandsaktiviteterne ikke alene i År- 
hus, men også på landsplan. I sommeren tog nordirlandsforbindelserne efter- 
hånden over i forhold til de øvrige aktiviteter, og Anders Nørgaard fik forbin- 
delse til en række nye navne, herunder en del fra VS.? Han kunne også meddele, 
at man i anarkistgruppen havde mistanke om, at to personer, som begge deltog 
i Nordirlandsarbejdet, var stærkt højreorienterede og havde forbindelser til po- 
litiet som meddelere. 


335. Interview 3. 

336 PET, kildesag: ”Vedr. demonstration foran Det Britiske Konsulat i Århus” 8. maj 1981. Det sidste 
citat må bero på kildeførernes konklusioner. 

337 Ibid.: Telex region II til Centralafdelingen, ”vedr. operation..”, 11. juni 1981. I parentes bemærket 
hed det her, at man ville have bemalet konsulatet med spraymaling, men at dette blev forpurret, da 
anarkisternes spraymaling (som de selv havde stjålet fra en farvehandel) var blevet stjålet. 

338 PET, kildesag: ”Vedr. Møde i Nordirlandskomitéen angående fremtidige aktionsmuligheder”; 
17. juni 1981. 

339 Ibid.: Tidsskema. Han kunne også med et medlem af den centrale anarkistgruppe som hjemmels- 
mand fortælle, at en højreorienteret Nordirlandssympatisør i en telefonsamtale havde hævdet, at 
han kendte gerningsmændene fra branden på det britiske konsulat. Ibid. 

Nordirlandsaktiviteterne spillede vedvarende en central rolle i Anders Nørgaards 
virke og bragte ham i forbindelse med ikke alene aktivistkredse i Århus, som kun 
til dels var sammenfaldende med anarkistgruppen, men også med bredere poli- 
tiske kredse i hovedstadsområdet. Disse aktiviteter skilte sig ud fra de tyske for- 
bindelser på flere måder. Dels var der ikke udelukkende tale om personer, som 
identificerede sig med venstrefløjen, men også personer som nærede principielle 
retspolitiske betænkeligheder ved behandlingen af IRA-fangerne, eller folk som 
havde sympati med nordirernes nationale bestræbelser. Dels var der heller ikke 
tale om en aktivitet, som nødvendigvis havde ideologiske eller programmatiske 
målsætninger af ulovlig art. Der lå dog i solidaritetsarbejdet med de nordirske 
nationalister en forbindelse til personer eller grupperinger i Nordirland, som 
kunne have forbindelse til IRÆs væbnede kamp og til de voldshandlinger, som i 
denne periode rystede Storbritannien i almindelighed og Ulster i særdeleshed. 
Anders Nørgaards oplysninger blev således i ret vidt omfang lagt på PET's emne- 
sag om Nordirlandskomitéen, og relevante oplysninger om kontaktadresser, per- 
sonoplysninger på udenlandske statsborgere mv., som hidrørte fra Zeus' arbejde, 
blev i flere tilfælde videregivet til udenlandske tjenester.; 

Overvågningen af Nordirlandsarbejdet gav imidlertid også PET en bred kon- 
taktflade til en række politiske grupper, partier og personer, som PET også af 
andre årsager kunne nære interesse for. Det gjaldt bl.a. de oplysninger, som An- 
ders Nørgaard kunne give PET om VSferre med kontakt til Nordirlandsarbejdet. 
I den forstand kunne Zeus' engagement ses som et aktiv, der som biprodukt af 
de århusianske aktiviteter skaffede PET oplysninger om grupper, som ikke i sig 
selv var i søgelyset i operation Zeus. Det centrale i Anders Nørgaards arbejde i 


340 Se PET, emnesag: Diverse akter. Hermed kan retsudvalgets spørgsmål til justitsministeren nr. 283 
delvist besvares for så vidt angår Anders Nørgaards virke for PET. Spørgsmålet lyder: Har informa- 
tioner indsamlet af PET om lovlig politisk virksomhed nogensinde været videregivet til en efter- 
retningstjeneste i et andet land? Svaret er, at informationer om politisk virksomhed — herunder 
specielt oplysninger om forbindelser til udenlandske statsborgere i og uden for Danmark — er ble- 
vet videregivet til samarbejdende, udenlandske tjenester. Karakteren af den omtalte virksomhed 
er imidlertid ikke entydig, idet PET på dansk grund efterforskede den pågældende virksomhed 
på grundlag af mistanke om ulovligheder, og idet karakteren af den politiske virksomhed ved 
udenlandske borgere uden for Danmark ikke på forhånd blev prøvet, førend oplysningerne blev 
videregivet. Oplysninger om entydig lovlig virksomhed ved danske statsborgere ses derimod ikke 
givet i denne sag. Spørgsmål nr. 329: om hvorvidt PET har udvekslet oplysninger med den britiske 
efterretningstjeneste vedrørende støtte til øget selvbestemmelse til nordirske katolikker, kan ikke 
besvares konkret. Der henvises alment til ovenstående samt til Beretningens bind 1, angående kom- 
missionsloven $ 4. 

Nordirlandsinitiativet var imidlertid stadig efterforskningen af brandattentater- 
ne i Århus, og det var ikke mindst i Nordirlandsarbejdet, at man søgte gernings- 
mændene, da et af angrebene havde fundet sted mod det britiske konsulat. 

Gennem sommeren og efteråret 1981 fortsatte Zeus med at indsende oplys- 
ninger om Nordirlandsarbejdet, som faldt under stort set alle de ovennævnte 
kategorier. Også nytilkomne deltagere blev oplyst til kildeførerne, ligesom en- 
hver kontakt til nordirere blev noteret og indsendt til Centralafdelingen med så 
fyldige personoplysninger og signalement som muligt.” Alt, som kunne bidrage 
til en opklaring af brandattentaterne, blev stadig indrapporteret. Anders Nør- 
gaard var således tolk under et besøg i Århus af en tidligere IRA-mand og H- 
blokfange. I den forbindelse søgte Zeus at udfritte IRA-manden, da de to var på 
egen hånd under et besøg på avisen Demokraten, men med meget lidt held, da 
nordireren var meget følsom over for enhver udspørgen.;” I midten af oktober 
1981 rapporterede Anders Nørgaard igen detaljeret om forløbet af landsmødet i 
Nordirlandskomitéen med angivelse af deltagere, navne, forløbet af diskussio- 
nerne osv. 

I maj 1981 havde Anders Nørgaard sammen med en gruppe fra Regnbuen 
foretaget en udflugt til en international anarkistkonference i Paris, hvorfra han 
ligeledes rapporterede grundigt til PET.>+ Kildemappen rummer en samling op- 
lysninger fra begivenheden. Herunder lister over de danske deltagere, som var 


341 Jf. retsudvalgets spørgsmål til justitsministeren nr. 236, som delvist besvares, for såvidt angår An- 
ders Nørgaards virke for PET. Spørgsmålet lyder: Havde PET opfattelsen af — eller mistanke om — at 
arbejdet i gruppen "Kampagnen til støtte for de sultestrejkende irske fanger” kunne have karakter 
af samfundsomstyrtende virksomhed, eller at gruppen havde planer om at begå forbrydelse mod 
staten eller enkeltpersoner, jf. Aktuelt den 14. maj 1998? Se også spørgsmål 327: Anså PET "Kam- 
pagnen til støtte for de sultestrejkende irske fanger” for at være en kriminel organisation? Gør 
ministeren? Det kan konstateres, at PET bl.a. ved indsats af Anders Nørgaard efterforskede Nord- 
irlandsinitiativet med henblik på en opklaring af brandattentatet mod det britiske konsulat, og at 
der dermed bestod en konkret mistanke om kriminalitet begået af enkeltpersoner med tilknytning 
til gruppen. Der findes ikke i PET's materiale overvejelser om, hvorvidt selve gruppen var en ”kri- 
minel organisation”. Kommissionen har ikke mulighed for at besvare, hvad ministeren mente eller 
i dag mener om sagen. 

342 PET, kildesag: Tidsskema. 

343 Ibid. 

344 Ibid. 

345 Ibid.; PET, kildesag: Diverse rapporter om konferencen i Paris. Også her mener tidligere aktivister, 
at Zeus' deltagelse skød forbi målet, idet ingen illegale ville nærme sig arrangementet, og idet de 
deltagende danskere blev opfattet som marginale i det politiske arbejde. Jf. Interview nr. 3. 

forsynet af region II med cpr.-numre og adresser.” Zeus var da også i stand til 
at give et ret nøje referat af forløbet af konferencen og forsyne sin kildefører 
med lister over den danske og mange af de udenlandske deltagere med adresse 
mv.” Anders Nørgaard var ligeledes i stand til at videregive en liste med de århu- 
sianske anarkisters kontakter i USA. Eftersom Anders Nørgaard tilhørte den 
firemandsgruppe, som i Regnbuen havde ansvaret for de internationale kontak- 
ter, var han i en god position til at kunne rapportere om gruppens forbindelser 
til udlandet, som strakte sig til Vesttyskland, Spanien, Frankrig og Nordirland. 
Tilsyneladende var der også visse kontakter til anarkister i Sverige og Italien. 
Herved fik han åbenbart også et klarere billede af organiseringen af de danske 
anarkister.» 

Der var tilsyneladende tale om to anarkistiske grupper i Danmark. Den ene 
Anarkistisk Føderation i Danmark (AFID) skulle være hjemmehørende i Ros- 
kilde, og den anden Anarkistisk Syndikalistisk Organisation (ASO) skulle høre 
hjemme i København på Christiania.” Anders Nørgaard kunne således også vi- 
deregive oplysninger om, at en person fra den centrale anarkistgruppe havde væ- 
ret på besøg på Christiania, og at han derfra havde modtaget et betydeligt beløb 
i støtte til bogcaféen. At den ovennævnte anarkist på det pågældende tidspunkt 
havde deltaget i et stort ”fællesmøde” på Christiania, bekræftedes også af oplys- 
ninger, som PET havde indhentet på anden vis, nemlig via telefonaflytninger. 
Ifølge Nørgaard havde personen fra den centrale anarkistgruppe selv oplyst, at 
pengene stammede fra hashhandelen på Christiania: ”Det var ligefrem sådan, 
at der på Christiania — eller i visse kredse på Christiania — skulle gå en andel af 
fortjenesten i en særlig kasse, der blev administreret af anarkister” Det fremgik 
ikke af disse oplysninger, om man deraf skulle slutte, at Regnbuen var knyttet 
til ASO, eller om man med de omtalte christianitter forhandlede om aktioner 
osv. De danske anarkister skulle også have en forbindelse til International Fede- 
ration of Anarchists (IFA), idet en person fra kredsen af århusianske anarkister 


346 PET, kildesag: ”Vedr. Anarkistkonference i Paris…” 

347 Ibid., ”Vedr. Den internationale konference for anarkister holdt i Paris i dagene den 23. og 24. maj 
1981”. 

348 Ibid., ”Vedr. Anarkistkontakter i USA, 19. juni 1981. 

349 Ibid.,”Vedr. Anarkistisk international gruppe, der planlægger deltagelse i anarkistkonference i Pa- 
su YE 

350 Ibid., ”Vedr. Anarkistkonferencen i Paris, den 23. maj 1981”. Se også: Ibid., telex til Centralafdelin- 


gen af 21. maj 1981. 


351 Ibid., ”Vedr. finansiel støtte fra Christiania til Anarkister i Århus”, 7. april 1981. 

og en anden dansk anarkist var medlemmer. Da PET's kildefører i november 
gjorde status over indsatsen ved Anders Nørgaard, mente han, at operationen 
havde bidraget til, at PET havde fået navnene på ca. 100 danske anarkister eller 
sympatisører. Det fremgår ikke af kildemappen, hvor mange af disse navne, 
man i PET's Centralafdeling endte med at registrere. Derimod kan man gennem 
oplysningerne til Wamberg-udvalget om nyregistrerede i store træk lokalisere et 
antal personer, som er registrerede som følge af den type aktiviteter, som Anders 
Nørgaard fulgte. Omtrent 25 personer er mellem marts og december 1981 blevet 
nyregistreret for deltagelse i anarkistiske aktiviteter. 


Konflikten mellem PET og rejseholdet ifølge Anders Nørgaard og 
pressens udlægning i 1998 


Rejseholdets folk var kommet ind i sagen om brandattentaterne i Århus efter en 
assistancebegæring i oktober 1980. 'To erfarne kriminalfolk blev den 3. oktober 
afgivet fra rejseafdelingen til indsats i Århus. Den 20. oktober blev endnu en 
medarbejder fra rejseafdelingen indsat. Fra januar 1981 skete kildeføringen af 
Anders Nørgaard i samarbejde mellem en kriminalassistent fra rejseholdet og en 
PET-medarbejder. Den 3. juni 1981 meddelte den pågældende PET-medarbejder 
imidlertid Zeus, at kriminalassistenten fra rejseholdet fremover ikke længere vil- 
le medvirke i kildeføringen, idet denne var overgået til en anden efterforskning. 
Rejseholdet blev trukket ud af Århus i løbet af juni og begyndelsen af juli 1981. 

Rejseholdets tilbagetrækning fra efterforskningen af de århusianske brandat- 
tentater gav i foråret 1998 i forbindelse med Anders Nørgaards medvirken i Fak- 
2er-udsendelserne anledning til forskellige udlægninger i offentligheden. Som 
følge af den forbindelse, som Frede Farmand knyttede til Anders Nørgaard i 


352 Ibid., ”Vedr. Anarkistkonference i Paris, den 23. maj 1981”. 

353 Ibid., ”Vedr.: Vurdering af kilde Zeus”, 24. november 1981. I tidsskemaet oplystes det med en person 
fra den centrale anarkistgruppe som Zeus kilde, at der i Danmark var ca. 150 medlemmer af AFID. 

354 WU: Referater af 18. marts, 8. maj, 10. juni, 24. september, 13. november samt 10. december 1981. 
På listen over nyregistreringer ses korte stikordsagtige karakteristikker af registreringsgrund som 
f.eks.: deltagelse i anarkistkongres, mistænkelige forbindelser til Vesttyskland, medlem af ”den hår- 
de kerne” af anarkister i Århus og mistanke for terroristforbindelser. Ibid. 

355. Kommissionens Arkiv, Jf. materiale modtaget fra Rigspolitichefen, vedrørende rejseholdets ef- 
terforskning i Århus: Rigspolitichefens rejseafdeling, Resumé, 26. marts 1982. Se sammesteds: 


”Assistancemelding A 10/1980”, 17. september 1980 samt 3. oktober 1980. 

forbindelse med sin medvirken i Fakzer-produktionen 1997-98, opstod der også 
en pressekontakt til Ekstra Bladet. Den 15. maj 1998 fremkom der i Ekstra Bladet 
en historie, som baserede sig på udsagn fra Anders Nørgaard. I artiklen hævde- 
des det, at en daværende kriminalassistent fra rejseholdet, som havde fungeret 
som kildefører, havde opfordret Anders Nørgaard til at tilbyde anarkistgruppen 
i Århus sprængstoffer, samt at han havde stillet denne i udsigt, at man — hvis 
sagen kom frem — kunne skyde skylden på en anden person. Det blev anført, at 
PET-kildeføreren havde modsat sig og stærkt kritiseret idéen, og at der følgelig 
var opstået et stærkt modsætningsforhold mellem PET's regionsafdeling og to 
mænd fra rejseholdet, som måtte rejse tilbage til København uden at have opnået 
det ønskede gennembrud i sagen.” Med andre ord rejseholdets idé om at tilbyde 
miljøet sprængstoffer var en direkte anledning til, at samarbejdet med rejsehol- 
det blev afbrudt og medarbejderne fra rejseholdet sendt hjem i løbet af juni og 
juli måned 1981. 

Det plot, som her blev præsenteret, havde to dimensioner. Det centrale 
og sensationelle moment i historien var den angivelige agent provocateur-idé, 
sprængstofferne, og det påståede komplot med hensyn til at skyde skylden på en 
anden Anders Nørgaard, hvis sagen kom frem. Dette aspekt berørte primært rej- 
seholdets folk, først og fremmest kildeføreren, idet det i ingen af de fremkomne 
udlægninger var blevet hævdet, at PET havde del i sprængstofidéen. Men histo- 
rien havde også en anden dimension, som berørte samarbejdet mellem PET og 
det almindelige kriminalpoliti, PET's efterforskningsmæssige prioriteter og den 
politiske dimension i PET's arbejde. I flere udlægninger blev det således antydet, 
at PET havde andre motiver og hensigter end dem, som lå i en almindelig kri- 
minalefterforskning. Ud over rettidig omhu med hensyn til kildens sikkerhed, 
pligtskyldig iagttagelse af retsplejeloven og modvilje mod agent provocateur- 
virksomhed kunne der, således antydedes det i flere sammenhænge, også ligge 
andet under PET's modstand mod det hypotetiske sprængstofforslag. Kunne 
der have været en rivalisering mellem de to politimyndigheder, en arrogance fra 
PET's side eller et ønske om at ofre en opklaring af brandattentaterne til fordel 
for fastholdelsen af en kilde, Zeus, i miljøet og dermed sikre en vedvarende in- 
formationsstrøm til PET? 


356 Niels Westberg og Kurt Simonsen, ”Politiet ville ofre uskyldig i terrorkomplot”, Ekstra Bladet, 
15. maj 1998. 

Sådanne overvejelser knyttede an til traditionelle forestillinger om en beståen- 
de konflikt mellem det ”åbne” og det ”lukkede” politi. Mens kriminalbetjenten 
ville sigte efter opklaring af en given forbrydelse med henblik på domfældelse 
og i den hensigt benytte åbne efterforskningsmetoder, ville efterretningsfolke- 
ne være optaget af at bevare en stadig informationsstrøm og være uvillige til at 
dele oplysninger med kriminalpolitiet. Den historie, som Ekstra Bladet bragte i 
maj 1998, drejede sig således heller ikke kun om, hvorvidt det var acceptabelt at 
benytte Anders Nørgaard som agent-provocateur, men også om, hvorvidt PET 
prioriterede oplysningerne fra kilden højere end en opklaring med efterfølgende 
sigtelse og domfældelse. 

Kilden til den offentlige debat i 1998 var som nævnt Anders Nørgaard og 
dennes oplysninger til Frede Farmand. Ekstra Bladets artikler byggede på oplys- 
ninger, som Anders Nørgaard i 1998 gav i telefonsamtaler med Frede Farmand 
og Ekstra Blad-journalisterne. Man kan formode, at der er tale om oplysnin- 
ger, som i en eller anden form er kommet frem, da Anders Nørgaard og Frede 
Farmand kom i kontakt med hinanden få måneder forinden i forbindelse med 
produktionen af Fakzer-udsendelserne. Anders Nørgaard gentog flere gange i 
sin samtale med Frede Farmand den 4. april 1998, at der havde været visse uover- 
ensstemmelser i efterforskningsgruppen, og henledte dette til spørgsmålet om et 
eventuelt sprængstoftilbud til Regnbuegruppen. Men der er ret lidt konkret at 
hænge oplysningerne op på: 


<. AN [Anders Nørgaard]: Og så var det at ham og…[kriminalassistenten fra rej- 
seholdet] de blev uvenner. 

- FF [Frede Farmand]: Nå, det blev de uvenner om, for der havde de en interes- 
sekonflikt. 

- AN: Ja. 

- FF: Er det fordi 

- AN: [kriminalassistenten fra rejseholdet] han vil jo gerne afslutte sagen hurtigt og 
komme hjem til København ikk. 

- FF: Nå, og så kunne man lave sådan en provokation og så måske bagefter sige, de 
har sagt ja og så var den lukket og så ku' de få hammeren på det. 

- AN: Ja, altså det var sån nej det ved jeg ikke, det var sån jeg opfattede det i hvert 
fald?57 


357. Kommissionens Arkiv: Afskrift af båndoptagelse af telefonsamtale mellem Frede Farmand og An- 
ders Nørgaard, den 4. april 1998, S. 40-41. 

Som det ses, er Anders Nørgaard til en vis grad i tvivl om årsagen til det, som 
han oplevede som en konflikt. Båndoptagelsen af Frede Farmands samtale 
med Anders Nørgaard blev (uden dennes viden) givet videre til Ekstra Blad- 
journalisterne Niels Westberg og Kurt Simonsen, som på dette grundlag kunne 
gå til et telefoninterview med Anders Nørgaard efterladende det indtryk, at de 
fra andre kilder havde kendskab til sagsforløbet. Denne telefonsamtale udspandt 
sig den 14. maj 1998. Anders Nørgaard beskrev i samtalen konflikten mellem 
PET's folk i Århus og rejseholdets udsendte og genkaldte sig på journalisternes 
opfordring ophøret af samarbejdet med rejseholdet. Nørgaard mente at erindre, 
at han på en tur tilbage til København for weekenden rejste sammen med de to 
rejseholdsfolk; tilsyneladende i umiddelbar tilknytning til ophøret af samarbej- 
det om efterforskningen.» 

En nøgtern vurdering af denne samtale tilsiger en vis forsigtighed. Samtalen 
fandt sted knap 17 år efter begivenhederne, og der var tale om en henvendelse fra 
journalisterne, som bevirkede, at Anders Nørgaard følte sig under et vist pres, 
idet de efter hans opfattelse synes i store træk allerede at have haft historien klar 
og blot ønskede en bekræftelse. Anders Nørgaards bekræftelser var kendeteg- 
net ved usikkerhed. 

Med hensyn til Anders Nørgaard ligger det fast, at han ikke deltog i mø- 
der med andre end de to kildeførere. Han kan ikke have haft førstehåndsvi- 
den om beslutningen om at trække rejseholdet ud. Han har ingenlunde holdt 
møder med ki. Jørgen Iversen endsige — hvilket var utænkeligt — politimester 
Erik Christensen. Der findes ingen vidnesbyrd om, at han skal have talt med 
regionsafdelingslederen i PET's regionsafdeling II eller med lederen af rejsehol- 
dets efterforskningsgruppe. Tilbage står, at han kun kan have haft en eventuel 
viden fra det, som han har iagttaget, og fra de oplysninger, som på anden hånd 
kan være kommet til ham fra en af de to kildeførere om baggrunden for ophøret 
af rejseholdets involvering i efterforskningen og i kildeføringen. 

Som led i politiundersøgelserne som følge af anmeldelserne mod journali- 
sterne Kurt Simonsen og Niels Westberg samt Anders Nørgaard for ærekræn- 
kelse og bagvaskelse afhørte kriminalpolitiet i København i august 1998 Anders 


358 Ibid., s. 44. 

359 Kommissionens Arkiv: Afskrift af båndoptagelse af telefonsamtale mellem Kurt Simonsen, Niels 
Westberg og Anders Nørgaard, den 14. maj 1998, s. 27-30. RB: regionsafdelingslederen, 5. maj 2004. 

360 Kriminalpolitiet i København, afd. A, 18. august 1998, afhøring af Anders Nørgaard, kopi i Kom- 

Nørgaard om dennes udtalelser til Ekstra Blad-journalisterne. Under afhøringen 
den 18. august, den 24. august og den 26. august 1998 lagde Anders Nørgaard 
afstand til den udlægning, som hans udtalelser havde fået i de to journalisters 
artikel: ”Ud fra de stillede spørgsmål fornemmede afhørte, at journalisterne al- 
lerede havde historien klar, og de blot skulle have bekræftet nogle ting” Han 
forklarede, at han, da han læste artiklen, blev meget skuffet over fremstillingen 
og i skuffelse smed avisen væk.” Han tog afstand fra flere passager, hvor visse 
ting var blevet stillet i et ukorrekt lys, bl.a. vedrørende de påståede skænderier 
mellem de to kildeførere.” 

Tilbage står udsagnet om en konflikt mellem rejseholdet og PET. Det spørgs- 
mål, som vil blive yderligere drøftet i et særskilt afsnit nedenfor, er, hvad disse 
uenigheder bundede i, og hvorvidt denne konflikt overhovedet havde noget med 
rejseholdets påståede sprængstoftilbud til Anders Nørgaard at gøre. Det viser 
sig nemlig, at den uenighed, som Nørgaard synes at erindre sig, sandsynligvis 
er foregået en rum tid efter overvejelserne omkring sprængstof, men på et tids- 
punkt, hvor der herskede forskellige opfattelser hos PET og rejseholdet med hen- 
syn til de videre skridt i opklaringsarbejdet. Konflikten har derfor, som det vil 
fremgå nedenfor, muligvis helt andre rødder end det formodede sprængstoftil- 
bud. Dertil kommer, at der bag den i medierne meget omtalte sprængstofhisto- 
rie i virkeligheden gemmer sig anden historie, nemlig om anarkistmiljøets eget 
forsøg på at anskaffe trotyl. 

Den formelle udtrækning af rejseholdets kildefører fra selve efterforskningen 
skete den 12. juni 1981, mens de to andre medlemmer af rejseholdet blev trukket 
ud henholdsvis den 19. juni og den 3. juli. Der synes altså at være gået en rum tid 
mellem afbrydelsen af samarbejdet om kildeføringen af Zeus og den egentlige 
afbrydelse af rejseholdets engagement i efterforskningen. Det, som fremgår no- 
genlunde klart, er, at Anders Nørgaard befandt sig på Århus-Kalundborgfærgen 
sammen med lederen af rejseholdets efterforskningsgruppe og rejseholdets hid- 
tidige kildefører på hjemrejsen fra Århus den weekend, hvor han formodede, at 
rejseholdets folk ophørte med samarbejdet med efterforskningsgruppen i Århus. 
Det står også klart, at Nørgaard oplevede det således, at en af kriminalbetjentene 
fra rejseholdet skulede til ham. Nogen ordveksling kunne han ikke bygge sit ind- 
tryk af surhed på, idet det var aftalen, at de ikke måtte give indtryk af at kende 
hinanden. Spørgsmålet er, om Anders Nørgaards færgesejlads til Kalundborg 


361 Ibid. 

sammen med de vrede rejseholdsmænd skal have fundet sted i tilslutning til ud- 
skillelsen af rejseholdets kriminalassistent fra kildeføringen, eller om sejladsen 
har fundet sted på et tidspunkt, hvor rejseafdelingen havde indstillet sin medvir- 
ken i efterforskningen. 

I første tilfælde må færgeturen have fundet sted frem til og med den 3. juni. 
Det ville imidlertid kræve, at Anders Nørgaard faktisk har befundet sig på fær- 
gen i tilslutning til den 2.-3. juni. Det ellers pertentligt førte tidsskema efterlader 
ikke indtryk af, at Anders Nørgaard har været i København på dette tidspunkt. 
Derimod spurgte han den 11. juni PET-kildeføreren, om han skulle sige ja til en 
invitation til at følges med en ledende anarkist til København den 12. juni. Det 
fremgår, at han rejste den 12. og var tilbage den 14. juni. Nogle dage senere (op 
mod den 22. juni) rejste han tilbage til Helsingør på ferie. Han kunne altså 
have truffet rejseholdets folk på færgen ved to lejligheder i juni efter afbrydelsen 
af rejseholdets deltagelse i kildeføringen. Den ene gang den 12.-14. juni var han 
efter alt at dømme sammen med den ledende anarkist og kunne således i prin- 
cippet udmærket have rejst til København på Kalundborgfærgen, samtidig med 
at rejseholdets kildefører (den 12. juni) havde afsluttet sin deltagelse i efterforsk- 
ningen i Århus og — måske — rejste tilbage til København. Anarkisten og An- 
ders Nørgaard blev faktisk skygget på færgen af en medarbejder fra rejseholdets 
gruppe den 12. juni.” Det er således meget muligt, at Anders Nørgaard har op- 
holdt sig på færgen samtidig med rejseholdets kildefører og lederen af rejsehol- 
dets efterforskningsgruppe, men da Anders Nørgaard har opholdt sig sammen 
med anarkisten, og da rejseholdsfolkenes kollega opretholdt en skygning af de to 
unge mænd, er det meget svært at lægge noget i Anders Nørgaards tolkning af 
stemningen på færgesejladsen. Det er svært at forestille sig, at rejseholdets folk 
har fremvist en vrede, der kunne tænkes at henlede anarkistens opmærksomhed 
på dem. Færgesejladsen fandt i øvrigt sted mindst ti dage efter, at kildeføreren 
reelt var udtrådt af kildeføringen af Anders Nørgaard. Anders Nørgaard kan li- 
geledes have truffet de to andre rejseholdsfolk på sin anden rejse til Sjælland 
omkring den 19. juni (frem til den 22. juni, fra hvilket tidspunkt det vides, at 


363 PET, kildesag: Tidsskema, s. 29, 35-36. Se også s. 25-28. 

364 Rejseholdets resumé er underskrevet af Zeus" kildefører og rejseholdets efterforskningsleder den 
12. juni 1981 på Politigården i Århus. Sagsmaterialet om brandattentaterne, Rigspolitiets, Afdeling 
A, Rejseholdets papirer, resumé i PET: Sagen vedrørende Danmarks Socialistiske Befrielseshær, 
12, juni 1981. 

Anders Nørgaard opholdt sig i Helsingør). Men her var der gået 14 dage siden 
overdragelsen af kildeføringen og vel sagtens en uge efter beslutningen om at 
trække rejseholdet ud. 'Tesen om rejsen hjem på færgen sammen med de vrede 
rejseholdsbetjente i umiddelbar tilslutning til et opgør mellem rejseholdets folk 
og PET's kildefører synes ikke at passe ind i en logisk tidsfølge. 


Konflikten mellem PET og rejseholdet ifølge de samtidige kilder og 
de involverede medarbejderes forklaringer for Kommissionen 


Blandt akterne fra PET's regionsafdeling II har Kommissionen fundet et samti- 
digt dokument, som berører konflikten mellem rejseholdet og PET. Det drejer 
sig om en notits forfattet af kildeføreren i PET på foranledning af en artikel, 
som fremkom i Ekstra Bladet den 12. april 1982. Fire dage senere nedfældede 
kildeføreren sine overvejelser over de problemer, som artiklen (sammen med 
de to andre artikler fra oktober 1981) kunne give anledning til. Artiklerne in- 
deholdt oplysninger om politiets opklaringsarbejde i forhold til brandattenta- 
terne i Århus. Kildeføreren konstaterede, at de to første artikler byggede på et 
løst kildegrundlag, mens den sidste kun kunne have sin viden fra de kolleger, 
der — som det hedder — blev sat fra sagen (henvisningen her var naturligvis til 
rejseholdet).” Kildeførerens notat af 16. april 1982 bemærkede: 


"Disse kolleger var fra rejseafdelingen og var mildest talt rasende, da de fra pm. 
Erik Christensen fik besked på at stoppe efterforskningen. 

Sagen var således, at gruppen var sammensat af tre mand fra rejseafdelingen og 1 
mand fra PET... I foråret 1981 blev det besluttet, at sagen snart skulle afsluttes, da 
der ikke øjnedes nogen chance for en egentlig opklaring, men hvor vi derimod 
havde en mistanke til en gruppe anarkister i Århus, der var under overvågning. 
Denne mistanke blev bestyrket af oplysninger fra et infiltrationsforsøg, der blev 
styret af PET i sammenhæng med rejseafdelingen. I denne sammenhæng opstod 
der problemer, da rejseafdelingen nægtede at efterkomme de sikkerhedsinstruk- 
ser, hvorefter PET kører. Og da PET var ansvarlig overfor justitsministeren i denne 
sag, blev det til sidst nødvendigt — af sikkerhedsmæssige årsager — at udelukke 
rejseafdelingen fra aktivt at være med til indhentningen af disse infiltrationsop- 
lysninger. Derimod havde de fri adgang til at gennemlæse materialet, der af sik- 


366 PET, administrativ sag: ”Vedr. Artikler i Ekstrabladet, der omhandler efterforskning, hvor PET er 
nævnt som en hindring for sagens opklaring”, 16. april 1982. 

kerhedsmæssige årsager kun kunne opbevares i PET's sikkerhedssystem. Alt efter 
en klar aftale med pm. Erik Christensen, der var ansvarlig for efterforskningen”? 


PET's kildefører konstaterede i øvrigt, at formodningen om, at PET havde prio- 
riteret samarbejdet med udenlandske myndigheder højere end samarbejdet med 
de danske kolleger, var urigtig.”? Kildeførerens redegørelse er ikke konkret med 
hensyn til, hvori modsætningerne mellem PET og rejseholdet bestod. Hans for- 
klaring angiver dog to konflikter. For det første er han ganske præcis med hen- 
syn til, at man ikke stod foran en ”egentlig opklaring”. Det står i direkte modstrid 
med den opfattelse, som blev fremlagt i Ekstra Bladet af dettes politikilde. Det 
fremgår indirekte, at man efter kildeførerens opfattelse havde indsnævret kred- 
sen af mistænkte til kredsen af anarkister, og at man havde en sikker fornemmel- 
se af, hvem gerningsmændene måtte være. Derimod fandt han ikke grundlag 
for retsskridt.:” Det kunne f.eks. være anholdelse, indhentning til forhør på sta- 
tionen, ransagning osv. Her må det synes, at der bestod en forskel i vurderingen 
i sagen og muligvis også en forskel i synet på prioriteringerne i efterforskningen. 
Kildeføreren fra PET taler endvidere om, at infiltrationsforsøget — dvs. operation 
Zeus — skete under PET's ledelse og i ”sammenhæng” med rejseholdet. ”I denne 
sammenhæng opstod der problemer, da rejseafdelingen nægtede at efterkomme 
de sikkerhedsinstrukser, hvorefter PET kører” Det kan næppe læses anderledes, 
end at der var forskellige opfattelser af, hvordan man skulle forvalte kildeførin- 
gen og sikkerheden omkring kilde Zeus. 

Endelig kan man af redegørelsen udlede, at konflikten kan have udspillet sig 
i to momenter. I første omgang kan der være opstået forskellige opfattelser af 
forholdene, som omgærdede kilde Zeus, og det har fået PET til at ”..udelukke 
rejseafdelingen fra aktivt at være med til indhentningen af disse infiltrations- 
oplysninger” Herefter havde de dog adgang til at få indseende med sagsakterne. 
Næste moment var, da rejseholdet af politimester Erik Christensen — efter PET- 
medarbejderens opfattelse — fik besked på at stoppe efterforskningen. Notitsen 
er ikke påtegnet af PET-ledelsen, kriminalinspektøren eller af afdelingschefer.> 


367 Ibid. 

368 Ibid. 

369 RB: PET-medarbejder, 20. april 2004. Kildeføreren har for Kommissionen forklaret, at han netop 
sigtede til en opklaring, der kunne holde i retten. Ibid. 

Som tidligere oplyst fandt der omkring hvervningen og instruktionen af An- 
ders Nørgaard i februar 1981 en intervention sted fra PET's side for at sikre en 
”dobbeltføring” af Anders Nørgaard. Under den injuriesag, som kildeføreren fra 
rejseafdelingen anlagde mod Anders Nørgaard og Ekstra Blad-journalisterne, 
gav PET's kildefører, rejseholdets ditto og lederen af rejseafdelingens efterforsk- 
ningshold udtryk for, at der ikke havde været nogen sammenstød eller person- 
lige modsætninger i forbindelse med kildeføringen af Anders Nørgaard og efter- 
forskningen af brandattentaterne i Århus. Kildeføreren fra rejseholdet erklærede, 
at han aldrig havde haft nogen skænderier med PET's kildefører. Sidstnævnte 
afviste bestemt, at PET havde haft sikkert kendskab til, hvem brandstifterne 
var, som havde foretaget brandangrebet på det britiske konsulat. Han erklærede 
også, at han aldrig havde været uvenner med rejseholdets kildefører. Han for- 
klarede, at efterforskningen nok blev stoppet, fordi man ikke kom tættere på 
at kunne foretage nogen anholdelser. Beslutningen blev ifølge PET's kildefører 
taget af politimesteren i Århus. Lederen af rejseafdelingens efterforskningshold 
forklarede, at han aldrig havde haft grund til at være sur på Anders Nørgaard.” 
Over for Kommissionen har PET-medarbejderen beskrevet samarbejdet med 
rejseholdets kildefører som godt.” 

Spørgsmålet er naturligvis, hvorfor rejseholdets kildefører blev udskilt fra 
kildeføringen af Anders Nørgaard, og hvorledes dette forholdt sig til rejseholdets 
endelige tilbagetrækning fra efterforskningen. Om arbejdsdelingen i forhold til 
kildeføringen var tonerne en smule mere blandede, end når det gjaldt det per- 
sonlige. Således kildeføreren fra rejseholdet: 


"Det er korrekt, at det var… [kildeføreren fra PET), der stod for det sikkerheds- 
mæssige. Det drejede sig om, at Anders Nørgaard ikke blev afsløret i at mødes med 
politiet. Det blev på morgenmøderne meget nøje fastlagt, hvilke instrukser Anders 
Nørgaard skulle have, og der måtte ikke ske sammenblanding med de øvrige kilder 
og meddelere. Når der kom informationer fra Anders Nørgaard, skulle de agere på 
dem, og der var nogle episoder, hvor de blev nødt til at træde frem. Set i bakspejlet 
kørte det nok lidt uheldigt på den måde, men dengang var vidnet meget tilfreds 
med PET's medarbejdere””; 


371 Udskrift af dombogen for Københavns Byrets afdeling C, 21. december 2001. 

Der findes en meget indirekte kommentar fra kildeføreren fra PET til de prin- 
cipielle aspekter af dette spørgsmål. I maj 1981 afholdt PET i dagene 18.-20. maj 
1981 sit årsmøde med regionsafdelingerne. En del af årsmødet var afsat til grup- 
pearbejde om en række temaer i kildearbejdet. Arbejdsgruppe IV, hvori kilde- 
føreren fra PET sammen med fem andre deltog, skulle drøfte kildesikkerhed og 
nåede frem til følgende besvarelse på et af de centrale punkter: 


"T Petsager, hvor Pet har samarbejde med andre politiafdelinger, kan det være me- 
get risikofyldt, hvis politiafdelingen ikke er uddannet til sikkerhedssager og får 
del i, eller kendskab til kildearbejdet. Denne risiko vil være til stede, fordi andre 
politiafdelinger arbejder efter andre principper end Pet, og de kan blive fristet til at 
ofre en kilde til fordel for opklaringen af en sag. Det har vist sig meget vanskeligt, 
at forklare den politiske side af en kriminel sag til politifolk, der arbejder udenfor 
Pet”74 


Dette har formentlig været erfaringer fra bl.a. efterforskningen i Århus. Der 
synes altså at have været en brydning mellem de mål, metoder og hensyn, som 
de to typer politifolk repræsenterede. Det betyder ikke nødvendigvis, at denne 
brydning har fundet udslag på det personlige plan. Spørgsmålet er også, hvor- 
dan denne brydning har manifesteret sig, og hvilken indflydelse den har haft 
på afbrydelsen af ”dobbeltføringen” af Anders Nørgaard og udskillelsen af rej- 
seholdet fra sagen. Det forhold, at PET's kildefører allerede i sin arbejdsgruppe 
den 20. maj var sig meget bevidst om de i det mindste potentielle spændinger 
i et samarbejde mellem PET og andre kriminalfolk, antyder, at brydningen har 
manifesteret sig med en eller anden form for styrke før dette tidspunkt. Vidne- 
udsagnet fra rejseholdets kildefører antyder, at brydningen kan have fundet sit 
udslag i rejseholdets ønske om mere aktive efterforskningsmetoder (f.eks. ved 
brug af ransagninger, anholdelser, afhøringer), mens PET's regionsafdeling klart 
hældede til en mere tilbagetrukken, hemmelig efterforskning, som ikke risike- 
rede at eksponere kilden. Tidsfølgen efter den 20. maj synes at antyde, at der har 
hersket uoverensstemmelser. 

Tidligt i maj 1981 herskede der i efterforskningen fornyet interesse for de ryg- 
ter, som Zeus i løbet af marts havde videregivet om, at der blandt anarkisterne 
var planer om at skaffe sig sprængstoffer. Det trak således op til demonstrationer 
foran det britiske konsulat i forbindelse med de sultestrejkende nordirske fanger 


374 PET, administrativ sag: ”Gr. IV: Vedr.: Besvarelse til gruppeopgave ved PET's årsmøde 19817 19. maj 
1981. Ibid., ” Årsmøde 1981, gruppesammensætning”, 14. maj 1981. 

den 14. maj, og man mente, at originalskrivelsen fra brandattentatet mod det 
britiske konsulat lå i Regnbuens lokaler. Endelig var der visse indikationer på, 
at det trak op til ”noget” med sprængstoffer eller andre aktioner. Anarkisterne 
var således ude og sætte plakater op på bygninger med engelsk tilknytning. I den 
telex til Centralafdelingen, hvori disse oplysninger blev indsendt, hed det afslut- 
tende, at: 


"der vil i dag blive et møde hos ki. iversen, hvor vi sammen med rejseafdelingen 
vil tage stilling til, hvilke efterforskningsskridt der skal tages” 


'Telexen, som blev afsendt af PET's kildefører, antyder, at man også efter egen 
opfattelse var nået til et afgørende punkt i efterforskningen, hvor aktive mere 
udfarende efterforskningsskridt kunne aktualiseres.”> Hvad det omtalte møde 
resulterede i, vides imidlertid ikke. Det synes nærliggende, at rejseholdet var 
interesseret i en form for aktion. Flere af de oplysninger, som er bevaret fra disse 
dage fra Zeus, er detaljerede skitser over huse og boliger med angivelser af pul- 
terrum osv.”% En mulig tolkning af dette materiale er, at man i efterforsknings- 
gruppen har følt sig stillet foran mulige aktioner fra anarkisternes side, og at der 
mellem de forskellige parter i efterforskningsgruppen har eksisteret forskellige 
vurderinger af risici og muligheder for en foregribende aktion med mere ud- 
farende efterforskningsskridt såsom ransagninger, arrestationer, afhøringer af 
mistænkte mv. Rejseholdets kildefører erklærede siden hen om baggrunden for 
ophøret af rejseholdets engagement, at: 


"Omkring maj måned 1981 havde [lederen af rejseafdelingens efterforsknings- 
hold] et møde med Politimesteren i Århus om eventuel anholdelse af personer 
fra "Regnbuen” Der var et vist grundlag for en anholdelse, men hvis der ikke blev 
fundet noget belastende under ransagninger, ville det nok ikke kunne føre til no- 
get. Hvis der ikke blev foretaget nogen anholdelser, måtte sagen sluttes for Rejse- 
holdets vedkommende””7 


Efter alt at dømme var man i foråret 1981 nået til et kritisk punkt i efterforsknin- 
gen. Der var ikke længe sket nye brandattentater, og de spor, som man arbejdede 


375. PET, kildesag: Telex region II til Centralafdelingen ved Afd. C, 11. maj 1981. 
376 Ibid., ”Vedr. Zeus”, 19. maj 1981. 
377 Udskrift af dombogen for Københavns Byrets afdeling C, 21. december 2001. 

med, var efterhånden ved at være udtømte. Almindelige aflytninger gav ikke 
meget nyt, da de pågældende var sikkerhedsbevidste, og interessen måtte altså 
samle sig om penetreringen af gruppen og om aktive efterforskningsskridt som 
anholdelser mv. Dette fremgår da også af rejseholdets resuméer og af de afgivne 
forklaringer. Lederen af rejseafdelingens efterforskningshold forklarede således, 
at: 


"De nåede aldrig så langt i efterforskningen, at de var parat til at foretage anholdel- 
ser. På et tidspunkt langt henne under efterforskningen kunne de godt have tænkt 
sig at tage nogen ind til nærmere afhøring. Der var også nogle, der blev afhørt, 
og de havde fornemmelse af, at det var i de grupperinger, at gerningsmændene til 
brandstiftelserne og hærværk skulle findes””: 


Og igen: 


"Sagen sluttede, fordi vidnet ikke mente, at de kunne komme videre rent 
efterforskningsmæssigt, uden at de skulle gøre noget, som kunne gå både op og 
ned, nemlig at tage nogle af personerne fra DSB eller Statsfjenderne ind til afhø- 
ring. Vidnet drøftede dette med politimester Erik Christensen og nok også med 
PET, og de var inde på, at grundlaget ikke var godt nok til en sigtelse. Dette var 
vidnet enig i, men ved en afhøring kunne de pågældende måske røbe noget, som 
kunne give grundlag for en sigtelse”%? 


Rejseholdets kildefører mente, at grundlaget for at foretage anholdelser var til 
stede: 


"Adspurgt, om man fra Rejseafdelingens side mente, at der var grundlag for at 
foretage anholdelser, forklarede vidnet, at da arbejdet blev afsluttet, følte han, at de 
var kommet så langt, at grundlaget for anholdelse havde været til stede, og at de 
kunne have anholdt 7-8 personer, mistænkt for brandstiftelse og hærværk. Perso- 
nerne havde været iagttaget, mens de malede den femtakkede stjerne. Det kunne 
således have været dem, der var involveret i brandattentaterne. Det var… [lederen 
af rejseafdelingens efterforskningshold], der sagde til vidnet, "nu stopper vi”. Vidnet 
husker ikke hvorfor. Han var selvfølgelig skuffet over ikke at kunne fuldføre sagen, 


378 RB: Lederen af rejseafdelingens efterforskningshold, 2. juni 2004. 
379 Ibid. 

men… Rejseafdelingens chef, som havde truffet beslutningen, diskuterede man 
ikke med””3t 


Det kritiske punkt, hvor man forventede modtagelsen af sprængstofferne, og 
hvor man under alle omstændigheder var nået så langt som muligt uden nye 
efterforskningsskridt, synes at være i maj 1981. Den 19. maj 1981 havde rejsehol- 
dets kildefører et møde alene med Zeus, og herefter fulgte den 20. maj et møde 
med begge kildeførere, hvor Anders Nørgaard blev instrueret om, hvordan han 
skulle forholde sig på sin rejse til Paris sammen med anarkisterne. Ved hjem- 
komsten den 27. maj blev han debriefet af begge kildeførere. Herefter fulgte et 
vigtigt intermezzo, som bragte Anders Nørgaard en del ud af fatning for en tid. 
Den 28. maj blev han af sin omgangskreds blandt anarkisterne underkastet et 
regulært forhør, hvorunder flere luftede mistanker om, at han var politispion. 
Den 30. maj vendte man tilbage til spørgsmålet om, hvorvidt man kunne være 
infiltreret af en politispion, og Zeus blev igen ”grillet”. Kort tid efter kunne An- 
ders Nørgaard rapportere til kildeføreren i PET, at han troede, at hans værelse 
var blevet ransaget af ukendte personer. En eller anden form for krise i indsatsen 
af Anders Nørgaard i Regnbuemiljøet i Århus udviklede sig således i dagene i 
umiddelbar tilslutning til den dag, hvor Anders Nørgaard fik den besked, at den 
anden kildefører ikke længere ville deltage i samarbejdet, og at denne var blevet 
overført til andet arbejde. 

Rejseholdets engagement i efterforskningen i Århus blev som nævnt gradvist 
bragt til ophør i juni og juli. Kildeføreren fra rejseholdets medvirken i efterforsk- 
ningen blev ifølge lederen af rejseafdelingens efterforskningsholds optegnelser 
i sagsresuméet formelt bragt til ende den 12. juni, mens den anden kriminalas- 
sistent blev trukket ud den 19. juni. Endelig afsluttede lederen af rejseafdelingens 
efterforskningshold i Århus sin indsats den 3. juli.z Man må på grundlag af disse 
oplysninger formode, at afbrydningen af rejseholdets deltagelse i kildeføringen 
er sket mellem den 21. maj og den 3. juni 1981, mens rejseholdet således er forble- 
vet i efterforskningen indtil i hvert fald den 2. juni og sandsynligvis først endelig 
er afrejst mod København fra den 12. og 19. juni. Mens der hengik en ni-ti dage 
før den første rejseholdsmedarbejder, kildeføreren, blev trukket ud af efterforsk- 


380 RB: Kriminalassistent fra rejseholdet, 2. juni 2004. 

381 PET, kildesag: ”Zeus tidsskemå,, s. 22-26. 

382 Kommissionens Arkiv: Materiale modtaget fra Rigspolitichefen vedrørende rejseholdets efter- 
forskning i Århus: Rigspolitichefens rejseafdeling, resumé, 26. marts 1982. 


Operation Zeus 


OPERATION ZEUS: ÅRHUS 


ningen, så forløb der en måned efter overdragelsen af kildeføringen af Zeus i 
PET's hænder, førend den sidste medarbejder fra rejseholdet formelt afbrød sin 
medvirken i efterforskningen. Afbrydelsen af samarbejdet om kildeføringen af 
Zeus og rejseholdets tilbagetrækning fra Århus er således to tidsmæssigt adskilte 
momenter. 

Den mulige sammenhæng mellem de to beslutninger komplicerer billedet 
og er med til at vanskeliggøre en tolkning af de forklaringer, som er afgivet om 
sagen. Vidnerne er ikke præcise med hensyn til, om de taler om udskillelsen af 
rejseafdelingen fra kildeføringen af Anders Nørgaard, eller om de taler om ophø- 
ret af samarbejdet og rejseafdelingens hjemrejse. Ikke desto mindre må der være 
tale om to beslutninger, om end den første kan have betinget den anden. Det kan 
muligvis forklare, hvorfor der er to forklaringer på indstillingen af samarbejdet 
med rejseafdelingen. Den ene hævder, at beslutningen blev taget af politimester 
Erik Christensen, mens den anden hævder, at beslutningen blev taget af rejse- 
afdelingens chef. Den logiske sammenhæng er, at beslutningen om rejseafdelin- 
gens udskillelse fra kildeføringen af Anders Nørgaard blev taget af politime- 
steren i slutningen af maj eller tidligt juni 1981. Det åbenbart sandsynlige er, at 
motivet for PET's ønske om en udskillelse af kriminalassistenten fra rejseholdet 
var forskellige vurderinger af, hvordan man skulle gå frem i forbindelse med 
den forventede modtagelse af sprængstoffer i anarkistmiljøet, hvordan kilden 
Zeus skulle stille sig til at optræde i anarkistmiljøet ved denne lejlighed, og hvor 
udfarende man skulle være med hensyn til at indhente anarkisterne til afhørin- 
ger, ransagninger og lignende. Lederen af PET's regionsafdeling II har således 
forklaret, at: 


"Problemet var ganske enkelt, at kilden var kommet så tæt på grupperingens ker- 
ne, at det blev et spørgsmål, hvad han måtte deltage i. Det var et praktisk problem, 


at kilden måtte trække sig, når de andre i gruppen bad ham om noget”; 


"Vidnet forklarede hertil, at han og [rejseholdets kildefører] ikke kunne få tingene 
til at køre. [Rejseholdets kildefører] skulle opklare en sag. Det skulle vidnet ikke, 
men var interesseret i at skaffe så mange oplysninger som muligt til politimester 
Erik Christensen. Der var sådan set ikke noget problem i at lade Zeus fortsætte, 
men de kunne ikke blive enige om, hvor langt Zeus måtte gå. Vidnet tog derfor et 


383 RB: Leder af PET's regionsafdeling, 28. januar 2004, s. 25. 

møde med politimester Erik Christensen og Iversen, og Erik Christensen erklæ- 
rede, at dette ikke kunne fortsætte”34 


Også PET's kildefører lokaliserede beslutningen om at udskille rejseafdelingen 
fra kildeføringen til et møde hos politimesteren.;% 


"Da rejseholdet indstillede efterforskningen, blev operationen efter konsultationer 
mellem regionsafdeling 2, politimester Erik Christensen og ki. Jørgen Iversen op- 
givet som åben efterforskning, og det blev en ren PET-efterforskning”.;f 


Lederen af PET's region II havde således vanskeligheder med at finde fælles 
fodslag med rejseafdelingens udsendte om, hvilke skridt der skulle tages med 
hensyn til en opklaring af brandattentaterne. Det er svært at komme sagen nær- 
mere, end at PET meget strengt vogtede over kildens sikkerhed — og herunder 
iagttog de legale grænser for en penetrants adfærd — mens rejseafdelingen fandt, 
at der kunne være et acceptabelt rum for at risikere Zeus' dække i en udfarende 
politiaktion med efterfølgende anholdelser, afhøringer mv. Sagen havde nået et 
kritisk punkt, hvor man enten måtte foretage sig noget nyt eller henlægge efter- 
forskningen. Det forhold, at den sidste udgang kunne betyde, at man havde mu- 
lighed for at fortsætte indhentningen ved kilde Zeus, kan have haft en vis vægt 
for PET's region II's stillingtagen, al den stund at man hos de involverede lokale 
PET-medarbejdere ikke vurderede, at en udfarende politiaktion ville have andet 
resultat end at umuliggøre Zeus' fremtidige arbejde og bringe hans dække i fare. 
Regionsafdelingslederens forklaring er i så henseende illustrativ: 


"Adspurgt forklarede vidnet, at hans primære reference var politimester Erik Chri- 
stensen, der havde ansvaret for opklaringsarbejdet. Centralafdelingen blandede 
sig ikke i dilemmaet mellem opklaring og efterforskning, men var naturligvis in- 
teresseret i, hvad der foregik. Erik Christensen havde vel ligesom vidnet et ønske 
om opklaring, men ikke i, at Zeus gik for langt. Anholdelser var aldrig kommet 


384 RB: regionsafdelingslederen, 28. januar 2004. 

385 PET, administrativ sag: ”Vedr. artikler i Ekstrabladet, der omhandler efterforskning, hvor PET er 
nævnt som en hindring for sagens opklaring”, 16. april 1982. Det må her formodes, at PET's kilde- 
fører, som ikke var til stede, har sin viden fra regionsafdelingslederen med hensyn til, hvori beslut- 
ningsgrundlaget bestod. Til gengæld må han have været udmærket orienteret om baggrunden for, 
at sagen blev bragt for politimesteren. 

386 RB: PET-medarbejder, 9. december 2003. 

på tale, da der ikke var beviser nok. En anholdelse under disse omstændigheder 
ville betyde, at PET ville komme bagud. Hvis man var fortsat, ville Zeus ikke have 
overlevet som meddeler, og det er et spørgsmål om tid, før han alligevel var blevet 
trukket ud.”37 


PET's kildefører antydede også, at der var nuancer mellem forståelsen af, hvilke 
efterforskningsskridt der trængte sig på: 


"Både PET, Århus Politi og Rejseafdelingen deltog i efterforskningen, og samarbej- 
det var frugtbart og godt. Selve efterforskningen af de kriminelle handlinger inkl. 
trotylsagen afsluttedes og rejseafdelingen tog hjem. På dette tidspunkt var der nok 
forskellige opfattelser af efterforskningens stade. Folkene fra rejseholdet var meget 
kede af at skulle forlade Århus uden at have opklaret sagen vedrørende brandat- 
tentaterne. PET fortsatte med Anders Nørgaard” 


Det foreligger således klart belyst, i hvilket tidsrum beslutningen om at over- 
drage den fulde kildeføring af Anders Nørgaard til PET's regionsafdeling er sket. 
Det ligger også klart, at beslutningen blev taget af politimesteren i samråd med 
efterforskningsleder Jørgen Iversen, regionsafdelingslederen samt — mindre sik- 
kert — lederen af rejseholdets udsendte efterforskningshold. Baggrunden for 
beslutningen var, at efterforskningen var gået ind i en afgørende fase, hvor der 
dels forelå en mistanke om forsøg på at anskaffe sprængstoffer, og hvor efter- 
forskningen dels var nået til et punkt, at man ikke kunne komme længere med 
den aktuelle indsats. En form for politiaktion ville være nødvendig for at bringe 
efterforskningen ud af dødvandet, og heri indgik dels sprængstofsagen, dels An- 
ders Nørgaard som faktorer. Afgørende var en uenighed mellem rejseholdets 
folk og PET's folk om, hvilken betydning man kunne tillægge en indhentning 
af de mistænkte til afhøring og evt. i sammenhæng hermed ransagninger mv. 
PET-folkene stillede sig skeptiske med hensyn til mulighederne for succes og 
betragtede også en sådan aktion som en risiko for agentens dække og sikkerhed. 
Hertil kom, at PET-folkene også synes at have næret alvorlige betænkeligheder i 
forbindelse med agentens sikkerhed. 

Efter alt at dømme betød dette ikke nødvendigvis, at rejseafdelingens folk 
var udskilt fra efterforskningen som sådan. Det må imidlertid forudskikkes, at 


387 RB: Regionsafdelingslederen, 28. januar 2004. 

politimesterens afvisning af videregående efterforskningsskridt i form af omfat- 
tende afhøringer, anholdelser mv. indebar, at det var vanskeligt at komme videre, 
så længe nye spor ikke blev bragt til veje. Hertil kom, at der synes at være opstået 
territorialstridigheder mellem ledelsen af PET's regionsafdeling II og ledelsen af 
rejseafdelingens udsendte. Det er for så vidt korrekt, at der ikke i det materiale, 
som Kommissionen har haft adgang til, findes spor efter egentlige personlige 
modsætninger eller sammenstød. Der findes derimod klare tegn på, at rejsehol- 
det var meget utilfreds med afslutningen på sagen, og at der har hersket uenig- 
hed om sagens indhold — herunder om de mulige videre efterforskningsskridt. 

Det er også tydeligt, at der i rejseholdets afsluttende resumé over sagen og 
PET's oversigt fandtes forskellige teorier om, hvem der tilhørte henholdsvis 
Statsfjenderne og DSB. PET-medarbejderen præciserede således i sin opsam- 
ling over Statsfjenderne, DSB mv., at PET ikke var enige i, at gruppen omkring 
den centrale anarkistgruppe var de ideologiske bagmænd bag DSB-aktionerne. 
Derimod var man enig med rejseholdet i, hvem de mistænkte gerningsmænd 
var. PET mente på grundlag af en ideologisk-semantisk analyse af de forskel- 
lige erklæringer, at der var tale om to forskellige grupper, og at Statsfjenderne i 
modsætning til DSB var en ideologisk bevidst, velformuleret anarkistisk grup- 
pering.;% 

I forklaringerne fra rejseholdets folk kommer det til udtryk, at man fandt, at 
PET's regionsafdeling håndhævede sikkerhedsforanstaltningerne meget rigori- 
stisk. Rejseholdets kildefører beskrev samarbejdet således, at: 


"Rejseafdelingen fik god information fra PET. Rejseafdelingen foretog nogle ob- 
servationer, hvor de brugte nogle observatører, som PET rådede over. Arbejds- 
delingen var vel sådan, at man informerede hinanden. Samarbejdet var altså på 
informationsniveau. Vidnet har samarbejdet med… [PET-kildeføreren] og… [en 
anden medarbejder] fra PET. I rejseafdelingen blev der afholdt møder hver dag, 
men vidnet husker ikke, om der deltog nogen fra PET hver gang” 


Chefen for det udsendte rejsehold var mere forbeholden over for den meget sik- 
kerhedsbetonede tilgang hos PET-folkene i Århus. Det hed her, at samarbejdet 
fungerede fint, men at man jo kunne have forskellige opfattelser af arbejdsgan- 
gene. Det blev formuleret mere eksplicit: 


389 PET, operationssag: ”Vedr. Operation...” 25. september 1981. 
390 RB: Kriminalassistent fra rejseholdet, 2. juni 2004. 

"Samarbejdet med PET fungerede udmærket, men var meget sikkerhedsbetonet. 
Rejseholdets daglige rapporter blev hver aften afleveret til PET og låst inde i PET's 
pengeskab. Hen mod afslutningen af sagen, da man var inde på at foretage afhø- 
ringer, ville vidnet gerne se nogle af disse — rejseafdelingens egne — rapporter, 
men PET nægtede at udlevere dem. Vidnet kunne gennemse rapporterne i PET's 
lokaler” 


Det bør her bemærkes, at PET's regionsafdeling II på dette tidspunkt havde til 
huse i en ejendom i Vester Allé, mens kriminalpolitiet og efterforskningsgrup- 
pen havde til huse på det gamle Hotel Regina. Denne opfattelse af en forskellig 
vægtning af sikkerhedsprocedurerne fremtrådte ligeledes af forklaringerne fra 
PET-kildeføreren og fra chefen for regionsafdeling II. De to PET-folks forklarin- 
ger efterlod det indtryk, at PET-afdelingens opmærksomhed på sikkerhedsfor- 
holdene nærmest blev skærpet hen mod afslutningen af samarbejdet.” 

Det fremgår af ovenstående, at rejseholdets folk ikke havde adgang til nogen 
form for PET-dokumenter. Det gjaldt også kildemappen for Zeus med indbe- 
retningerne til Centralafdelingen og tidsskemaet.”> Da man var usikker på, om 
rejseholdet på regionsafdelingens præmisser kunne få adgang til telexbeske- 
derne med oplysninger om kildeoperationen til Centralafdelingen, besluttede 
lederen af regionsafdelingen, at rapporterne til Centralafdelingen skulle sendes 


391 RB: Chefen for rejseafdelingens efterforskningshold, 2. juni 2004. Rejseafdelingen så ikke PET's 
rapporter i sagen. Samme, s. 6. 

392 Afdelingslederen i Region 2 har i et høringssvar bemærket følgende: ”Kriminalpolitiet og efter- 
forskningsgruppen havde til huse på det gamle hotel ”Regin&”, der lå på Strøget. I disse lokaler var 
sikkerheden ringe, ligesom der ikke var døgnvagt i modsætning til, hvad der var tilfældet i regions- 
afdelingen. På den baggrund besluttede daværende politimester Erik Christensen, at samtlige do- 
kumenter af sikkerhedsmæssige årsager skulle befinde sig i regionsafdelingen. Det er således ikke 
korrekt, at der var en forskel i opfattelsen af sikkerhedsprocedurerne mellem på den ene side PET 
og på den anden side Rejseholdet. Beslutningen blev som nævnt truffet af daværende politimester 
Erik Christensen grundet de manglende sikkerhedsforhold på det gamle hotel ”Regina”. 

393 RB: PET-medarbejder, 20. april 2004: "Vidnets dagbogsnotater er på intet tidspunkt kommet i rej- 
seafdelingens besiddelse, idet rejseholdet ikke var clearet til hemmeligstemplet materiale” Ibid. Det 
er på den anden side ikke klart, om PET-afdelingen af rejseholdet blev orienteret om, at rejseholdet 
benyttede en af PET overvåget højrefløjsperson som penetrant i forhold til Nordirlandsgruppen. 

med kurer.”+ Første kurersending blev afsendt den 11. juni 1981.” Beslutningen 
er muligvis taget i forbindelse med kildeføreren for rejseholdets udskillelse fra 
kildeføringen af Zeus på et tidspunkt omkring den 3. juni. 

Det er på baggrund af stilstanden i efterforskningen, afkoblingen af rejse- 
holdet fra kildeføringen af Anders Nørgaard samt mødet med PET-afdelingens 
strikte sikkerhedsforhold, at man givet må se beslutningen om at trække rejse- 
afdelingens folk ud af efterforskningen. Denne fulgte som nævnt i tilslutning til 
ophøret af kildeføringen af Zeus og blev eksekveret ind i juni. Resuméet blev 
underskrevet den 12. juni 1981, og rejseafdelingens folk trådte ud af efterforsk- 
ningen af brandattentaterne mellem den 12. juni og den 3. juli 1981. Det egentlige 
tidspunkt for beslutningen om at bringe rejseafdelingens deltagelse i efterforsk- 
ningen til ophør kendes ikke, men har givet ligget mellem begyndelsen af juni 
og den 12. juni 1981. 


Sprængstoffer 


Et moment i Anders Nørgaards virke for PET i Århus var de efterretninger, som 
han kunne videregive om, at man blandt anarkisterne talte om at skaffe og be- 
nytte sprængstoffer til en aktion. Sagen om sprængstoffer til anarkistgruppen tog 
sin begyndelse, da Anders Nørgaard den 19. marts 1981 sad på værtshus sammen 
med en pige fra anarkistgruppen. I samtalen kom man ind på ”.… effekten af at 
smide bomber og brænde af.Z, og den pågældende spurgte Anders Nørgaard, 
hvilke mål han ville pege på. Efter en vis betænkningstid svarede han, at storma- 
gasinet Salling vel ville være et godt mål på grund af den måde, hvorpå de ud- 
nyttede deres medarbejdere.” Der ses ikke i materialet en umiddelbar reaktion 
fra politifolkene på Anders Nørgaards udpegning af Salling (i centrum af Århus) 
som mål for bombning eller ildspåsættelse. Allerede på dette punkt må man da 
også spørge, om der er tale om en afprøvning af kilden i forbindelse med mistan- 
ken i miljøet om, at han skulle være politiagent. Det er dog næppe sandsynligt. 


394 RB: PET-medarbejder, 20. april 2004; RB: Regionsafdelingslederen, 28. januar 2004. Sidstnævnte 
er mindre eksplicit om procedurerne, men i sin grundtone forbeholden med hensyn til de sikker- 
hedsmæssige aspekter i rejseholdets tilgang. 

395 PET, kildesag: Frem til den 13. maj blev tidsskemaet sider tilsyneladende telexet til Centralafdelin- 
gen på normal vis. Ibid., s. 21. 

396 PET, kildesag: ”Tidsskema for kilde Zeus”, s. 6-7. 

Dels synes en person i den centrale anarkistgruppe med en vis vægt at have sagt 
god for ham, dels synes Nørgaard i den efterfølgende tid at have vundet stigende 
tillid i miljøet. Kildeførerne benyttede dog straks lejligheden til at drøfte sik- 
kerhed, dækhistorier mv. Det fremgår af de samtidige noteringer i kildemappen, 
at de sikrede sig, at Anders Nørgaard ikke lod sig trække med ind i kriminelle 
aktioner med sprængstofferne: 


"Skulle han få tilbud om aktivt at begå kriminelle ting, så som bombekastning, 
må han afstå og henvise til hans nerver, der en gang for år tilbage havde svigtet.”>7 


Den 9. april 1981 telefonerede Anders Nørgaard til kildeføreren fra rejseholdet og 
fortalte, at han havde været til et møde sammen med den faste flok fra Regnbuen 
i TABU (Tilbud til Arbejdsløse Bevidste Udskud). Efter et ret begivenhedsløst 
møde gik man på værtshus, og her forstod Nørgaard på samtalen, at en kvinde 
fra kredsen af anarkister skulle modtage et halvt kilo trotyl, og at en anden navn- 
given person skulle have forstand på, hvordan man omgikkes sprængstoffet. 
Hvad det skulle bruges til, kunne han ikke sige.» 


"Under denne tur fortalte… [en anarkist], at hun snart ville modtage et halvt kilo 
Trotyl. Da… [en mandlig anarkist] hørte, at hun sagde det, sagde han, at det skulle 
bruges fornuftigt, og at han havde forstand på sprængstoffer. Under besøget på 
Latiner Bodegaen talte de meget om anarkistisk aktionsform, og Zeus oplyste, at… 
[den mandlige anarkist] hele tiden sagde, at der var kun en vej frem til anarkisme, 
og det var den direkte aktion med voldelige midler”; 


Disse mere konkrete oplysninger synes at have skærpet kildeførernes opmærk- 
somhed. Den 15. april 1981 var der møde med Anders Nørgaard, hvor man 
samlede op og drøftede sikkerhed.” I det hele taget synes Anders Nørgaards 
resultater at have konsolideret efterforskningsgruppen i den opfattelse, at han 


397 Ibid., s 7. 

398 Ibid.: ”Vedrørende Zeus”, 9. april 1981. Ibid., kildesag: telex til Centralafdelingen: ”vedr. operati- 
on... 27. april 1981. 

399 Ibid., ”Tidsskema for kilde Zeus”, s. 13. Samtalen svarer nøje til et notat af Anders Nørgaard i den- 
nes lommebog om den 7. april 1981. Jf. PET, kildesag: Side fra lommebog, 7. april 1981. Hvis denne 
episode er repræsentativ, så svarede PET-rapporteringen nøje til ordlyden i Anders Nørgaards rap- 
porter. 

400 PET, kildesag: ”Tidsskema for kilde Zeus”, s. 14. 

burde fortsætte. Der var en vis optimisme at spore med hensyn til muligheden 
for at fremskaffe oplysninger, som kunne føre til pågribelse af brandstifterne. 
Det blev den 23. april 1981 i ”ledergruppen” besluttet, at Anders Nørgaard ”..med 
stor forsigtighed boer fortsaette.”, Men man var også opmærksom på, at grup- 
pen omgærdede sig med en del sikkerhedsforanstaltninger, og at i hvert fald én 
person i den ledende anarkistgruppe havde visse reservationer med hensyn til at 
inddrage Anders Nørgaard i inderkredsens forhold.” 

Samtidig var der bevægelse i tingene i Århus. Det fremgik af to rapporter fra 
rejseholdets kildefører om møder, som denne holdt alene med Anders Nørgaard 
den 22. og 24. april 1981.” Anders Nørgaard kunne fortælle, at gruppen havde 
fået et nyt medlem, som havde en del internationale kontakter. I det hele taget 
var det af snakken i anarkistmiljøet åbenbart, at man havde forbindelser til de 
internationale anarkistgrupper.'”> Anders Nørgaard rapporterede også, at han 
havde været med til møde i Regnbuen, hvor man havde drøftet aktioner i forbin- 
delse med 1. maj. På mødet, hvor bl.a. en ledende anarkist og den ovennævnte 
anarkist, der havde erklæret at besidde sprængstofekspertise, deltog, drøftede 
man igen brugen af sprængstof i ”direkte aktioner”, som stærkt blev støttet af de 
to nævnte deltagere, hvorimod andre gik ind for en blødere linje.” 


<TEn navngiven anarkist] ventede sprængstof - trotyl - en af dagene, og der blev 
diskuteret hvilken form for detonator, som de skulle anvende. Der blev talt om [...] 
som detonator. Nogle mål for et attentat blev ikke nævnt direkte, men der blev talt 
om at sprænge en statue i luften. Stedet ikke udpeget. 

… [En navngiven anarkist] kunne skaffe sprængstoffet gennem to mænd. Der blev 
talt om, at de skulle komme over med det, hvorfor Z.[Zeus] formoder, at de kom- 
mer fra Sjælland.… [En navngiven anarkist] havde opfordret Z. [Zeus] til at op- 
bevare sprængstoffet indtil anvendelsen. Z. [Zeus] ønskede forholdsregler i den 
anledning. 


401 PET, kildesag: Telex til Centralafdingen: ”Vedr. operation... 23. april 1981. 

402 Af tidsskemaet fremgår det af en notits af PET-kildeføreren, at rejseholdets kildefører på egen hånd 
havde holdt to møder med Nørgaard, og at rapport fandtes vedlagt. Ibid., ”Tidsskema for kilde 
Zeus”, s. 14. Se også rapporterne i kildemappen. Begge dokumenter er meget udførlige med hensyn 
til, hvad der er kommet frem fra Zeus' side. Rejseholdets kildefører synes derimod blot at have givet 
de mest nødvendige, foreløbige instrukser (om at undgå at blive involveret med sprængstof eller 
aktioner) på mødet den 24. april 1981. Se nedenfor. 

403 Ibid., ”Vedrørende Zeus”, møde den 22. april 1981. 

404 Ibid. 

Det aftaltes, at han foreløbig skulle være afvisende med hensyn til opbevaringen”+% 


Som det fremgår af citatet, har rejseholdets kildefører altså med kilden aftalt, 
at denne skulle være afvisende med hensyn til opbevaring af sprængstofferne, 
ligesom det også fremgår, at en person i gruppen havde opfordret Anders Nør- 
gaard til at opbevare sprængstofferne. Det fremgik også, at Anders Nørgaard — af 
grunde uden forbindelse til kildearbejdet — skulle passe sin kærestes lille dreng i 
ugen omkring den 1. maj, og at han dermed mente at have et dække for at undslå 
sig for at deltage i ulovligheder.” 

Kildeføreren for rejseholdets rapport om mødet med Anders Nørgaard var 
nedskrevet og dateret samme dag, som mødet havde fundet sted, nemlig fredag 
den 24. april 1981. Efterforskningsgruppen mødtes straks om mandagen, den 27. 
april 1981, for at drøfte sagen. I mødet deltog foruden kriminalinspektør Iversen 
de to kildeførere, lederen af PET's regionsafdeling II og en anden efterforsker. 
Det var blevet oplyst, at trotylen formentlig ville komme til byen samme dag, 
og lederne af efterforskningen stillede sig nu spørgsmålet, hvordan Zeus skulle 
svare på spørgsmålet, om han kunne opbevare det. ”Zeus har anmodet om for- 
holdsordre, og paa moedet blev det bestemt, at han i k k e maa opbevare det. 
vedr. hans andel i evt. aktioner omkring den 1. maj vil han undskylde sig med, 
at han skal passe et barn paa to aar... Rapporter om møderne med Anders Nør- 
gaard blev straks afsendt til en jurist i Centralafdelingen i København.” Børne- 
pasningen blev således anvendt af Anders Nørgaard til at undslå sig involvering i 
lovovertrædelser. Over for journalisterne Søren Steen Jespersen og Miki Mistrati 
gav Anders Nørgaard angiveligt historien en noget anden drejning, nemlig at 
PET planlagde en operation med udgangspunkt i barnet. Anders Nørgaards for- 
klaringer til de to journalister og andre medier i denne periode skal således tages 
med det væsentlige forbehold, at han aldrig fortalte om den egentlige baggrund 
for handlingerne forud for 1. maj 1981, nemlig at anarkistmiljøet forsøgte at 


405 Ibid. Der menes 'forholdsordrer, jf. følgende. 
406 Ibid.: ”Det vil give ham en god grund til at undgå aktiv medvirken i aktioner omkring 1. maj-” Ibid. 
407 PET, kildesag: Telex til Centralafdelingen: ”Vedr. operation...” 27. april 1981. 

fremskaffe trotyl, hvilket skabte problemer for Nørgaards virke som penetrant.” 
At denne helt grundlæggende præmis for forståelsen af historien sandsynligvis 
blev udeladt af Anders Nørgaard i 1998 sætter helt naturligt spørgsmålstegn ved 
troværdigheden af de fremsatte oplysninger i pressen i denne periode. 

De stadig mere konkretiserede forlydender om trotylanskaffelse og -anven- 
delse har således allerede den 23. april 1981 foranlediget efterforskningsledelsen 
til at beslutte at beholde Zeus i miljøet omkring bogcaféen, men med største 
forsigtighed. Den 24. april 1981 har rejseholdets kildefører da på tomandshånd 
givet kilden besked om, at han indtil videre ikke måtte opbevare sprængstoffet, 
og førstkommende hverdag blev dette nu endegyldigt tiltrådt af efterforsknings- 
gruppen. Med blikket på efterfølgende forlydender om, at Anders Nørgaard 
med rejseholdets kildeførers stiltiende accept skulle have tilbudt sine kontak- 
ter i aktivistmiljøet sprængstoffer, kan man overveje forløbet af disse instrukser. 
Det, som falder i øjnene, er først og fremmest, hvorfor efterforskningsgruppen 
den 27. april 1981 skulle overveje en beslutning, som allerede synes at være ta- 
get fire dage før. Var der i rejseholdets kildeførers besked til Anders Nørgaard 
den 24. april større spillerum end i den tidligere og senere stillingtagen i efter- 
forskningsgruppen? Svaret er, at det ikke forekommer sandsynligt. Nøgleordet 
er ”foreløbig”. Selvom rejseholdets kildefører på mødet med Anders Nørgaard 
den 24. april har aftalt med denne, at han ”foreløbig” skulle stille sig afvisende 
over for at modtage sprængstofferne, så kan der ikke deri rummes nogen accept 
af, at Nørgaard gik videre uden at udvise den allerstørste forsigtighed, sådan som 
det var besluttet. Det må tolkes som et forbehold for, at efterforskningsledelsen 
måtte tage stilling efterfølgende. En anden tolkning kan være, at kilden har fået 
besked på ikke definitivt at afvise berøring til sprængstofferne, men i stedet spille 
henholdende for ikke at vække mistanke. Hvorom alting er, så kan der ikke i rap- 
porten findes belæg for, at Anders Nørgaard har fået grønt lys til at involvere sig 
med sprængstoffer eller til at begå ulovligheder. Som forklaret af lederen af det 
udsendte rejsehold: 


408 Jf. spørgsmål fra retsudvalget til justitsministeren nr. 411: ”Kan ministeren bekræfte (som forklaret 
af Anders Nørgaard), at PET har organiseret og finansieret involvering af et mindreårigt barn på 
3 år i en agent-operation, uden at indehaveren af forældremyndigheden til barnet havde givet sit 
tilsagn, og uden at den pågældende blev informeret hverken før eller efter? Påstanden om det mod- 
satte er med Anders Nørgaard som kilde fremført i Søren Steen Jespersen og Miki Mistrati, Den 
hemmelige tjeneste, s. 121. 

"Adspurgt vedrørende levering af sprængstof forklarede vidnet, at han husker, at 
det blev drøftet og nævnt, at Anders Nørgaard havde givet udtryk for, at der var 
tale om noget sprængstof. Vidnet sagde til de to kildeførere, at Anders Nørgaard 
på ingen som helst måde måtte involvere sig i DSB eller Statsfjenderne i forbin- 
delse med sprængstof” 49 


Lederen af det udsendte rejsehold bemærkede supplerende, at han huskede, at 
Nørgaard havde foreslået at opbevare sprængstoffet, og at han derpå havde ladet 
Nørgaard vide, at det skulle han holde sig fra, og at man ikke i så fald kunne 
redde ham fra en eventuel sigtelse. Der er dog ingen vidnesbyrd om, at Nørgaard 
mødtes også med lederen af det udsendte rejsehold, så formodentlig skal dette 
forstås som en instruks formidlet gennem kildeførerne. Lederen af det udsendte 
rejsehold tilføjede i øvrigt: 


"Så vidt vidnet husker, drejede det sig også om, at Anders Nørgaard skulle tilbyde 
sprængstoffet til DSB og Statsfjenderne”+? 


Rejseholdets efterforskningsleder har efterfølgende over for Kommissionen 
præciseret, at udsagnet skal forstås således, at ”Anders Nørgaard ville tilbyde 
DSB og Statsfjenderne sprængstof, men han fik forbud herimod”." Udsagnet 
sandsynliggør, at Anders Nørgaard, i forbindelse med at han fortalte kildefø- 
rerne om planerne i miljøet, kan have fremkommet med et forslag om at tilbyde 
sprængstof til miljøet, såfremt miljøet ikke selv var i stand til at skaffe det. Som 
det vil fremgå nedenfor, lykkedes det ikke miljøet at fremskaffe det pågældende 
sprængstof. En sådan opførsel, hvor kilden udviser handlekraft både for at sikre 
sit fortsatte dække i miljøet og samtidig viser engagement og loyalitet over for 
efterretningstjenesten, er ikke usædvanlig og stiller i øvrigt store krav til kilde- 
føringen. 

Den 28. april 1981, dvs. dagen efter mødet i efterforskningsgruppen, mødtes 
de to kildeførere med Anders Nørgaard. Her blev han instrueret i overensstem- 
melse med efterforskningsledelsens beslutning dagen før: 


409 RB: Lederen af rejseholdets efterforskningshold, 2. juni 2004 
410 Ibid. 
411 Kommissionens arkiv: Telefonnotis, 3. september 2008. 

"Zeus blev nøje instrueret i, at han ikke måtte modtage eller opbevare sprængstof- 
fer. Han fik forklaret, at han risikerede 10 års fængsel i værste fald. Omvendt, hvis 
han på en eller anden måde kunne reddes, ville han blive afsløret og på den måde 
skadet. Dette forstod han udmærket og ville — hvis … [anarkisten med sprængstofs- 
ekspertise] og… [anden anarkist] kom — fortælle, at hans værelse ikke egnede sig 
for opbevaring af sprængstoffer. Der havde været indbrud i et naboværelse og ho- 
tellet, der havde værelset, havde en ekstranøgle. Han ville foreslå, at sprængstoffet 
blev opbevaret hos [anarkisten med sprængstofekspertise] i stedet for” 


Dette blev bekræftet af PET-kildeføreren i hans forklaring for Kommissionen i 
2004: 


—. Vidnet og… [kildeføreren fra rejseholdet] gav Anders Nørgaard den klare sik- 
kerhedsbelæring, at hvis han rørte ved sprængstoffet, var han kriminel, og der var 
så 2 muligheder; enten ville han blive straffet, eller han ville blive afsløret som 
agent.”73 


Det viste sig imidlertid, at sprængstoffet ikke ville komme til den 1. maj 1981. 
Anders Nørgaard kunne den 30. april fortælle, at det åbenbart var i varetægt hos 
nogle forbindelser i København. Anarkisten med sprængstofekspertise mente 
imidlertid, at sprængstoffet ville ankomme førstkommende mandag." PET-kil- 
deføreren har herom forklaret: 


"Vidnet forklarede hertil, at det er oplysningerne fra Anders Nørgaard, som 
nok omkring den 1. april begyndte at tale om, at anarkistgruppen kunne skaffe 
1%» kg. trotyl fra Christiania. [Anarkisten med sprænstofekspertise] var kontakten 
til Christiania. Det var vist en statue eller et mindesmærke, der skulle sprænges. 
Anarkisterne ville ikke forenes med den øvrige venstrefløj om parolerne. Anar- 
kistgruppen kunne nok have fundet på at lave en egen og helt særegen manifestati- 
on. Anders Nørgaard havde sagt, at planerne var skrinlagt 2 dage før, men PET tog 
sagen meget alvorligt og observerede i byen hele natten før den 1. maj. Efterforsk- 
ningen havde vist, at trotylen skulle opbevares hos… [en anarkist] i Mejlgade”+5 


412 PET, kildesag: ”Tidsskema for kilde Zeus”, s. 15. 
413 RB: PET-medarbejder, 21. april 2004. 

414 PET, kildesag: ”Tidsskema for kilde Zeus”, s. 15. 
415 RB: PET-medarbejder, 9. december 2003. 

Herefter glider sprængstofferne langsomt ud af Zeus' synsfelt. Endnu den 4. maj 
1981 rapporterede PET-kildeføreren, at Zeus ville tage kontakt til anarkisten med 
sprængstofekspertise for at undersøge, om sprængstofferne var kommet. Der 
ligger i materialet en indberetning fra rejseholdets kildefører, hvori denne med- 
deler resultatet af Zeus” undersøgelse. Efter et besøg på Regnbuen og overværelse 
af et større skænderi kunne Zeus blot konstatere, at der ikke var noget nyt om 
sprængstofferne.:” Få dage senere hed det i en ny rapport fra PET-kildeføreren: 


"Vedr. den tidligere omtalte trotyl, går de sidste oplysninger nu på, at sprængstof- 
fet, som er trotyl, for øjeblikket befinder sig på en gård på Djursland. Først i næste 
uge (fra den 11/5) vil det blive afleveret hos… [en navngiven anarkist i]. Århus. 
(...). [Den pågældende anarkist] kender ikke personen, der skal aflevere det. Tro- 
tylen vil derpå blive afhentet fra en person, der kommer fra et kollektiv ved navn 
[-…]. En person ved navn…skulle få fat i detonatorer med (...). 

Trotylet skal efter… [anarkisten med sprængstofekspertises] udsagn anvendes mod 
DET BRITISKE KONSULAT i protest, når FRANCIS HUGHES dør. Derfor har 
det heddet sig, at han helst ikke må dø, inden torsdag, hvor den voldelige demon- 
stration skal finde sted i protest imod sultedøden hos Bobby Sands” +: 


En telex med tilsvarende indhold og yderligere informationer om den planlagte 
aktion mod det britiske konsulat blev afsendt til Centralafdelingen den 11. maj 
1981. Heri redegjorde PET-kildeføreren detaljeret for planerne om en voldelig 
protestdemonstration foran det britiske konsulat den 14. maj 1981 i anledning 
af IRA-medlemmets død. Det var åbenbart planen, at der skulle kastes brosten 
mod ruderne, og at man ville tage kampen op, når politiet ankom. Der var også 
planlagt en aktion, når Francis Hughes forventeligt i Mazefængslet i Nordirland 
ville afgå ved døden som følge af sin sultestrejke. Zeus' oplysning om, at man 
ville benytte trotylet mod det britiske konsulat, blev også indrapporteret. PET- 
kildeføreren oplyste, at efterforskningsgruppen ville træde sammen for at drøfte, 
hvilke efterforskningsskridt der skulle tages i anledning af disse oplysninger.» 
Den 13. maj 1981 kunne Zeus rapportere, at sprængstoffet endnu ikke var an- 
kommet. Det fremgår tydeligt af tidsskemaet for Zeus' indsats, at han var ble- 


416 PET, kildesag: ”Tidsskema for kilde Zeus”, s. 17. 

417 Ibid.: "Vedr. Zeus$, 4. maj 1981. 

418 Ibid.: ”Vedr.: Demonstration foran det britiske konsulat i Århus”, 8. maj 1981. 

419 Ibid.: Telex til Centralafdelingen: ”vedr. operation...” 11. maj 1981. Et sådant møde findes ikke om- 
talt i akterne. 

vet instrueret om systematisk at holde øje med, om og hvornår sprængstofferne 
dukkede op i Århus. Også efterforskerne var naturligvis meget opmærksomme 
på sagen. Hvad der skete med sprængstoffet, kan ikke belyses på grundlag af 
akterne i tilknytning til Anders Nørgaard. I løbet af maj fortsatte rapporterin- 
gerne fra kildeføringen af Zeus med indberetninger om trotyl. De mest konkrete 
oplysninger om trotylets ankomst og placering i miljøet synes at være dateret 
forud for den planlagte aktion 1. maj 1981, og igen den 8. maj i forbindelse med 
planlægningen af aktionen mod det britiske konsulat den 14. maj 1981. Gruppen 
synes herefter at have opgivet planerne. 

Det må anses for sandsynligt, at en personkreds omkring Regnbuen i for- 
året 1981 talte om at modtage sprængstoffer fra forbindelser på Sjælland eller i 
hovedstadsområdet, og at man drøftede at anvende dette i forbindelse med en 
politisk manifestation. Flere forhold peger i retning af, at målet var en statue. 
Intet peger på, at man har udset sig mennesker som mål, ligeså lidt som der er 
vidnesbyrd om overvejelser om bevidst at udsætte mennesker for risiko ved en 
sådan sprængstofaktion. Akterne i PET's arkiv om Anders Nørgaards virke rum- 
mer overbevisende oplysninger om disse forhold. 

En ledende anarkist har for Kommissionen oplyst, at han forsøgte at skaffe sig 
sprængstoffer. Han ville gerne selv have haft sprængstof, men afviste det som lat- 
terligt, at det skulle bruges til at sprænge en statue i luften. Men han bekræftede, 
at han i en stjålen bil i sommeren 1981 forsøgte at bryde ind i et militært våben- 
og ammunitionsdepot på Vardeegnen. Forsøget gik i vasken, da det ikke lyk- 
kedes at bryde ind. Der blev ikke gjort noget nyt forsøg, da han på tilbagevejen 
mente, at han blev skygget. Konsekvensen blev, at gruppen blev forsigtigere.” 

På et væsentligt punkt må man dog overveje disse oplysningers soliditet: 
Vidste man i det overvågede miljø, at Anders Nørgaard var kilde for politiet, 
og plantede man disse oplysninger hos Zeus for at vildlede myndighederne? At 
dømme efter det detaljerede aktmateriale og rapporterne har dette ikke været 
tilfældet i den periode, hvor der indløb oplysninger om sprængstofferne, dvs. i 
tiden januar 1981 til tidligt juni 1981. Spørgsmålet om, hvorvidt og hvornår man 


420 Ibid.: ”Tidsskema for kilde Zeus”, s. 26. Der er dog en enkelt henvisning til, at tidligere nævnte 
anarkist med sprængstofekspertise igen i slutningen af september begynder at tale om trotyl, og om 
at man gerne ville have ”en lille pakke”. Ibid., s. 51. I årsberetningen fra region II hed det ligeledes, 
at man havde taget sagen meget alvorligt, da der ved et indbrud på Sjælland tidligere var blevet 
stjålet 24 kilo trotyl: ”Så vidt vi ved, blev sprængstoffet aldrig tilvejebragt og kort før 1. maj havde 
anarkistgruppen opgivet planerne”, PET, Årsberetning, regionsafdeling II, 1982. 

421 Interview nr. 3 samt tillæg til referat ved e-post af 15. maj 2004. 

i miljøet erkendte, at Anders Nørgaard havde forbindelse til politiet, er vigtigt 
for en vurdering af lødigheden af de oplysninger, som operation Zeus indbragte. 
Man må imidlertid allerede her forudskikke, at Anders Nørgaards virke fra ja- 
nuar 1981 til december 1981 må forstås som en proces i bevægelse og med flere 
tendenser. En af disse tendenser var en gradvis accept i miljøet og en bevægelse 
mod stigende fortrolighed. En anden tendens var — som udslag af det mere eller 
mindre organiserede hemmelighedskræmmeri — at kilden flere gange blev udsat 
for individuel eller kollektiv mistænksomhed og mistanker om, at han var plan- 
tet, og inkvisitoriske forhør om hans politiske ståsted, ideologi og vilje til politisk 
handling. Der blev ved flere lejligheder rettet konkrete mistanker mod ham. Så- 
danne var imidlertid sikkert motiveret af almen frygt for, at politiet skulle træn- 
ge ind til gruppens hemmeligheder — hvad disse så måtte bestå i eller ikke bestå 
i. En anden faktor har givetvis været en ideologisk motiveret mistænksomhed og 
en tradition for politisk eksklusivitet med rod i den anarkistiske samfundsforstå- 
else og i den anarkistiske tradition for hemmelige selskaber.” Samlet betragtet 
har Anders Nørgaard næppe fået sin dækhistorie gennemskuet frem mod maj 
1981, og det er netop i denne periode, at rygterne om sprængstofferne optræder. 
Så længe Anders Nørgaard har befundet sig i randen af gruppens overvejelser 
om ”direkte aktioner” eller af udførelsen af sådanne aktioner, har presset næppe 
heller været så voldsomt. Det bekræftes i øvrigt af det ret frie flow af oplysninger 
om mindre ulovligheder, konspirativ adfærd, praktiske og teoretiske overvejelser 
om voldelige aktioners nødvendighed og berettigelse osv. Endelig må det formo- 
des, at det forhold, at han kendte en af de ledende anarkister, til en vis grad har 
borget for hans revolutionære sindelag og skærmet ham mod afsløring. 

Der er, efter at det blev offentligt kendt, at Anders Nørgaard arbejdede som 
kilde for PET, fremkommet forskellige vurderinger af Anders Nørgaards indsats 
i Århus. Flere kommentatorer har efterladt det indtryk, at Anders Nørgaard var 
en svag person, som ikke var skikket til at bære en sådan opgave. Man finder 
også antydninger af, at man i miljøet kendte alt til Anders Nørgaards forbindelse 
til politiet, og at man aldrig lod ham komme i nærheden af noget, som han ikke 
måtte se.” I stedet gav man ham blot falske spor. I forbindelse med den offentlige 
debat om Anders Nørgaard i 1998 blev det således hyppigt hævdet, at man havde 
gennemskuet, at han var politiagent. Mange af disse kommentarer har en ikke 


422 Anarkismen var historisk ofte opstået i samfund præget af politisk ufrihed, hemmeligt politi og 
forfølgelse, såsom f. eks. i tsarens Rusland og visse sydeuropæiske lande. 
423 Interview nr. 3. 

ringe grad af efterrationalisering over sig; givetvis også næret af Anders Nørga- 
ards ulykkelige skæbne efter afsløringen af dennes virke for PET.+- 

Når man følger indberetningerne fra Anders Nørgaards aktiviteter i Århus, 
tegner der sig et andet billede. Kildeførerne har fulgt Anders Nørgaards aktivite- 
ter tæt og har ofte drøftet med ham, hvordan han skulle forholde sig. Selv synes 
Anders Nørgaard at have haft en ret sikker situationsfornemmelse i forhold til 
anarkistmiljøet, som i øvrigt har været svært at begå sig i. Tidsskemaet, som er 
udfærdiget af PET's kildefører med støtte i Anders Nørgaards rapporter, rum- 
mer meget detaljerede redegørelser for situationer, for ordvekslinger og for den 
konkrete sammenhæng, hvori Anders Nørgaard opsamlede sine informatio- 
ner.” Der tegner sig på den baggrund et billede af en meget observant og intel- 
ligent kilde, som har haft en god evne til at falde ind i miljøet. Der kan imidlertid 
ikke være tvivl om, at det har været en belastende opgave at trænge ind i det 
meget sikkerhedsbevidste miljø omkring Regnbuen. I flere tilfælde blev kilden 
som nævnt udsat for betydelig mistænksomhed omkring sin person, og ikke 
sjældent var der tale om situationer med politiske diskussioner, hvor situationen 
var anspændt, og hvor Anders Nørgaard måtte opbyde stort nærvær for at opret- 
holde sin dækhistorie. Det er i den sammenhæng vigtigt at se hans virksomhed 
og hans tilknytning til gruppen som en proces over en række måneder, hvor 
han bevægede sig gennem flere faser af ”godkendelse” og kom nærmere og nær- 
mere kernen i de politiske aktiviteter, som udfoldede sig i kredsen. Det gælder 
frem til sommeren 1981, men ikke ubetinget for tiden efter. Anders Nørgaards 
tøven over for at deltage i ulovligheder og mere drastiske aktioner har — ligesom 
hans henholdende svar i de brændende diskussioner af revolutionær dogma- 
tik — utvivlsomt placeret ham marginalt. Men her er det vigtigt at fastholde, at 
Regnbuen i essensen måske nok udgjorde et vigtigt indsatsområde, men at det at 
blive accepteret i bogcaféen og i kredsen omkring den på den anden side ikke var 
ensbetydende med at have vundet den hårde kerne af aktivisters fortrolighed. 
Dertil var også den gensidige mistænksomhed for stor, og den hårde skoling i 
sikkerhedsbevidsthed for indgroet. Formentlig har det ikke på noget tidspunkt 
været på tale at indlemme Anders Nørgaard i de aktionerende grupper såsom 
DSB eller Statsfjenderne. 


424 PET-kildeføreren fandt det usandsynligt, at Anders Nørgaard skulle være blevet afsløret. RB: PET- 
medarbejder, 9. december 2003. 

425 PET, kildesag: ”Egne personskitser”, noter fra møder i lommebog. 

426 Interview nr. 3, 17-19. 

Sprængstoftemaet er ikke nævnt i den redegørelse, som PET udsendte i 1998 
om blandt andet hvervningen af Anders Nørgaard.” Det må formodes, at årsa- 
gen til dette er, at man i sidste instans ikke havde held til at pågribe Regnbue- 
gruppen i færd med at begå ulovligheder og med sprængstofferne i deres besid- 
delse. Man har næppe — uden nagelfaste beviser — ønsket at bringe gruppen og 
navngivne medlemmer herfra i forbindelse med det omtalte trotyl. Det gælder 
så meget mere, som at man ikke kom så langt i efterforskningen, at man kunne 
forbinde trotylet med konkrete planer, og at man næppe ville være i stand til 
at afgrænse, hvilke medlemmer af gruppen der havde og ikke havde viden om 
trotylets tilvejebringelse. Det fremgår af Anders Nørgaards undersøgelser, at der 
ydermere var betydelig uenighed indbyrdes i kredsen om, hvor voldelige aktio- 
ner man ønskede at iværksætte. 

De oplysninger, som Anders Nørgaard kunne videregive til PET og til efter- 
forskningsgruppen om anarkistmiljøets planer om at fremskaffe trotyl, er imid- 
lertid ikke indtil nu kommet til offentlighedens kendskab i forbindelse med den 
blæst, som opstod i forbindelse med presseafsløringerne af Anders Nørgaards 
virke. Det gælder for tv-udsendelserne i Fakzeren. Det gælder for bogen, Den 
hemmelige tjeneste, og det gælder også for den artikel, som fremkom i Ekstra 
Bladet i 1998 om politiets brug af Anders Nørgaard i forhold til de overvågede 
venstrefløjsgrupper i Århus i 1981. 


PET og rejseholdets overvejelser om sprængstoffer 


Som det fremgår af beskrivelsen ovenfor, gav Anders Nørgaards oplysninger om 
et bombeattentat til udførelse den 1. maj 1981 anledning til hektisk aktivitet i efter- 
forskningsgruppen, ligesom det i dagene fra den 23.-27. april 1981 blev overvejet, 
hvorledes Zeus skulle forholde sig, såfremt han blev tilbudt en mere aktiv rolle af 
anarkisterne. Det følger af den forklaring for Kommissionen, som lederen af rej- 
seholdets efterforskningshold i Århus har afgivet, at Anders Nørgaard har stillet 
kildeførerne et forslag om, at han kunne tilbyde at opbevare sprængstof eller selv 
tilbyde trotyl til miljøet (en form for agent provacateur-aktion). Forslaget blev 
afvist af ledelsen, og det blev indskærpet over for Anders Nørgaard på et møde 
med begge kildeførere den 28. april 1998, at han ikke måtte komme i berøring 
med sprængstoffer. Det bør ligeledes erindres, at rejseholdets kildefører ifølge 

det samtidige kildemateriale den 22. april havde underrettet Zeus om foreløbig 
at stille sig afvisende over for at opbevare sprængstoffer. Det står dog ikke klart, 
hvorfor Anders Nørgaard skulle tilbyde sprængstoffer, når miljøet selv var i færd 
med at skaffe det. Muligvis har Nørgaard fornemmet, som det i øvrigt senere 
viste sig at være tilfældet, at anarkisterne havde problemer med at skaffe trotylet. 
Det står imidlertid klart, at efterforskningsgruppen, efter at oplysningerne 
fra miljøet om sprængstof forelå, har drøftet, hvorledes man kunne gribe situa- 
tionen an operativt. Ifølge et notat om operation Zeus, som PET-kildeføreren 
sendte til PET's ledelse i februar 1998, blev én mulighed særligt overvejet: 


”Det skal bemærkes, at muligheden for en fremprovokeret sprængning — med 
kilden som forslagsgiver — blev drøftet blandt de sagsbehandlende politifolk. Så 
vidt jeg erindrer, foretog… [rejseholdets kildefører] en henvendelse til Teknisk Af- 
deling i Århus for der at forhøre sig om effekten ved en eventuel sprængning af en 
tom bygning. Men emnet blev ikke berørt overfor Zeus ved møder, som under- 
tegnede deltog i. Det skal i den forbindelse nævnes, at… [rejseholdets kildefører] 
afholdt omkring seks møder alene med Zeus. Oplysningen om, at… [rejseholdets 
kildefører] af pm. i Århus blev taget af sagen, fordi han skulle have opfordret kil- 
den til ulovligheder, kan ikke bekræftes hverken af sager eller fra undertegnedes 
hukommelse” +: 


Sagsforløbet kan umiddelbart forstås på to måder: Den ene mulige tolkning er, 
at man i efterforskningsgruppen har overvejet muligheden for at anvende An- 
ders Nørgaard som agent provocateur over for miljøet. Det ville således have væ- 
ret hensigten, at Zeus skulle opfordre miljøet til at foretage en sprængning og 
dermed begå en strafbar handling. Sagen skal dog ikke være blevet drøftet med 
Anders Nørgaard. Den anden mulige tolkning er, at Anders Nørgaard til kildefø- 
rerne har stillet forslag om at foretage en sprængning, og at dette forslag er blevet 
drøftet i efterforskningsgruppen, som også har foretaget en henvendelse til Tek- 
nisk Afdeling. Efterfølgende har efterforskningsgruppen efter interne drøftelser 
valgt at afstå fra denne mulighed og i øvrigt ikke meddelt Anders Nørgaard no- 
get om de overvejelser, man havde gjort sig med baggrund i hans forslag. 
Notatet af 25. februar 1998 kom først til Kommissionens kendskab i forsom- 
meren 2008 og har givet anledning til yderligere afhøringer af de to kildeførere 
fra PET og rejseholdet. Kildeføreren fra PET har ikke kunnet bidrage til en nær- 


428 JM, Politikontorets pengeskab, briefingmappe til Birgitte Stampe, ”Vedr.: projekt fakta”, notat af 
25. februar 1998. 

mere afklaring, men har henvist til, at der nok var tale om drøftelser (”skur- 
vognssnak”) rundt om kaffebordet mellem de sagsbehandlende politifolk. Den 
pågældende PET-medarbejder kan heller ikke præcist tidsfæste, hvornår disse 
drøftelser foregik. Han kan heller ikke i dag præcist rekonstruere, hvordan han i 
1998 er kommet frem til, at rejseholdets kildefører afholdt omkring seks møder 
alene med Zeus. Oplysningen om de seks møder med Zeus blev ifølge PET-med- 
arbejderen givet alene af den grund, at der har været en tidslomme, hvor han var 
fraværende pga. af kursus, og at der derfor bestod en teoretisk mulighed for, at 
kilden kunne være blevet orienteret om bestemte forhold, herunder sprængstof- 
fer, af rejseholdets kildefører uden PET-medarbejderens vidende. PET's chef i 
1998, Birgitte Stampe, skulle ifølge vidnet vide alt, så hun ikke risikerede at blive 
underløbet.: Dog understreges det i notatet fra 1998, at der ikke er noget, der 
kan underbygge den tolkning, at rejseholdets kildefører skulle have opfordret 
kilden til ulovligheder og af den grund være blevet taget af sagen. Notatet lig- 
ger her på linje med samme kildeførers tidligere nævnte opfattelse, sådan som 
den kom til udtryk i et internt notat af 16. april 1982, hvor kun de divergerende 
opfattelser af ”sikkerhedsinstrukser” nævntes som et problem.%? PET's regions- 
afdelingsleder har dog forklaret for Kommissionen, at: ”Vidnet følte, at… [rej- 
seholdets kildefører] gerne så, at Zeus transporterede trotylen, hvilket i vidnets 
øjne var helt uacceptabelt” Men selv her antyder formuleringen ”følte” at der 
var tale om en opfattelse af en uudtalt konsekvens af den anden parts stilling, og 
ikke med sikkerhed en udtalt og citérbar udtalelse fra kildeførerens side. 
Kildeføreren fra rejseholdet har for Kommissionen forklaret vedrørende no- 
tatet af 25. februar 1998, at det er muligt, at en fremprovokeret sprængning — 
med kilden som forslagsgiver — blev drøftet, men han erindrer det ikke. Han 
vil dog ikke afvise at have spurgt Teknisk Afdeling. Ifølge vidnet er spørgsmålet 
om en kontrolleret sprængning sandsynligvis blevet drøftet forud for den 1. maj 
1981, ”idet der var mange interne drøftelser om, at hvis PET kom i besiddelse af 
sprængstoffet, så kunne de lave en episode, som var ment som en provokation 
over for grupperne”. Vidnet angiver således to mulige årsager til disse overvejel- 
ser, nemlig at man overvejede at få fat i det sprængstof, som anarkisterne selv var 
ved at fremskaffe, dels for at hindre, at det som planlagt i anarkistmiljøet blev 


429 RB: PET-medarbejder, 2. juli 2008. 

430 PET, administrativ sag: ”Vedr. Artikler i Ekstra Bladet, der omhandler efterforskning, hvor PET er 
nævnt som en hindring for sagens opklaring”, 16. april 1982. 

anvendt til at sprænge en statue i luften den 1. maj, da denne var placeret i nær- 
heden af en beboelsesblok, hvilket udgjorde en stor risiko for andre mennesker, 
dels at man kunne anvende sprængstoffet i en provokation over for grupperne. 
Tanken var, at en kontrolleret sprængning kunne udføres uden at være til fare 
for andre mennesker. Der lå således en gammel kasernehal, som var tom, og det 
konstateredes ligeledes, at der ingen beboelse var i området. Vidnet mente, uden 
dog at kunne erindre noget sikkert herom, at planen var at bringe 500 gram 
dynamit til sprængning og efterfølgende forsøge at konstatere, hvilken reaktion 
nyheden om en sådan sprængning ville afstedkomme i miljøet, for eksempel på 
telefonaflytningerne. Ideen, som var oppe at vende på møderne, blev dog pure 
afvist, idet risikoen for at skade andre var for stor. 

Fra kilder i det anarkistiske miljø foreligger der som nævnt oplysninger om, 
at Anders Nørgaard tilbød sprængstoffer til miljøet, ligesom det fra chefen for 
det udsendte rejsehold i Århus er forklaret, at Anders Nørgaard selv stillede for- 
slag til kildeførerne om, at man skulle tilbyde miljøet sprængstoffer. Dertil kom- 
mer, at Anders Nørgaard selv har forklaret, om end i uklare vendinger og i en 
situation, hvor han ifølge eget udsagn har følt sig presset, at han har tilbudt mil- 
jøet sprængstoffer (se nedenfor). Det eneste, som det samtidige kildemateriale 
med sikkerhed viser, er, at Anders Nørgaard den 28. april 1981 blev indskærpet af 
begge kildeførere, at han ikke måtte involvere sig i ulovligheder. Kommissionen 
er ikke bekendt med oplysninger ud over Anders Nørgaards senere forklaringer 
over for Ekstra Bladet og Frede Farmand, som kan understøtte påstanden om, at 
rejseholdets kildefører opfordrede Anders Nørgaard til at tilbyde sprængstoffer 
til miljøet. Påstanden om, at rejseholdet blev taget af sagen som følge af denne 
episode, og at en konflikt mellem PET og rejseholdet opstod som følge af diver- 
gerende opfattelser af, hvor langt Anders Nørgaard måtte gå i forhold til spræng- 
stoffer, synes ubegrundet. Rejseholdets samarbejde med PET stoppede nemlig 
først i løbet af juni måned 1981, en rum tid efter at drøftelserne om sprængstof- 
fer foregik. Efterforskningsgruppens holdning til Anders Nørgaards eventuelle 
involvering i sprængstoffer var således afklaret og meddelt Anders Nørgaard al- 
lerede den 28. april 1981. Holdningen var, at det måtte han ikke. 

Kommissionen mener imidlertid at kunne konstatere et sammenfald i emne 
og tidsfølge mellem den egentlige sprængstofsag (anarkisternes forsøg på at 
fremskaffe sprængstoffer) og sagen om, at Anders Nørgaard skulle have tilbudt 
de århusianske aktivister fra kredsen omkring bogcaféen Regnbuen sprængstof- 


432 RB: Rejseholdets kildefører, 12. august 2008. 

fer. Østre Landsret afgjorde i 2003 ærekrænkelsessagen, som kildeføreren fra rej- 
seafdelingen havde anlagt mod Anders Nørgaard og Ekstra Blad-journalisterne, 
med at give kildeføreren medhold, idet man dog fandt det godtgjort, at Anders 
Nørgaard to gange havde tilbudt regnbuebevægelsen sprængstoffer. De øvrige 
påstande blev fundet ubeføjede, og man stadfæstede byrettens dom.%: 

Da Anders Nørgaard var død, kunne han ikke give sin udlægning af forløbet 
for Østre Landsret. Men Anders Nørgaard havde på sin vis alligevel efterladt 
et testamente. I forbindelse med Københavns Politis undersøgelse af, hvorvidt 
der med Ekstra Bladets artikel havde fundet bagvaskelse og ærekrænkelse sted i 
forhold til rejseholdets kildefører, blev Nørgaard i august 1998 afhørt af Køben- 
havns Politi. Det er af betydning at erindre, at Anders Nørgaard under denne 
afhøring efter alt at dømme har følt sig under et betydeligt pres. Dels var han 
splittet mellem sine oplysninger til Frede Farmand og journalisterne på den ene 
side og på den anden side sit gamle loyalitetsforhold til sine kildeførere. Dels op- 
levede han utvivlsomt det at være i risiko for en sigtelse som ganske dramatisk. 

Under afhøringen, som vil blive beskrevet mere udførligt nedenfor, forkla- 
rede Nørgaard som nævnt foran, at han oplevede interviewet således, at jour- 
nalisterne allerede havde en grydeklar historie, som de blot havde brug for be- 
kræftelse på. Da han senere læste historien i avisen, blev han nedslået og smed i 
skuffelse avisen i affaldsspanden. Han var dog ikke helt klar med hensyn til, om 
indholdet var helt korrekt. Han mente, at ”Ellers var artiklen stort set en korrekt 
gengivelse.., men fandt også at der var sat ”..for meget damp på”. Han tilføjede, 
at han følte sig trådt på, og at artiklen havde fået en ”drejning”, som satte den 


433 Udskrift fra Østre Landsrets dombog. Dom afsagt den 24. juni 2003 af Østre Landsrets 16. afdeling, 
nr. B-34-02, 8. Af. 

434 Han kom dog til orde gennem sin advokat, Bjørn Elmquists vidneforklaring i landsretten. "Anders 
Nørgaard mente, at artiklen præsenterede det for flot og dramatisk og havde "shinet” hans budskab 
op. Anders Nørgaard havde det indtryk, at journalisterne havde kendt historien i forvejen, og at 
han blot kunne svare ja og nej. Kernen i historien var, at Anders Nørgaard under en samtale med 
sin styringsofficer havde fået at vide, at han godt kunne lade skinne igennem, at han måske kunne 
skaffe noget sprængstof” Udskrift af dombogen for Københavns Byrets afdeling C, 21. december 
2001, sagsnr. BS 5C-2970/2000, Bjørn Elmquists forklaring, s. 14. 

tidligere kildefører fra rejseholdet i et dårligt lys.» Om substansen i sine udsagn 
over for journalisterne forklarede han: 


"at der under et af møderne med… [rejseholdets kildefører] blev talt om spræng- 
stof, som afhørte skulle lade skinne igennem, at han kunne skaffe til terrorgrp. i 
Århus. Det var dog kun en løs snak mellem afhørte og… [rejseholdets kildefører] , 
og det blev aldrig ført ud i livet, hvilket afhørte heller ikke kunne forestille sig, idet 


[rejseholdets kildefører] kendte sin egen retsstilling”% 


I en senere genafhøring blev denne forklaring gentaget: 


"Afhørte har nok sagt, at han og… [rejseholdets kildefører] havde haft en snak om, 
at afhørte over for gruppen kunne lade det skinne igennem, at han kunne skaffe 
sprængstof. Anførte var dog blot en løs snak afhørte og … [rejseholdets kildefører] 
havde haft — uden nogen alvor eller noget konkret”+7 


Dette blev gentaget i endnu en afhøring, hvor Nørgaard også forklarede, at han 
ikke erindrede, om han faktisk nævnte sprængstofferne for gruppen.” 


Påstandene om, at politifolkene skulle have sagt, at der var en anden Anders 


Nørgaard, som man kunne skyde skylden på, havde ifølge Nørgaard intet på sig. 
Han forklarede, at man i kildeføringen stedse meget omhyggeligt drøftede hans 
sikkerhed. I denne forbindelse blev det ifølge Nørgaard omtalt, at hvis gruppen 

Kriminalpolitiet i København, afd. A, 18. august 1998, Rapport vedr. anmeldelse mod Ekstra Bladet, 
journalisterne Kurt Simonsen og Niels Westberg samt Anders Nørgaard for ærekrænkelse og bag- 
vaskelse i henhold til kopi af artikel fra Ekstra Bladet af 15. maj 1998, afhøring af Anders Nørgaard, 
S.4,7,11. 

Ibid., s. 2. 

Ibid., s. 7. I samtalen med Farmand den 4. april 1998 havde Nørgaard sagt, at: '.altså det der skete 
det var jo at øhh… [rejseholdets kildefører] han sagde, at øhh han syntes at det var en god idé, hvis 
øhh jeg lod skinne igennem at øhh jeg havde en mulighed for at fremskaffe sådanne ting; Kommis- 
sionens Arkiv: Afskrift af båndkopi af telefonsamtale mellem Frede Farmand og Anders Nørgaard 
den 4. april 1998, s. 37. 

Ibid., s. 8. Det svarer til det i samtalen med Farmand oplyste: ”Jeg kan ikke huske, at jeg havde sådan 
øhh helt firkantet har sagt at øhh sådan noget kan jeg skaffe..”, ibid., samt: ”Nej, men altså umiddel- 
bart kan jeg ikke øhh huske at jeg har gjort det s?n øhh i hvert fald ikke i så firkantede vendinger... 
ibid, s. 39-40. 

fattede mistanke, så fandtes der andre ved navn Anders Nørgaard.” Fremstil- 
lingen af ”dobbeltgængeren” som en mulighed for at ”redde” Anders Nørgaard 
fremstår således som misforstået. Der var ganske vist i forløbet af kildeføringen 
flere gange blevet henvist til, at Anders Nørgaard var et almindeligt forekom- 
mende navn, og til at der bl.a. fandtes en anden Anders Nørgaard på Fyn. Men 
ikke i forbindelse med eventuelle lovovertrædelser og efterfølgende politisigtel- 
se, men derimod som en sløring af kildens sande identitet, hvis der skulle opstå 
mistanker mod denne i anarkistmiljøet. Hvis nogen i miljøet skulle få nys om, at 
en Anders Nørgaard havde været medlem af det Konservative Folkeparti, ville 
Nørgaard således kunne redde sig ud af sagen ved at henvise til, at han havde en 
navnedobbeltgænger på f. eks. Fyn. 

Heller ikke det angivelige skænderi mellem to kildeførere fra PET og rejse- 
holdet ville Nørgaard kendes ved. 


"Afhørte var sikker på, at han ikke brugte de ord 'at… [de to kildeførere] kom op at 
skændes så det fløjtede, Afhørte har heller ikke brugt ordet 'styringsofficer' Endvi- 
dere havde afhørte ikke deltaget i møde med Rejseholdet, idet afhørte kun havde 
møder sammen med … [de to kildeførere]”" 


Det kan konkluderes, at historien om navnedobbeltgængeren ikke havde no- 
get på sig, ligesom det er klart, at Anders Nørgaard ikke havde været vidne til, 
at kildeførerne havde ”skændtes så det fløjtede” om en agent provocateur-idé. 


439 Ibid., s. 2. Lignende udtalelser i senere afhøring, ibid., s. 8-9. Dette svarede nøje til, hvad Nørgaard 
havde fortalt de to journalister i telefoninterviewet. Nørgaard bemærkede her til sagen om at ”red- 
de” Anders Nørgaard, at han allerede under sin hvervning var blevet meddelt, at der fandtes flere af 
det navn (Afskrift af båndkopi af telefonsamtale mellem Kurt Simonsen, Niels Westberg og Anders 
Nørgaard den 14. maj 1998, s. 26-27. Båndkopi i Kommissionens Arkiv). Om netop dette tema med- 
delte Anders Nørgaard da også allerede over for journalisterne fra Ekstra Bladet, at navnebroderen 
på Fyn ikke var et tema, som blev berørt under den samtale under en biltur, som han knyttede sin 
erindring om drøftelsen af sprængstofferne til. På dette punkt var han ganske præcis. 

440 Kriminalpolitiet i København, afd. A, 18. august 1998, Rapport vedr. anmeldelse mod Ekstra Bladet, 
journalisterne Kurt Simonsen og Niels Westberg samt Anders Nørgaard for ærekrænkelse og bag- 
vaskelse i henhold til kopi af artikel fra Ekstra Bladet af 15. maj 1998, afhøring af Anders Nørgaard, 
s. 10. Dette er korrekt. Anders Nørgaard hævdede ikke i samtalerne med Farmand og journalisterne 
den 4. april og den 14. maj 1998, at kildeførerne havde skændtes, og heller ikke så det fløjtede. Men, 
som han forklarede Københavns Politi i 1998, så havde han sikkert fortalt journalisterne, at de var 
”uenige om fremgangsmåden” (s. 10). Det svarer til telefonsamtalen den 14. maj, men med den 
tilføjelse, at der var tale om en ganske uspecifik uenighed. 

Mere væsentligt for forståelsen af problemfeltet er det, at den tidligere belyste 
sammenhæng med, at efterforskningen var på sporet af virkelige sprængstoffer, 
og at der mellem PET og rejseholdet bestod en reel divergens med hensyn til 
efterforskningens prioriteter, ikke på noget tidspunkt kom frem i politiforklarin- 
gerne. Historien kom heller ikke frem i dagspressen i forbindelse med de mange 
andre opsigtsvækkende historier om PET. Der var således ingen tvivl om, at kil- 
deførerne med Nørgaard havde drøftet sprængstoffer, og ej heller om, at rejse- 
holdets afkobling fra kildeføringen og senere udskillelse fra efterforskningen gav 
anledning til betydelig utilfredshed. Men der var her tale om en konflikt, som i 
første række udspillede sig på ledelsesplan. 


Afsløringen af Zeus 


I begyndelsen af 1990'erne skal Anders Nørgaard have fået samvittighedskvaler 
over en del af det arbejde, som han i de tidlige 1980'ere havde gjort for PET med 
hensyn til overvågningen af bl.a. SAP. Hans kone kendte på dette tidspunkt intet 
til hans tidligere virke for Politiets Efterretningstjeneste. Da Anders Nørgaard 
i december 1991 traf en journalist på et større dagblad, fortalte han sin historie 
til denne. Da journalisten var overbevist om, at Anders Nørgaards historie var 
rigtig, men gerne ville have styrket sin dokumentation, henvendte han sig til en 
person, som han anså for en kapacitet med hensyn til den danske venstrefløj. 
Over for den pågældende, som i øvrigt også nærede interesse for PET's virke og 
for forholdene på den yderste højrefløj, fremlagde journalisten sit materiale. Han 
var således i stor detalje i stand til at redegøre for Anders Nørgaards færden og 
virke som penetrant for PET i Århus og København, ligesom han havde Anders 
Nørgaards lommebog og en del billeder i sin besiddelse. I lommebogen fandtes 
et stort antal navne på venstrefløjskontakter og PET-kontakter. Der var mellem 
de to mænd enighed om, at der var tale om et større journalistisk kup, og om, at 
det ikke kunne undgås, at Anders Nørgaards identitet ville blive afsløret. Det var 
opfattelsen, at historien kunne underbygges ved at tage en kontakt til bl.a. Søren 
Søndergaard for at få bekræftet oplysningerne om Anders Nørgaards aktivitet i 
SAP (se kapitel 3 nedenfor). Navne på nogle af de centrale aktivister i anarkist- 
miljøet i Århus blev videregivet af journalisten, som også nævnte navnene på 
flere PET-kontakter — bl.a. PET-kildeføreren fra regionsafdelingen i Århus. Jour- 
nalisten refererede ligeledes Anders Nørgaard for at have omtalt en konflikt mel- 

lem rejseholdet og PET i forbindelse med efterforskningen. Anders Nørgaards 
materiale blev i øvrigt stillet til rådighed for den pågældende til fotokopiering.:" 

Bestræbelserne på at fremskaffe yderligere dokumentation synes imidlertid 
ikke at have ført til den planlagte detaljerede afsløring i det pågældende dagblad. 
Årsagerne hertil kendes ikke med sikkerhed. Anders Nørgaard blev i mellemti- 
den opskræmt af, at ukendte personer lagde manuskripter til nogle avisartikler 
om bl.a. hans gamle PET-kildefører i hans postkasse, og af et anonymt telefonop- 
kald fra en person, som sagde ”Lad nu vær” med at gøre noget dumt”. Derpå skal 
Anders Nørgaard have henvendt sig til journalisten, som skal have indvilliget i 
at holde artiklen tilbage. Det var den mere eller mindre implicitte slutning fra 
Anders Nørgaard, at det var PET, som havde søgt at skræmme ham til at undlade 
at bringe oplysninger frem. Under alle omstændigheder bidrog dette mellemspil 
til, at Anders Nørgaard følte, at broerne til PET var brændte, og at han var i en 
udsat stilling.” I forbindelse med episoden kontaktede Anders Nørgaard sin tid- 
ligere kildefører i PET telefonisk og fortalte om de artikler, som var proppet ned 
i hans postkasse. Samme aften vendte han tilbage til kildeføreren og fortalte om 
et mystisk telefonopkald fra en ukendt person, som havde efterladt en besked på 
Anders Nørgaards telefonsvarer med ordene ”..jeg ringer igen...” Kildeføreren 
bad Anders Nørgaard om at sende materialet til PET og i øvrigt forholde sig ro- 
ligt og afventende. Han informerede derpå Centralafdelingen om hændelsen. 

Episoden er kommenteret i Den Blå Rapport. PET mente ikke i 1998 at have 
nogen optegnelser om en sådan kontakt, og ingen af medarbejderne erindrede 
noget sådant. Derimod fandt der i januar 1992 en kontakt sted på foranledning 
af Nørgaard selv. Det drejede sig om noget materiale, som han havde modtaget 
i sin postkasse. Det var ni sider fotokopier med koder og skrift. Det viste sig 
at være materiale fra udkast til artikler i Ekstra Bladet, hvori omtaltes en PET- 
medarbejder, som skulle være kilde for Den danske Forening. Der var altså 
tydeligvis tale om flere forsøg på at forskrække Anders Nørgaard. 


441 PET, kildesag: Materiale fra operativ indhentning den 19. december 1991, genpart, 14 s. 

442 Søren Steen Jespersen og Miki Mistrati, Den hemmelige tjeneste, s. 143-146. 

443 PET, kildesag: ”Vedr. Kilde Zeus”, 30. januar 1992, samt udskrift fra telefonsamtalen med Anders 
Nørgaard den 29. januar 1992. Det omtalte materiale drejede sig ifølge det i telefonen oplyste om en 
otte-ni sider edb-udskrifter med manuskripter til tre artikler i Ekstra Bladet om bl.a. PET's kildefø- 
rer, Den danske Forening og Gedser-sagen. Kopi af fax med materialet (6. s.) ved sagen. Om disse 
sager se i øvrigt Kommissionens beretning, bind 1. 

444 PET, Redegørelse, s. 50-51. 

En person, som var aktiv i den centrale anarkistgruppe har meddelt Kommis- 
sionen, at Anders Nørgaard på et tidspunkt i begyndelsen af 1990'erne havde fået 
kontakt til en journalist på et dagblad. Nørgaard skulle over for denne journalist 
have berettet indgående om sit virke som agent og overladt denne sine notater. 
Det drejede sig om optegnelser om Anders Nørgaards virke med oplysninger 
om hans politiforbindelser og om de folk, som han havde overvåget. Der skulle 
således have været navnene på fem-seks personer, som skulle have stået bag Saf- 
tevandsfronten. Den pågældende journalist skulle da under et værtshusbesøg 
over for en gruppe kolleger have pralet af historien, som han var ved at skrive. 
Om natten gik en af tilhørerne, som havde forbindelse til et venstrefløjsmiljø, op 
på journalistens kontor og fjernede notaterne (men efterlod billederne). Dette 
skulle derpå være blevet overdraget til en mindre venstrefløjsgruppering, hvor 
yngre folk med autonome forbindelser skulle have haft lejlighed til at se sagen. 
Det skulle angiveligt — ifølge forklaringen — have været disse folk, som på dette 
tidspunkt anonymt ringede til Anders Nørgaard og advarede ham om at passe 
på og ligeledes lagde forskellige fotokopier i hans postkasse. Nørgaard blev op- 
skræmt af denne intimidering og skal da — med held — have plæderet hos jour- 
nalisten for, at historien ikke skulle bringes.” 

Oplysninger fra Anders Nørgaards dokumenter skulle herfra være gået vi- 
dere til personer, som ”.altid har syntes, at efterretningstjenesten var meget 
interessant" Der er her formentlig tale om et ræsonnement fra den intervie- 
wede anarkists side. Det findes andetsteds oplyst, at en navngiven kender af den 
danske venstre- og højrefløj den 22. april 1992 fra journalisten modtog alt det 
materiale fra Anders Nørgaard, som var i journalistens varetægt. Det må for- 
modes, at der her var yderligere materiale i forhold til lommebogen og foto- 
grafierne, som i kopiform var kommet i den pågældende persons besiddelse i 
december 1991.” Altså kan der være tale om, at Anders Nørgaard i mellemtiden 
har overdraget yderligere notater og lignende til journalisten. Det udelukker 
imidlertid ikke, at materialet i mellemtiden kan være bortkommet eller fjernet, 
og at det kan have hindret journalisten i til fulde at udnytte sine oplysninger i en 
artikelserie. 


445 Interview nr. 3. Vidnet skulle have haft lejlighed til at se disse notater og genkendt Nørgaards skrift. 
Spørgsmål nr. 415 fra retsudvalget om, hvorvidt PET havde forbindelse til disse advarsler, må her- 
med anses for besvaret. 

446 Ibid. 

447 PET, kildesag: Operativ indhentning ved PET, genpart, 22. april 1992. 

Det forhold, at oplysningerne om Anders Nørgaards virksomhed i Århus kom 
det pågældende københavnske venstrefløjsmiljø i hænde, foranledigede efter det 
oplyste at dømme, at der blev taget kontakt til flere anarkister fra Århusmiljøet, 
bl.a. en tidligere ledende skikkelse i det århusianske anarkistmiljø, som Kom- 
missionen har haft en samtale med. Sidstnævnte har oplyst til Kommissionen, at 
han og flere andre fra anarkistmiljøet i forbindelse med bortkomsten af Anders 
Nørgaards papirer af det relevante miljø, som fik papirerne i hænde, blev adva- 
ret om, at de kunne blive eksponeret. Dette skete fra 1993-94. Han havde under 
sine tre møder med det pågældende miljø adgang til at bese Anders Nørgaards 
bortkomne papirer. Forbindelsen til de tidligere aktivister skete for at advare 
dem om, hvad der var på vej i pressen. Da den pågældende journalist angiveligt 
ikke kunne anvende Anders Nørgaards notater som underlag for sin historie, 
kom navnene imidlertid alligevel ikke frem i pressen ved denne lejlighed. Det 
samme københavnske venstrefløjsmiljø skulle være kilde til den historie, som 
fremkom om, at det var et tilfælde, at Søren Søndergaard kendte til Anders Nør- 
gaards adresse. Ifølge den interviewede anarkist er dette tvivlsomt.” Den før 
omtalte kontakt mellem journalisten og kenderen af venstrefløjsmiljøet giver da 
også grund til at tro, at der i hvert fald på dette tidspunkt i december 1991 bestod 
en hensigt om at kontakte centrale personer i SAP for at verificere historien om 
Anders Nørgaards infiltration af dette parti. 


[Den interviewede] er helt sikker på, at han hos den pågældende kontaktper- 
son så en kopi af Anders Nørgaards håndskrevne notater. Ved at fastfryse skærm- 
billedet i TV2's udsendelse ”Den hemmelige Tjeneste var han ikke i tvivl om, at det 
var den samme håndskrift, som han så i januar 1994. Det var Anders Nørgaards 
håndskrift, og det var stavet på nøjagtig samme måde”? 


Disse oplysninger må forstås således, at Anders Nørgaards stjålne notater via et 
københavnsk venstrefløjsmiljø med interesse for PET og med forbindelser til 
BZ-kredse kom i hænderne på researcherne fra Nordisk Film i den hensigt at 
føre dem frem til Anders Nørgaard og hjælpe til en dokumentarudsendelse, der 
afslørede en PET-kilde. Fem år senere havde Anders Nørgaard fået en familie og 
levede et stilfærdigt liv, indtil han i januar 1997 blev konfronteret af journalisten 


448 Interview nr. 3, s. 20. 
449 Ibid., s. 20. 
450 Ibid., s. 20. 

Miki Mistrati, som var i færd med at lave et dokumentarprogram for Fakzeren 
om Politiets Efterretningstjeneste. Mistrati opsøgte med skjult mikrofon Anders 
Nørgaard i dennes hjem for at overtale denne til at stå frem og fortælle sin histo- 
rie i tv-programmet. Nørgaard, som i ikke ringe grad følte sig slået ud af balance 
ved denne overraskelsestaktik, gik til sidst ind på at samarbejde med Miki Mi- 
strati og Steen Jespersen om programmet og på at optræde i dette. Efter at de 
to Fakzeren-udsendelser om den hemmelige tjeneste var blevet vist den 1. marts 
og den 3. marts 1998, befandt Anders Nørgaard sig efter mange års liv som en 
almindelig samfundsborger i centrum af en stærk medieopmærksomhed. 


Agent provocateur-tesen 


Den 15. maj 1998 udkom Ekstra Bladet med en artikel, hvor det i overskriften 
hed: ”Politiet ville ofre uskyldig i terrorkomplot”. I artiklen hævdede journali- 
sterne Niels Westberg og Kurt Simonsen, at kildeføreren fra rejseholdet i 1981 
havde opfordret Anders Nørgaard til at tilbyde anarkistgruppen i Århus spræng- 
stoffer, samt at han havde stillet denne i udsigt, at man — hvis sagen kom frem 
— kunne skyde skylden på en anden person med samme navn. 

Artiklen blev anledning til fremkomsten af vigtigt kildemateriale, som kan 
bidrage til at kaste lys på en række forhold omkring Anders Nørgaard og dennes 
forhold til bl.a. PET. De fremkomne beskyldninger gav som tidligere nævnt i 
første omgang anledning til en politiundersøgelse om, hvorvidt der havde fundet 
bagvaskelse sted. Undersøgelsen var foranlediget af en anmeldelse, som kildefø- 
reren fra rejseholdet den 25. maj 1998 indgav til statsadvokaten for København, 
Frederiksberg og Tårnby mod de to journalister og mod Anders Nørgaard for 
ærekrænkelse og bagvaskelse. Undersøgelsen omfattede bl.a. en afhøring af An- 
ders Nørgaard. Den 28. januar 2000 opgav Københavns Politi at strafforfølge sa- 
gen. Den tidligere kildefører for Anders Nørgaard anlagde følgelig den 16. marts 


451 Søren Steen Jespersen og Miki Mistrati, Den hemmelige tjeneste, s. 87-93. Anders Nørgaards egen 
beskrivelse af denne ”hvervning” skildrer et vist pres: "jeg blev derefter stillet overfor valget: Du 
ved nu i store træk hvad vi allerede har og hvis du ønsker at samarbejde vil du kunne være med til 
at præge udsendelsen (der var på daværende tidspunkt endnu kun tale om en udsendelse) i modsat 
fald vil vi bringe det vi allerede har”, Kommissionens Arkiv: Anders Nørgaards efterladte papirer: 
Anders Nørgaard: Min egen personlige redegørelse, 1. maj 1998. 

452 Niels Westberg og Kurt Simonsen: ”Politiet ville ofre uskyldig i terrorkomplot”; Ekstra Bladet, 
15. maj 1998. 

2000 civilt søgsmål. Han krævede mortifikation af påstandene i artiklen om, at 
han imod alle regler skulle have opfordret Anders Nørgaard til at tilbyde Regn- 
buegruppen sprængstoffer, om at han skulle have haft en uenighed med PET- 
kildeføreren herom, samt om at han skulle have stillet Anders Nørgaard i udsigt, 
at man kunne lade en anden med samme navn påtage sig skylden, hvis det skulle 
komme ud.%: Sagen blev behandlet af Københavns Byret, som den 21. december 
2001 afsagde dom til fordel for sagsøgeren. Sagen blev dernæst anket til Østre 
Landsret, som den 24. juni 2003 stadfæstede byrettens dom. Sagen resulterede 
i fremkomsten af nye oplysninger, ligesom den også gav anledning til, at sagens 
parter fremkom med forklaringer om ikke alene det i 1981 forløbne, men også 
om hvordan Anders Nørgaards oplysninger i 1998 var fremkommet.» 


453 Udskrift af dombogen for Københavns byrets afdeling C, 21. december 2001, sagsnr. BS 5C- 
2970/2000, 5. 1-7. 

454 Udskrift fra Østre Landsrets dombog. Dom afsagt den 24. juni 2003 af Østre Landsrets 16. afdeling, 
nr. B-34-02. Landsretten fandt det imidlertid efter den stedfundne bevisførelse, navnlig forklarin- 
gen fra et vidne fra miljøet, tilstrækkelig godtgjort, at Anders Nørgaard i 1981 ad to gange tilbød 
Regnbuebevægelsen sprængstoffer. 

455. Kommissionen har foruden sine egne afhøringer et ret stort kildemateriale til rådighed, hvis tilbli- 
velse strækker sig over tiden fra 1998 frem til 2003. Først og fremmest gælder det artiklen i Ekstra 
Bladet om Anders Nørgaards påståede rolle som agent provocateur. Kommissionen har haft adgang 
til båndkopier af i det mindste udsnit af de telefonsamtaler, som førtes mellem Anders Nørgaard 
og henholdsvis Frede Farmand og Ekstra Blad-journalisterne i 1998. Ikke alle samtaler har stået til 
rådighed for Kommissionen. Centralt i dette materiale står Anders Nørgaards udsagn, men også en 
telefonsamtale i 1998 mellem ekstrabladsjournalisterne og en af kilderne fra anarkistmiljøet udgør 
en vigtig kilde. Det pågældende båndmateriale er stillet til rådighed for Kommissionen ved Frede 
Farmands mellemkomst og udskrevet af Kommissionen. Der kan være usikkerhed mht. daterin- 
gen af visse samtaler. Se i øvrigt RB: Frede Farmand 16. juni 2004. Det næste kronologiske spor er 
rapporten efter afhøringen af Anders Nørgaard som led i den politimæssige undersøgelse i august 
1998. Hertil kommer retsbogen fra Københavns Byrets behandling af injuriesøgsmålet i tiden fra 
2000 frem til 2003. (Udskrift af dombogen for Københavns Byrets Afdeling C, 21. december 2001, 
sagsnr. BS 5C-2970/2000). Fra 2000 findes endnu en båndet telefonsamtale med endnu et vidne fra 
anarkistmiljøet. Også denne samtale er kommet i Kommissionens besiddelse via Frede Farmand. 
Hertil kommer retsbogen fra Østre Landsrets behandling af appelsagen (Udskrift fra Østre Lands- 
rets dombog. Dom afsagt den 24. juni 2003 af Østre Landsrets 16. afdeling, nr. B-34-02). Endelig 
har Kommissionen selv gennemarbejdet det skriftlige kildemateriale i efterforskningssagen vedr. 
brandattentaterne og i Anders Nørgaards kildeakter samt gennemført afhøringer af de i sagen in- 
volverede parter. Anders Nørgaard har imidlertid ikke kunnet afhøres. Han afgik ved døden i marts 


2000. 

Selv om sagen i første omgang berørte et medlem af Rigspolitiets rejsehold, 
var der her tale om oplysninger, som kastede videre lys på kildeføringen af An- 
ders Nørgaard i 1981, på Anders Nørgaards forhold til Frede Farmand, Ekstra 
Bladet og PET i 1998 samt på de problemer, som plagede Anders Nørgaard frem 
til hans død i 2000. 

Det fremgår af dombogsudskriften, at Frede Farmand i 1997-98 blev ind- 
draget i tv-produktionen via en rolle som researcher eller konsulent i arbejdet 
med dokumentarudsendelsen. Farmand forklarede senere hen, at han kendte til 
Zeus eksistens tilbage i 1992, men at han først lærte Anders Nørgaard at kende, 
da denne trådte frem i forbindelse med tilblivelsen af Fakzer-programmerne.5' 
Over for medlemmer af Kommissionen har Frede Farmand senere forklaret, at 
Mistrati og Jespersen efter at have hørt sprængstofhistorien — dvs. historien om 
Anders Nørgaards angivelige tilbud til anarkisterne om sprængstoffer — fra An- 
ders Nørgaard, fortalte den videre til Farmand for at få denne til at finde yderli- 
gere oplysninger om sagen. De to journalister mente ifølge Frede Farmand ikke, 
at historien kunne holde uden yderligere dokumentation. Frede Farmand har 
for Kommissionen forklaret, at oplysningen om Anders Nørgaards identitet skal 
være kommet fra personer på venstrefløjen og fra disse være givet videre til Miki 
Mistrati og Søren Steen Jespersen til brug for arbejdet med Fakzer-udsendelsen 
om PET. 

Der opstod på et tidspunkt en kontakt mellem Frede Farmand og de to Ekstra 
Blad-journalister Kurt Simonsen og Niels Westberg, som Frede Farmand tidli- 
gere havde haft samarbejde med. Det er ikke klart belyst, hvordan og hvorfor 
kontakten opstod. Først og fremmest står det hen i det uvisse, hvornår Anders 
Nørgaard blev draget ind i denne kontakt, og om han fra begyndelsen har næret 
ønske om yderligere presseeksponering. Tidsfølgen er svær at fastsætte. Den før- 
ste kontakt synes at være en telefonisk kontakt mellem Frede Farmand og Kurt 
Simonsen. Frede Farmand, som på denne tid havde en konflikt med PET om 
bl.a. hændelsesforløbet i forbindelse med Søllerødgadebomben i 1992 (jf. Kom- 


456 Udskrift af dombogen for Københavns Byrets Afdeling C, 21.12. 2001, sagsnr. BS 5C-2970/2000, 
Frede Farmands forklaring, s. 11. 

457 Kommissionens Arkiv: Samtale mellem Frede Farmand og to medlemmer af Kommissionen, 5. 
oktober 2000. 

458 RB: Frede Farmand, 16. juni 2004, s. 110f. 

459 Ibid. Ifølge Kurt Simonsens forklaring ved injuriesagen havde han tidligere arbejdet sammen 
med Frede Farmand, Udskrift af dombogen for Københavns byrets afdeling C, 21. december 2001, 
sagsnr. BS 5C-2970/2000, S. 8-9. RB: Frede Farmand 16. juni 2004. 

missionens beretning, bind 11), ringede til journalist Kurt Simonsen og fortalte 
denne, at han havde en historie om Anders Nørgaard. Historien gik på, at An- 
ders Nørgaard skulle have tilbudt anarkisterne i Regnbuen sprængstoffer. Frede 
Farmand fortalte, at han også havde talt med folk, der i 1980'erne havde haft 
tilknytning til miljøet omkring bogcaféen Regnbuen. 

Det fremgår således, at oplysningen om det angivelige sprængstoftilbud kan 
være kommet fra såvel Anders Nørgaard selv som fra kilder i det århusianske 
anarkistmiljø. Det bemærkes, at der kan have eksisteret en tidligere kontakt mel- 
lem en af journalisterne og personer fra anarkistmiljøet. En af anarkisterne har 
således over for Kommissionen oplyst at have kendt en af journalisterne i ”man- 
ge år" Den ene journalist har da også været vel bekendt med det politiske miljø 
i Århus i 1980'erne, da han som journalist for dagbladet Information i 1982 havde 
citeret kilder i det århusianske venstrefløjsmiljø, som ideologisk og politisk stod 
RAF nært. PET formodede i en notits i 1983, at kilden måtte være inderkredsen 
af anarkistkredsen.”” Ekstra Blad-journalisterne Simonsen og Westberg indledte 
en research, som i første omgang sigtede på at få bekræftet sprængstoftilbud- 
det af folk, som havde deres gang i venstrefløjsmiljøet i Århus i 1981. Efter eget 
udsagn spillede Frede Farmand altså en ikke uvæsentlig rolle i opsporingen af 
nogle af disse folk.% 

Frede Farmand ringede den 4. april 1998 til Anders Nørgaard for af ham at få 
belyst sprængstofhistorien. Båndkopien og afskriften af denne samtale begynder 
inde i samtalen midt i en drøftelse af, hvorvidt Anders Nørgaard med kildeføre- 
ren fra rejseholdet havde overvejet at tilbyde sprængstoffer til Regnbuegruppen. 
Det fremgår af samtalens form, at Anders Nørgaard og Frede Farmand på dette 
tidspunkt var vel bekendte med hinanden. Men det er på grundlag af indholdet 


460 Udskrift af dombogen for Københavns Byrets Afdeling C, 21. december 2001, sagsnr. BS 5C- 
2970/2000, Kurt Simonsens forklaring, s. 8-9. 

461 Interview nr. 1. Denne oplysning fremgik ikke af forklaringerne til hverken Københavns Byret eller 
Østre Landsret. 

462 PET, personsag: ”Vedr. Artikel i Information”. Se: ”Myten om Århus som smørhul for terrorister” 
Information, 20.-21. november 1982. 

463 Kommissionens Arkiv: Afskrift af båndoptagelse af samtale Frede Farmand med to medlemmer af 
undersøgelseskommissionen, 5. oktober 2000, s. 14-16. Farmand henviste i denne sammenhæng til 
en serie bånd, som han udleverede til Kommissionen. Båndoptagelserne af telefonsamtaler med 
en bestemt person fra 11. januar og 16. januar 1992 rummer imidlertid ingen direkte henvisning til 
sprængstofsagen. Personen havde imidlertid heller ikke været kilde for PET under efterforskningen 
af brandattentaterne, men derimod for rejseafdelingen. 

i samtalen meget svært at vurdere rigtigheden af påstandene om sprængstoftil- 
buddet. Samtaleafskriften indledes med, at Anders Nørgaard bekræfter, at rej- 
seholdets kildefører over for ham havde sagt, at det var en god idé, hvis han lod 
skinne igennem, at han havde mulighed for at skaffe sådanne ting.” Herefter 
synes Frede Farmand at presse Anders Nørgaard for at få en stærkere bekræftelse 
af forløbet, mens Anders Nørgaard holdt sig til ret ukonkrete, vage formulerin- 
ger: 


<. AN [Anders Nørgaard]: altså det der skete det var jo at øhh… [kildeføreren] 
han sagde, at øhh han syntes at det var en god idé, hvis øhh jeg lod skinne igennem 
at øhh jeg havde en mulighed for at fremskaffe sådanne ting. 

FF [Frede Farmand]: Ja. Og det gjorde du så. 

- AN: Jeg kan ikke huske, at jeg havde sådan øhh helt firkantet har sagt at øhh 
sådan noget kan jeg skaffe. 

- FF: Men de kan jo huske at du har tilbudt det, men de har så også sagt nej. Det er 
der jo flere fra gruppen der kan huske. 

- AN: Jah. 

FF: For de kan vel ikke finde på det uden at det har fundet sted. 

- AN: Nej. Hvem er det, kan du huske navnene på dem der. 

- FF: Jeg har ikke navnene (...) men det er klart jeg efterforsker den sag, det er jo 
klart. Ikke for på nogen måde og komme til at røre dig Anders, men simpelthen 
for at få kortlagt øhh [rejseholdets kildefører] og [PET'S kildefører]s økh proces i 
den her sag””495 


Herefter forsøgte Anders Nørgaard at genkalde sig tidspunktet for det, som han 
skildrer som en interessekonflikt mellem PET og rejseholdet, og som et forløb, 


464 Ibid.: Afskrift af båndkopi af telefonsamtale mellem Frede Farmand og Anders Nørgaard den 4. 
april 1998, s. 36. 

465 Ibid., s. 37. Citatet indledes der, hvor båndkopien af telefonsamtalen begynder. Båndet er beskåret. 
Det fremgik af Kurt Simonsens forklaring under injuriesagen, at båndafskriften, som blev stillet til 
rådighed for byretten, og som tilsyneladende er identisk med den båndkopi, som Frede Farmand 
har tilstillet Kommissionen, er klippet/redigeret i samarbejde mellem Frede Farmand, Kurt Simon- 
sen og Niels Westberg. Udskrift af dombogen for Københavns Byrets afdeling C, 21.12. 2001, sagsnr. 
BS 5C-2970/2000, Kurt Simonsens forklaring, s. 9. Ibid., Niels Westbergs forklaring, s. 11. Hensig- 
ten skal have været at undlade henvisninger til andre kilder. Det er imidlertid sket på bekostning af 


optagelsens fuldkommenhed og af den autenticitet, som man kan tillægge denne dokumentation. 

der endte med, at PET fik sendt rejseholdet hjem.” Frede Farmand forsøgte igen 
at få en konkret bekræftelse ud af Anders Nørgaard: 


"FF: nej, men ved du hvad øhh det at du på en eller anden måde skal lade forstå, 
at øhh du kan tilbyde sprængstoffer øhh, det må du ku” huske at man at du har 
tilbudt det ellers ville de andre jo ikke huske, at øhh du har sagt det. Der er jo flere 
uafhængige af hinanden der har sagt at du har tilbudt det, men at man afslog det. 
Hvorfor tilbød, ja undskyld du — er det hårdt for dig at sige det Anders 

- AN: Nej, men altså umiddelbart kan jeg ikke øhh huske at jeg har gjort det sån 
øhh i hvert fald ikke i så firkantede vendinger 

- FF: Nej, altså når du siger firkantet vendinger, vil det så sige, du kan godt have 
tilbudt det dem øhh at hvis det kunne komme på tale og og de syntes at det var en 
god idé, så kunne du måske og så videre, 

- AN: Ja 

- FF: er det noget i den form — på det niveau 

- AN: Ja 

- FF: det er ikke sådan, at du stod der og og havde lidt varelager med 

- AN: nej nej nej aldrig nogensinde 

- FF: Nej, men altså at du kunne tilbyde det 

AN: Ja” 497 


Det fremgår, at Anders Nørgaard understreger, at han ikke kan huske, om han 
nogensinde ”helt firkantet” kom til at tilbyde sprængstof. Han omtaler ikke en- 
tydigt en instruktion fra rejseholdets kildefører, men en samtale med denne om 
muligheden for at ”..lade skinne igennem”. Han mente at have følt en spænding i 
samarbejdet mellem PET i Århus og rejseholdets folk i efterforskningsgruppen. 
Han er klar i sin tilkendegivelse af, at PET's kildefører meget klart tog afstand 
fra den mulighed, at Anders Nørgaard kunne tænkes at friste anarkisterne med 
sprængstof: 


"AN: Ja, efterfølgende var helt enige om at øhh det var jo i virkeligheden utilste- 
deligt 

- FF: Ja, altså… [PET'S kildefører] kw godt se at det var at gå over stregen 

- AN: ja ja, men det øhh [PET's kildefører] var ikke informeret om det på davæ- 
rende tidspunkt. 

- FF: Nej 


466 Kommissionens Arkiv: Afskrift af båndkopi af telefonsamtale mellem Frede Farmand og Anders 
Nørgaard den 4. april 1998, s. 36. 
467 Ibid., s. 39-40. 


Operation Zeus 


169 


OPERATION ZEUS: ÅRHUS 


- AN: Lige så snart han blev informeret om det, så sagde han stop, brems, her 
stopper vi. 

- FF: Ja. Så det vil sige han har 

- AN: og så var det at ham og…[kildeføreren fra rejsholdet] de blev uvenner 

- FF: Nå, det blev de uvenner om, for der havde de en interessekonflikt 

- AN: ja 

- FF: er det fordi 

- AN:…han [Kildeføreren fra rejseholdet] vil jo gerne afslutte sagen hurtigt og 
komme hjem til København ikk 

- FF: Nå, og så kunne man lave sådan en provokation og så måske bagefter sige, de 
har sagt ja og så var den lukket og så ku' de få hammeren på det. 

- AN: Ja, altså det var sån nej det ved jeg ikke, det var sån jeg opfattede det i hvert 
fald 

- FF: Ja det er jo klart, fordi i det øjeblik de siger ja tak ikk” så er de jo kriminelle 
ikk 

- AN: Jo 

- FF: Og så ku” han lukke sagen og sige de er skide kriminelle, de og så kunne han 
jo egentlig føre bevis på, at at øhh at rigspolitiets rejsehold havde gjort deres job og 
afsløret at Nordirlandskomiteen eller som den hedder var øhh 

- AN: nej men det var sgu” ikk Nordirlandkomiteen som sådan 

- FF: Nå 

- AN: Det var øhh hvad hedder det øhh det folk i blandt Regnbuefolkene 

- FF: Ja, okay. Det var dem der kw få det tilbud hvis det var og så ku' han, men 
men når du siger at han så ku” lukke sagen, vil det så sige, at at nu kunne de blive 
blåstemplet som ekstremister også kw PET overtage den 

- AN: Nææh jeg mener at han øhh hvad hedder det regnede med at så kunne de 
simpelthen lukke hele sagen på Therma og hvad hedder det tæppefabrikker og 
DSB og som sådan 

- FF: Nåhh, således at de kw få tillagt skylden 

- AN: Ja 

- FF: Nå, det var på den måde 

- AN: og så bare øhh så bare gå af ikk 

- FF: Og så bare sige det er nok dem der har skylden, og så færdig 

- AN: Ja 

- FF: og så havde de ligesom, skal vi sige F-sagen, 

- AN: for at lukke, ja 

- FF: og en ret barsk måde at lukke en sag ved og 

- AN: jamen de var jo derovre i lang tid og der skete ikke en skid 

- FF: ja ja og de kunne ikke finde ud af en skid 

- AN: Nej 

- FF: Nej. Så prøvede de kunstigt at lukke den ved at øhh du ligesom skulle lade 
forstå sån og sån. Men det blev det vel så ikke fordi øhh… [PET's kildefører] syntes 
ikke det var sagen at blive ved med sådan noget. 

- AN: Jamen øhh lige så snart… [PET's kildefører] overhovedet blev informeret om 
det, så øhh, så sagde han nej. 

- FF: Ja 

- AN: men der havde jeg nemlig haft en samtale med… [rejseholdets kildefører] 
ikk”468 


Det fremgår, at tanken om et tilbud fra Anders Nørgaard om selv fiktive spræng- 
stoffer straks blev afvist af PET's kildefører. Anders Nørgaard var også klar i sin 
tilkendegivelse af, at samarbejdet mellem PET's region II og rejseholdet blev af- 
sluttet med et brud.” 

Ekstra Blad-journalisterne havde kontakt til en person i den centrale anarkist- 
gruppe og flere andre kilder, som enslydende bekræftede sprængstofhistorien. 
Sagen var således angiveligt bekræftet fra to kilder, som havde været centralt pla- 
ceret i Regnbuen.” Efter at Frede Farmand nu havde søgt yderligere information 
om hændelsesforløbet, orienterede han de to Ekstra Blad-journalister om An- 
ders Nørgaards udlægning af sagen. De to journalister, som indtil da ikke havde 
truffet Anders Nørgaard, tog derpå kontakt til denne efter at have hørt Frede 
Farmands båndoptagelse af samtalen med Anders Nørgaard.” I en telefonsam- 
tale med Anders Nørgaard den 14. maj søgte de en bekræftelse af, at der skulle 
være blevet tilbudt sprængstof, og af at man havde luftet tanken om at ”redde” 
Anders Nørgaard i tilfælde af afsløring. Anders Nørgaard blev overrumplet over, 
at journalisterne kendte til sagen, og først og fremmest over, at de havde kend- 
skab til politifolkenes rolle. Båndoptagelsen tyder ikke på, at journalisterne med- 
delte Anders Nørgaard, at de havde kendskab til Frede Farmands forudgående 
telefonsamtale med Anders Nørgaard. Journalisterne henviste til, at de havde 
vidneudsagn fra miljøet om, at Anders Nørgaard havde tilbudt sprængstoffer, og 
udfrittede denne for, hvad der egentlig var forløbet. Også her var Anders Nørga- 
ards udsagn både vage og uklare: 


468 Ibid., s. 40-42. 

469 Ibid., s. 45. 

470 Kurt Simonsens forklaring for Københavns Byret: Udskrift af dombogen for Københavns Byrets 
afdeling C, 21. december 2001, sagsnr. BS 5C-2970/2000, s,. 8-9 

471 Udskrift af dombogen for Københavns Byrets afdeling C, 21. december 2001, sagsnr. BS 5C- 
2970/2000, Niels Westbergs forklaring, s. 10. Westberg forklarede byretten, at han indtil da ikke 
havde haft forbindelse til Anders Nørgaard. 

"AN: men øhh dengang — han [kildeføreren fra rejseholdet]er en hamrende dygtig 
kriminalbetjent, det er jo så noget helt andet 

- EB1: Det er noget helt andet ja, men man kan da også godt forstå, at han øhh — 
det forstår jeg da i hvert fald udmærket — at han i den der sammenhæng faldt for 
fristelsen ikk 

- EB1: øhh for at få hul på øhh sagen og folkene nede i Mejlgade altså kunne falde 
for den fristelse så det, det er da meget let og øhh forstå, men men der var jo ikke 
mandat til det. Altså vi har talt med Ole Espersen øhh og han siger, at øhh hvad 
hedder det, tilladelse til at infiltrere lige netop præcis i denne her sammenhæng 
den jo slet ikke omfattede noget der kunne opfattes som provokatørvirksomhed 

- AN: nej 

- EB1: og det har…[kildeføreren fra rejseholdet] jo altså også åbenbart været pinlig 
klar over, at hér 

- AN: helt sikkert 

- EBi1: at her gik man over stregen ikk 

- AN: Jo 

- EB2: nej, men øhh det var jo sådan set Ole Espersen fratager jo også dig ansvar 
om man så må sige. Han siger, at hvis det virkelig er sandt, altså at du gik videre 
med den der antydning og ligesom sagde, at øhh det kunne du muligvis godt skaffe 
øhh så har du jo selvfølgelig gjort det i tiltro til at den politimand der bad dig om 
det, at øhh, at det var i orden når han bad dig om det, altså det var ikke dit ansvar. 
- AN: Både og og det er også derfor jeg faktisk i dag øhh ikke så gerne vedkender 
mig historien ikk fordi øhh jeg syntes, at øhh, at det var meget dubiøst og hvad 
hedder det øhh. Det var alene…[kildeføreren fra rejseholdet] der startede med at 
fortælle mig om det ikk. Og så på et efterfølgende møde, hvor de begge to var til 


stede, 

- EBi: altså… [kildeføreren fra PET] og…[kildeføreren fra rejseholdet] 

- AN: ja 

- EBi: ja 

- AN: der øhh hvad hedder det, blev vi så enige om, der var det så vi ville trække 
det i land igen ikk 


- EBi: ja, trak det i land, men du tilbød jo rent faktisk eller antydede 

- AN: jo jo der havde jeg måske gjort det ikk 

- EBi: jahh 

- AN: det kan jeg så ikke huske 

- EB1: men der opgav man planen så i hvert fald. 

- AN: ja 

- EB1: ja, okay. 

- EB2: fordi…[PET-kildeføreren |] under ingen omstændigheder ville være med til 
det 

- AN: ja 

- EBi1: og dit indtryk var, at det var på grund af — altså han var en hædersmand på 
det tidspunkt eller i denne her forbindelse øhh… [PET"kildeføreren]. 

- AN: Det syntes jeg faktisk stadigvæk han er””> 


To forhold træder klart frem af denne samtale. Trods gentagen boren i sagen er 
Anders Nørgaard ikke i stand til at genkalde sig sprængstoftilbuddet i miljøet 
præcist. Dog antyder han, at han muligvis inden mødet med de to kildeførere 
den 28. april 1981 allerede havde tilbudt sprængstoffer (”jo jo der havde jeg måske 
gjort det ikk”). Derimod er han entydig med hensyn til PET's klare afstandtagen 
fra nogen form for selv hypotetisk omtale af sprængstoffer over for anarkisterne. 

De to journalister overraskede videre Anders Nørgaard ved at henvise til hi- 
storien om, at han skulle kunne blive reddet ved forveksling med en anden mand. 
I det hele taget blev Nørgaards loyalitet i forhold til sine tidligere samarbejds- 
partnere søgt rystet. Det skete også med henvisning til, at kildeføreren fra rej- 
seholdet som hævnakt over for PET-kildeføreren i sommeren 1981 skulle have 
plantet en historie ved Ekstra Bladet i Århus om, at der var plantet en PET-agent 
i venstrefløjsmiljøet i Århus. Denne oplysning (som ikke nogetsteds er substan- 
tieret) virkede stærkt foruroligende på Anders Nørgaard.” 

Derimod fremgår det af telefonsamtalen, at Anders Nørgaard var ret spe- 
cifik med hensyn til den situation, hvori samtalen om sprængstofferne skulle 
have fundet sted. Han genkaldte sig en situation under en biltur sammen med 
kildeføreren fra rejseholdet og kunne knytte specifikke omstændigheder dertil. 
Han tidsfæstede samtalen til forsommeren 1981 og ræsonnerede, at den måtte 
have fundet sted i april, da han i forbindelse med 1. majarrangementet havde sin 
kærestes lille søn med. Det betyder, at samtalen i Anders Nørgaards erindring 
har fundet sted samtidig med, at Anders Nørgaard rapporterede tilbage til sine 
kildeførere om planerne i miljøet omkring bogcaféen Regnbuen om at anskaffe 
sig sprængstoffer fra forbindelser på Sjælland. Det er på den baggrund svært at 
se, hvorfor rejseholdet skulle bede Zeus fungere som agent provocateur, når mil- 
jøet af egen drift var i færd med at planlægge ulovlig anskaffelse af sprængstoffer. 
Det betyder på den anden side, at der ikke kan herske tvivl om, at samtalerne 
mellem Anders Nørgaard og kildeførerne har cirklet omkring sprængstoffer og 
kildens stillingtagen hertil.” Som tidligere nævnt diskuterede man ivrigt alle 
mulige former for aktioner i efterforskningsgruppen, og Anders Nørgaard kan, 


472. Kommissionens Arkiv: Afskrift af båndkopi af telefonsamtale mellem Kurt Simonsen, Niels West- 
berg og Anders Nørgaard den 14. maj 1998, s. 4-7. 

473 Ibid., s. off. 

474 Ibid., s. 19ff. 

som det er forklaret for Kommissionen af lederen af rejseholdets udsendte ef- 
terforskningshold, i samme periode have stillet sine kildeførere forslag om at 
tilbyde sprængstoffer. I realiteten må det — støttet til Anders Nørgaards egen 
tidsangivelse — anses for sikkert, at de samtaler med rejseholdets kildefører, som 
omtales, må være de samme samtaler, som fandt sted den 22. og — især — den 24. 
april 1981. De kan vanskeligt have fundet sted efter den 28. april, hvor de to kil- 
deførere i vendinger, som ikke var til at misforstå, instruerede Anders Nørgaard 
om at holde sig fra alt, hvad der havde med sprængstoffer at gøre. 

Helhedsindtrykket af hans telefonsamtale med de to journalister er, at han 
var bragt i defensiven af deres detaljviden om hans færden, men at han også 
havde svært ved at genkalde sig de nøjagtige situationer. Det skal i den forbin- 
delse erindres, at Anders Nørgaard uforberedt blev ringet op af to ham ukendte 
personer, som pressede ham for detaljerede oplysninger om samtaler, som lå 17 
år tilbage i tiden. Anders Nørgaard havde, som det allerede er fastslået, været 
involveret i ganske mange samtaler med personer fra Regnbuen og med sine 
kildeførere om sprængstoffer i første halvdel af 1981. Desuden har han antagelig 
følt sig presset stillet over for påstanden om, at flere vidner uafhængigt af hin- 
anden bekræftede, at han havde tilbudt sprængstof. Det kan således ikke afvises, 
at Nørgaard har følt sig under et vist pres, og af denne grund har henvist til en 
kildeførers medvidende, når han skulle forklare om sprængstoftilbuddet, som 
flere vidner i miljøet angiveligt havde overhørt. 

For så vidt angår Anders Nørgaards angivelige tilbud om at fremskaffe 
sprængstof til anarkisterne findes der to kilder til historien: dels Anders Nør- 
gaard selv (om end formuleringen er uklar), og dels den eller de personer i mil- 
jøet, som hævder at have hørt Anders Nørgaard fremsætte tilbuddet. Der er tale 
om to vidneudsagn fra Regnbuemiljøet, som de to journalister fra Ekstra Bladet 
over for Anders Nørgaard henviste til som udtryk for, at de allerede havde deres 
historie bekræftet fra anden side, og som senere blev fremført i forhandlingerne 
i Københavns Byret og siden hen i ankesagen i Østre Landsret. Dertil kommer, 
at lederen af rejseholdets efterforskningshold i Århus har forklaret, at Anders 
Nørgaard over for politiet fremkom med det forslag, at man kunne tilbyde mil- 
jøet sprængstoffer. Det kan på denne baggrund ikke afvises, at Anders Nørgaard 
i den periode, hvor han afventede en endelig og præcis instruktion med hensyn 
til, hvordan han skulle forholde sig til sprængstoffer, kan have henvendt sig til 
miljøet og tilbudt eller antydet noget mere eller mindre specifikt om at kunne 
skaffe sprængstof, muligvis fordi han har fornemmet, at miljøet, trods forsikrin- 
ger om det modsatte, havde svært ved at fremskaffe det lovede sprængstof. Det 
er under alle omstændigheder vigtigt at påpege, at anarkistmiljøet på forskellige 

tidspunkter i 1981 arbejdede aktivt for at skaffe sprængstoffer, hvilket fremgår 
både af de af Anders Nørgaard afgivne kildeoplysninger og af de af Kommissio- 
nen indhentede forklaringer fra anarkistmiljøet. 

Vedrørende Anders Nørgaards virke i Århus 


Det har været vanskeligt for Kommissionen at fastlægge forløbet i Operation 
Zeus. Nedenfor følger de væsentligste konklusioner, som kan drages på bag- 
grund af ovenstående analyse. 


1) Vedr. overvejelser om sprængstof i anarkistmiljøet: 

Kommissionen kan som et nyt og hidtil ukendt forhold dokumentere, at anarkist- 
miljøet i Århus i foråret/sommeren 1981 talte om at anskaffe sig sprængstof, nærme- 
re betegnet trotyl. Dette forhold blev omtalt over for Anders Nørgaard af personer i 
miljøet i perioden fra marts 1981 til juni 1981. De mest konkrete udsagn fra miljøet 
er fra ultimo april 1981 og vedrører ankomst af sprængstof med henblik på spræng- 
ning af en statue den 1. maj 1981. Kommissionen har indhentet oplysninger fra en 
ledende skikkelse i det overvågede miljø, som har forklaret om et lignende forsøg 
på at anskaffe trotyl i sommeren 1981. At drøftelser om at anskaffe trotyl foregik i 
miljøet i denne periode underbygges således af to uafhængige kilder. 


2) Vedr. efterforskningsgruppens interne overvejelser i den anledning: 

Ultimo april 1981 pågik der diskussioner i efterforskningsgruppen om, hvordan 
man skulle forholde sig til anarkistmiljøets forsøg på at skaffe sig sprængstof. Flere 
forskellige forslag, blandt andet om at fratage anarkisterne sprængstoffet og bringe 
det til en kontrolleret sprængning med henblik på at se, hvilken reaktion denne 
ville afføde i miljøet, blev drøftet. Alle forslag blev afvist efter interne overvejelser i 
efterforskningsgruppen. Anders Nørgaard blev ikke orienteret om disse drøftelser. 


3) Vedr. kildeførernes instruktion af Anders Nørgaard med hensyn til spræng- 
stoffer: 

Anders Nørgaard blev den 28. april1981 instrueret i, at han ikke måtte involvere sig 
med sprængstoffer. Dette fremgår entydigt af det samtidige kildemateriale. Der fin- 
des ikke samtidigt kildemateriale, der godtgør, at Anders Nørgaard af Rigspolitiet 
(ved kildeføreren) før denne dato er blevet opfordret til at tilbyde miljøet spræng- 
stoffer. Det skal dog i den forbindelse bemærkes, at Kommissionen ikke nærmere 
kan fastslå indholdet af drøftelserne på de separate møder mellem rejseafdelingens 
kildefører og Anders Nørgaard. Følgende ligger dog fast: Den 22. april 1981 med- 
delte rejseholdets kildefører Nørgaard, at han ”foreløbig” skulle stille sig afvisende 
med hensyn til at modtage sprængstof. Der lå i denne formulering ingen accept af 
kildens involvering i sprængstoffer, og seks dage senere var efterforskningsgruppens 
negative holdning til spørgsmålet fuldstændig afklaret og meddelt Nørgaard. Det 
fremgår derimod af Kommissionens afhøring af lederen af rejseholdets efterforsk- 
ningsgruppe, at Anders Nørgaard selv foreslog efterforskningsgruppen at tilbyde 
sprængstoffer til miljøet, men at Nørgaard fik forbud herimod. Hvorvidt Anders 
Nørgaard, som hævdet af kilder i miljøet, har tilbudt miljøet sprængstoffer, kan 
Kommissionen ikke afgøre med sikkerhed. Oplysningerne herom er omgærdet med 
betydelig kildemæssig usikkerhed.” 


4) Vedr. forholdet mellem PET og rejseholdet og årsagerne til rejseholdets hjem- 
sendelse: 
Rejseholdet synes ikke at være blevet trukket ud af efterforskningen pga. af interne 
uenigheder i efterforskningsgruppen med hensyn til, hvorvidt Anders Nørgaard 
måtte involvere sig i anarkisternes planer med sprængstoffer. Udtrækningen af rej- 
seholdet skete først i løbet af juni måned 1981, og efterforskningsgruppen havde al- 
lerede den 28. april 1981 klargjort sin stillingtagen til Anders Nørgaards eventuelle 
omgang med sprængstoffer, nemlig at han ikke måtte komme i berøring hermed. 
Det kan derimod ikke afvises, at der senere i forløbet og inden rejseholdets udtræk- 
ning opstod uenigheder mellem PET og rejseholdet med hensyn til kildeføringen af 
Anders Nørgaard, vurderingen af det indsamlede materiale og ikke mindst efter- 
forskningsprioriteringerne. 

Det er her værd at bemærke sig, at diskussionen i anarkistmiljøet om spræng- 
stoffer synes at have samlet sig i tiden omkring og mest før den 1. maj, mens op- 
stramningen af sikkerhedsproceduren først — ifølge det efterladte kildemateriale 


475 Det bemærkes herved, at Østre Landsret, som anført i note 450, navnlig på grundlag af forklaringen 
fra et vidne fra miljøet, fandt det tilstrækkelig godtgjort, at Anders Nørgaard havde tilbudt spræng- 
stof. 

— gav anledning til ærgrelse fra rejseholdet hen mod afslutningen af samarbejdet 
i slutningen af maj/begyndelsen af juni 1981. Opstramningen af sikkerhedspro- 
ceduren og den i den forbindelse opståede uenighed mellem PET og rejseholdet, 
efterfulgt af rejseholdets udtræden af efterforskningen, kan således ikke tidsmæs- 
sigt umiddelbart forbindes med den nævnte diskussion i miljøet om anskaffelse af 
sprængstoffer. 


5) Vedr. Anders Nørgaard som kilde for PET i 1980'erne: 

Det er Kommissionens indtryk, at Anders Nørgaard i Århus var en dygtig og tro- 
værdig kilde for PET. Han formåede med stor sandsynlighed at bevare sit dække 
i miljøet i Århus, samtidig med at han videregav pålidelige oplysninger, som PET 
ofte formåede at få verificeret gennem oplysninger indhentet på anden vis. 


6) Vedr. Anders Nørgaard som journalistisk kilde og historisk vidne i 1998: 
Anderledes stiller det sig med Anders Nørgaard som et historisk vidne og en jour- 
nalistisk kilde, der i 1998 forklarede pressen om sit virke for PET i 1980'erne. Dels 
udtrykte han flere gange, blandt andet over for Københavns Politi, frustration over 
den måde, hvorpå hans oplysninger var blevet gengivet i pressen, dels gav han ud- 
tryk for at have følt sig presset. Det er for eksempel bemærkelsesværdigt, at han 
ifølge de udlægninger, som findes i pressen og i diverse bøger, aldrig udtalte sig 
om anarkistmiljøets forsøg på selv at fremskaffe sprængstoffer. Spørgsmålet giver 
anledning til en generel overvejelse om troværdigheden af de oplysninger, som blev 
fremsat i denne periode. 

3. OPERATION ZEUS: KØBENHAVN 


I november 1981 stod det klart for PET, at Anders Nørgaards potentiale i Århus 
var ved at være udtømt. På et møde i Centralafdelingen den 2. november 1981 
drøftede man spørgsmålet om udfasning eller afvikling af Anders Nørgaards 
virke for PET. Kriminalinspektør i PET H.M. Lauritzen advarede her mod, at 
aftrapningen blev for brat, hvilket kunne rumme risici. Det var muligvis på den 
baggrund, at det blev besluttet at afholde et trepartsmøde mellem Anders Nørga- 
ard, kildeføreren fra region II og efterforskeren fra Centralafdelingens Afdeling 
C.7% Hensigten synes at have været at overføre Zeus til mindre krævende opga- 
ver i Københavnsområdet. 

Den 24. november 1981 gjorde kildeføreren regnskabet op over kilde Zeus. 
Hans vurdering var positiv. Kilden havde nu udtømt sine muligheder i Århus- 
miljøet, og selv om man ikke havde afsluttet kildeoperationen med en afsløring 
af gerningsmændene, havde Zeus gjort betydelige tjenester for PET i Århus. Kil- 
deføreren nævnte en række resultater og indsatsområder og noterede, at man 
med Zeus var blevet sparet for at skulle anvende en række andre og mere res- 
sourcekrævende indhentningsmetoder, som ikke kunne have bragt så nøjagtige 
oplysninger. Han anbefalede videre brug af kilden, idet Zeus havde demonstreret 
en evne til at blive anerkendt i sikkerhedsbevidste målgrupper og til at vinde al- 
mindelig tillid. Han anerkendte kildens — til afhængighed af kildeføreren græn- 
sende — loyalitet.” Som den tidligere kildefører har forklaret for Kommissionen: 


"PET fortsatte med Zeus til november-december samme år, hvor Anders Nørga- 
ard stoppede i Århus. Det var da klart, at Anders Nørgaard ikke kunne komme 
længere ind, og vidnet kunne ikke se nytteværdien af ham. De ugentlige møder og 
økonomiadministrationen fortsatte.”47 


476 PET, kildesag: ”Tidsskemda”, s. 72, 2. november 1981. 
477 Ibid., Vedr. Vurdering af kilde Zeus, 24. november 1981. 
478 RB: PET-medarbejder, 9. december 2003, s. 24. 

Den 2. december 1981 afholdtes et nyt møde i Centralafdelingen i København om 
Anders Nørgaards fremtid. I mødet deltog samme kreds. Man gjorde nu status 
over Zeus' arbejde i Århus, og besluttede at flytte ham til Centralafdelingen i 
København. Årsagen var, at Anders Nørgaard efterhånden følte sig isoleret af 
den hårde kerne blandt anarkisterne. Desuden havde han hjemve. Da Nørga- 
ard dog gerne ville fortsætte arbejdet for PET, blev det besluttet, at man i første 
omgang kunne benytte ham som ”flydende kilde” med henblik på et senere fast 
tilknytningsforhold. Man havde især en tilknytning til VS eller det helt nydan- 
nede SAP i tankerne, da det var svært at skaffe oplysninger om disse partier, og 
da man kun havde sådanne fra åbne kilder. Man forudså imidlertid, at det kunne 
være vanskeligere at få så fuldt udbytte af Anders Nørgaard i København, som 
man havde fået i Århus. Samtidig forbeholdt man sig, at der skulle foretages en 
yderligere vurdering af Zeus, når man havde modtaget oplysninger fra ham gen- 
nem et stykke tid.” 

Det er vanskeligt at følge beslutningsprocessen i PET og i Justitsministeriet 
vedrørende overbringelsen af Anders Nørgaard fra indsatsen mod brandstif- 
telserne i Århus til en mere alment politisk rettet indsats i København. Daværen- 
de justitsminister Ole Espersen har kategorisk afvist, at han godkendte overfø- 
relsen af det oprindeligt givne mandat til indsættelsen af Nørgaard i Århus, som 
netop blev givet under henvisning til den alvorlige, terrorlignende udvikling." 
En notits af 4. december 1981 i Anders Nørgaards kildemappe oplyser blot, at 
beslutningen om overførelsen blev truffet den 2. december, og en håndskrevet 
påtegning lyder ”JM underr.”, Det fremgår ikke, om det betyder, at ministeren 


479 PET, kildesag: ”Vedr. overbringelse af kilde Zeus”, 4. december 1981. 

480 RB: Ole Espersen, 5. december 2000: "Vidnet har ikke godkendt penetrering af SAP. Vidnet blev 
vred over, at det i en tv-udsendelse fremstod som om, at han havde godkendt penetrering af politi- 
ske partier...” 

481 PET, kildesag: ”Vedr. overbringelse af kilde Zeus”, 4. december 1981. En anden påtegning oplyste, at 
vpm. Niels Schmidt havde set notitsen. Notitsens forfatter oplyste over for Kommissionen, at for- 
muleringen ”JM underr” både kunne betyde, at ministeren var underrettet, og at departementsche- 
fen var underrettet. Jf. RB: PET-medarbejder, 22. oktober 2002. Jf. spørgsmål 295 fra Folketingets 
Retsudvalg til justitsministeren, om fortolkningen af påtegningen ”JM underr” Heri spørges det, 
om påtegningen skulle forstås således, at Justitsministeriet skulle underrettes, og at der ville være 
anført en dato og navn, såfremt dette var sket. På grundlag af ovenstående må svaret være, at påteg- 
ningen betød, at Justitsministeriet var underrettet. Derimod fremgår det ikke, om justitsministeren 
var underrettet. 

er blevet underrettet, eller om det betyder, at PET's chef har underrettet departe- 
mentschefen i Justitsministeriet. 

PET's daværende chef Ole Stig Andersen fandt i sin forklaring for Kommis- 
sionen, at: 


"Vidnet vil mene, at selv om en kilde, der har været penetrant, blot flyttes og be- 
nyttes et andet sted som penetrant, er der herved sket en så betydelig ændring, at 
ministeren bør underrettes.” 


Ole Stig Andersen erindrede ikke selv en forelæggelse, men fandt at en sådan 
måtte være sket af ham selv, hvis han ikke havde været bortrejst. Han mente lige- 
ledes, at han selv ville være blevet inddraget i en beslutning om en overbringelse 
og penetration.” 

Det må på grundlag af ovenstående opfattes som sandsynligt, at operationen 
har været kendt for chefen for PET, om end det ikke kan fastslås, hvorvidt politi- 
mesteren har kendt penetrantens identitet. Derimod fremgår det, at ministeriet 
har været underrettet, hvilket indebærer, at departementschefen — eller i dennes 
fravær stedfortræderen — må have kendt til operationen. Den daværende mini- 
ster har erklæret ikke at have givet tilladelse. Hvad angår ministerens erklæring 
om ikke at have givet tilladelse forklarede daværende departementschef Niels 
Madsen: 


"Adspurgt om den såkaldte ”Anders Nørgaard-sag” forklarede vidnet, at han ikke 
har nogen præcis erindring om drøftelser eller sagsbehandling i ministeriet vedrø- 
rende Anders Nørgaard, men han har sandsynligvis kendt til ham. 

Adspurgt vedrørende notits på PET's kildemappe med angivelsen ”JM underr' 
forklarede vidnet, at han ikke kan sige, om JM betyder Justitsministeriet eller ju- 
stitsministeren. Vidnet kan kun sige, at såfremt justitsministeren er underrettet, er 
vidnet også blevet det, men vidnet kunne være underrettet om et spørgsmål, uden 
at ministeren blev det. 

Der var ikke i Justitsministeriet retningslinier for, hvem der tog stilling til PET's 
anvendelse af agenter/penetranter. Spørgsmål herom kan være nævnt for vidnet, 
der tog stilling til, om ministeren skulle informeres. Vidnet tør ikke sige, hvad 
der menes med bemærkningen i retningslinjerne vedrørende efterforskning på det 


482 RB: Ole Stig Andersen, 9. september 2003. 
483 Ibid. Det samme gjaldt PET-chefens tilsyn med den hemmelige kasse, hvorved han ville kende 
udgifterne til kilderne. Ibid. Spørgsmålet om godkendelse af penetrationsoperationen er rejst i 


spørgsmål nr. 277 fra retsudvalget. 

politiske område om, at spørgsmål om penetrering skal forelægges for den politisk 
ansvarlige minister,”+84 


Retlig vurdering med hensyn til godkendelsen af Zeus” virke i 
København 


Retningslinjerne vedrørende efterforskning på det politiske område fra 1983 bestem- 
mer, at brug af penetranter kun må ske efter forudgående godkendelse fra Cen- 
tralafdelingen, som i disse tilfælde altid vil forelægge spørgsmålet for den politisk 
ansvarlige minister. Retningslinjerne er som andetsteds beskrevet godkendt af Rege- 
ringens Sikkerhedsudvalg og indebærer, at PET har pligt til at søge godkendelse hos 
justitsministeren til brugen af penetranter inden for retningslinjernes område. 

Retningslinjerne fra 1983 var i nogen grad en kodifikation og sammenskriv- 
ning af de senere års praksis og enkeltstående retningslinjer, og meget tyder derfor 
på, at der også i nogen tid forud for 1983 har bestået et krav om, at ministeren 
skulle godkende brugen af penetranter. På denne baggrund, og når henses til, at 
justitsminister Ole Espersen faktisk fik forelagt og godkendte operationen med 
Anders Nørgaard i Århus, finder Kommissionen, at beslutningen af 2. december 
1981 om at indsætte Anders Nørgaard som penetrant i SAP antagelig krævede en 
ministergodkendelse. Det bemærkes herved, at den af Ole Espersen tidligere god- 
kendte operation med Anders Nørgaard i Århus var tidsbegrænset og alene møntet 
på opklaring af brandattentaterne, og Kommissionen finder ikke grundlag for at 
fastslå, at ministerens godkendelse angik en mere vidtgående brug af Anders Nør- 
gaard i andre sammenhænge. 

Påtegningen ”JM underr” på et notat af 4. december 1981 sandsynliggør, at 
PET's chef i overensstemmelse med gældende retningslinjer i hvert fald har forelagt 
sagen for Justitsministeriets departement, men det har ikke kunnet afgøres, om 
påtegningen henviser til ministeriet eller ministeren. Om sagen faktisk har været 
forelagt justitsministeren, fremgår ikke af det samtidige kildemateriale, men Ole 
Espersen har for Kommissionen forklaret, at han ikke har godkendt kildeoperatio- 
nen i København. 

Det er andetsteds beskrevet, at PET's chef havde direkte referat til Justitsmini- 
steriet, med den konsekvens, at PET'S chef normalt kunne henvende sig direkte til 


484 RB: Niels Madsen, 4. december 2001. 

Justitsministeriets departementschef uden at inddrage Rigspolitichefen.” Det di- 
rekte referat indebar imidlertid ikke, at PET'S chef kunne henvende sig direkte til 
ministeren. Det kan derfor alene antages, at PET skulle forelægge sagen for Justits- 
ministeriet som sådant med henblik på ministerens godkendelse af operationen. 
Det er Kommissionens opfattelse, at det har været departementets opgave at påse, 
at ministeren blev underrettet behørigt om de sager, som PET forelagde for depar- 
tementet. Kommissionen kan derfor ikke lægge til grund, at PET'S fremgangsmåde 
i den pågældende godkendelsessag har været i strid med de herom gældende regler. 
Det har ikke været muligt for Kommissionen at fastlægge årsagen til, at PETS an- 
modning ikke ses at være blevet forelagt ministeren til godkendelse. 


Indsættelsen i SAP 


I Subversionsafdelingen i København foregik styringen af overvågningsindsat- 
sen ifølge en af Nørgaards nye kildeførere således, at det formelt — ofte også 
reelt — var afdelingslederne, der bestemte, hvad man skulle interessere sig for. 
Medarbejderne havde imidlertid ret stort spillerum til at følge deres jugement.£' 
Den anden kildefører: 


"Erindrer ingen særlige retningslinier i PET om, hvad der skulle efterforskes i den- 
ne type sager. Det var nærmest den enkelte sagsbehandler, der måtte undersøge, 
om noget var af betydning”+7 


Trusselvurderingen synes også at have været lidt usikker: 


"Vidnet kan bekræfte, at man i PET anså SAP og VS som lige interessante, men 
dog nok således, at SAP var mest farlig. Det var indtrykket, at disse partier bestod 
af 'slappe' kommunister, men altså stadig med kommunistiske holdninger” 


485 Som omtalt i Kommissionens beretning, bind 1, har Rigspolitichefen i forhold til PET alene haft 
visse administrative og bevillingsmæssige beføjelser. 

486 RB: PET-medarbejder, 29. januar 2003. 

487 RB: PET-medarbejder, 22. oktober 2002. 

488 RB: PET-medarbejder, 22. oktober 2002. 

Anders Nørgaard blev introduceret til sine nye kildeførere fra Centralafdelin- 
gen den 22. december 1981. Det aftaltes nu, at han skulle tage kontakt til SAP, 
Det bemærkes, at Centralafdelingen ikke i samme grad som i regionsafdeling II 
afprøvede Anders Nørgaard før indsættelsen, eller med nær samme omhu over- 
vågede agentens færden, trivsel og forhold i almindelighed. 

Beslutningen om at indsætte Anders Nørgaard i SAP var for så vidt ikke kun 
en principielt vigtig beslutning med hensyn til det operationelle, men også med 
hensyn til, hvordan PET skulle forholde sig over for det nyetablerede SAP. Flere 
af de personer og aktiviteter, som det nye parti rummede, havde PET dog tid- 
ligere overvåget qua den løbende overvågning af trotskisterne.”? Der var med 
beslutningen om indsættelsen af Anders Nørgaard mod SAP også tale om en 
principiel beslutning om overvågning af et politisk parti. I forhold til SAP gjor- 
de der sig imidlertid den komplikation gældende, at partiet selv og den dertil 
knyttede kreds også havde en række forbindelser til andre grupperinger — f. eks. 
BZ-miljøerne. En eventuel trusselsvurdering fra PET's side måtte altså forholde 
sig til dels det politisk-programmatiske aspekt i forhold til SAP, men også ind- 
drage bl.a. det, som gik under betegnelsen ”uro m.v”. Udfoldede trusselsvurde- 
ringer i forhold til SAP og de dermed forbundne miljøer ses ikke bevaret, førend 
Wamberg-udvalget rejste det principielle spørgsmål om overvågningen af SAP 
(se nedenfor). 

Tidligt 1982 gik Nørgaard i gang med sin indhentning af oplysninger. Arbej- 
det kan følges i Anders Nørgaards kildemappe. Nørgaard kontaktede den 19. 
januar 1982 SAP i København for at afhente materiale. Efter i en periode at have 
fulgt skolingskurser og deltaget i en række aktiviteter knyttet til miljøet omkring 
SAP, blev Anders Nørgaard i juni 1982 kandidatmedlem af partiet. Indtil slutnin- 
gen af 1983 deltog han aktivt i partiets arbejde i København og begyndte at få sin 
daglige gang i partiets lokaler. Anders Nørgaard mødtes i denne periode regel- 
mæssigt med sine kildeførere, som dækkede hans udgifter, betalte ham for hans 
timeforbrug og modtog diverse indsamlede materialer og i øvrigt debriefede ham 
om, hvad der foregik, og hvem han havde talt med. Kildedagbogen har form som 
en log, hvori alle møder er anført med dato, kortfattede oplysninger om aktivite- 
ten, de indhentede oplysninger, enkelte navne og udgifter. I januar 1983 blev han 
leder af SAP's trykkeri, og snart efter udvidedes hans administrative opgaver. 
Af og til var Anders Nørgaard i stand til at levere oplysninger om forskellige 


489 PET, Redegørelse, s. 48-49. 
490 Om PET's overvågning af trotskisterne, se Kommissionens beretning, bind 9. 

aktioner, idet miljøet tydeligt var en del af et bredere netværk af aktivister med 
berøringsflader til bl.a. BZ og visse arbejdsmarkedsaktioner.” Det kunne således 
f. eks. hedde: 


"Mødet drejede sig overvejende om den forestående generalstrejke d. 28.1. Man 
ville gå med, dele pjecer ud og sælge Klassekampen. Dernæst ville man i den kom- 
mende tid tage hul på forberedelse af den kommende SAP landskongres”-? 


Og måneden efter: 


<Z” deltog i SAP i alm. arbejde, bl.a. forlaget… [To ledende SAP-medlemmer] dis- 
kuterede højt ang. arbejderne på B&W, der var nogle svin, idet de ikke helhjertet 
gik ind for sagen” 


Den 2. februar 1983 fik Nørgaard af sine kildeførere udleveret et kitsæt — 
nøglefidusen — til kopiering af nøglen til SAP's lokaler.” I kildeførerens forkla- 
ring hed det, at: 


"han [Zeus], hvis han fik mulighed herfor, kunne lave et aftryk af en nøgle til SAP 
med henblik på, at PET kunne komme ind hos SAP efter en dommerkendelse. 
PET fik aldrig lavet en nøgle, da Zeus kort efter selv fik en nøgle til SAP. PET har 
aldrig været inde i SAP's lokaler” 


Det kan ikke nærmere belyses, om der blev taget aftryk eller lavet en ekstranøgle. 
PET's behov for en sådan må formodes at have været begrænset, da Anders Nør- 
gaard i forvejen havde adgang til SAP's lokaler, og da han halvanden måned efter 
modtagelsen af kitsættet fik egen nøgle til lokalerne. Kildedagbogen oplyser, at 


» 


491 PET, Kildemappe Zeus, gråt læg mærket ”Zeus”. Kildemappen er ikke ført i samme detalje og 
dybde som Zeus" kildemappe i region II. Således er der sjældent referencer til Zeus personlige for- 
hold, sikkerhed, instrukser om adfærd mv. Der findes i lægget sammen med dagbogen en samling 
nøje førte bilag og regnskaber, som specificerede refunderede udgifter og timeforbrug. Ibid. 

492 Ibid., 27. januar 1983. 

493 Ibid., 4. februar 1983. 

494 Ibid., 2. februar 1983. Dette er også omtalt i Den Blå Rapport, som forklarer, at der ikke findes op- 
lysninger om, at der nogensinde blev fremstillet en kopinøgle, eller om at PET nogensinde foretog 
en ransagning af lokalerne. PET, Redegørelse, s. 49-50. 


495 RB: PET-medarbejder, 29.januar 2003. 

Zeus den 15. marts 1983 af SAP fik en egen nøgle til kontorets indgangsdør.” 
Kildeførerne opfordrede flere gange Nørgaard til at vise større aktivitet og skaffe 
flere oplysninger. Han blev således lagt på sinde at søge deltagelse i partiets regn- 
skabsarbejde og administration.” 

Selve SAP-arbejdet synes ikke på det politisk-programmatiske plan at have 
tiltrukket sig PET's store interesse. En del af diskussionerne var ret teoretiske 
(f.eks. om Socialdemokratiets revisionisme i 1920'erne), og en stor del af arbej- 
det var af mere rutinemæssig organisatorisk art såsom forberedelse af general- 
forsamlinger, agitation og salg af Klassekampen. Zeus kunne også fortælle om 
de indre magtkampe og uenigheder. Oplysningerne fra Nørgaard blev suppleret 
med efterforskernes læsning af Klassekampen og anden lekture fra miljøet. Ind- 
hentningen foregik udelukkende ved kildearbejdet af Zeus suppleret med ind- 
hentning fra åbne kilder såsom trykte skrifter. Andre operationer foregik ikke i 
forhold til SAP.” Kildeførerne var egentlig godt tilfredse med resultatet af ind- 
satsen: ”Vidnet fik mange gode oplysninger fra kilden om SAP, og PET kunne 
se, hvordan tingene hang sammen i SAP, herunder at meget var retorik” En 
særlig interesse synes Søren Søndergaard at have tildraget sig. Zeus kunne såle- 
des i store træk referere en af dennes samtaler om forestående aktioner, bl.a. om 
partiets forsøg på at engagere sig i havnearbejderkonflikten i 1982-1983. Frem 
mod slutningen af 1983 var det i øvrigt kildeførerens indtryk, at der blev mindre 
og mindre at hente i operationen, og at Zeus var ved at køre træt i det.” 

Resultatet af Zeus” arbejde gennem de to år i SAP-regi synes dog først og 
fremmest at have været PET's delagtighed i en strøm af partiinterne oplysninger 
om planlagte aktiviteter og aktioner. Som følge af SAP's brede berøringsflade 
til aktionsglade ungdomsmiljøer i København og ikke mindst til dele af BZ- 
bevægelsen kunne Anders Nørgaard flere gange komme med oplysninger om 


496 Nøglekitsættet er omhandlet i Kommissionens retlige vurderinger i tilknytning til bind 4. 

497 PET, kildesag: ”Zeus”, 15. marts 1983, 8. april 1983 og 13. april 1983. 

498 RB: PET-medarbejder, 29. januar 2003. Spørgsmål nr. 284 fra retsudvalget berører spørgsmålet om, 
hvorvidt man kunne blive registreret som abonnent på SAP's avis eller andre publikationer. Der er 
ikke i akterne fundet tegn derpå, og heller ikke i den kursoriske dagbog over kildeføringen er der 
tegn på en sådan interesse. Baggrunden for spørgsmålet er formentlig oplysningen i Søren Steen 
Jespersen og Miki Mistrati, Den hemmelige tjeneste, s. 132 om, at arkivet over abonnenter på Klas- 
sekampen endte i hænderne på kildeføreren fra Afdeling C. 

499 RB: PET-medarbejder, 29. januar 2003. 

500 Ibid. Jf. PET, emnesag: ”Vedr. Havnearbejderstrejken, Kilde ”Zeus”, 3. februar 1983. 

501 RB: PET-medarbejder, 29. januar 2003. 

planlagte aktioner. I så henseende synes hans virke primært at have været rettet 
mod ”uro”-området og at have bidraget til at forsyne Københavns Politi med 
oplysninger til at foregribe uroligheder og aktioner. Dette antydes da også af Per 
Larsens forklaring for Kommissionen om sin opfattelse af forholdet, da han i 
februar 1983 tiltrådte som kriminalinspektør i PET: 


"efter hans vurdering fyldte SAP ikke ret meget. Afdeling C havde kun 8-10 med- 
arbejdere på dette tidspunkt, og det i sig selv satte en begrænsning for, hvor ener- 
gisk der kunne efterforskes. Vidnet opfatter referatet således, at man nok havde 
fået et godt indblik i SAP ved hjælp af kilder. Generelt set fyldte subversionsom- 
rådet politisk set mindre og mindre, og det var ikke det område, som vidnet satte 
sig mest ind i. Det, der var mest interessant, var de aktiviteter, der boblede op i for- 
bindelse med gadekampe og bz-bevægelsen, altså det, der gav anledning til uro,”>” 


Dette indtryk bekræftes af kildemappen. Store dele af aktiviteterne i SAP var 
således forbundet til andre aktiviteter. Det gjaldt således strejkebevægelser i for- 
bindelse med f. eks. B&W, men det gjaldt først og fremmest BZ-miljøerne og 
f.eks. Sorte Klat og lignende grupper. Flere gange bragte Anders Nørgaard op- 
lysninger om SUF og planlagte aktioner i SUF.” Det var dog tydeligt — som det 
også er kommet frem i litteraturen senere — at Anders Nørgaards forsøg på at 
knytte direkte forbindelse til BZ-miljøerne ikke altid havde held med sig, og at 
han nærmest faldt udenfor i denne sammenhæng. 

En anden del af arbejdet, som imidlertid er vanskeligt at rekonstruere, var 
indsamling af navnestof fra SAP. Det hedder i Den Blå Rapport, at Anders Nør- 
gaard til sine PET-kontakter afleverede en liste over SAP's Københavnsafdeling, 
og en liste over foreslåede kandidater til det næste folketingsvalg. Derimod men- 
te PET ikke at kunne bekræfte, at Nørgaard havde afleveret lister over anmeldere 
for SAP eller stillere for enkelte kandidater.” En sådan aktivitet er ikke anført 
systematisk i den log, som blev ført af kildeførerne over møderne med Zeus.” 
Anders Nørgaard beskrev det selv i sit ”testamente” i 1998: 


502 RB: Per Larsen, 3. september 2002. 

503 PET, kildesag: 'Zeus' 

504 Ibid., 16. december 1982, samt 29. september1982. 

505 PET, Redegørelse, s. 49. 

506 Undtagelsesvis var der dog en henvisning. Således PET, kildesag: "Zeus, 19. januar 1983: ” ”Z” har 


navne på medlemmer” og senere samme: ”Z' fik til opgave at skaffe nogle navne samt lade SAP vide 
hans int. i at blive regnskabschef” Ibid., 13. april 1983. 

"IT denne periode indsamlede jeg stort set alle de oplysninger jeg kunne til PET, 
med oplysningsindsamling mener jeg at jeg har indsamlet oplysningerne usorteret 
og at de er blevet videregivet til betjente i PET i samme tilstand. Hvordan man evt. 
senere har bearbejdet disse oplysninger har jeg ingen viden om. Ligeledes ved jeg 
heller ikke om den ansvarlige betjent umiddelbart efter modtagelsen af de bån- 
dede stillerlister skulle have slettet disse og eller har makuleret de håndskrevne/ 
kopierede lister.”>7 


Resultatet af den dengang herskende praksis er, at der ikke findes en samlet over- 
sigt over materiale modtaget fra Zeus.” Der findes inddækket på emnesagen 
en notits indsendt af Zeus med en næsten komplet liste over medlemmerne af 
SAP København, i alt 67 medlemmer. Disse navne blev, hvis de ikke havde en 
egen personsag (hvilket en snes personer havde), ”reg. til sagen”. Listen blev ved 
afdelingslederen påtegning bragt i parolemødet den 18. april 1983.” Der findes 
ligeledes en fra Zeus modtaget liste over SAP's kandidater til folketingsvalget 
samt forskellige oplysninger om partiets valgplaner. Listen rummer navne på 
13 personer, som man havde til hensigt at opstille i Østre og Søndre Storkreds. 
Afkrydsninger markerede, at navnene ville blive registreret på sagen, men det 
fremgik ligeledes af påtegninger, at stort set alle i forvejen var registreret med 
personsag. Påtegning på dokumentet bevidnede, at notitsen havde været eller 
ville blive forelagt på parolemøde den 7. april 1983.” 

De af Anders Nørgaard indhentede oplysninger kan følges gennem Wam- 
berg-udvalgets arbejde, idet nyregistreringer blev forelagt udvalget. Listen over 
nyregistrerede i udvalgsreferaterne er til tider kursorisk med hensyn til regi- 
streringsgrund, men et nogenlunde sikkert billede tegner sig dog. I perioden 
mellem februar 1982 og november 1983 blev der foretaget ca. 23 nyregistrerin- 
ger af personer med tilknytning til SAP og tre registreringer for forbindelser til 


507 Kommissionens Arkiv: Anders Nørgaards efterladte papirer: Anders Nørgaard, ”Min egen person- 
lige redegørelse”, 1. maj 1998. 

508 En stor del af materialet vedrørende SAP er makuleret i 1998. 

509 PET, emnesag: ”Vedr. SAP - Socialistisk Arbejderparti, Kilde ”Zeus”, 18. april 1983; RB: PET-med- 
arbejder, 22. oktober 2002. 

510 PET, emnesag: ”Vedr. Socialistisk Arbejderparti — SAP, kilde ”Zeus””" 

BZ-brigaden. En sammenligning af de personoplysninger, som blev sendt til 
PET fra Anders Nørgaard, med antallet af nyregistrerede viser, at langt fra alle 
personoplysninger, navne mv. gik videre til egentlig registrering. En del navne 
har formentlig været registrerede i forvejen, mens andre synes at være blevet 
”inddækkede” på emnesagen (det vil sige oplysningerne blev lagt på emnesagen, 
uden at personen fik et B-nummer og dermed kunne søges på tromlen). Ende- 
lig kan der være tale om oplysninger, som efterforskerne eller afdelingslederen 
i Centralafdelingen ikke har anset for væsentlige nok til videre foranstaltning. 
Sådanne navneoplysninger er fastholdt i den notits, som typisk er udarbejdet på 
grundlag af hver kontakt til Anders Nørgaard, men er blevet akteret i kildemap- 
pen eller i emnesagen. 


Wamberg-udvalget, PET og overvågningen af SAP 


PET's medarbejdere arbejdede i denne periode på grundlag af den instruks til 
PET, som var udsendt af Justitsministeriet i 1953 og modificeret i forbindelse 
med tillægget til regeringserklæringen i 1968. Siden midten af 1970'erne havde 
PET været i gang med at udarbejde nye og mere detaljerede retningslinjer for 
efterforskningen på det politiske område. Disse retningslinjer, som lå inden for 
rammerne af 1953-instruksen, var endnu i støbeskeen, da Anders Nørgaard i 1981 
blev hvervet som kilde for PET. Wamberg-udvalget var forum for en række drøf- 
telser af retningslinjerne. 

Anders Nørgaards aktiviteter i SAP og i de tilstødende miljøer kom således i 
1982-83 til at foregå parallelt med vigtige principielle drøftelser i Wamberg-ud- 
valget og i PET om udformningen af de nye retningslinjer for efterforskningen 
på det politiske område. Wamberg-udvalget havde gennem nogen tid forfulgt 
spørgsmålet, om man på emnesagerne vedrørende partierne kunne inddække 
lister med navne på stillere, kandidatlister osv., og særligt drøftet det problem, 
om medlemmer af partier, som af Indenrigsministeriet blev anerkendt som op- 


51  WU: referat af møder, 11. februar 1982, 28. maj 1982, 23. august 1982, 6. oktober 1982, 3. november 
1982, 22. december 1982, 31. januar 1983, 16. marts 1983, 8. april 1983, 3. juni 1983, 24. august 1983, 
7. oktober 1983 samt 10. november 1983. Lister over nyregistrerede. Tilknytning til SAP varierede for 
de nyregistrerede. Der var bl.a. tale om personer, som deltog i introduktionskurset, en deltager i et 
SAP-møde i Odense, egentlige medlemmer, medlemmer af hovedbestyrelsen mv. 

512. Denne problematik er indgående behandlet i Kommissionens beretning, bind 3. 

stillingsberettigede til folketingsvalg, samtidig kunne registreres af PET. På 
Wamberg-udvalgets møde den 11. januar 1982 rejste PET-chefen således over for 
udvalget spørgsmålet om, hvorvidt man kunne videregive oplysninger til andre 
myndigheder om medlemskab af Revolutionære Socialisters Forbund (RSF) og 
om opstilling til kommunevalget for SAP. Han nævnte, at det nydannede SAP 
søgte opstilling til Folketinget, og at justitsministeren måtte tage stilling til, om 
man fortsat kunne videregive oplysninger om tilhørsforhold til partiet. Udvalget 
gav tilslutning hertil. 'To måneder senere, den 17. marts 1982, blev Anders Nør- 
gaard af sine kildeførere opfordret til at søge optagelse i SAP.» I april 1982, mens 
Anders Nørgaard var i fuld færd med at trænge ind i SAP, godkendte Wamberg- 
udvalget videregivelse af bl.a. fire sager vedrørende trotskister, som aktuelt eller 
tidligere havde været medlemmer af RSF. Reelt drejede det sig om medlemmer 
af SAP. Politifuldmægtigen erklærede da også over for udvalget, at man måtte 
formode, at videregivelse af sådanne sager fortsat kunne ske, indtil justitsmini- 
steren traf bestemmelse om andet.” Dette blev begrundet i en analyse af SAP, 
som blev stillet til udvalgets rådighed. Notitsen skitserede den organisatoriske 
forbindelse til IV Internationale og gav en kort historik om forbindelsen til Lev 
Trotskijs ideer.” Om IV Internationales program hed det, at: 


"Selv om trotzkismen ligesom Moskva- og Kinakommunismen er en internatio- 
nal, revolutionær voldelig bevægelse, står den i modsætning til kommunismen 
ved, at den tilsidesætter "masse-faktoren” for at nå sit mål og baserer sin virksom- 
hed på nogle omhyggeligt valgte og uddannede avantgarde grupper” 


SAP's oprindelse i Revolutionære Socialisters Forbund blev opridset, og det blev 
konstateret, at RSF i særlig grad var aktiv i fagbevægelsen og i arbejdskampe, 


513: WU: referat af møder 6. august 1981 og 24. september 1981. Der var tale om en drøftelse af tolknin- 
gen af kommissionsdomstolens udtalelser vedrørende emne- og organisationssager. 

514 WU: 11. januar 1982. 

515 PET, kildesag: "Zeus, 17. marts 1982. Beslutningen om indsættelsen af Anders Nørgaard i SAP var 
imidlertid truffet i december 1981, og hans første kontakt — indhentning af oplysningsmateriale — 
skete den 19. januar 1982. Jf. ibid., 19. januar 1982. 

516 WU: referat af møde, 22. april 1982. 

517 WU: Notits: ”Vedr. Trozkisme — IV Internationale, 18. februar 1982, behandlet i Wamberg-udval- 
get den 22. april 1982. 

518 Ibid. 

men at gruppen også havde udvist stor aktivitet inden for en række uro-områder 
rettet mod USA, NATO, imperialismen mv. 


"Trotzkisterne er ofte at finde i forbindelse med uroligheder omkring arbejdsned- 
læggelserne, udelukkende med det formål, at skabe uro. Det skal tilføjes, at i de 
senere år, hvor RSF har været indblandet i forskellige aktioner, har disse ikke som 
tidligere været voldelige”>” 


Om SAP konstaterede man blot, at RSF i 1979 havde besluttet at forsøge at kom- 
me i Folketinget og derfor havde ændret navn til SAP. Man noterede sig også, 
at SAP var den danske sektion af IV Internationale, og at de programmatisk 
fastholdt den permanente revolution og de hidtidige arbejdsmetoder.” PET's 
begrundelse over for Wamberg-udvalget med hensyn til, hvorfor man registre- 
rede medlemmer af SAP, fulgte således principperne i Justitsministeriets notat 
af 14. september 1968 om tolkningen af den kommende regeringserklæring, 
hvis punkt 3 netop omhandler at ”personer, der enkeltvis eller som medlemmer 
af grupper eller organisationer udøver virksomhed, der har til formål eller er 
egnet til at forårsage uroligheder eller at omstyrte eller undergrave den lovlige 
samfundsorden”” 

De principielle drøftelser fortsatte gennem sensommer og efterår 1982. Ud- 
valget modtog blandt andet SAP's partiprogram. I august argumenterede poli- 
timesteren i øvrigt for registreringer af personer med en vis forbindelse til SAP 
ud fra den begrundelse, at SAP og partiets ungdomsorganisation var involveret i 
BZ-brigadens aktiviteter. Udvalgets flertal godkendte de pågældende nyregistre- 
ringer, om end Harald Engberg-Pedersen fortsat tog forbehold for nyregistrering 
på det pågældende grundlag.” 


519 Ibid. 

520 Ibid. 

521 Notatet af 14. september 1968 er optrykt i appendiks til Kommissionens beretning, bind 3. 
522 Jf. Kommissionens beretning, bind 3. 

Andre virkefelter 


Kildemappen for 1982-83 viser, at Anders Nørgaard også virkede inden for an- 
dre felter. I januar 1982 er der en henvisning til en enkeltstående deltagelse i et 
møde i DKP/ml, og i februar-marts 1982 til forskellige HT-busaktioner.= Denne 
sammenhæng kan være blevet forvekslet med den i 1998 hævdede deltagelse i 
HT-konflikten i 1984. 

Anders Nørgaard var ligeledes til stede under et par møder i Samar- 
bejdskomitéen for Fred og Sikkerhed i februar 1982. I marts og april samme år 
søgte han kontakt til BZ-brigaden.>+ Henvisningerne til disse møder er i kilde- 
mappen ret kortfattede, og baggrunden for hans interesse kan ikke ses, ligesom 
det ligeledes heller ikke ses, om kontakten er opstået på initiativ af Nørgaard selv, 
som derpå har rapporteret til sine kildeførere, eller om han af kildeførerne er 
instrueret om deltagelse i møderne eller om at optage kontakt til de pågældende 
grupper. 

I forhold til BZ-miljøet synes Anders Nørgaard at have haft en funktion via 
sit engagement i SAP. PET var således fokuseret på de forbindelser, som eksiste- 
rede mellem SAP og de mere aktivistiske ungdomsmiljøer som f. eks. BZ-briga- 
den. Ole Stig Andersen advarede på mødet i Regeringens Sikkerhedsudvalg den 
8. april 1983 om, at der blandt BZ'erne var planer om en storstilet aktion i påsken 
i form af et politisk karneval kaldet Sorte Klat.= 


"Efterretningstjenesten havde fundet det nødvendigt at foretage en efterretnings- 
mæssig indhentning vedrørende disse forhold, herunder tekniske operationer og 
penetrering. Ligesom tilfældet var ved havnearbejderkonflikten, var der efter po- 
litimesterens opfattelse tale om en ubehagelig opgave, som var nødvendig at fore- 
tage, således at de enkelte politikredse undgik at foretage denne slags arbejde” 


Der kan have været tale om oplysninger indhentet fra Anders Nørgaard.” Kil- 
deførerne søgte da også at lægge Anders Nørgaard på sinde at søge forbindelse 


523 PET, kildesag: ”Zeus”, 23. februar 1982, 9. marts 1982. 

524 Ibid., 13. februar og 27. februar, 13. april, 15. april og 20. april 1982. 

525. RSU: 8. april 1983. 

526 Ibid. Dette blev taget til følge af sikkerhedsudvalget. 

527 Jf. PET, kildesag: "Zeus, kildedagbog, 25. marts 1983 og 28. marts 1983. PET havde dog også kilder i 
BZ-miljøet. 

til BZ-miljøet, som på dette tidspunkt opfattedes som et stigende problem; ikke 
mindst for ordenspolitiet, som imødeså mange konfrontationer og aktioner. 

I bogen Den hemmelige Tjeneste hævdes det, at Landsaktionen Sydafrika- 
komitéen (LSA) var en gruppering, som PET nærede interesse for i sin overvåg- 
ning, og at man opfordrede Anders Nørgaard til at søge oplysninger fra denne 
organisation. Det oplyses således, at kildeføreren i efteråret 1982 transporterede 
Anders Nørgaard til et arrangement, Boykott-Sydafrika, hvor man i Kastrup 
lufthavn demonstrerede mod opretholdelsen af SAS-forbindelsen til Johannes- 
burg i Sydafrika. Under demonstrationen skal Anders Nørgaard have taget fotos 
af deltagerne og udleveret en navneliste til PET.” Det tillagdes en vis betyd- 
ning, at LSA tilsyneladende ikke skulle have forbindelse med SAP. Det skyldes 
formentlig, at justitsminister Frank Jensen den 29. april 1998 havde besvaret et 
spørgsmål fra Søren Søndergaard om baggrunden for interessen for LSA med, at 
Anders Nørgaards deltagelse i disse aktiviteter måtte ses i lyset af, at SAP havde 
en forbindelse med Sydafrikakomitéen.=" 

Ifølge kildedagbogen deltog Zeus den 22. marts 1982 i et SAP-arrangeret 
møde om Boykott Sydafrika-ugen, og to dage efter deltog han i demonstra- 
tionen i lufthavnen. Der er intet oplyst om selve indhentningen. En opfordring 
til indtrængen i LSA fra kildeførernes side er heller ikke dokumenteret. Andre 
Sydafrika-relaterede aktiviteter ses ikke i akterne i kildemappen. De to kildefø- 
rere har ikke omtalt nogen interesse for LSA.;” Der ses reelt kun en udtrykkelig 
opfordring fra kildeførerne om indhentning på to områder - nemlig SAP og BZ- 
relaterede forhold, herunder aktioner mv.> 

På flere områder havde Zeus' rapportering fra især SAP berøring til arbejds- 
markedskonflikter. Det gjaldt således havnearbejderkonflikten i 1982-1983, hvor 
SAP forsøgte at gøre sig gældende. Fokus synes dog primært at have været rettet 
mod SAP og mod aktioner, men indberetningerne rummede dog også en del 
oplysninger om strejkeplaner, aktioner, sympatiaktioner, blokader mv. En af 
kildeførerne forklarede således: 


528 RB: PET-medarbejder, 29. januar 2003. 

529 Søren Steen Jespersen og Miki Mistrati, Den hemmelige tjeneste, s. 137-139. 

530 Ibid. FT, Spørgsmål S 141, 14. april 1998, 1997-98, 2. samling, svar den 29. april 1998. 

531 PET, kildesag: "Zeus, 22. marts, 24. marts 1982. 

532 Jf. spørgsmål fra Folketingets Retsudvalg til justitsministeren nr. 272-276. 

533. PET emnesag: ”Vedr. SAP — Socialistisk Arbejderparti, Kilde ”Zeus”, 21. januar 1983; PET emnesag: 
”Vedr. Havnearbejderstrejker”, 3. februar 1983; RB: PET-medarbejder, 29. januar 2003. 

PET fulgte havnearbejderstrejken. De stykkede oplysninger sammen, og det 
kunne være oplysninger fra vidnets område og f. eks. vedrørende DKP. Det var 
afdelingslederen, der vurderede om en rapport skulle på et parolemøde”53+ 


Den Blå Rapport afviste de fremkomne presseforlydender om, at Anders Nørga- 
ard for PET skulle have overvåget HT-konflikten, eller at han skulle have deltaget 
i møder med skjult mikrofon. I det hele taget mente PET ikke, at der i 1984 havde 
været nogen kontakt til Anders Nørgaard. 

I slutningen af 1983 synes engagementet i forhold til kilde Zeus at have tonet 
ud. En kort tid blev han overført til en anden kildefører, > men en aktivitet, der 
rækker ind i 1984, kan ikke ses af kildematerialet. Anders Nørgaard fastholdt i 
tiden efter sin udfasning som kilde enkeltvise personlige forbindelser til bl.a. en 
af sine tidligere kildeførere.” 

Det oplyses i Den Blå Rapport, at Nørgaard den 1. april 1985 i forbindelse 
med blokaden af Kalundborg-Århusruten kontaktede en medarbejder i PET og 
gav oplysninger om planerne. Kontakten blev gentaget få dage senere, men et 
samarbejde blev ifølge PET ikke genoptaget. Dette skulle være den sidste kontakt 
mellem Anders Nørgaard og PET, når bortses fra enkelte kontakter til en tidli- 
gere kildefører af mere social karakter.» Dette svarer til det, som ses af kildema- 
terialet. Det kan dog bemærkes, at Anders Nørgaards tidligere kildefører synes 
at have påtænkt en genoptagelse af samarbejdet, og at Anders Nørgaard synes at 
have taget ganske klart initiativ til noget sådant. Ud over disse intentioner kan 
det tilføjes, at der over to dage eksisterede kontakter, men at det samlet set er 
korrekt, at et samarbejde ikke blev genoptaget. 

I begyndelsen 1985 genetablerede Anders Nørgaard på eget initiativ kon- 
takten til sin gamle PET-kildefører i Århus. Foranlediget af et tilfældigt møde 
med en kvindelig aktivist, mens han en tid arbejdede i Århus, kontaktede han 
igen kildeføreren og gav ham nogle oplysninger om, at den pågældende skulle 


534 RB: PET-medarbejder, 29. januar 2003. 

535. PET, Redegørelse, s. 50. 

536 RB: PET-medarbejder, 29. januar. 2003; RB: PET-medarbejder, 22. oktober 2002. 

537 Således Nørgaard i 1998. Kriminalpolitiet i København, afd. A, 18. august 1998, Rapport vedr. an- 
meldelse mod Ekstra Bladet, journalisterne Kurt Simonsen og Niels Westberg samt Anders Nørga- 
ard for ærekrænkelse og bagvaskelse i henhold til kopi af artikel fra Ekstra Bladet af 15. maj 1998, 
afhøring af Anders Nørgaard. RB: PET-medarbejder, 21. april 2004. 

538 PET, Redegørelse, s. 50. 

have været med til at lave forskellige graffiti om RAF rundt omkring i byen.» 
I april 1985 genoptog kildeføreren for en kort tid på ny optegnelserne i Zeus' 
kildemappe i region II. Her oplystes det, at Nørgaard henvendte sig privat til 
kildeføreren og spurgte, om han kunne være til hjælp med noget, og i det hele 
taget gav indtryk af ønske om at genoptage sit virke for PET. Som medlem af 
tjenerforbundet skulle han deltage i et koordinationsudvalg, som skulle mødes 
Sømændenes Hus på Åboulevarden i Århus i forbindelse med konflikten på År- 
hus-Kalundborgfærgen. Nørgaard oplyste forskelligt om, hvordan broklappen 
til færgelejet var blokeret. Efterhånden som konflikten udviklede sig i løbet af 
dagen, rapporterede Nørgaard flere gange tilbage med oplysninger om blokade- 
vagterne, planerne for blokaden og om, at nogle af blokadevagterne var VS'ere 
og SAP'ere. Han kunne således rapportere, at man brugte Radio Århus til at di- 
rigere blokadevagterne.>" Den 2. april 1985 fulgte nye oplysninger fra Zeus om 
planerne for arbejdsnedlæggelsen og demonstrationer, ligesom han oplyste de 
to telefonnumre, som i Sømændenes Hus blev brugt under konflikten." Igen 
den 12. april 1985 rapporterede Nørgaard om sine oplevelser som blokadevagt. 
Han identificerede også en SAP'er som stemmen i Radio Århus, videregav nav- 
neoplysninger på enkelte blokadevagter, som han havde genkendt, og hævdede, 
at en lokal fagforeningsformand var SAP'er. Dette checkede kildeføreren af med 
Centralafdelingen. Det aftaltes i øvrigt at: 


"Kilden er interesseret i at være lidt "med” igen, og det blev aftalt, at jeg sender 
ham lidt materiale vedr. DTA, og han er så indforstået med at starte sin gang i 
Sømændenes Hus på Åboulevarden, hvilket vil være godt” 


På dette punkt sluttede optegnelserne om egentlig kildevirksomhed, og kilde- 
mappen rummer kun for tiden fremefter et par enkelte notitser. En formel af- 


539 PET, kildesag: Notits 22. februar 1985 om henvendelse fra Zeus, samt breve fra Anders Nørgaard til 
kildefører af 21. februar og 22. februar 1985. Bogen Den hemmelige tjeneste finder, at henvendelsen 
skete på initiativ af kildeføreren, som ønskede, at Zeus skulle infiltrere Sømændendes Hus, hvor 
tillidsfolk fra Sømandsforbundet og andre fagforeninger holdt til. Jf. Søren Steen Jespersen og Miki 
Mistrati, Den hemmelige tjeneste, s. 143. 

540 PET, kildesag: ”Zeus”, 1. april 1985. Diverse rapporter. 

541 Ibid., indtegning 2. april 1985. RB: PET-medarbejder, 21. april 2004; her blev det forklaret, at der var 
telefonaflytninger af Sømændenes Hus. 

542 Ibid., indtegning 12. april 1985. Det sidste og eneste regnskabsbilag fra 1985 stammer fra samme 
dato og er på 800 kr. overført til Anders Nørgaard. Ibid., bilag, kvittering, 12. april 1985. 

slutning af engagementet findes ikke noteret i PET's materiale. Fra anden side er 
det oplyst for Kommissionen, at Anders Nørgaard i 1985 skal have været aktiv 
i forbindelse med storkonflikten, hvor han skulle have fotograferet lister til en 
telefonkæde ved Sømændenes Hus på Åboulevarden, og hvor han skulle være 
blevet opdaget og have fået bank.» Dette ses ikke i kildematerialet. 

Her tabes PET's spor efter Anders Nørgaard. I årene efter er der ikke kilde- 
materiale, som kaster lys på nogen relation til den afgåede kilde, og ingen af de 
afhørte PET-medarbejdere erindrer andet end et par sporadiske sociale kontak- 
ter. Bogen Den hemmelige tjeneste beretter, at Anders Nørgaard stille og roligt i 
slutningen af 1983 trak sig ud af SAP-arbejdet og i 1984 flyttede til Århus. 


543. Kommissionens Arkiv: Interview nr. 3. 
544 Søren Steen Jespersen og Miki Mistrati, Den hemmelige tjeneste, s. 142-143. 


196 Operation Zeus 


KONKLUSION 


KONKLUSION 


Vedrørende Anders Nørgaards virke i København 


Den 2. december 1981 afholdt Centralafdelingen i PET et møde om Anders Nør- 
gaards fremtid. På mødet traf man beslutning om at overflytte Nørgaard (kilde 
Zeus) til København. Årsagen var angiveligt, at Anders Nørgaard følte sig isole- 
ret af den hårde kerne blandt anarkisterne i Århus. Beslutningsprocessen i PET 
og i Justitsministeriet vedrørende overbringelsen af Anders Nørgaard til en mere 
alment politisk rettet indsats i København kan ikke præcist rekonstrueres. Tidli- 
gere justitsminister Ole Espersen har for Kommissionen afvist, at han godkendte 
overførelsen til København. En notits af 4. december 1981 i Anders Nørgaards 
kildemappe oplyser, at beslutningen om overførelsen blev truffet den 2. decem- 
ber, og en håndskrevet påtegning lyder ”JM underr”. Det fremgår ikke, om det 
betyder, at ministeren er blevet underrettet, eller om det betyder, at PET's chef 
har underrettet departementschefen i Justitsministeriet. Formentlig har der væ- 
ret tale om, at PET's chef underrettede ministeriets departementschef. Tidligere 
justitsminister Ole Espersen afviser, at han er blevet underrettet. For en retlig 
vurdering af dette forhold henvises til ovenfor i nærværende kapitel 3. 

Nørgaards toårige virke i SAP bestod i at skaffe partiinterne oplysninger om 
planlagte aktiviteter og aktioner. Som følge af SAP's brede berøringsflade til be- 
stemte ungdomsmiljøer i København og ikke mindst til dele af BZ-bevægelsen 
kunne Anders Nørgaard flere gange komme med oplysninger om aktioner, der 
var undervejs. I så henseende synes hans virke primært at have været rettet mod 
”uro” og at have bidraget til at forsyne Københavns Politi med oplysninger til at 
foregribe uroligheder og aktioner. 

Anders Nørgaards aktiviteter i SAP og i de tilstødende miljøer i 1982-83 kom 
til at foregå parallelt med principielle drøftelser i Wamberg-udvalget og i PET om 
udformningen af nye retningslinjer for efterforskningen på det politiske område. 
Registreringen af medlemmer af SAP var i overensstemmelse med Justitsmini- 

steriets notat af 14. september 1968. Udvalgets flertal godkendte de pågældende 
nyregistreringer. 

Kildemappen for 1982-83 viser, at Anders Nørgaard også virkede inden for 
andre felter. I januar 1982 er der en henvisning til en enkeltstående deltagelse i et 
møde i DKP/ml, og i februar-marts 1982 til forskellige HT-busaktioner. Denne 
sammenhæng kan være blevet forvekslet med den i 1998 hævdede deltagelse i 
HT-konflikten i 1984. Anders Nørgaard var ligeledes til stede under et par mø- 
der i Samarbejdskomitéen for Fred og Sikkerhed i februar 1982. I marts og april 
samme år søgte han kontakt til BZ-brigaden. 

PET fokuserede på de forbindelser, som eksisterede mellem SAP og de mere 
aktivistiske ungdomsmiljøer som f. eks. BZ-brigaden. Dette markerede sig også 
i Regeringens Sikkerhedsudvalg, hvor Ole Stig Andersen den 8. april 1983 adva- 
rede om, at der blandt BZ'erne var planer om en storstilet aktion i påsken i form 
af et politisk karneval kaldet Sorte Klat. Der kan have været tale om oplysninger 
indhentet fra Anders Nørgaard. Det skal dog bemærkes, at PET havde flere kil- 
der i BZ-miljøet. 

Ifølge kildedagbogen deltog Zeus den 22. marts 1982 i et SAP-arrangeret 
møde om Boykott Sydafrikaugen, og to dage efter deltog han i demonstrationen 
ilufthavnen. Der er intet oplyst om selve indhentningen. Der ses ingen aktioner 
i efteråret og en opfordring til indtrængen i LSA fra kildeførernes side er heller 
ikke dokumenteret. Der ses reelt kun en udtrykkelig opfordring fra kildeførerne 
til indhentning på to områder — nemlig SAP og BZ-relaterede forhold. Zeus' 
rapporteringer fra især SAP havde typisk berøring til arbejdsmarkedskonflikter. 


Samlet retlig vurdering 


Kommissionen har, idet der i øvrigt henvises til konklusionen vedrørende kildeope- 
rationen i Århus og den retlige vurdering i kapitel 3, ikke ved sin gennemgang af 
PET' virksomhed omhandlet i dette bind konstateret tilfælde, hvor PET har over- 
trådt regler og retningslinjer fastsat af Folketinget eller regeringen. 

1. Upublicerede kilder 
Ministerier: 


Statsministeriet: 
Regeringens Sikkerhedsudvalg [RSU] 


Justitsministeriet [JM]: 
Politikontorets pengeskab 


Udenrigsministeriet [UM] 
Embedsmændenes Sikkerhedsudvalg [ESU] 


PET's arkiv: 
Kildesager 
Administrativ sag 
Personsager 
Emnesager 
Wamberg-udvalgets referater [WU] 


Kommissionens arkiv: 
Anders Nørgaards efterladte papirer 
Båndkopier vedr. Frede Farmand 
Interview: Personer med forbindelse til anarkistmiljøet 
Materiale fra Rigspolitichefen vedrørende rejseholdets efterforskning i 
Århus 
Materiale fra Kriminalpolitiet i København 
Retsbøger [RB] 

2. Publicerede kilder 


Folketingstidende [FT] 
Østre Landsrets dombog 
Københavns Byrets dombog 


Aviser: 

Information 
Politiken 

Ekstra Bladet 
Jyllands-Posten 
Aarhus Stiftstidende 


Internetressourcer: 


www.fred.dk/artikler/petting/regnbuen.htm. 

5. 
SPØRGSMÅL TIL JUSTITSMINISTEREN 


Som ministeren har undladt at besvare under henvisning til PET- 
Kommissionens arbejde, og som er helt eller delvist besvaret i 
nærværende bind 


Spørgsmål nr. 123 
Er der personer, som er blevet registreret af PET, fordi de pågældende har skre- 
vet under på anmeldelse af et politisk parti f.eks. SAP, KAP eller DKP/ML? 


Spørgsmål nr. 127 

Benyttede PET sig af agenter, meddelere, infiltration eller personregistrering i 
forbindelse med HT-konflikten, overenskomstindgrebet i 1985, Ribus-konflikten 
eller andre større arbejdskonflikter, og foregik der registrering på denne bag- 
grund? I bekræftende fald var det i overensstemmelse med regeringserklærin- 
gen fra 1968? I benægtende fald ville det have været i overensstemmelse med 
1968-erklæringen? 


Spørgsmål nr. 196 
Er der medlemmer af ”Landskomiteen mod Berufsverbot i Vesttyskland”, som 
qua deres medlemskab er blevet overvåget og/eller registreret? 


Spørgsmål nr. 197 


Er der sket overvågning af arrangementer, som ”Landskomiteen mod Berufsver- 
bot i Vesttyskland” har afholdt? 

Spørgsmål nr. 208 
Hvilke organisationer blev overvåget/registreret fra regeringserklæringen i sep- 
tember 1968 til februar 1983? 


Spørgsmål nr. 209 
Over for hvilke organisationer anvendtes penetratorer fra regeringserklæringen 
i september 1968 til februar 1983? 


Spørgsmål nr. 211 
Hvilke organisationer er overvåget/registreret efter disse retningslinjer fra fe- 
bruar 1983 — og i hvilke perioder? 


Spørgsmål nr. 212 
Over for hvilke organisationer har der efter februar 1983 været anvendt penetra- 
torer — og i hvilke perioder? 


Spørgsmål nr. 215 
Krævede anvendelsen af penetratorer også før februar 1983 udtrykkelig tilladelse 
fra justitsministeren i hvert enkelt tilfælde? 


Spørgsmål nr. 236 
Hvad var det i SAP's program, bl.a. jf. PET redegørelsens bilag 1, der forudsatte 
”brug af ulovlige metoder”? 


Spørgsmål nr. 237 
I hvilke ”udtalelser fra partiets ledere” (SAP's ledere, fra 1980'erne) er der doku- 
mentation for ”brug af ulovlige metoder”? 


Spørgsmål nr. 238 
Brugte PET stillerlister i forbindelse med indsamling af navne på medlemmer af 
SAP i forbindelse med registreringer af medlemmer af SAP? 


Spørgsmål nr. 258 

Ministeren bedes kommentere Anders Nørgaards redegørelse, som bl.a. er om- 
talt i Information den 14. maj 1998 — specielt for så vidt angår de oplysninger, der 
ikke findes i PET redegørelsen. 

Spørgsmål nr. 259 

Hvorfor kan man finde oplysninger i Anders Nørgaards redegørelse (Informa- 
tion den 14. maj 1998), der ikke er med i PET redegørelsen — f.eks. Anders Nør- 
gaards overvågning af beboermøder mv. på Nørrebro? 


Spørgsmål nr. 260 
Hvorfor mente PET, at det var nødvendigt at overvåge beboermøder mv. på Nør- 
rebro? 


Spørgsmål nr. 261 
Havde PET andre agenter, overvågere mv. end Anders Nørgaard på Nørrebro, og 
hvad var deres status og funktion i PET? 


Spørgsmål nr. 262 
Kan ministeren bekræfte, at PET brugte Anders Nørgaard som agent provoca- 
teur i forhold til Regnbuegruppen? 


Spørgsmål nr. 263 

Kan ministeren bekræfte, at det bl.a. var Arne Siezing, der fostrede ideen til den- 
ne type agentvirksomhed og til tilbuddet om sprængstof samt til, hvordan An- 
ders Nørgaard om nødvendigt skulle klare frisag, ved at en helt fremmed person 
blev inddraget i tilfælde af, at der opstod problemer? 


Spørgsmål nr. 264 
Har PET ellers benyttet sig af agent provocateur-virksomhed? I bekræftende fald 
hvor og hvornår? 


Spørgsmål nr. 265 

Kan ministeren bekræfte, at PET's opgave til Anders Nørgaard om agent provo- 
cateur-virksomhed var ulovlig, jf. Ole Espersens udtalelse den 15. maj 1998 i Eks- 
tra Bladet? 


Spørgsmål nr. 266 

Kan ministeren i øvrigt bekræfte indholdet i artiklen? I det omfang der eventuelt 
er enkelte dele, som ikke kan bekræftes ønskes oplyst, hvad der kan bekræftes, 
hvad der kan afvises, og hvad man ikke har oplysninger om? 

Spørgsmål nr. 267 

I det omfang at der er oplysninger i artiklen, som hverken kan bekræftes eller 
afvises, vil ministeren så undersøge sagen nærmere, evt. gennem henvendelse til 
de dengang involverede parter, så sagen kan oplyses? 


Spørgsmål nr. 268 

Hvad vil ministeren foretage sig overfor de involverede personer i politiet, som 
dengang begik ulovligheder — ifølge artiklen — og som måske stadig er ansat i 
politiet? 


Spørgsmål nr. 272 

Hvordan vil ministeren forklare den manglende overensstemmelse mellem mi- 
nisterens tidligere besvarelser — bl.a. på spørgsmål nr. S 141 — og oplysningerne 
fra Anders Nørgaard om, at hans opgave for PET i Landskomiteen Sydafri- 
ka-Aktion var en selvstændig opgave og ikke en udløber af opgaven i SAP, og 
hvilket belæg har ministeren for, at PET's oplysninger er korrekte, jf. besvarelsen 
på spørgsmål nr. S 141, og at Anders Nørgaards oplysninger nødvendigvis derfor 
må være ukorrekte? 


Spørgsmål nr. 273 

Hvorfor var det overhovedet relevant at indhente oplysninger (overvåge, infil- 
trere mv.) om Landsforeningen Sydafrika-Aktion, der var en åben og fredelig 
organisation? 


Spørgsmål nr. 274 

Blev Landsforeningen Sydafrika-Aktion eller andre aktiviteter imod apartheid i 
Sydafrika overvåget, infiltreret m.v. af PET, efter at Anders Nørgaard var ophørt 
med at fungere for PET i denne sammenhæng? 


Spørgsmål nr. 275 

Blev oplysninger om mennesker, begivenheder m.v. i forbindelse med anti- 
apartheid-aktioner mv., som PET fik indsamlet, videregivet til andre efterret- 
ningsvæsener, og kan nogle af disse oplysninger være tilgået Sydafrikas efterret- 
ningsvæsen? 


Spørgsmål nr. 277 


Hvad er ministerens kommentar til forhenværende justitsminister Ole Espersens 
udsagn om, at han kun godkendte infiltration i en enkelt organisation (miljøet 

omkring Regnbuegruppen), og til Anders Nørgaards oplysninger om, at PET 
— da denne opgave med Regnbuegruppen var afsluttet — gav Anders Nørgaard 
til opgave at foretage infiltration i SAP, BZbevægelsen i København og Lands- 
foreningen Sydafrika-Aktion, herunder hvem har givet ordren (godkendelse) 
hertil, når det ikke er Ole Espersen? Er en sådan ordre ikke ulovlig, og hvilke 
konsekvenser vil det få for de pågældende? 


Spørgsmål nr. 283 
Har informationer indsamlet af PET om lovlig politisk virksomhed nogensinde 
været videregivet til en efterretningstjeneste i et andet land? 


Spørgsmål nr. 286 
Har PET eller PET-agenter medvirket ved indbrud eller lignende hos politiske 
partier, ungdomsorganisationer eller bevægelser? 


Spørgsmål nr. 287 

Har PET eller PET-agenter medvirket ved indbrud hos politiske partier, ung- 
domsorganisationer eller bevægelser, hvor disses medlemsarkiver er blevet fjer- 
net og/eller kopieret? 


Spørgsmål nr. 295 

Er det korrekt forstået, at når der står ”JM underr?” så betyder det sædvanligvis, 
at justitsministeriet skal underrettes, hvorimod når denne underretning er sket, 
vil der blive anført en dato samt et par navne? 


Spørgsmål nr. 304 

Finder ministeren, at PET's måde at rekruttere agenter på, således som det frem- 
gik af udsendelsen i Fakzeren den 17. maj 1998, forekommer særlig professionel 
og betryggende? 


Spørgsmål nr. 327 
Anså PET gruppen ”Kampagnen til støtte for de sultestrejkende irske fanger” for 
at være ”en kriminel organisation”? Gør ministeren? 


Spørgsmål nr. 329 

Har PET i forbindelse med overvågningen af gruppen ”Kampagnen til støtte 
for de sultestrejkende irske fanger” — eller på noget andet tidspunkt — udveks- 
let oplysninger med den britiske efterretningstjeneste vedrørende støtte til øget 
selvbestemmelse til nordiske katolikker? 

Spørgsmål nr. 337 

Med hvilken begrundelse har ministeren ikke besvaret spørgsmål 50, om PET's 
eventuelle placering af agenter i andre politiske partier mfl. end SAP, og me- 
ner ministeren, at den manglende besvarelse er i overensstemmelse med de til- 
kendegivelser, der også fra ministeren er kommet om, at alle spørgsmål vedrø- 
rende PET vil blive besvaret? 


Spørgsmål nr. 410 

Kan ministeren bekræfte, at PET kan udvirke, at offentlige arbejdsgivere (f.eks. 
DSB) afskediger en ansat (f.eks. med det formål at den pågældende skal arbejde 
som fuldtidsagent for PET)? 


Spørgsmål nr. 411 

Kan ministeren bekræfte (som forklaret af Anders Nørgaard), at PET har or- 
ganiseret og finansieret involvering af et mindreårigt barn på 3 år i en agent- 
operation, uden at indehaveren af forældremyndigheden til barnet havde givet 
sit tilsagn, og uden at den pågældende blev informeret hverken før eller efter? 


Spørgsmål nr. 412 

Kan ministeren bekræfte, at den daværende PET-ansatte Leon Mandal Jensen 
anmodede Anders Nørgaard om at stjæle dokumenter fra Socialistisk Arbejder- 
parti, og at PET bl.a. fik udleveret navnene på alle abonnenter på SAPSs ugeavis 
”Klassekampen”? 


Spørgsmål nr. 413 

Kan ministeren bekræfte, at der foregik et samarbejde mellem PET og FE i over- 
vågningen af Socialistisk Arbejderparti bl.a. med henblik på partiets internatio- 
nale kontakter f.eks. på det afrikanske kontinent? 


Spørgsmål nr. 415 

Kan ministeren bekræfte, at PET kontaktede Anders Nørgaard for at advare ham 
mod at fortælle sin historie til Ekstra Bladet, og om det i bekræftende fald er 
normalt, at PET på den måde øver pression mod tidligere samarbejdspartnere? 


Spørgsmål nr. 428 

Kan ministeren bekræfte, at PET har overvåget/aflyttet journalister, som under 
udøvelsen af deres arbejde har interesseret sig for spørgsmål og problemstillin- 
ger, som også havde PET interesse? 

BERETNING AFGIVET AF PET-KOMMISSIONEN: 


Leif Aamand (formand), landsdommer, 
Østre Landsret. 


Johnny Laursen, lektor, ph.d., 
Institut for Historie og Områdestudier, Aarhus Universitet. 


Regin Schmidt, adjunkt, ph.d., 
Afdeling for Historie, Saxo-Instituttet, Københavns Universitet. 


Ditlev Tamm, professor, dr.jur. et phil., dr.h.c., 
Det Juridiske Fakultet, Københavns Universitet. 


Jens Vedsted-Hansen, professor, dr.jur., 
Juridisk Institut, Aarhus Universitet. 


Forsideillustration: 

Billede af Århus midtby fra 1980. Den jyske hovedby var i denne periode ramt af en række 
brandattentater, som PET og Rigspolitiets Rejseafdeling forsøgte at opklare ved at indsætte 
en penetrant, Anders Nørgaard, i det lokale anarkistmiljø (Lasse Nielsen, Arbejdermuseet og 


ABA). 


Resumé: 

Statsfjenderne var navnet på en anarkistgruppe, som mellem juli og november 1980 
gennemførte en række brandattentater i Århus-området. Gruppen blev også kendt under 
betegnelsen Saftevandsfronten. Da Anders Nørgaard i begyndelsen af 1981 begyndte at 
infiltrere det anarkistiske miljø i Århus, fik han kontakt til flere af personerne fra Stats- 
fjenderne. Nørgaard var hvervet af PET, og operationen fik navnet ”Zeus”. 

Dette bind beskriver på baggrund af hidtil ukendt kildemateriale PET's overvågning af 
det anarkistiske miljø i Århus. Overvågningen sandsynliggjorde, at miljøet var i færd med 
at anskaffe sprængstoffer til brug for fremtidige aktioner, samt at der eksisterede forbin- 
delser til kredsen omkring RAF i Vesttyskland. Overvågningen gjaldt også Danmarks So- 
cialistiske Befrielsesfront (DSB), der på linje med Statsfjenderne udførte aktioner i Århus 
i samme periode. Under den senere efterforskning af Blekingegadebanden arbejdede PET 
blandt andet med den hypotese, at DSB-aktionerne var udført af folk fra Appel-gruppen 
som en art feltøvelse med henblik på at afprøve myndighedernes reaktioner. 


